
INTRODUCERE 


Resursa umană este condiţia fundamentală de funcționare a 
bibliotecii. Competenţele, deținute de către personalul angajat, 
influenţează calitatea şi eficiența serviciilor/produselor oferite, 
poziţia şi statutul bibliotecii în comunitate. 

Cercetarea statistică anuală Ne 6-c „Activitatea bibliotecilor” 
relevă, că numărul personalului de specialitate încadrat în 
bibliotecile publice, cu studii în biblioteconomie și ştiinţe ale 
informării, este în descreştere permanentă. Bibliotecile publice se 
confruntă cu situaţii, în care noii angajaţi (deţinătorii de studii în 
alte domenii) cunosc puţin despre profesie. Or, unele persoane, 
desfăşurând activitatea într-un sector concret al bibliotecii mai 
mulți ani, ajung să se limiteze la cunoştinţe, abilităţi şi aptitudini 
doar pentru procesele aplicate. 

Conştientizând importanța integrării noilor angajaţi, 
dezvoltării competenţei acestora, în bibliotecile publice se 
desfăşoară programe educaţionale, de mentorat şi altele. Este 
important de a fundamenta acestea pe un suport documentar 
(corespunzător noului cadru legislativ şi de reglementare) - 
ABC al profesiei, care ar contribui la însușirea/deţinerea bazelor 
biblioteconomiei şi ştiinţelor informării (biblioteca ca serviciu 
public, dezvoltarea colecţiilor/resurselor informaţionale, servicii 
corespunzătoare necesităților membrilor comunității, metode de 
promovare a lecturii şi culturii acesteia etc.). Prezentul manual 
acoperă necesităţile profesionale enumerate mai sus. 

Elaborarea/editarea cărții Biblioteconomie și Științe ale Infor- 
mării. Manual practic este dictată de schimbările intervenite prin 
implementarea prevederilor Legii cu privire la biblioteci (nr. 160 
din 20.07.2017), urmărind scopul: 

= sprijinirea formării în profesie, raționalizarea şi economisirea 
timpului profesional pentru integrare la locul de muncă; 

= asigurarea suportului documentar-educaţional pentru 

personalul de specialitate, în condiţiile exodului personalului 
calificat din biblioteci, fluxului de noi angajaţi cu studii din alte 
domenii de formare profesională; 

= punerea la dispoziția comunităţii profesionale a unui minim 
de competenţe însuşite de către un angajat al bibliotecii, indiferent 
de subdiviziunea unde își desfăşoară activitatea; 

= promovarea, augmentarea imaginii bibliotecii ca „serviciu 
public de asigurare a accesului la lectură şi de dezvoltare a 
interesului pentru informare, învăţare, educaţie şi cercetare, 
activității culturale”, de sporire a transferului de cunoștințe şi 
formare liberă a opiniilor. 

Pentru orientarea în conţinutul manualului sunt utile 
următoarele elemente: 

= o scurtă introducere asupra cadrului conceptual și utilizării 
acestuia; 

= compartimente cu materiale de învățare pentru domeniile de 
activitate bibliotecară („Biblioteca şi rolul ei în societatea modernă”; 
„Dezvoltarea colecţiilor de bibliotecă. Resurse informaţionale”; 
„Instrumente de informare asupra colecţiilor bibliotecii”, 
„Utilizatorii bibliotecii publice. Servicii de bibliotecă”; „Activitatea 
de informare şi documentare în biblioteca publică”; „Statistica de 
bibliotecă. Evaluarea impactului bibliotecii”; „Conceptul, rolul 
şi funcţiile marketingului în activitatea bibliotecii”; „Personalul 
de specialitate din bibliotecile publice. Formarea profesională şi 
formarea profesională continuă”; „Studii şi cercetări în biblioteca 
publică”, „Standardizarea în biblioteconomie, informare şi 
documentare”). 

= întrebări de recapitulare; 

= exemple de noţiuni şi termeni, activități, date statistice; 

= orientare pentru augmentarea permanentă a cunoştinţelor 
şi abilităților deţinute (precum şi acumulate prin prezentul 
manual) prin centrare pe astfel de componente ale compendiului 
ca bibliografie, referinţe bibliografice, link-uri integrate în text; 

= anexe amplasate la sfârşitul fiecărui compartiment (acestea 
fiind numerotate separat în interiorul compartimentului). 

Manualul constituie un reper util atât pentru personalul angajat 
în biblioteci, cât şi pentru cei care se pregătesc să devină angajaţi 
şi nu dețin competenţe suficiente pentru activitatea profesională. 

Conţinutul acestuia este prezentat într-o manieră accesibilă 
persoanelor de niveluri şi domenii diferite de studii, dorința 
autorilor fiind de a încuraja şi a stimula înclinația spre dezvoltarea 
continuă a competenţelor, de a dezvolta capacitatea inovativă şi 
creativă a personalului de specialitate din biblioteci. 

Sperăm că lucrarea de față va fi acceptată cu interes de 
către personalul de specialitate din biblioteci şi va contribui la 
dezvoltarea formării profesionale. 

Mulţumiri echipei de autori a manualului, menţionând şi 
deschiderea acestora pentru sugestii şi propuneri de îmbunătăţire 
a conţinuturilor într-o eventuală reeditare a lucrării. 

Ludmila CORGHENCI 

1. BIBLIOTECA ŞI ROLUL EI ÎN SOCIETATEA MODERNĂ 
Ludmila CORGHENCI, Elena PINTILEI, 
Renata COZONAC, Valentina CHITOROAGĂ 


1.1 Evoluţia bibliotecii. Noţiuni de bază. Legile lui Ranganathan 

De-a lungul istoriei biblioteca este regăsită ca instituție so- 
cială în funcţie de nivelul de dezvoltare al societăţii, circulație a 
informaţiei, nivelul de educaţie al populaţiei şi alți factori. Astfel, 
putem identifica următoarele prezenţe ale bibliotecii în timp şi 
spaţiu (10, p. 23-24): 

= biblioteca antichităţii — constituită lângă temple şi la palatele 
regale, era un simbol al recunoaşterii regatului, bibliotecarul fiind 
alăturat savanților vremii; Bibliotecile lumii antice erau fie colecții 
private, fie depozite guvernamentale, mai curând arhive decât 
biblioteci. Cea mai renumită bibliotecă a antichităţii - Biblioteca 
din Alexandria, situată în metropola civilizației greco-romane 
din Egiptul Antic, constituită urmare a unei noi viziuni — biblioteca 
păstrătoare a cunoștințelor umanităţii; 

= biblioteca medievală - considerată instituţie fundamentală 
a emancipării şi progresului social, bibliotecarul având reputația 
omului de știință, cercetătorului; 

= biblioteca în epoca Renașterii şi perioada modernă — reflectă 
societatea şi spaţiul comunitar, bibliotecile fiind dezvoltate din 
punct de vedere numeric şi al statutului funcţional; Bibliotecarul 
devine documentarist, având misiunea de a organiza şi de a ad- 
ministra colecţiile şi de a asigura accesul la acestea; 

= biblioteca secolului XX — în contextul democratizării accesu- 
lui la informaţie, bibliotecile îndeplinesc funcțiile patrimoniale, 
informaţionale, de cercetare, educative şi culturale; 

= biblioteca modernă — se adaptează permanent la provocările 
societăţii, în care informaţia are rol determinant. 


>» 


Evoluţia termenului de „bibliotecă” poate fi integrată în urmă- 

torul tablou: (10, p. 25-26; 3, p. 41-42; 4): 

= biblioteca tradițională — accentul cade pe forma tipărită a 
documentului (peste 85%), pe colecţiile bibliotecii, utilizatorul 
urmând să-şi găsească resursele informaționale necesare; 

= biblioteca hibrid — în aceasta îşi fac simțită prezenţa com- 
puterele, coexistând în colecții documente tradiționale tipărite, 
audiovizuale, multimedia şi oferindu-se posibilitatea de accesare 
a resurselor informaţionale prin reţele; 

= biblioteca electronică - deţine documente transferate pe 
suport electronic, oferă accesul on-line la catalog şi la resurse 
informaţionale; 

= biblioteca digitală — se sprijină pe 3 piloni importanţi: colecţii 
digitale (create sau colectate, interoperabile şi durabile), tehnologii 
de informare/comunicare şi utilizatorul; este parte integrantă a 
serviciilor de bibliotecă, care aplică tehnologii noi pentru a oferi 
acces la colecţiile digitale; 

= biblioteca 2.0 — se caracterizează prin patru elemente esenţiale: 
centrată pe utilizator (utilizatorii participă la crearea conținutului 
şi serviciilor); în colecţii şi servicii aplică componente audio şi 
video; interrelaționează pe Web şi reţelele de socializare; este 
deschisă schimbărilor. 

Esenţa şi orientările dezvoltării bibliotecilor sunt reflectate 
în cele cinci Legi ale lui Ranganathan (Shiyali Ramamrita Ran- 
ganathan - matematician şi bibliotecar din India (1892-1972), 
elaborate în prima jumătate a sec. al XX-lea, actuale şi viabile 
până în zilele noastre: 


Vezi http://www.criticatac.ro/bibliotecile-publice-%WC8%99i- 
legile-lor-op%C8%9Bionale/ 


Il 

Legea lui 
Ranganathan 


Interpretarea conținutului 


Cărţile sunt 
pentru cititori... 


Ranganathan se referă la cărţi. Să ţinem cont că, 
în secolul tehnologiilor, informaţia este accesibilă 
pe diferite suporturi. Este vorba despre utilizarea 
rațională a surselor de informare, fiecare dintre 
acestea oferind anumite avantaje. Colecţiile de 
bibliotecă trebuie neapărat utilizate şi valorificate, 
nu doar depozitate. În dezvoltarea acestora se ţine 
cont de necesităţile utilizatorilor. O carte citită 
deja se consideră utilă şi nu e scrisă în zadar. O 
carte citită oferă timp pentru gândire, analiză şi 
reflecții. 


Fiecărei cărţi - 
cititorul său ... 


Fiecare carte este scrisă, conştient sau inconştient, 
pentru o anumită categorie de utilizatori. Cea 
de-a treia lege a lui Ranganathan sugerează, că 
fiecare persoană trebuie să plece din bibliotecă 
cu informaţia căutată/găsită, relevantă nevoii lui 
de informare, educare sau relaxare. Oricine calcă 
pragul bibliotecii şi ar trebui să găsească acolo ma- 
teriale ori să fie orientat pentru accesul la acestea. 
De aici reiese importanţa competenţelor şi profe- 
sionalismul bibliotecarului de a cerceta, de a căuta 
şi de a pune la dispoziţia utilizatorului informația, 
dar mai ales de a-l învăţa să se orienteze şi de sine 
stătător în lumea informaţiei. Colecţiile/resursele 
bibliotecii pot fi puse în valoare doar de către 
personalul de specialitate competent. 

Este important ca biblioteca să diversifice ofer- 
ta de servicii/produse, pentru a facilita accesul 
utilizatorilor la documente: de ex., servicii de 
bibliotecă mobilă pentru a ajunge la cei care nu se 
pot deplasa la sediu, cărți în limbile minorităților, 
cărți în Braille sau audio pentru nevăzători etc. 

Ranganathan evocă, că pentru orice carte din 
colecţia bibliotecii există un utilizator care o să 
aibă nevoie de ea. Bibliotecarul trebuie să cunoas- 
că necesitățile informaţionale ale utilizatorului, 
identificând prin intervievare sau observaţie 
interesele, hobby-urile, punctele vulnerabile, 
pentru ca în momentul oportun să recomande 
o carte. Este binevenit în acest sens accesul liber 
la raft. La fel, prin ţinerea la zi a cataloagelor 
colective, elaborarea de buletine informative, 
utilizatorii unei biblioteci pot împrumuta cărți 
de la bibliotecile din alte localităţi, pot afla despre 
achiziţia cărţii necesare. 


Fiecărui cititor 
- cartea sa... 


Este vorba despre eficientizarea serviciilor şi 
facilităţilor, oferite de bibliotecă: acces la catalo- 
gul electronic, căutări și rezervări de documente 
online, furnizări electronice, acces la baze de 
date. Economisind timpul său, utilizatorul poate 
folosi gratis sau la prețuri modice reportofoane, 
Salvează timpul | copiatoare, calculatoare, acces la internet, scanere, 
cititorului ... cititoare de cărți electronice, camere foto şi dispo- 
zitive i-pad. În acest sens biblioteca/bibliotecarul 
îşi afirmă utilitatea. Astăzi biblioteca nu doar 
aşteaptă utilizatorul, dar şi este acolo, unde-i uti- 
lizatorul. În acest context biblioteca este prezentă 
pe mediile sociale: Facebook, Twitter, Google+, 
Flikr, Linkedin, Youtube şi deţine bloguri. 

Legea a 5-a se referă la modul, în care bibliotecile 
trebuie să funcţioneze într-o societate: biblio- 
teca se transformă permanent. Transformarea 
bibliotecii este determinată de relația organică 
benefică cu mediul (informaţional, instituţional, 
educaţional etc.) în care funcționează. Iar pentru 
Biblioteca este | aceasta biblioteca trebuie să activeze astfel, încât 
un organism în | utilizatorul, comunitatea să aibă încredere în ea 
creştere ... şi să fie vizibilă. Biblioteca reprezintă nu doar o 
colecţie de documente, dar trebuie să devină un 
spaţiu deschis, prietenos, modern, bine amenajat, 
cu mobilier comod/nou şi tehnică, şi mai ales — cu 
multe, multe cunoștințe. Doar astfel comunitatea 
va stimula parteneriatele de colaborare cu biblio- 
teca şi o va considera parte integrantă a acesteia. 


Activitatea bibliotecii, fiind vastă şi complexă, ține de diverse 
discipline/domenii ştiinţifice şi practice: 

= Biblioteconomie: termen introdus de către germanul Martin 
Schrettinger, anul 1808; utilizat în limba română prima dată în 
anul 1862 de către Grigore Bengescu; Este o disciplină teoretică 
şi practică, ce vizează organizarea, administrarea şi activitatea 
bibliotecilor; Aria de preocupare a Biblioteconomiei: constitu- 
irea, dezvoltarea, clasificarea, catalogarea, conservarea şi comu- 
nicarea colecţiilor de toate tipurile, funcţionarea instituțională, 
administraţie, personal, utilizatori; Or, sintetic am putea conchide: 
biblioteconomia se ocupă de organizarea, gestionarea şi legislația 
de bibliotecă (3, p. 45); 

= Bibliografie — ştiinţa organizării şi comunicării informaţiilor 
înmagazinate în documente sau teorie, activităţi şi tehnici de 
identificare şi descriere a documentelor (3, p. 36); 

= Bibliometrie — ţine de utilizarea metodelor matematice şi 
statistice în studierea documentelor publicate (aria geografică a 

publicării, perioada de timp, apartenenţa de gen şi tip al docu- 
mentului, criterii lingvistice, citarea) (3, p. 40); 

= Bibliologie — se ocupă de studiul tehnicilor de producţie şi 
difuzare a cărţii, al evoluţiei şi editării acesteia, fabricării şi co- 
mercializării (3, p. 40); 

= Bibliofilie - domeniu care se ocupă cu toate aspectele teo- 
retice şi practice privind colecționarea şi conservarea cărților 
rare/prețioase: manuscrise, incunabule (lucrări care datează de 
la începuturile artei tipografice, înainte de anul 1500), tipărituri 
publicate de editori şi tipografi cu renume, exemplare cu autografe, 
ediţii princeps (întâia ediţie a operei unui autor clasic), ediţii/tiraje 
de lux, cărți imprimate în condiţii grafice specifice etc. (3, p. 35); 

= Biblioterapie — ţine de utilizarea lecturii cu scopul de a ajuta 
persoana să-și soluţioneze problemele emoţionale, mentale, sociale, 
să diminueze manifestările analfabetismului funcţional (3, p. 45); 

= Științe ale Informării — se centrează pe studiul sistematic şi 
analiza surselor, organizarea, diseminarea, evaluarea, utilizarea 
şi gestionarea informaţiilor, tehnologii utilizate în comunicare 
(infometria, scientometria, webometria) (3, p. 446-447). 


1.2 Principii de organizare şi funcţionare. Funcţiile şi rolurile 
bibliotecii publice 

Biblioteca este definită drept instituţie sau subdiviziune structu- 
rală a unei instituţii, al cărei scop principal este oferirea accesului 
la resurse informaţionale, la servicii şi facilități pentru a satisface 
necesităţile de lectură, informare, instruire, cercetare, educaţio- 
nale, culturale şi de recreere ale utilizatorilor acesteia. Biblioteca 
este dezvoltată ca un serviciu public de asigurare a accesului la 
lectură şi de dezvoltare a interesului pentru informare, învăţare, 
educaţie şi cercetare, activităţi culturale, precum şi prin sporirea 
capacităţilor de implicare a bibliotecii în transferul de cunoştinţe 
şi în formarea liberă a opiniilor [4]. 

Principii de organizare şi funcționare a bibliotecii 

Bibliotecile publice sunt organizate şi funcționează în condiţii 
egale, asigurate de stat. Acestea îşi desfăşoară activitatea potrivit 
documentelor de politici în domeniul culturii, informării, educa- 
ției, ştiinţei şi inovării, în condiţiile legislaţiei în vigoare. 

La baza activităţii bibliotecilor sunt principiile [1, 4]: 

= accesibilității (accesul egal la resurse informaţionale, servicii/ 
produse pentru toate persoanele, indiferent de vârstă, rasă, sex, 
religie, naționalitate, limbă sau condiţie socială, pentru persoanele 
cu necesități speciale sau deficienţe fizice, mentale; accesibilitatea 
fizică a spaţiilor funcţionale ale bibliotecii); 

= transparenţei (presupune abilitatea bibliotecii de a pune la dis- 
poziţia membrilor comunității, factorilor de decizie, utilizatorilor, 
informaţii relevante şi la timp cu privire la activităţile desfăşurate, asi- 
gurarea vizibilităţii totale a deciziilor şi rezultatelor, prin comunicarea 
periodică şi adecvată a acestora; principiul transparenţei stimulează 
participarea membrilor comunității în activitatea bibliotecii, mărirea 
gradului de responsabilitate pentru buna funcționare a acesteia); 

= Jibertăţii de expresie (biblioteca este un spaţiu deschis, care 
stimulează libertatea de opinie şi libertatea de a căuta, primi sau de 
a împărtăși informaţii, fără teamă şi cenzură; libertatea de expresie 
este implementată de bibliotecă în baza legislaţiei în vigoare); 

= nediscriminării (biblioteca promovează o viziune umanistă în 
relații cu comunitatea, acceptând diferenţele, respectarea diversi- 
tăţii şi a alterității, obiectivul egalității de şanse, idealul armoniei 
sociale; utilizatorii sunt trataţi fără niciun fel de deosebire ca, de 
ex., deosebirea de rasă, culoare, sex, limbă, religie, opinie politică 
sau altă opinie, de origine națională sau socială, avere); 

= neangajării politice (activitatea bibliotecii nu este influențată 
de nici o ideologie politică, nu exprimă şi nici nu facilitează ex- 
primarea intereselor unui partid, formaţiuni sau grupări politice); 

= autonomiei profesionale (fiecare bibliotecă are identitatea sa, 

respectând prevederile standardelor în vigoare, ale documentelor 
legislative, de reglementare şi tehnologice); 

= durabilității (orientarea bibliotecii pentru promovarea/infor- 
marea comunității asupra setului de valori, ce vizează omul şi 
nevoile sale, utilizarea eficientă a resurselor naturale, energetice, 
materiale şi informaţionale, încurajarea activităţilor economice 
prietenoase pentru mediul înconjurător şi descurajarea activi- 
tăților, care provoacă deteriorări ale mediului (poluarea aerului, 
apelor şi solului şi altele); biblioteca sprijină şi implementează 
prin activităţile sale Obiectivele de Dezvoltare Durabilă, stipulate 
în Agenda ONU-2030. 


Funcţiile şi rolurile bibliotecii 

Funcţiile bibliotecii sunt prevăzute în Legea cu privire la 
biblioteci şi Regulamentul-cadru de organizare şi funcţionare: 
promovează dezvoltarea unei societăţi deschise şi incluzive; oferă 
acces la informaţie, la tehnologii informaţionale şi la alte resurse; 
valorifică patrimoniul cultural şi sprijină pluralitatea culturilor; 
promovează alfabetizarea şi cultura informaţiei, lectura şi educaţia 
continuă, oferă un forum pentru dezbateri și comunicare privind 
activităţile civice; prestează servicii conform necesităților mem- 
brilor comunităţii, în corespundere cu propriul regulament de 
organizare şi funcționare; oferă acces egal şi nediscriminatoriu la 
serviciile de bibliotecă tuturor membrilor comunităţii, indiferent 
de gen, vârstă, apartenenţă etnică, dizabilitate; contribuie, prin 
mijloace specifice, la procesul de instruire, formare şi cercetare; 
colecționează, prelucrează, păstrează, gestionează şi diseminează 
documente de bibliotecă, resurse informaţionale [4; 6]. 

În general, funcţiile bibliotecii pot fi prezentate după cum ur- 
mează: informaţională, comunicativă, patrimonială, educaţională, 
biblioteconomică, culturală. 

Reieşind din cele menţionate, bibliotecii îi sunt atribuite ur- 

mătoarele roluri [2, p. 60-76]: 

= centru educaţional şi pentru învățământ (biblioteca trebuie să: 
acorde sprijin educaţiei formală şi informală, să sprijine instruirea 
la distanţă, să informeze publicul asupra programelor de formare 
profesională etc.); 

= centru social (factor de sprijin pentru incluziunea socială a ca- 
tegoriilor defavorizate; loc de întâlniri ale membrilor comunității, 
puncte de acces la informaţia relevantă şi la noile tehnologii); 

= centru cultural (susţine dezvoltarea umană şi întăreşte iden- 
titatea culturală; susține activitatea culturală locală; stimulează 
membrii comunităţii să creeze; înregistrează, organizează şi valo- 
rifică informaţiile factologice, de memorie şi cunoaştere locală); 

= centru de informare generală (studiază nevoile utilizatorilor şi 
pune la dispoziţia acestora informaţia de interes; facilitează accesul 
membrilor comunităţii la informaţiile produse de administrația 
publică etc.); 

= centru local de tehnologia informației (biblioteca reduce 
diferenţa existentă între bogaţi şi săraci în informaţie prin acces 
la echipamente şi programe de aplicație, instruire şi sprijin de 
bază, acces la reţele şi programe de instruire). 


1.3 Sistemul Naţional de Biblioteci. Tipuri de biblioteci 

În Republica Moldova activează următoarele tipuri de biblioteci 
(în funcţie de statutul funcțional): 

= naționale; 

= publice teritoriale; 

= din instituţiile de învățământ; 

= specializate. 

După modul de proprietate specificăm existenţa bibliotecilor pu- 
blice (bibliotecă aflată în subordinea unei autorități a administraţiei 
publice centrale sau locale ori altei autorități sau instituţii publice, 
care activează potrivit regulamentelor proprii, aprobate de către 

autoritatea sau instituția respectivă) şi biblioteci private (instituite 
în cadrul sau în subordinea unei persoane juridice de drept privat 
ori care este fondată şi deținută de o persoană fizică) [4, art. 3]. 

Unitatea funcționării tuturor tipurilor de biblioteci este asigu- 
rată în cadrul Sistemului Naţional de Biblioteci (SNB). 

Sistemul Naţional de Biblioteci reprezintă ansamblul biblioteci- 
lor de diferite tipuri, organizate în reţele după principiul teritorial 
sau de ramură, care sunt coordonate de bibliotecile cu statut de 
centru biblioteconomic şi de către Ministerul Educaţiei, Culturii 
şi Cercetării [4, art. 6]. 


Biblioteci naţionale 

Biblioteca Naţională a Republicii Moldova a fost fondată în 
anul 1832 și este cea mai reprezentativă bibliotecă din ţară (www. 
bnrm.md). Aceasta exercită următoarele atribuţii de bază: deţine 
în colecţiile sale documentele publicate în ţară şi constituie o co- 
lecţie de documente valoroase publicate peste hotare, pe suport de 
hârtie şi/sau digital; identifică, colecţionează, conservă şi valorifică 
documentele editate peste hotare referitoare la Republica Moldova 
şi la lucrările autorilor autohtoni; centru de expertiză și asistență 
metodologică în domeniul conservării şi restaurării patrimoniului 
național de documente de bibliotecă; centru național al împru- 
mutului interbibliotecar național și internaţional de documente 
de bibliotecă; realizează expertiza documentelor de bibliotecă 
pasibile de export; realizează compartimentul „Exteriorica” din 
„Bibliografia Naţională a Moldovei”; asigură funcționarea cata- 
logului național colectiv partajat. 

Biblioteca Naţională a Republicii Moldova are statut de cen- 
tru biblioteconomic național: exercită funcția de coordonare şi 
corelare în domeniul cercetării şi dezvoltării în biblioteconomie 
şi ştiinţele informării; colectează, sintetizează şi valorifică datele 
statistice privind funcţionarea SNB. 

Biblioteca Naţională pentru Copii „Ion Creangă” (https://www. 
bncreanga.md/) are următoarele atribuţii de bază: dezvoltă, con- 
servă şi valorifică cea mai reprezentativă colecție de documente, 
destinate copiilor şi adolescenților; dezvoltă şi oferă servicii ino- 
vative de bibliotecă, inclusiv a celor bazate pe tehnologii informa- 
ţionale; desfăşoară programe şi proiecte de promovare a lecturii 
printre copii şi adolescenţi la nivel național; centru de informare 
şi cercetare în domeniul cărții pentru copii şi adolescenţi, al peda- 
gogiei şi al sociologiei lecturii; colaborează la nivel internaţional 
în scopul promovării literaturii pentru copii şi adolescenţi din 
Republica Moldova; centru biblioteconomic național pentru toate 
bibliotecile publice care oferă servicii copiilor şi adolescenților. 


Biblioteci publice teritoriale 

Bibliotecile publice teritoriale (BPT) constituie pivotul SNB. 
Acestea sunt: bibliotecile sătești, comunale, orășenești, municipale, 
raionale, precum şi biblioteca centrală din unitatea teritorială auto- 
nomă Găgăuzia, care îşi desfăşoară activitatea în cadrul unităţilor 
administrativ-teritoriale respective. 

BPT oferă tuturor membrilor comunităţii resurse informaţionale, 
servicii şi facilităţi orientate spre realizarea următoarelor scopuri: 
asigurarea accesului la informaţie, cunoaştere şi învăţare pe par- 
cursul vieții; asigurarea accesului la dezvoltarea culturală şi socială, 
la recreere, la tehnologii informaţionale şi la cunoştinţe necesare 
pentru utilizarea acestor tehnologii; contribuirea la păstrarea, 
valorificarea şi promovarea istoriei localității; asigurarea rolului 
de centru public de acces gratuit la reţeaua internet tuturor mem- 
brilor comunităţii. 


Biblioteci din instituțiile de învățământ 


Bibliotecile din instituţiile de învățământ sunt instituite şi 
funcționează ca parte integrantă a unei instituții de învățământ din 

sistemul național de educaţie, asigurând elevilor, studenţilor, ca- 
drelor didactice, cercetătorilor, altui personal din cadrul instituției 
de învățământ accesul la resurse informaţionale, servicii şi facilități 
corespunzătoare necesităţilor educaționale, de instruire, cercetare 
şi formare profesională continuă. Acest tip include bibliotecile din 
universități, alte instituţii de învățământ superior, din colegii şi 
centre de excelenţă, școli profesionale, licee, gimnazii, şcoli. 

Bibliotecile din instituţiile de învățământ pot oferi servicii şi 
publicului larg. Activitatea acestora este reflectată şi în art. 128 din 
Codul educaţiei al Republicii Moldova nr. 152/2014. 

Bibliotecile din instituţiile de învățământ au un rol deosebit în 
formarea culturii informaţiei prin oferirea serviciilor de educaţie 
formală, nonformală şi informală. 


Biblioteci specializate 

Bibliotecile specializate acoperă un domeniu particular al cu- 
noaşterii. Acestea oferă servicii personalului din instituţiile care 
le instituie, precum şi publicului larg. De exemplu: Biblioteca 
Republicană Tehnico-Știinţifică din cadrul Institutului Naţional de 
Cercetări Economice al Academiei de Ştiinţe a Moldovei, care are 
drept misiune asigurarea accesului nelimitat la resurse, produse şi 
servicii informaţionale de calitate pentru eficientizarea procesului 
de studiu şi cercetare şi promovarea transferului tehnologic al 
rezultatelor ştiinţifice şi inovaţiilor în mediul de afaceri (https:// 
brts.md/?page id=47). 

Entitatea specializată pentru oferirea accesului la resurse 
informaţionale, servicii şi facilități persoanelor cu dizabilităţi de 
vedere severe şi cu deficienţe de vedere sau cu alte dificultăţi de 
citire a materialelor imprimate, este Centrul Naţional de Informare 
şi Reabilitare al Asociaţiei Obşteşti „Asociaţia Nevăzătorilor din 
Moldova”. 

Înregistrarea şi evaluarea bibliotecilor din cadrul SNB 

Conform prevederilor legale, bibliotecile sunt înregistrate în 
Registrul de stat al bibliotecilor, ținut la zi de către Ministerul 
Educaţiei, Culturii şi Cercetării. Prezenţa bibliotecii în acest regis- 
tru este confirmată printr-un certificat de înregistrare. Registrul 
reflectă informaţiile de bază privind identitatea fiecărei biblioteci 
- parte componentă a SNB. 

Bibliotecile publice se supun, în mod obligatoriu, evaluării o 
dată la 5 ani. 

Biblioteca poate să-şi înceteze activitatea doar prin decizia 
autorităţii sau a fondatorului. Încetarea activităţii unei biblioteci 
publice teritoriale poate fi dispusă doar după asigurarea altor 
modalităţi de acces la serviciile de bibliotecă în unitatea teritorial- 
administrativă respectivă. 


1.4 Camera Naţională a Cărții din Republica Moldova - 
instituție indispensabilă culturii, cercetării, dezvoltării 


Camera Naţională a Cărţii din Republica Moldova (CNCRM), 
important centru al bibliografiei naţionale din ţară, ocupă un loc 
aparte în cultura Moldovei, având menirea de a înregistra, valori- 
fica bibliografico-statistico-bibliometric producţia editorială din 
ţară, de a păstra patrimoniul scris pentru viitoarele generații. Fiind 
abilitată prin cadrul legal existent cu funcții specifice, CNCRM 
oferă produse/servicii specifice domeniilor editorial şi bibliote- 
conomico-informaţional. CNCRM este subordonată Ministerului 
Educaţiei, Culturii şi Cercetării. Ea are o valoare deosebită — 
Arhiva Naţională a Memoriei de documentare a Moldovei, gesti- 
onată de către CNCRM. Arhiva include documentele editate pe 
teritoriul Moldovei începând cu sec. XV, anual fiind completată în 
baza Depozitului Legal, transmis de fiecare editor-agent economic. 
Arhiva este unicul fond intangibil de publicaţii (spre deosebire de 

astfel de colecţii, constituite în unele biblioteci). În prezent Arhiva 
Naţională include peste 1,5 mln de cărți, periodice, alte categorii 
de documente. 

Lucrările bibliografice scoase de CNCRM, dezvoltă în plan şti- 
inţific, teoretic şi aplicativ contribuţia la bibliografia naţională, la 
sistemul editorial național şi reprezintă unica modalitate realistă şi 
eficientă pentru utilizatorii interesaţi de a-și satisface necesarul de 
informaţie. Din această perspectivă unică, contribuţiile bibliogra- 
fice la dezvoltarea culturii naţionale sunt actuale şi indispensabile. 
Caracterul universal al necesităţii bibliografiei naționale, a devenit 
o cerință necesară ce îşi întemeiază evoluţia pe producerea, schim- 
bul şi consumul de informaţie, principalul instrument auxiliar în 
procesul de evaluare în sfera științelor umane şi în creaţia spiritu- 
ală. Bibliografia națională acoperă un anumit segment al culturii 
naţionale scrise, ea salvează creaţiile spirituale prin memoria 
păstrată cu sfințenie. Sursă de documentare de neînlocuit pentru 
orice entitate ştiinţifică, pentru societate în ansamblul ei, biblio- 
grafia naţională a jucat şi continuă să joace rolul unui important 
serviciu necesar comunității, utilității bibliografiei. Bibliografia 
națională reprezintă „primul cod în sfera cercetării” necesară 
lumii cunoştinţelor, deosebit de importantă bibliografiilor, a tot 
ce s-a scris şi imprimat în trecut şi ceea ce se scrie şi se tipărește 
în fiecare zi, dând circuit resurselor informaţionale. 

Digitizarea documentelor tradiționale în scopul conservării, 
prezervării colecțiilor şi accesului facil al utilizatorului la infor- 
maţii, este un procedeu folosit la CNCRM, fiind în pas cu schim- 
bările mediilor tehnico-informaţionale. Astfel, CNCRM creează 
o platformă exhaustivă pentru evaluarea statistică şi logistică 
a producţiei editoriale, a pieţei de carte în Republica Moldova. 
Analizele şi sintezele statistice, elaborate sub egida CNCRM, sunt 
utile factorilor decizionali, editorilor, cercetătorilor, bibliotecarilor. 

CNCRM exercită controlul bibliografic naţional, elaborând 
şi publicând un sistem de lucrări bibliografice curente şi retros- 
pective: „Bibliografia Naţională a Moldovei” - publicaţie lunară; 
„Cărţile Moldovei” — ediţie retrospectivă; „Seriale...” şi altele. 
Publicaţiile menţionate sunt deosebit de utile pentru cercetarea 
ştiinţifică, pentru servirea informaţional-bibliografică, fiind 
prezente în colecţiile bibliotecilor naționale, academice, publice. 

Cercetătorii, reprezentanţii domeniilor editorial şi informaţio- 
nal-bibliotecar cunosc importanța şi necesitatea serviciilor, oferite 
de către CNCRM ca Agenţie Naţională ISBN, ISMN, ISSN. Este 
vorba despre atribuirea pentru fiecare titlu de document, apărut 
pe teritoriul Republicii Moldova, a codurilor internaţionale stan- 
dardizate pentru cărți (ISBN), pentru publicaţii seriale (ISSN) şi 
publicaţii muzicale (ISMN). Fiind (unica instituţie din republică) 
membru a patru organisme internaţionale: Agenţii Internaționale 
ISBN, ISSN, ISMN şi Index Translationum (Secţia Traduceri pe 
lângă UNESCO), CNCRM asigură prezența/integrarea fluxului 
de publicaţii, scoase pe teritoriul Republicii Moldova, în circuitul 
informaţional-editorial internaţional. 

Prin unicitatea funcţiilor, serviciilor/produselor oferite comu- 
nităților editoriale, ştiinţifice, informaţional-bibliotecare, CNCRM 
a confirmat indispensabilitatea sa profesională. Experiențele repre- 
zentative ale acesteia sunt cunoscute şi apreciate la nivel național 
şi internațional, fiind puse în discuţie la conferințele anuale ale 
Agenţiilor Internaţionale ISBN, ISSN, şi fiind implementate de 
unele Centre naționale ale sistemului. 


Misiunea CNCRM 

Administrarea patrimoniului documentar național (depozitul 
legal) de publicaţii (cărți, periodice, manuscrise, carte veche, in- 
cunabule, hărţi, fotografii, microfilme, fotocopii, materiale audio- 
vizuale şi resurse electronice) şi promovarea producţiei editoriale 
din Republica Moldova pentru întreaga comunitate prin: 

« organizarea Depozitului Legal, suport esențial pentru cunoaș- 
terea culturii și civilizaţiei naţionale; 

+ efectuarea controlului bibliografic național şi elaborarea re- 
pertoriului bibliografiei naționale; 

„ evidenţa statistică a produselor editoriale naţionale; 

e asigurarea prezenţei Republicii Moldova în sistemul infor- 
maţional/editorial/statistic internaţional. 

CNCRM funcţionează sub autoritatea Ministerului Educaţiei, 
Culturii şi Cercetării, care îi asigură resurse materiale şi financiare 
pentru buna funcționare. 


Viziunea CNCRM 

Instituţie consecventă şi transparentă, care arhivează, gesti- 
onează şi valorifică o parte importantă a patrimoniului cultural 
naţional scris, capabilă să întărească prin activităţile sale identi- 
tatea culturală, actor activ în consolidarea societății moderne și 
bine informate, în transformarea cunoştinţelor în cunoaştere prin 
resurse, servicii şi produse. 


Valorile instituţiei 

Transparenţa actului profesional şi administrativ; onestitatea 
şi integritatea în exercitarea funcţiilor; respect față de utilizatori 
şi orientarea către nevoile acestora; profesionalism și inovaţie în 
activitate; calitatea serviciilor în sprijinul comunităţii; imparţiali- 
tate şi obiectivitate în activitate; respectarea normelor eticii şi de- 
ontologiei profesionale; flexibilitate, adaptabilitate şi dinamism; 
cooperare şi comunicare intra - şi interinstituțională, locală, 
regională, națională şi internaţională; creativitate în găsirea de 
soluţii şi alternative; educaţie pe toată durata vieții. 


Funcţiile şi atribuţiile Camerei Naţionale a Cărţii 
În conformitate cu prevederile articolului 19 al „Legii cu pri- 

y» 


vire la activitatea editorială” (nr. 939/2000, https://www.wipo.int/ 
edocs/lexdocs/laws/ro/md/md105ro.pdf ) CNCRM este abilitată 
cu următoarele funcţii: 

(1) Camera Naţională a Cărţii este principala instituție de stat 
care deţine sursa documentară a culturii naționale scrise şi are 
următoarele atribuţii: 

a) constituie, prelucrează, dezvoltă, prezervă şi pune în valoare 
fondul de documente care fac obiectul depozitului legal; 

b) organizează depozitul legal conform art. 18; 

c) efectuează controlul bibliografic național ca parte a contro- 
lului bibliografic internaţional; 

d) elaborează Bibliografia Naţională a Moldovei şi repertoriul 
naţional de publicaţii; 

e) efectuează catalogări înainte de publicare (CIP); 

f) ţine evidența statistică editorială; 

g) atribuie numere internaţionale standard pentru cărți (ISBN), 
pentru muzică tipărită (ISMN), pentru publicaţii seriale (ISSN). 

(2) Camera Naţională a Cărţii, în condiţiile legislaţiei în vigoare, 
încasează plată pentru servicii la sistematizare şi aplicarea indice- 
lui CZU publicaţiilor, la efectuarea catalogării în publicare (CIP), 
la atribuirea numerelor internaţionale standard (ISBN, ISMN şi 
ISSN) şi pentru alte servicii ce ţin de domeniul ei de activitate. 

(3) Fondul de documente şi bazele de date ale Camerei Naţio- 
nale a Cărţii sunt inalienabile, constituie proprietate a statului și 
se află sub protecţia acestuia. 


1.5 Dirijarea administrativă şi profesională a activităţii bibliotecilor 

Administrarea domeniului de activitate a bibliotecilor 

Autoritatea publică centrală este Ministerul Educaţiei, Culturii 
şi Cercetării, care coordonează şi promovează politica statului în 
domeniul de activitate a bibliotecilor, asigură unitatea națională, 
coordonează şi monitorizează activitatea Sistemului Naţional de 

Biblioteci, elaborează şi aprobă cadrul normativ (de ex. Regulamen- 
tul-cadru de organizare şi funcționare a bibliotecii publice etc.), ţine 
statistica domeniului, deținând și alte atribuţii [4, art. 15]. 

Autorităţile administraţiei publice (locale, ministere de profil) 
asigură accesul membrilor comunităţilor la servicii de bibliotecă, 
asigurând instituirea şi dezvoltarea bibliotecilor publice, crea- 
rea spaţiilor, mijloace financiare necesare pentru întreținerea 
edificiilor şi spaţiilor, achiziţionarea şi conservarea resurselor 
informaționale, dezvoltarea serviciilor de bibliotecă, dotarea cu 
echipamente şi tehnologii informaţionale, asigurarea securităţii, 
salarizarea şi formarea profesională continuă a personalului de 
bibliotecă. Atribuţiile autorităților administraţiei publice în do- 
meniul de activitate a bibliotecilor sunt exercitate conform pre- 
vederilor Legii cu privire la Biblioteci (nr.160 din 20 iulie 2017) 
[4, art. 17]. 


Dirijarea profesională a activităţii bibliotecilor 

Dirijarea profesională la nivel naţional ţine de Consiliul Biblio- 
teconomic Naţional (CBN) - organ consultativ, care funcționează 
pe lângă Ministerul Educaţiei, Culturii şi Cercetării şi contribuie 
la elaborarea actelor de reglementare în domeniu, la asigurarea 
unităţii naționale în activitatea bibliotecilor, la coordonarea şi co- 
operarea activităţii bibliotecilor din cadrul SNB. Dintre atribuţiile 
CBN, reflectate în Regulamentul de organizare şi funcționare a 
acestuia, specificăm: participă la elaborarea, perfecţionarea şi 
avizarea proiectelor actelor legislative, de reglementare şi nor- 
mative, politicilor privind activitatea bibliotecilor; elaborează 
principii unice de funcționare a SNB; elaborează normative de 
organizare a activităţii bibliotecilor şi le înaintează spre aprobare 
autorității publice centrale; asigură interacțiunea bibliotecilor cu 
centrele de informare şi documentare, instituţiile de învățământ 
care contribuie la formarea personalului de specialitate; întreţine 

relaţii de colaborare profesională cu structurile de profil din ţară 
şi străinătate [4, art. 18]. 

Activitatea metodologică în cadrul SNB este asigurată de 
un ansamblu de centre biblioteconomice, incluzând trei tipuri: 
naţionale, departamentale şi teritoriale. Statutul de centru bibli- 
oteconomic este deținut de biblioteca principală dintr-o rețea 
departamentală sau teritorială, aceasta fiind abilitată cu funcţii de 
dirijare profesională, formare profesională continuă şi deţinând 
o structură organizatorică corespunzătoare [7, punctul 6]. Cen- 
trele biblioteconomice au următoarele funcţii de bază, asigură 
coordonarea metodologică a activităţii bibliotecilor publice din 
reţea; organizează formarea profesională continuă a personalului 
de specialitate; colectează şi analizează datele statistice oferite de 
bibliotecile din reţea. În tabelul ce urmează este prezentată lista 
centrelor biblioteconomice naţionale, departamentale şi teritoriale, 
aprobată prin regulamentul menţionat mai sus: 


Nr Centre biblioteconomice 


Biblioteci beneficiare 
d/r 
NAȚIONALE 
1 Biblioteca Naţională a Sistemul Naţional de 
î Republicii Moldova Biblioteci 


SE iai Bibliotecile, care servesc 
Biblioteca Naţională pentru 


2; Copii „Ion Creangă” copii, din cadrul Sistemului 
Ea 8 Naţional de Biblioteci 
DEPARTAMENTALE 
Dn osie Casta pA Bibliotecile din instituţiile de 
3. Universităţii de Stat din pă A Si, 
i învățământ superior 
Moldova 

Biblioteca Academiei de 
Muzică, Teatru şi Arte Plastice 


Biblioteci din liceele şi 
instituţiile de învățământ 
profesional tehnic 
postsecundar și postsecundar 
nonterțiar cu profil de arte, 
din instituţiile de învățământ 
secundar vocațional de arte 
(şcoli) 


Biblioteca Republicană Tehnico- 
Ştiinţifică a Institutului de 
Economie, Finanţe şi Statistică 


Reţeaua de biblioteci tehnice 


Biblioteca Republicană 
Ştiinţifică Agricolă a 
Universității de Stat Agrare a 
Moldovei 


Reţeaua de biblioteci agricole 


Biblioteca Tehnico-Ştiinţifică 
a Universităţii Tehnice a 
Moldovei 


Bibliotecile instituţiilor de 
învățământ profesional tehnic 
secundar (şcoli profesionale), 
postsecundar și postsecundar 
nonterţiar, centre de excelență 
(colegii) de profil tehnic 


Biblioteca Ştiinţifică a 
Academiei de Studii Economice 
din Moldova 


Bibliotecile instituţiilor 

de profil economic din 
învățământul superior 

şi profesional tehnic 
postsecundar și postsecundar 
nonterțiar 


Biblioteca Ştiinţifică a 
Universităţii Pedagogice de Stat 
„on Creangă” 


Bibliotecile instituţiilor din 
învățământul general şi 
bibliotecile instituţiilor de 
învățământ profesional tehnic 
postsecundar și postsecundar 
nonterțiar de profil pedagogic 
(zona Centru și Sud) 


29 


BIBLIOTECONOMIE ȘI ȘTIINȚE ALE INFORMĂRII 


Bibliotecile instituţiilor din 
Biblioteca Ştiinţifică a Lai ta Sonet! Ș 
PNR ei bibliotecile instituțiilor de 
10. Universităţii de Stat „Alecu SR apiă ij , 
pa învățământ profesional tehnic 
Russo”, Bălți i 
: postsecundar și postsecundar 
nonterțiar (zona Nord) 
Biblioteca Ştiinţifică Centrală Bibliotecile din cadrul 
Il. „Andrei Lupan” a Academiei de | institutelor de cercetare ale 
Ştiinţe a Moldovei Academiei de Științe 
Bibliotecile instituţiilor 
de profil medical din 
Biblioteca Ştiinţifică Medicală învățământul profesional 
LD a Universităţii de Stat de tehnic postsecundar şi 
” Medicină şi Farmacie „Nicolae postsecundar nonterţiar, 
Testemițanu” ale institutelor de cercetare 
din domeniul medicinii, ale 
instituţiilor medico-sanitare 
Centrul Naţional de Informare Biblioteci specializate pentru 
13. şi Reabilitare a Societăţii servirea utilizatorilor cu 
Orbilor din Moldova dizabilități de vedere 
TERITORIALE 
MUNICIPALE 
sură i aci Bibliotecil lice di Ş 
Biblioteca Municipală „B.P. ie oC N Dub ie d Ep 
14. Si Chişinău şi suburbiile mun. 
Hasdeu ui 
Chişinău 
15 Biblioteca Municipală „Eugen Bibliotecile publice din mun. 
” Coşeriu” Bălți Bălți şi suburbiile mun. Bălți 
RAIONALE, ORĂȘENEȘTI 
16 Biblioteca Publică Raională Bibliotecile publice din 
i Anenii-Noi raionul Anenii-Noi 
17 Biblioteca Publică Orăşenească | Bibliotecile publice din 
” Basarabeasca raionul Basarabeasca 
18 Biblioteca Publică Raională Bibliotecile publice din 
i Briceni raionul Briceni 


30 


Manual practic 


Biblioteca Publică Raională 


Bibliotecile publice din 


di „Andrei Ciurunga, Cahul raionul Cahul 
Biblioteca Publică Raională Bibliotecile publice din 
20. i A » i A i 
„Mihai Eminescu”, Cantemir raionul Cantemir 
Biblioteca Publică Raională Bibliotecile publice din 
21. 4 i ai . ANCA 
„Grigore Vieru”, Călăraşi raionul Călăraşi 
22 Biblioteca Publică Raională „Ion | Bibliotecile publice din 
"| Ungureanu”, Căuşeni raionul Căuşeni 
23 Biblioteca Publică Orăşenească | Bibliotecile publice din 
” „Mihai Eminescu”, Cimișlia raionul Cimișlia 
Biblioteca Publică Orăşenească | Bibliotecile publice din 
24. 5 aa ş : ş : 
„Lamara Isac”, Criuleni raionul Criuleni 
Biblioteca Publică Raională „Ion | Bibliotecile publice din 
25. >» : Ă : 
Druţă”, Donduşeni raionul Dondușeni 
26 Biblioteca Publică Raională Bibliotecile publice din 
” „Iulian Filip”, Drochia raionul Drochia 
Biblioteca Publică Raională Bibliotecile publice din 
27. gi ; RE 
Dubăsari raionul Dubăsari 
Biblioteca Publică Raională Bibliotecile publice din 
28. : : : 
Edineţ raionul Edineţ 
29 Biblioteca Publică Raională Bibliotecile publice din 
” „Mihai Eminescu”, Fălești raionul Fălești 
30 Biblioteca Publică Orăşenească Bibliotecile publice din 
"| „Ion Creangă” Floreşti raionul Floreşti 
31 Biblioteca Publică Raională Bibliotecile publice din 
” „Vasile Coroban”, Glodeni raionul Glodeni 
Biblioteca Publică Raională slana ii ovia 
32. „Î.PS. Antonie Plămădeală”, Bibliotecile publice si 
Ă , raionul Hâncești 
Hânceşti i 
Biblioteca Publică Orăşenească | Bibliotecile publice din 
33, 5 e, i i 
„Petre Ştefănucă” Ialoveni raionul Ialoveni 
34 Biblioteca Publică Raională Bibliotecile publice din 


“Valeriu Matei”, Leova 


raionul Leova 

35 Biblioteca Publică Raională Bibliotecile publice din 
” Nisporeni raionul Nisporeni 
Biblioteca Publică Orăşenească Bibliotecile publice din 
36. ; RI . ; Ă 
„Emil Loteanu”, Ocniţa raionul Ocniţa 
37 Biblioteca Publică Raională Bibliotecile publice din 
” „Alexandru Donici” Orhei raionul Orhei 
38 Biblioteca Publică Orăşenească | Bibliotecile publice din 
i Râşcani raionul Râșcani 
39 Biblioteca Publică Raională Bibliotecile publice din 
” „Mihai Eminescu”, Rezina raionul Rezina 
40 Biblioteca Publică Raională Bibliotecile publice din 
"| Sângerei raionul Sângerei 
Caine Rea de Bibliotecile publice din 
4l. Documentare și Informare ici Sia 
„Mihail Sadoveanu”, Soroca stiai dt 
42 Biblioteca Publică Raională Bibliotecile publice din 
” „Mihail Sadoveanu”, Străşeni raionul Străşeni 
43 Biblioteca Publică Orăşenească Bibliotecile publice din 
"| Ştefan-Vodă raionul Ştefan Vodă 
Biblioteca Publică Orăşenească | Bibliotecile publice din 
44. p ; : A E Ă 
Şoldăneşti raionul Şoldăneşti 
45 Biblioteca Publică Raională Bibliotecile publice din 
Ă Taraclia raionul Taraclia 
46 Biblioteca Publică Raională Bibliotecile publice din 
Ă „Vasile Alecsandri”, Telenești raionul Telenești 
Biblioteca Publică Raională Bibliotecile publice din 
47. la a : , : 
„Dimitrie Cantemir”, Ungheni raionul Ungheni 
UNITATEA TERITORIAL- 
ADMINISTRATIVĂ 
GĂGĂUZIA 
Bibliotecile din Unitatea 
48. | Biblioteca Regională Comrat Teritorial- Administrativă 
Găgăuzia 


32 


Manual practic 


Biblioteca Publică Orăşenească | Bibliotecile publice din 
49. i AA : în A 
Ciadâr-Lunga raionul Ciadâr-Lunga 
50 Biblioteca Publică Orăşenească | Bibliotecile publice din 
"| Vulcăneşti raionul Vulcăneşti 


1.6 Asociaţii și organizații naționale şi internaționale de profil 

Asociaţiile profesionale prezintă o grupare de persoane, fizice 
sau juridice, de o anumită profesie, în vederea obţinerii/promo- 
vării unui scop comun. Este vorba despre o structură organizată, 
coerentă, care veghează la elaborarea/implementarea/respectarea 
legislaţiei în favoarea intereselor profesiei, certifică profesiona- 
lismul, contribuie la dezvoltarea competențelor profesionale ale 
membrilor. Cele menţionate pot fi acceptate şi drept argumente 
în favoarea constituirii şi funcţionării asociațiilor profesionale ale 
personalului de specialitate din biblioteci. 

Prezentăm câteva repere în timp pentru formarea unei imagini 
generale. Secolul al XIX-lea relevă o dezvoltare fără precedent a 
bibliotecilor, a numărului de personal al acestora, drept urma- 
re manifestându-se tendința de organizare prin asocieri; spre 
sfârşitul secolului apar primele asociaţii profesionale naționale, 
de exemplu: Asociaţia Bibliotecarilor Americani (în anul 1876), 
Asociaţia Bibliotecarilor Englezi (în anul 1877). Tot în această 
perioadă apar primele tendinţe de asociere la nivel internaţional 
- de exemplu, în anul 1877, la Londra, şi-a desfăşurat lucrările 
primul Congres Internațional al Bibliotecarilor, cu participarea 
reprezentanților din SUA, Belgia, Danemarca, Franţa, Italia. În 
secolul al 20-lea se intensifică tendinţele de dezvoltare a asociaţiilor 
profesionale naţionale şi de unificare a eforturilor profesionale la 
nivel internaţional: crearea Asociaţiei Bibliotecarilor Germani (în 
anul 1900), a Asociaţiei Bibliotecarilor Francezi (în anul 1906). La 
Congresele din anii 1904 (Saint Louis) , 1910 (Bruxelles), 1926 
(Praga) s-a pus în discuţie crearea unei asociaţii internaționale. 

În anul 1927 la Edinburgh, Scoţia, reprezentanţii a 50 de ţări 
semnează rezoluţia de intenţie privind înfiinţarea asociaţiei 
internaționale, care în anul 1929 — este denumită IFLA - FIAB — 
Federaţia Internaţională a Asociaţiilor de Bibliotecari şi Biblioteci. 


Federaţia Internaţională a Asociaţiilor de Bibliotecari şi Biblioteci 
- FIAB (IFLA) este organizația internațională, independentă, non- 
guvernamentală, care reprezintă interesele bibliotecilor şi serviciilor 
de documentare, precum şi pe cele ale utilizatorilor acestora. La 
adresa https://www.ifla.org/ federaţia îşi prezintă misiunea, scopu- 
rile, principalele programe, publicaţiile şi colecţiile electronice, dar 
şi informaţii privind conferințele anuale, calitatea de membru IFLA, 
adresele de contact. Scopurile acesteia țin de promovarea standar- 
delor de furnizare şi livrare a serviciilor de bibliotecă, încurajarea 
înţelegerii pe scară largă a valorii bunelor servicii. 

FIAB (IFLA) promovează/împărtășeşte următoarele valori: 

= aprobarea principiilor libertăţii de acces la informaţii şi 
libertăţii de exprimare, cuprinse în articolul 19 din „Declaraţia 
universală a drepturilor omului” (adoptată la 16 decembrie 1948) 

= credința, că oamenii, comunitățile şi organizaţiile, au nevoie 
de acces universal şi echitabil la informaţii pentru bunăstarea lor 
socială, educativă, culturală, democratică şi economică; 

= convingerea că furnizarea serviciilor de bibliotecă de înaltă 
calitate ajută la garantarea acestui acces; 

= angajamentul de a permite tuturor membrilor Federaţiei să 
se implice şi să beneficieze de activităţile sale fără a ţine cont de 
cetăţenie, dizabilitate, origine etnică, sex, locaţie geografică, limbă, 
filozofie, politică, rasă sau religie. 

O altă organizaţie internațională - Biroul European al Asocia- 
țiilor de Bibliotecă, Informaţii şi Documentare (EBLIDA) - a fost 
fondată în anul 1992 http://www.eblida.org/. EBLIDA are drept 


misiune să promoveze libertatea informaţiilor şi accesul liber la 

informaţii, educaţie şi cultură pentru toţi cetăţenii Europei, să 
încurajeze participarea democratică a bibliotecilor în dezvoltarea 
societăţii. Subiectele, pe care se concentrează EBLIDA, sunt: le- 
gislația europeană a bibliotecilor, inclusiv dreptul de autor şi cele 
conexe, impactul bibliotecii asupra societăţii şi implementarea 
Obiectivelor de Dezvoltare Durabilă. 

Conferinţa Bibliotecilor Naţionale Europene (CENL), constitu- 
ită în anul 1987, are misiunea de a promova cauza bibliotecilor 
naționale din Europa (https://www.cenl.org/). Este o comunitate 
profesională, care promovează valorile colaborării şi parteneria- 
tului bibliotecilor naţionale ca instituții de memorie şi care joacă 
un rol important în dezvoltarea intelectuală, culturală, socială şi 
economică a continentului. 

Liga Bibliotecilor Europene de Cercetare (LIBER) a fost fondată 
ca asociaţie în anul 1971, sub auspiciile Consiliului Europei, pentru 
a confirma caracterul distinctiv al acestora (https://libereurope. 
eu/). LIBER optează pentru servicii de înaltă calitate pentru toți 
utilizatorii bibliotecii şi serviciilor de informaţii, libertatea intelec- 
tuală şi acces la informaţie, colaborări şi parteneriate, leadership, 
inovaţie şi disponibilitatea de a îmbrăţişa oportunităţi de schim- 
bare, incluziune, egalitate de oportunități. 

În România primele asociaţii s-au constituit în perioada inter- 
belică: Asociaţia Bibliotecilor Publice din subordinea Ministerului 
Instrucțiunii Publice (în anul 1919), Asociaţia Bibliotecarilor 
din ţară (constituită la Congresul bibliotecarilor din anul 1924 şi 
reorganizată la Conferinţa națională din anul 1947). 

În prezent bibliotecile din Republica Moldova colaborează 
prodigios cu asociaţiile profesionale, care întrunesc reprezentanți 
ai bibliotecilor publice: Asociaţia Bibliotecarilor din România (în 
anul 2007) (https://abr.org.ro/), Asociaţia Naţională a Biblioteca- 
rilor şi Bibliotecilor Publice din România (în anul 1990) (https:// 


anbpr.org.ro/) (8). 

Asociaţii profesionale din Republica Moldova 

Asociaţia Bibliotecarilor din Republica Moldova (ABRM) a fost 
constituită în anul 1991 (http://abrm.md/). ABRM este o organiza- 
ţie non-guvernamentală, benevolă, care uneşte eforturile factorilor 
interesaţi (personal de specialitate din toate tipurile de biblioteci 
etc.) pentru a promova biblioteca şi informaţia în societate, a 
susține activ bibliotecarul, acționând întru dezvoltarea accesului 
egal la informaţii şi cunoştinţe pentru toți. Fiind membrul al IFLA, 
ABRM optează pentru protecția principiilor libertăţii informa- 
ţiei, promovarea culturii informaţiei, culturii lecturii, protecția 
drepturilor de proprietate intelectuală, dezvoltarea competenţe- 
lor profesionale. Principiile ABRM se înscriu în contextul celor 
aprobate şi promovate de autorităţile internaționale: apreciază şi 
încurajează colegii printr-un dialog constructiv, contribuind la 
coeziunea profesională și la promovarea rolului bibliotecarului 
în dezvoltarea comunităţilor; respectă ideile, viziunile breslei 
profesionale cu echitate şi fără discriminare pe criterii de gen, 
vârstă, etnie, religie, stare socială, conduitele fiind în acord cu 
standardele profesionale; manifestă un comportament bazat pe 
încredere, altruism, onestitate, sinceritate, corectitudine, serio- 
zitate şi loialitate, fără orgoliu, egoism şi concurenţă ce afectează 
reputaţia şi prestigiul profesiei de bibliotecar. 

Liga Bibliotecarilor din Republica Moldova (LBRM) a fost con- 
stituită în anul 2010 (ulterior fiindu-i atribuit numele „Alexe Rău”) 
(https://ligabib.wordpress.com/). Este o organizaţie profesională 
şi ştiinţifică a personalului de specialitate din cadrul BNRM şi a 
persoanelor fizice, care doresc să se afilieze. LBRM „Alexe Rău” 
îşi desfăşoară activitatea în baza principiilor libertăţii de asocie- 
re, legalităţii, transparenţei şi publicităţii, egalităţii în drepturi a 
tuturor membrilor, liberei exprimări etc. Scopurile LBRM „Alexe 
Rău” constau în promovarea/susținerea intereselor profesionale 
şi ştiinţifice ale personalului de specialitate, protejarea profesiei, 

protejarea libertăţii intelectuale şi a liberei circulații a informaţiei 
şi a ideilor, sprijinirea formării profesionale etc. 

Informaţie suplimentară privind asociaţiile profesionale inter- 
naționale şi naţionale de profil sunt disponibile pe site-ul ABRM: 


http://abrm.md/?page_id=1532 


Pentru recapitulare: 

= Formulaţi definiţia bibliotecii publice (conform prevederilor Legii cu 
privire la biblioteci, nr. 160 din 20 iulie 2017) 

= Enumeraţi noțiunile de bază ale disciplinelor, care ţin de activitatea 
bibliotecii. 

= Formulați individual esența Legilor lui Ranganathan. 

= Specificaţi tipurile de biblioteci, care constituie Sistemul Naţional de 
Biblioteci. Exemplificaţi. 

= Identificaţi funcţiile principale ale Bibliotecii Naţionale a Republicii 
Moldova. 

= De ce este utilă asocierea profesională a personalului de specialitate din 
biblioteci? 


Referinţe bibliografice: 

şi normalitate. Accesibilitatea mediului fizic. In: Biblioteca. 2015, nr. 10, pp. 
305-306. ISSN 1220-3386. 

2. DEDIU, Liviu lu. Managementul serviciilor pentru utilizatori în biblio- 
tecile contemporane. București, 2012. 274 p. ISBN 978-606-92717-0-4. 

3. DICŢIONAR de biblioteconomie și ştiinţe ale informării. Ediţie enciclo- 
pedică, Chişinău, 2014. 536 p. ISBN 978-9975-4094-8-3. 

4. LEGE cu privire la biblioteci: [nr. 160 din 20 iulie 2017]. [citat 17 martie 
2020]. Disponibil: http://lex.justice.md/index.php?action=view&view=doc& 
lang=1&id=371219 

5. REGNEALĂ, Mircea. Asociaţii profesionale. In: Tratat de Bibliotecono- 
mie. Vol. 1. Bucureşti: Ed. ABR, 2013, pp. 319-332. ISBN 978-606-93535-0-9. 

6. REGULAMENT - cadru de organizare și funcţionare a bibliotecilor 
publice: aprob.art prin ordinul nr. 186 din 26.02. 2019 al ministrului educaţiei, 
culturii şi cercetării. [citat 6 martie 2020]. Disponibil: https://mecc.gov.md/ 
sites/default/files/rof_aprobat.pdf 

7. REGULAMENT privind activitatea metodologică în cadrul Sistemului 
Naţional de Biblioteci din Rep. Moldova: aprob. prin ordinul nr. 02 din 13 ia- 

nuarie 2016 al Ministerului Culturii. [citat 13 martie 2020]. Disponibil: http:// 
cbn.mc.gov.md/sites/default/files/document/attachments/Regulament_activi- 
tatea metodologica _SNB_ aprobat _MC.pdf 

8. SZEKELY, Andriana. Ce este o asociaţie şi cum poate ajuta ea bibliotecarii 
din România? (1). [citat 16 martie 2020]. Disponibil: https://www.bcucluj.ro/ 
bibliorev/arhiva/nr17/info-focus3.html 

9. 'TÎRZIMAN, Elena. Biblioteca modernă. In: Tratat de Biblioteconomie. 
Vol. 2. Coordonare gen. Mircea Regneală. Bucureşti, 2013, pp. 23-34. ISBN 
978-606-93535-2-3. 

10.' TRATAT de Biblioteconomie. Vol. 2. Coordonare gen.: Mircea Regneală. 
Bucureşti, 2013. 621 p. ISBN 978-606-93535-2-3. 

2. DEZVOLTAREA COLECŢIILOR DE BIBLIOTECĂ. 
RESURSE INFORMAŢIONALE 
Aliona MUNTEAN, Aliona TOSTOGAN 


2.1 Dezvoltarea colecţiilor/resurselor informaţionale. Delimitări 
conceptuale 

Conţinutul termenilor „colecţie de bibliotecă” și „resurse 
informaţionale” este abordat în manual în contextul Legi; cu privire 
la biblioteci (nr. 160 din 20.07.2017). Astfel, colecţiile bibliotecii 
reprezintă „totalitatea documentelor de bibliotecă accesibile local 
sau de la distanță şi puse la dispoziţia utilizatorilor”, iar resursele 
informaţionale — „totalitatea colecţiilor de bibliotecă, a bazelor de 
date şi a resurselor din internet accesibile utilizatorilor bibliotecii”. 
Gestionarea colecţiilor de bibliotecă, inclusiv evidența și casarea 
acestora, se face în conformitate cu regulamentul, elaborat şi apro- 
bat de către autoritatea naţională în domeniu (4, art. 34, alineat 2). 

Elementul de bază a colecţiilor de bibliotecă îl constituie do- 
cumentul de bibliotecă - „obiect material care poate fi tratat ca o 
unitate într-un proces de documentare, cu informaţii înregistrate 
pe suport de hârtie sau în format digital, luat la evidenţă şi localizat 
în colecţii de bibliotecă sau accesibil de la distanţă: cărți, resurse 
seriale, documente de muzică tipărită, manuscrise, documente 
audiovizuale, documente electronice, documente grafice, brevete 
şi altele” [4, articolul 3]. 

Legea cu privire la biblioteci (nr. 160 din 20.07.2017) stipulează 
principiile de bază ale dezvoltării colecţiilor de bibliotecă: 

= colecţiile de bibliotecă se constituie în corespundere cu ti- 
pul bibliotecii, identitatea culturală şi lingvistică a comunităţii, 
interesele şi cerinţele utilizatorilor de bibliotecă și includ diferite 
categorii de documente pe suport de hârtie sau în format digital; 

= colecţiile de bibliotecă se constituie şi se dezvoltă prin 
achiziționare, abonare, transfer, schimb interbibliotecar naţional 

şi internațional, precum şi prin donații, depozit legal şi digitizare; 

= bibliotecile sunt obligate să-şi dezvolte colecțiile de documen- 
te prin achiziționarea de titluri din producţia editorială curentă, 
precum şi prin completarea retrospectivă. 

Dezvoltarea colecţiilor prin definiție reprezintă procesul de 
planificare, creare şi menţinere a unei colecţii utile şi echilibrate 
a documentelor de bibliotecă pentru o anumită perioadă. Acest 
proces se bazează pe evaluarea continuă a cerinţelor de informare 
a utilizatorilor/nonutilizatorilor bibliotecii, pe analiza statistică a 
utilizării şi pe prognozele demografice. În mod normal, dezvolta- 
rea colecţiilor este constrânsă de limitele bugetare ale instituţiei. 
Dezvoltarea colecţiilor include formularea criteriilor de selecţie, 
planificarea partajării resurselor şi înlocuirea exemplarelor pier- 
dute şi deteriorate, precum şi deciziile privind selecţia şi deselecția 
curentă [3, p. 122]. 

Dezvoltarea colecțiilor asigură evoluţia lor cantitativă şi ca- 
litativă şi presupune atât achiziția de documente, cât şi casarea 
acestora. Dezvoltarea colecţiilor de bibliotecă este condiţionată 
de următorii factori: 

= statutul juridic al bibliotecii; mărimea, apartenența tipologică 
a acesteia în cadrul SNB; 

= politica de dezvoltare a resurselor informaționale (inclusiv 
profilul de completare a bibliotecii); 

= necesitățile informaţionale şi documentare ale comunităţii 
servite; 

= perspectivele de dezvoltare a economiei naţionale, a cerințelor 
sociale şi culturale ale Republicii Moldova; 

= resursele financiare și materiale disponibile; 

= spațiul disponibil pentru stocarea documentelor; 

= relaţiile cu instituţii similare din ţară şi străinătate. 

Dezvoltarea colecţiilor/resurselor informaţionale în bibliotecă 
este reglementată de documentul instituțional „Politica de dez- 

voltare a resurselor informaţionale”, elaborat şi aprobat conform 
prevederilor cadrului naţional de evaluare a activităţii bibliotecii 


(https://www.slideshare.net/rmbiblioteci/recomandri-privind- 


elaborarea-politicii-de-dezvoltare-a-resurselor-informaionale- 
a-bibliotecii-publice). Acest document oglindeşte totalitatea 


obiectivelor, metodelor şi mijloacelor orientate spre asigurarea 
achiziției de documente, structura tematică a colecțiilor, principiile 
de selecţie şi casare, tipurile de documente, criteriile de completare 
şi nivelurile de păstrare, reguli privind numărul optim de exem- 
plare pentru colecţii în ansamblu, include formularea criteriilor 
de selecţie, planificarea partajării resurselor şi înlocuirea exem- 
plarelor pierdute şi deteriorate, precum şi reguli privind selecția 
şi casarea documentelor [5, p. 5]. 


2.2 Algoritmul completării colecţiilor de bibliotecă 

Dezvoltarea colecţiilor este un proces complex, fiind antrenate 
mai multe compartimente (subdiviziuni) ale bibliotecii pentru aco- 
perirea atribuţiilor legate de completarea, prelucrarea, conservarea, 
comunicarea, întreținerea şi casarea documentelor de bibliotecă. 

În cadrul bibliotecilor naţionale, bibliotecilor din instituţiile de 
învățământ superior, bibliotecilor specializate, bibliotecilor publice 
orăşeneşti, municipale sau raionale, se instituie, cu rol consultativ, 
un consiliu specializat în dezvoltarea colecţiilor de bibliotecă [7, 
poziţia 32]. În bibliotecile, menţionate mai sus, responsabilitatea 
principală privind dezvoltarea colecţiilor de bibliotecă /resurselor 
ţine de subdiviziunea „Dezvoltarea colecţiilor” [7, poziţia 38]. 

În bibliotecile publice comunale, sătești, şcolare responsabilitățile 
privind dezvoltarea colecţiilor/resurselor informaţionale sunt re- 
flectate în fişa postului persoanei, abilitată cu acestea. 

Completarea colecţiilor presupune achiziționarea documen- 
telor în funcţie de mai mulţi factori. Acest proces include urmă- 
toarele etape: 

= Etapa preliminară, care presupune investigarea profilului de 
interes al utilizatorilor/nonutilizatorilor şi studierea surselor de 
informare. 

Investigarea necesităţilor informaţionale ale utilizatorilor se 
efectuează prin analiza cerinţelor neonorate şi sugestiilor utili- 
zatorilor. Profilul de interes al utilizatorilor se cercetează în baza 
analizelor statistice de utilizare şi circulație a documentelor, 
precum şi cu ajutorul instrumentelor şi metodelor sociologice 
(chestionare de opinie, interviuri etc.). 

Studierea surselor de informare privind producţia editorială, 
presupune monitorizarea cataloagelor şi planurilor editoriale, 
noutăţilor editoriale semnalate în presă, TV, Internet; lucrărilor 
de informare bibliografică; listelor de publicaţii oferite pentru 
schimb intern şi internaţional; ofertelor de la furnizori publici şi 
particulari; resurselor electronice privind noile apariţii (librării 
virtuale, baze de date ce reflectă producţia editorială, pagini 
web ale editurilor, cataloage ale bibliotecilor on-line); vizitelor la 
librării, saloane şi expoziţii de carte naţionale şi internaţionale. 

= Etapa de selecţie și decizie prevede selecția documentelor 
dintr-o multitudine de posibilități. Este vorba despre documentele 
cele mai potrivite profilului de activitate a instituţiei, necesităților 
informaționale ale utilizatorilor bibliotecii (activi şi potenţiali). 
Titlurile selectate se confruntă cu cataloagele bibliotecii (în 
scopul evitării dublării de titluri sau ediţii). Selecţia se realizează 
sub raport calitativ şi cantitativ. Aspectul calitativ al procesului de 
selecție implică respectarea următoarelor criterii: 

a) respectarea profilului de completare - acesta reglementează 
specificul şi caracteristicile completării colecţiilor de bibliotecă şi 
definește subiectele, tipurile şi numărul de exemplare destinate 
achiziţionării (profilul de completare este integrat în documentul 
instituțional „Politica de dezvoltare a resurselor informaţionale”) 

b) valoarea intrinsecă a documentului: se ține cont de importanța 

informaţiei conţinute, noutate, unicitate, valoare națională, calitatea 
deosebită a hârtiei, prestigiul editurii, autografe etc; 

c) trendul informaţional, care orientează pentru noile 
tendinţe în dezvoltarea suporturilor şi tehnologiior de informare, 
achiziționarea de documente originale sau cu rol complementar 
pe materiale subadiacente celor de tip CD, CD-ROM, DVR, su- 
porturi intangibile online (documente virtuale full-text, baze de 
date, e-book-uri etc.); 

d) utilitatea potenţială — presupune analiza solicitării potenţiale 
a documentului, gradul de interes în actualitate şi cel previzionat, 
relevanța documentului pentru comunitate; 

€) corelarea cu resursele documentare şi informaționale existen- 
te, ce presupune asigurarea continuității colecţiilor de cărţi, peri- 
odice, seriale şi altor tipuri de documente, acoperirea unor goluri 
informaţionale din colecţie, substituirea unor ediţii precedente, 
reflectarea unor opinii alternative la sursele existente în colecţie; 

f) criterii lingvistice - prin care biblioteca acordă prioritate 
publicaţiilor editate în limba română, indiferent de locul publi- 
cării. În funcție de specificul şi interesele comunității servite vor 
fi achiziționate documente în limbile minorităţilor naționale, în 
limbile străine de circulaţie largă (engleză, franceză, germană, 
italiană etc.); 

g) criterii cronologice - care centrează atenţia pentru 
achiziționarea publicaţiilor noi, apărute recent pe piața editorială. 
Biblioteca va achiziționa şi documente retrospective, doar în cazul 
în care s-a depistat o lacună în momentul achiziţiei anterioare sau 
cererii continue neonorate ale utilizatorilor; 

h) criterii de preţ - sunt importante în condiţiile presiunii 
financiare la care este supusă biblioteca şi creşterii prețurilor pe 
piaţa editorială. În acest sens trebuie să se respecte riguros prin- 
cipiile managementului financiar, ale raționamentului economic; 

i) suportul de fixare a informaţiei şi destinaţia funcţională a 

documentelor - în funcţie de suportul de fixare a informaţiei pot 
fi achiziţionate diverse genuri de documente (tipărite, cartogra- 
fice, bidemensionale, audiovizuale, electronice etc.). Destinația 
funcţională a documentelor determină orientarea pentru 
achiziționarea documentelor de conţinut ştiinţific (monografii, 
culegeri etc.), didactic (manuale, cursuri de lecţii, practicum-uri 
şi altele), de referinţe (enciclopedii, dicţionare, ghiduri), practic 
(metodologii, tehnologii), ştiinţifico-populare. Suporturile de 
fixare a informaţiei, tipurile de documente achiziționate trebuie 
să corespundă cerinţelor de utilizare a colecţiilor şi disponibilității 
echipamentelor adecvate. 

Criteriile de selectare pot fi specifice unor anumite categorii de 
documente. De exemplu, criteriile de selectare a resurselor electro- 
nice, în mare parte, sunt similare celor de selectare a documentelor 
în format tradițional. Dar la selecţia resurselor electronice este 
necesar să se ia în consideraţie şi astfel de factori, ca: posibilitate 
de utilizare în rețea, interfață prietenoasă, posibilităţi de căutare 
(chei de acces multiple, navigabilitate), periodicitatea actualizării 
informaţiei, prezenţa textelor integrale, abstractelor, referinţelor 
existenţa link-urilor către alte resurse. 

Criteriile prioritare de abonare pentru publicaţiile periodice 
evidenţiază: valoarea ştiinţifico-informaţională a revistei, conti- 
nuitatea constituirii colecţiilor de periodice din bibliotecă, gradul 
de acoperire a domeniilor, gradul de adresabilitate, satisfacerea 
necesităţilor informaţionale ale comunității, autoritatea culturală şi 
ştiinţifică a personalităţilor care semnează în paginile revistei etc. 

În finalul etapei de selecție se ia decizia privind achiziţia 
documentelor. 

Y Achiziţia propriu-zisă a documentelor este complementară 
procesului de selecţie. Dacă selecţia tinde să realizeze operaţiu- 
nea intelectuală de alegere a documentelor datorită conţinutului 

lor dintr-o multitudine de posibilităţi, atunci achiziţia realizează 
operațiunea de implementare a deciziilor de selecţie a documen- 
telor. Achiziţia propriu-zisă se realizează din următoarele surse: 

Y Depozitul legal(DL). Este o formă specială de achiziţie care 
avantajează, de regulă, bibliotecile naţionale şi specializate. Depo- 
zitul legal de documente este reglementat prin Legea nr. 939/2000 
cu privire la activitatea editorială (http://lex.justice.md/index.ph 
?action=view&view=doc&lang=1&id=311749). Conform pre- 
vederilor „Regulamentului de funcţionare a depozitului legal de 
documente în Republica Moldova” (aprobat prin ordinul nr.79 din 
5 mai 2015 al Ministerului Culturii) DL reprezintă „exemplare din 
toate documentele scoase pe teritoriul Republicii Moldova, indi- 
ferent de suport, pe care producătorii de documente sunt obligaţi 
să le transmită gratuit instituţiilor distincte, în modul şi numărul 
stabilit de prezentul regulament” (http://bookchamber.md/wp- 
content/uploads/2018/12/Regul-funct-DIL 2015.pdf). Păstrarea 
intangibilă a documentelor cu titlu de depozit legal este atribuită 
instituţiilor: Camera Naţională a Cărţii - 1 exemplar din toate 
ediţiile apărute în țară; Biblioteca Naţională a Republicii Moldova — 
2 exemplare din toate tipurile de documente; Biblioteca Ştiinţifică 
Centrală a Academiei de Științe „Andrei Lupan” - 1 exemplar 
din toate ediţiile apărute în țară, cu excepţia cărții pentru copii şi 
adolescenţi; Biblioteca Naţională pentru Copii „lon Creangă” - 1 
exemplar din ediţiile de carte pentru copii şi adolescenți; 

Y Achiziţii de publicaţii prin cumpărare (retrospective şi cu- 
rente). Cumpărarea reprezintă principala sursă de creştere a co- 
lecţiilor bibliotecii şi se realizează în preponderență prin achiziții 
publice prin intermediul furnizorilor specializați, de la librării şi 
persoane particulare, în dependenţă de resursele financiare alocate 
de către fondator. Achiziționarea prin cumpărare se efectuează 
diferențiat pentru cărţi şi periodice (abonarea) şi în strictă co- 
respundere cu legislaţia în vigoare. Administrația publică alocă 


45 


BIBLIOTECONOMIE ȘI ȘTIINȚE ALE INFORMĂRII 


anual mijloace financiare bibliotecilor publice teritoriale pentru 
procurarea a minimum 50 de titluri de documente la 1000 de 
locuitori [4, articolul 40, alineatul 3]; 

Y Donaţii. Donaţia este o sursă accidentală de creştere a 
colecţiilor bibliotecii şi constă în primirea gratuită a materialului 
documentar de la diverse persoane fizice (autori, persoane parti- 
culare) sau juridice (firme, societăţi, edituri, organizaţii guverna- 
mentale şi nonguvernamentale, ambasade ş.a.). De obicei, dona- 
torul este cel care solicită efectuarea donaţiei printr-o intervenţie 
verbală (la sediu, la telefon, e-mail, Skype) sau printr-o scrisoare 
de intenţie. Donaţia se acceptă în cazul când titlurile donate nu se 
regăsesc în colecţiile bibliotecii, sunt relevante pentru instituţie şi 
nu sunt deteriorate fizic sau depășite moral. Nu vor fi acceptate ca 
donaţie ediţiile care sunt depăşite moral, contaminate sau uzate 
fizic (cu excepția edițiilor bibliofile de unicat), nu prezintă interes 
prin valoarea intrinsecă a documentelor, sunt restricționate de 
convenţii morale ori de inadecvarea cu relaţiile social-politice: 
conţin elemente de chemare la violență, amoralitate, pornografie, 
ţin în mod flagrant de kitsch şi de incultură; 

Y Schimbul de documente (intern şi internaţional). Reprezintă 
achiziţiile efectuate în baza unui contract sau o înţelegere prin 
care părțile interesate oferă una alteia, pe bază de reciprocitate, 
publicaţii sub formă tipărită sau reproduse prin alte modalități. 
În acest context este relevantă experiența BNRM privind crearea 
Grupului Bibliobarter, care facilitează schimbul interbibliotecar 
de publicaţii, prezintă liste de cărți posibile pentru donații, ajută 
la redistribuirea acestora în cadrul SNB (https://www.facebook. 
com/groups/478423189431767/). 

Schimbul de documente se realizează cu instituțiile din ţară 
(schimb naţional) şi cu instituţiile din străinătate (schimb interna- 
ţional) în baza publicaţiilor scoase din evidenţa bibliotecii, precum 
şi a celor editate sub egida bibliotecii. Schimbul Internaţional 

de documente reprezintă o cooperare internaţională culturală 
şi ştiinţifică, un parteneriat intelectual, prin intermediul căruia 
este favorizată libera circulaţie de idei şi informații între diferite 
instituţii şi țări. Acesta facilitează completarea colecţiilor cu do- 
cumente din străinătate, fiind unul din mijloacele de achiziţie. 
Partenerii de schimb sunt identificaţi de bibliotecă în funcţie de 
profilul corespunzător. În realizarea schimbului se pune accentul 
pe valoarea de conţinut, şi nu pe costul nominal al documentului. 
Schimbul de publicaţii presupune: identificarea nevoilor şi stabili- 
rea priorităţilor de schimb a documentelor, stabilirea identităților 
potenţialilor parteneri, expedierea propunerii de colaborare şi, în 
caz de accept, încheierea unui contract de colaborare. Schimbul se 
efectuează în baza unor „Oferte de publicaţii” (scrisoare de ofertă, 
liste de schimb), care sunt aduse la cunoştinţa partenerilor. În mod 
obişnuit, ofertele se transmit prin poştă, fax, e-mail, skype. Din 
ofertele recepționate fiecare bibliotecă selectează titlurile pasibile 
pentru schimb, în funcţie de profilul de completare şi domeniile 
de interes. Expedierea şi recepţionarea documentelor se efectu- 
ează, de regulă, prin intermediul serviciilor poştale. Mai actual, 
persistă schimbul de publicaţii în format electronic, care nu este 
dependent de alocaţii financiare pentru servicii poştale şi riscuri 
de deteriorare sau pierdere a documentului; 

v Alte modalități de completare a colecţiilor : proiecte de di- 
gitizare, achiziție de licenţe, produse intelectuale elaborate de 
bibliotecă, copiere etc. 


2.3 Evidenţa colecțiilor de bibliotecă 

Constituind valori materiale şi spirituale, de păstrarea şi gestio- 
narea cărora răspunde biblioteca prin personalul ei, documentele, 
indiferent de proveniența şi valoarea lor trebuie cuprinse în mod 
obligatoriu în sistemul de evidență [2, p. 188]. 

Evidenţa colecţiilor de bibliotecă desemnează un ansamblu 

de operaţiuni de înregistrare a datelor cantitative (numărul de 
documente) şi valorice (preţul tuturor documentelor deținute de 
bibliotecă), globale (partide, seturi, loturi, loturi pe proveniențe) 
şi individuale (unitate cu unitate, volum cu volum), oferind date 
referitoare la mărimea, componenţa şi dinamica unei colecţii. 
Pentru a cunoaşte situaţia fiecărui document de bibliotecă şi a 
colecţiilor în ansamblu, atât din punct de vedere cantitativ, valoric, 
cât şi calitativ (tematic, lingvistic), bibliotecile sunt obligate să 
organizeze un sistem unic de înregistrare, urmărire şi control al 
achiziţiilor şi mișcărilor documentelor. Acesta include: evidența 
tehnico-operativă, evidența contabilă, evidența statistică. 

Evidenţa tehnico-operativă ţine de înregistrarea achiziţiilor 
şi casării documentelor, fixarea modificărilor ce ţin de volumul 
şi componenţa colecţiei. Acest tip de evidenţă stă la baza mana- 
gementului operativ al colecţiilor. Evidenţa tehnico-operativă, 
atât sumară (globală), cât şi cea individuală, este un element de 
bază pentru evidența contabilă și evidenţa statistică a colecţiilor. 
Evidenţa tehnico-operativă se efectuează în Registrul de evidență 
individuală (RI) şi sumară (Registrul de Mişcare a Colecţiei) (a 
se vedea Anexele nr. 1 şi nr. 3). Înregistrarea documentelor se 
realizează ţinând cont de caracteristicile / particularitățile do- 
cumentelor din colecţiile bibliotecii, documente pe suport fizic, 
electronic şi de rețea. 

Evidenţa contabilă reflectă prezenţa şi mişcarea colecției de 
bibliotecă în dimensiune bănească, conform „Instrucțiunii cu 
privire la evidenţa contabilă în instituţiile bugetare, aprobată 
prin ordinul nr. 93 din 19.07.2010 al Ministerului Finanţelor al 
Republicii Moldova. Documentele ce fac obiectul completării 
colecțiilor de bibliotecă sunt considerate mijloace fixe şi sunt 
supuse obligatoriu evidenţei contabile. 

Evidenţa statistică are ca obiect colectarea, prelucrarea şi analiza 
datelor evidenţei tehnico-operative şi contabile privind colecţiile 

de bibliotecă, conform cerinţelor stabilite de către Biroul Naţional 
de Statistică al Republicii Moldova. Conform chestionarului „Cer- 
cetarea statistică anuală N 6-c. Activitatea bibliotecilor” datele 
privind colecţiile de bibliotecă sunt prezentate în 3 compartimente: 
„Colecţii (pe suporturi fizice”), „Resurse electronice” (în rețea), 
„Publicaţii seriale curente primite (la sfârşitul anului)” (https:// 
statistica.gov.md/pageview.php?l=ro&idc=6138id=6518). 

Evidenţei se supun toate documentele (cu păstrare permanentă 
[nelimitată], cu păstrare pe termen lung, cu păstrare temporară 
[pe termen scurt]), care sunt achiziționate şi care sunt scoase din 
colecţiile bibliotecii, indiferent de tipul, suportul şi termenul de 
păstrare. 

Fiecare bibliotecă determină în mod independent termenii 
de păstrare şi componenţa documentelor, reieşind din misiunea 
bibliotecii, statutul sau regulamentul de organizare şi funcţionare 
a bibliotecii. Termenii de păstrare a documentelor de bibliotecă 
sunt fixaţi în documentul instituțional „Politica de dezvoltare a 
resurselor informaţionale ”. 

Evidenţa colecţiilor solicită respectarea următoarelor cerințe: 
exhaustivitatea şi fiabilitatea informaţiilor contabile; exactitatea 
şi obiectivitatea informaţiei; utilizarea unităților standartizate de 
evidenţă; compatibilitatea metodelor şi formelor de contabilitate, 
fiabilitatea acestora în utilizarea tehnologiilor tradiţionale şi au- 
tomatizate de contabilitate; respectarea nomenclatorului indica- 
torilor de evidenţă a colecţiilor cu indicatorii similari a statisticii 
de bibliotecă; continuitatea în evidenţa colecţiilor. 

Indiferent de tipul lor, documentele achiziționate de bibliotecă 
sunt înregistrate, constituindu-se în unităţi de evidență. Evidenţa 
documentelor de bibliotecă implică două trepte ce ţin de înregis- 
trarea acestora. 

Etapa preliminară a înregistrării documentelor ţine de primirea 
şi prelucrarea fizică a acestora: ştampilarea, etichetarea/aplicarea 

bulinelor (bucată pătrată sau dreptunghiulară de hârtie, aplicată pe 
cotor sau pe copertă, partea de sus-stânga; pot fi şi buline colorate 
- roşii, verzi, care arată modalitatea de consultare a documentu- 
lui), ataşarea codurilor de bară, aplicarea benzii magnetice pentru 
prevenirea furtului (după caz). Primirea documentelor (din orice 
sursă) se execută în baza documentelor de transmitere, prestate de 
către furnizor: facturi, borderouri, acte de predare, acte de donare 
şi altele, sau elaborate de specialiştii bibliotecii în momentul pri- 
mirii/predării edițiilor (acte de primire: a se vedea Anexa nr. 8). 

La recepţionarea documentelor în bibliotecă, bibliotecarul, în 
mod obligatoriu, confirmă legalitatea actelor însoţitoare: verifică 
integritatea coletelor, confruntă conţinutul lor cantitativ şi valoric 
cu actele însoţitoare (facturi, bonuri, chitanțe, acte de transfer sau 
donaţie ş.a.), verifică integritatea stării fizice a documentelor. În 
cazul, în care se depistează inadvertenţe numerice, valorice sau de 
conținut între act şi stocul de documente, precum şi existența unor 
volume deteriorate sau cu defecte tipografice, neconformităţile se 
specifică într-un proces-verbal, un exemplar al căruia se înain- 
tează furnizorului, cu cererea de a remedia situaţia semnalată sau 
documentele cu defecte sunt returnate (a se vedea Anexa nr. 9). 

Tuturor documentelor, luate în primire de bibliotecă şi se aplică 
ştampila, care atestă transmiterea acestora în proprietatea biblio- 
tecii. Facturile, chitanțele, procesele-verbale, actele şi borderourile 
ce le însoțesc, precum şi alte documente însoţitoare, care atestă 
transmiterea documentelor în gestiunea bibliotecii, sunt transmise 
la contabilitatea care gestionează bunurile instituţiei. 

Etapa de bază a evidenţei/contabilizării propriu-zise a documen- 
telor presupune evidenţa primară, evidenţa individuală şi evidența 
globală. Evidenţa documentelor de bibliotecă este reflectată prin 
formulare tipizate, după cum urmează: 

= evidența globală sau primară - în Registrul de mișcare a 
colecţiilor (RMC); 

= evidenţa individuală - în Registrul de inventar (RI); 

= evidenţa preliminară pentru periodice - Fişe de evidenţă 
preliminară. 

Evidenţa primară (globală sau pe stocuri) a documentelor 
cumulează şi reflectă date privind dinamica internă a colecţiilor, 
proveniența, mărimea, valoarea şi componenţa tematică a acestora 
[3, p. 162] Evidenţa primară presupune : 

a) gruparea documentelor în set (lot): criteriile grupării în set a 
documentelor sunt sursa de recepţie şi actul de intrare - borderou, 
factură, proces-verbal etc. În cazul când lotul are un număr foarte 
mare de documente, ele pot fi împărţite în câteva seturi. Achiziţiile 
în cantități mici, cu aceiași provenienţă, dar din diferite surse (de 
ex., donații din diferite surse anonime) pot fi unite într-un set; 

b) identificarea/acumularea datelor de evidenţă globală : 

Y proveniența (sursa de livrare a a documentelor) : DL, donaţie, 
schimb etc.; 

V total cantitate de documente (unităţi materiale) achiziţionate 
şi total titlurile de documente; 

Y valoarea financiară (preţul total al documentelor din set, 
preţul documentelor inventariate/ neinventariate); 

Y repartizarea documentelor după conţinut/ domenii de ştiinţă 
(conform CZU): 0-; 1-; 2-; 3-; 5-; 6-; 61-;62-;,63-;7-;8-;9-; 

Y repartizarea documentelor după limbi: în limba română, 
limbile minorităţilor naționale (rusă, găgăuză, ucraineană, bulga- 
ră), limbi străine (engleză, franceză etc.); 

Y repartizarea documentelor după destinaţie: care nu fac 
parte din colecție: Rezerva Naţională/instituţională; schimb 
internațional (cantitatea, valoarea); redistribuire; care fac parte 
din colecţie, din ele supuse inventarierii — cantitatea, valoarea; 

Y repartizarea documentelor în funcţie de suportul de fixare 
a informaţiei şi destinaţia funcţională a acestora: cărţi (cantitate, 
titluri); seriale (reviste, ziare, publicaţii continue); materiale în 

grup; manuscrise; teze; muzică tipărită, materiale grafice, discuri 
de vinil etc.; 

C) înregistrarea datelor în Registrul de mişcare a colecțiilor 
(RMC) (a se vedea Anexa nr. 3). RMC include trei părți: 

= Partea 1-a: Achiziţii de documente — consemnează informaţiile 
cu privire la recepţionarea în gestiunea bibliotecii a stocurilor 
(seturilor/loturilor/partidelor) de documente. Pentru fiecare stoc 
sunt menționate următoarele elemente: anul/numărul de achiziție, 
data înregistrării, proveniența, denumirea, numărul şi data actului 
însoțitor, totalul documentelor din stoc cu precizarea cantității şi 
valorii integrale a acestora, numerele de inventar care se atribuie 
stocului de documente, menţiuni, repartizarea documentelor după 
tipuri (cărţi, periodice, documente electronice etc.) şi după limbi, 
repartizarea documentelor după conţinut (conform Clasificării 
Zecimal Universale) şi indicarea numărului de documente, des- 
tinate copiilor. 

Toate tipurile de documente (cu excepţia ziarelor) sunt 
acceptate pentru evidența contabilă şi statistică în momentul 
achiziţionării, iar ziarele — la sfârşitul anului, după formarea se- 
tului anual. 

= Partea a 2-a: Casarea documentelor - înregistrează 
informaţiile cu privire la ieşirea din gestiunea bibliotecii a unor 
documente din stocurile deținute (seturi /loturi / partide), con- 
semnate în partea I-a. Pentru fiecare stoc sunt concretizate urmă- 
toarele elemente: anul / numărul curent, data înregistrării, denu- 
mirea, nr. şi data actului de ieşire, totalul documentelor ieșite cu 
precizarea cantității şi valorii totale a acestora, cauza ieșirii (uzură 
fizică sau morală, pierdute, deteriorate, transferate etc.) conform 
proceselor-verbale, însoţite de borderou, menţiuni, repartizarea 
documentelor ieşite după tip, limbă şi după conţinut, indicarea 
numărului de documente pentru copii; 

= Partea a 3-a — Recapitulare — reflectă cu exactitate volumul şi 

valoarea totală a colecţiilor dintr-o bibliotecă, repartizarea acestora 
în funcţie de tipul, limba, conţinutul documentelor. 

Datele statistice a rubricilor RMC, totalizate pe verticală, vor 
reflecta situaţia existentă a colecţiilor la un moment dat şi structura 
acestora. Pentru evidenţa globală a documentelor electronice în 
reţea (fără suport amovibil) se va elabora un Registru de mişcare 
separat (a se vedea Anexa nr. 4). 

Evidenţa individuală presupune o totalitate de operaţiuni de 
înregistrare a datelor pentru fiecare unitate materială. Evidenţa 
individuală se realizează prin două modalități de înregistrare: 
Registrul Inventar (RI) şi Fişa de evidență individuală, suportul 
material a căreia îl reprezintă fişa de catalog [3, p. 163]. 

Registrul inventar reprezintă componentele individuale ale 
colecţiei bibliotecii. Fiecare document, transformat în unitate de 
evidenţă, este tezaurizat prin suma principalelor date bibliogra- 
fice (tip document, autor, titlu, loc şi an de apariţie), valoarea 
materială (preţul fiecărui exemplar), raportarea la RMC (pentru 
achiziții şi casări). Toate aceste date sunt înregistrate cronologic şi 
simbolizate printr-un număr de ordine (însoţit de alte simboluri, 
după caz) —- numărul de inventar [3, p. 378]. Numărul de inventar 
va însoţi documentul atâta timp cât acesta face parte din colecţii. 

Pentru colecţii mici poate fi elaborat un Registru inventar care 
contabilizează toate tipurile şi categoriile de documente. Bibliote- 
cile, care gestionează mai multe colecții (după tematică şi tipuri 
de documente) pot elabora Registre de inventar cu numerotaţie 
paralelă pentru diferite tipuri de documente şi documente pe di- 
ferite suporturi. Pentru documentele digitale fără suport amovibil 
condiţia este obligatorie (vezi anexele 4, 5). Înregistrarea unităţilor 
de evidenţă în Registrul inventar este determinată de caracterul 
tipologic al acestuia şi reglementată prin regulamente, instrucțiuni, 
metodologii instituționale sau naţionale. 

Transcrierea registrelor de inventar sau reînregistrarea 

colecțiilor se poate face numai în cazuri excepţionale (deteriorarea 
documentelor de evidență cauzată de incendii, calamităţi naturale 
etc.) şi numai cu aprobarea autorităţii, în subordinea căreia se află 
biblioteca. Registrul inventar ca act contabil se supune cerințelor 
documentelor cu regim special, iar eventualele modificări ale da- 
telor înscrise pot fi făcute numai cu respectarea regulilor stabilite 
pentru documentele contabile. 

Evidenţa individuală a periodicelor şi ziarelor se efectuează pe 
fişe de evidenţă preliminară, până la constituirea lor în unități ma- 
teriale (colecţii / volume), cărora li se va atribui număr de inventar. 

Fişa de evidență preliminară serveşte pentru luarea în evidență 
a fiecărui număr în parte a ziarelor și revistelor achiziționate (prin 
abonament, donaţii, schimb etc.). Fişa este completată pentru 
fiecare titlu de ziar sau revistă, incluzând următoarele elemente: 
titlul şi subtitlul periodicului, locul şi anul de apariţie, instituția 
editoare, periodicitatea, perioada şi valoarea abonamentului. 
Pentru ziare se bifează spaţiul corespunzător datei de apariție a 
fiecărui număr, iar pentru reviste — se înscrie numărul acestora 
în spaţiile corespunzătoare fiecărei săptămâni din luna respectivă 
(a se vedea Anexa nr. 2). Pentru colecţiile, constituite trimestrial, 
semestrial sau anual ca unități de inventar, se întocmeşte actul de 
primire. Acesta constituie baza pentru înregistrare în RMC şi RI. 
Fişele de evidenţă ale periodicelor se păstrează în fişiere speciale. 

Documentele de evidenţă individuală (RI) şi sumară (RMC) a 
colecției trebuie să fie legate, paginile lor numerotate şi şnuruite; 
pe ultima pagină se aplică data, semnătura şi ştampila bibliotecii. 
Termenul de păstrare a documentelor de evidenţă tehnico-ope- 
rativă se stabileşte în conformitate cu „Nomenclatorul arhivistic 
al bibliotecii”. 

Pentru realizarea evidenţei de bibliotecă, în mod unitar, se 
folosesc numai instrumente tipizate, realizate în conformitate cu 
reglementările pe plan naţional. Înscrierea datelor în instrumen- 

tele de evidenţă trebuie să fie clară, exactă şi corectă din punct 
de vedere biblioteconomic şi financiar. În actele de evidenţă nu 
sunt admise corectări sau modificări decât în cazuri, justificate 
prin procese verbale de constatare. Datele acestora sunt înscrise 
la rubrica „Observaţii” („Note”). 


2.4 Organizarea colecțiilor 

Organizarea colecţiilor reprezintă un proces esenţial într-o 
bibliotecă, facilitând implicit aspectele legate de comunicarea 
eficientă a documentelor. Organizarea colecţiilor este fundamen- 
tată pe diferite sisteme în funcție de criteriile, care stau la baza 
lor. Orice bibliotecă are dreptul să adopte o tehnică optimă de 
organizare a colecţiilor, care să permită utilizarea documentelor 
cu efort minim. Dar în toate cazurile, în așezarea documentelor 
la raft, se urmăresc următoarele principii: 

= identificarea şi regăsirea facilă a documentelor (presupune 
individualizarea strictă a fiecărui volum de bibliotecă, printr-o 
cotă unică și irepetabilă); 

= economisirea spaţiului de depozitare; 

= gruparea documentelor după suportul lor material sau tipul 
acestora (cărţi, reviste, manuscrise etc.); 

= stabilirea destinaţiei colecţiilor (săli de lectură, săli cu acces 
liber la raft, depozite); 

= conservarea şi igiena publicaţiilor — asigurarea unor condiții 
de maximă securitate şi igienă, ferite de lumină puternică, de umi- 
ditate şi căldură excesivă, de insecte şi rozătoare etc. [2, p. 194]. 

Sistemele de aşezare a documentelor sunt divizate în sisteme 
formale şi sisteme structurale. 

Sistemele formale de așezare a colecţiilor de bibliotecă presupun 
fundamentarea pe următoarele criterii: 

= după numărul de inventar — locul la raft este dat de numărul 
de inventar, care reprezintă şi cota cărții; sistemul este avantajos 

la verificarea prin metoda confruntării Registrului inventar cu 
documentul la raft, iar regăsirea necesită un catalog sistematic 
bine pus la punct; 

= aşezarea alfabetică - în ordinea alfabetică a numelor autorilor 
sau titlurilor; 

= după locul de apariţie sau denumirea instituţiei care le-a edi- 
tat — sistemul se aplică în scopul cunoaşterii publicaţiilor apărute 
într-o localitate sau doar la o editură; 

= după limba în care sunt redactate textele, dar cu sistematizarea 
publicaţiilor în interior după alte criterii formale sau de conţinut; 

= cronologică - este determinată de data apariţiei documen- 
telor; acest sistem oglindeşte evoluţia tiparului şi a producţiei 
editoriale, fiind aplicat în bibliotecile cu caracter muzeal, dar şi 
în bibliotecile moderne pentru organizarea anumitor colecţii 
speciale: incunabule, cărți vechi, depozitul legal şi altele; 

= pe formate — este metoda cea mai utilizată pentru organizarea 
colecţiilor păstrate în depozite închise sau cu acces semidirect; 
aşezarea pe formate asigură utilizarea rațională a spaţiilor şi 
permite o bună conservare a documentelor. Criteriul de aşezare 
este înălțimea documentului la cotor, exprimată în centimetri [2, 
p. 195]. Avantajul aşezării pe formate ţine de reducerea cheltu- 
ielilor de depozitare şi conservare a colecţiilor cu 40-50 % prin 
folosirea integrală a spaţiilor de depozitare, atât pe orizontală, cât 
şi pe verticală. 


Sistemele structurale de așezare a documentelor de bibliotecă sunt: 

= sistematico-alfabetică — presupune aranjarea colecţiilor după 
conţinutul documentului, locul la raft fiind determinat de o cotă 
care exprimă conţinutul, fiind şi un element de ordine; temeiul 
acestei metode de aşezare a documentelor la raft este Clasificarea 
Zecimală Universală. Acest tip de aşezare se aplică, în special, 
pentru colecţiile destinate accesului liber la raft al utilizatorilor 

şi pentru secţiile de împrumut; 

= aşezarea pe centre de interes sau deziderate (rafturi temati- 
ce) — este o aranjare pe subiecte concrete şi precise, care rezultă 
din opţiunile utilizatorilor, precum şi din tendințele necesităților 
informaţional/documentare ale acestora (de exemplu: rafturi 
tematice „Cărţi de ficțiune, „Cartea pentru gospodine”). Cota 
documentului în cazul dat reprezenta o imagine la subiect (într-o 
bibliotecă pentru copii) sau un cuvânt-cheie. 


2.5 Casarea documentelor de bibliotecă 

Casarea documentelor de bibliotecă reprezintă o activitate ne- 
cesară, logică şi realistă, complementară achiziţiei, ce contribuie 
la actualizarea, îmbunătăţirea ratei de înnoire şi restructurarea 
colecţiei bibliotecii. Este vorba despre excluderea documentelor 
care nu mai pot fi utilizate din diverse cauze - uzură fizică, conţinut 
depăşit, pierdere, transfer în alte biblioteci etc.). Conform preve- 
derilor articolului 34, alineatul 4, din Legea cu privire la biblioteci 
(nr. 160 din 20.07.2017), casarea se aplică după o perioadă de 
minimum un an de la achiziția documentului. Criteriile principale 
de eliminare a documentelor din colecţie sunt: 

= gradul avansat de uzura fizică, determinat de o intensă 
circulație a documentului, de tipul hârtiei, precum şi urmare a 
situațiilor critice - incendii, inundații etc.; 

= gradul de actualitate al informaţiei şi utilitate, determinat de 
perimarea moral-intelectuală a conţinutului; 

= gradul de circulaţie/cerere, determinat de numărul mediu/ 
optim de solicitări/utilizări din partea utilizatorilor într-o unitate 
de timp. 

Casarea documentelor din colecţiile bibliotecii poare fi efectu- 
ată în situaţiile când documentul: este uzat fizic, este uzat moral, 
există în mai multe exemplare în raport cu normele de completare, 
nu corespunde profilului de completare al bibliotecii, este pierdut 

/ sustras şi alte situaţii [6, p. 33]. 

Deteriorarea fizică sau morală, depășirea de conţinut, cantitatea 
excesivă de exemplare, pierderile de la expoziţii sau din colecţii cu 
acces liber la raft a documentelor se constată de o comisie specială. 
Membrii acesteia vor alcătui procesele-verbale privind casarea 
documentelor şi vor consimţi actul de casare prin semnături (a 
se vedea Anexa nr. 6). În procesul-verbal se indică numărul total 
al volumelor pasibile pentru casare şi valoarea totală a acestora, 
fiind însoţit de un borderou sau de fişele documentelor (care nu 
se supun evidenţei individuale). Procesele verbale privind casarea 
documentelor sunt în mod obligatoriu aprobate de către directorul 
instituţiei sau fondator. Datele privind eliminarea documentelor 
se înregistrează în Registrul de mişcare a colecției, în partea a 
II-a „Casarea documentelor”, în baza actului de casare, semnat de 
către membrii comisiei respective şi aprobat conform cerinţelor 
prezentate mai sus. În cazul publicaţiilor în mai multe volume, la 
eliminarea unui volum din colecții, în Registrul inventar se barează 
cu diagonale roşii numărul de inventar şi preţul volumului concret. 
Celelalte elemente - nume autor, titlu, loc etc. - rămân neşterse. 
În rubrica „Menţiuni” se indică numărul şi data aprobării actului, 
în baza căruia a fost casat documentul respectiv. 

Documentul pierdut de utilizator poate fi înlocuit cu o ediție 
similară sau pierderea poate fi recuperată în echivalent bănesc. 
Documentele primite de la cititori în locul celor pierdute trebuie 
să corespundă profilului de completare a bibliotecii. Datele des- 
pre aceste documente sunt prezentate în „Registrul de evidență 
a documentelor recepționate de la utilizatori în schimbul celor 
pierdute/deteriorate”. La sfârşitul unei perioade de referință - tri- 
mestru, semestru, an — se alcătuieşte un proces-verbal de casare a 
documentelor pierdute și de recepţionare a documentelor primite 
în locul celor pierdute (a se vedea Anexa nr. 7). 

Documentele casate din colecţii pot fi oferite prin schimb ori 

donate altor biblioteci, transmise centrelor de reciclare a hârtiei. 


2.6 Resurse informaţionale în sprijinul bibliotecilor 

În ultimele decenii au intervenit schimbări considerabi- 
le în dezvoltarea/gestionarea colecţiilor. Unul dintre factorii 
determinanţi sunt tehnologiile informaționale, care au modificat 
conținutul și funcţiile colecţiilor de bibliotecă. Bibliotecile dezvol- 
tă activ colecţiile digitale, generează conţinuturi online, prestează 
o multitudine de servicii bazate pe noile tehnologii, formează 
competenţe şi abilităţi de utilizare a tehnologiilor şi contentelor 
digitale. Diversificarea ofertei informaţionale a bibliotecii are loc 
atât în baza colecţiilor de bibliotecă, cât și a bazelor de date, a 
resurselor din Internet, accesibile utilizatorilor bibliotecii. 

Resursele informaţionale (bazele de date achiziţionate și create 
de biblioteci, resursele în acces deschis etc.) prezintă unele avantaje 
faţă de cele tradiționale : 

= sporirea accesului: permit acces la distanță nelimitat în timp 
sau loc; 

= utilizarea rațională a spațiului fizic: permit economisirea aces- 
tora (de exemplu: bazele de date „Moldlex”, „Justice. md” permit 
achiziția unui număr minim de exemplare a „Monitorului oficial 
al Republicii Moldova” în format de hârtie); 

= păstrarea documentelor de patrimoniu: împrumutul electro- 
nic în baza colecţiilor digitale reduce riscul deteriorării materia- 
lelor fragile sau foarte uzate, minimizează pericolul de pierdere 
sau sustragere a edițiilor de unicat (de exemplu: Biblioteca Digitală 
Moldavica permite acces la ediţii de patrimoniu full text, foarte 
vechi şi fragile în starea lor fizică, care, în mod tradiţional, nu sunt 
împrumutate) (http://www.moldavica.bnrm.md/); 

= economisirea bugetului: posibilități de achiziții partajate 
(consorţii, parteneriate); de exemplu: Consorţiul REM (Resurse 
Electronice pentru Moldova - Electronic Resources for Moldova) 

este un proiect de colaborare interbibliotecară al cărui scop este 
asigurarea accesului la o gamă largă de reviste electronice din în- 
treaga lume. Consorţiul REM contribuie la asigurarea în condiții 
optime a accesului utilizatorilor la resursele informaţionale locale 
şi internaţionale în format electronic, reducerea cheltuielilor finan- 
ciare, materiale, umane pentru abonarea și utilizarea în comun a 
bazelor de date destinate utilizatorilor de informaţii, organizarea 
simpozioanelor, conferinţelor şi a seminarelor privind problemele 
actuale ale consumului informaţional în mediul electronic; http:// 
lib.ase.md/eifl/; 

= achiziții gratuite: accesul la Internet, la resurse în acces des- 
chis permite bibliotecilor de a stoca documentele şi de a le con- 
feri statutul de documente de bibliotecă, respectând prevederile 
dreptului de autor. 

Accesul Deschis este accesul online, gratuit la conţinutul 
ştiinţific, cu restricţii limitate privind drepturile de autor și de 
licenţiere. Sursele în Acces Deschis (arhive ale publicaţiilor 
electronice sau depozite [repozitorii] digitale, baze de date ale 
revistelor şi culegerilor ştiinţifice) fac posibilă accesarea textului 
integral într-un singur spaţiu informaţional, accesibil publicului 
larg [9,p. 36-37]. Prin accesul deschis înțelegem că publicaţiile sunt 
disponibile pe Internet, permițând utilizatorilor să citească, des- 
carce, copieze, distribuie, tipărească, să le folosească în orice scop, 
respectând prevederile legale. În acest context menţionăm Instru- 
mentul Bibliometric Naţional (IBN) - resursă informaţională, 
care agregă revistele ştiinţifice publicate în Republica Moldova. 
IBN oferă acces la textul integral al articolelor, date despre autori, 
instituţii şi edituri, permite monitorizarea publicaţiilor (descărcări, 
vizualizări etc.), dinamica şi distribuţia articolelor pe ani, limbi, 
subiecte (https://ibn.idsi.md/). 

Accesul la resursele / colecţiile electronice ale bibliotecilor este 
oferit, de regulă, de pe site-urile bibliotecilor, fiind uşor regăsite 

în bara de meniuri, la denumirile gen „Resurse informaționale”, 
„Resurse electronice”, „E-resurse” etc. 


2.7. Indicatori statistici şi de performanță (relaționali) privind 
colecțiile/resursele informaţionale 

Pentru o analiză obiectivă a eforturilor depuse în scopul dez- 
voltării colecţiilor/resurselor unei biblioteci şi a gradului în care 
ele corespund necesităţilor utilizatorilor, evaluarea rezultatelor 
obținute este obligatorie. 

În acest sens în biblioteci sunt utilizate date statistice (care 
măsoară cantitatea colecţiilor: câte exemplare, titluri achiziționate 
şi existente în total etc.), indicatori de performanță (ori relaționali, 
care demonstrează cât de calitative şi performante sunt colecţiile/ 
resursele bibliotecii în comparaţie cu structurile similare de nivel 
naţional şi internațional), indicatori de impact (demonstrează va- 
loarea, impactul bibliotecii, prin intermediul colecțiilor/resurselor, 
asupra persoanelor, instituţiei şi comunităţii, societăţii). 

Conform prevederilor standardului „SM ISO 2789:2015. In- 
formare şi documentare. Statistici internaţionale de bibliotecă”, 
cantitatea colecţiilor este măsurată prin indicatorii statistici: 
exemplare şi titluri deținute; repartizarea acestora după tipuri, 
limbi, domenii de ştiinţă, modul de achiziție (cumpărare, schimb, 
donaţie, depozit legal), cheltuieli pentru achiziții de documente, 
valoarea totală a colecţiilor, procentul din bugetul bibliotecii 
cheltuit pentru achiziţii etc. Aceşti indicatori pot fi calculaţi atât 
privind achiziţiile pentru o perioadă de referință (de exemplu, 
conform „Cercetării statistice anuale Ne 6-c. Activitatea biblio- 
tecilor” — anual), cât și starea totală cantitativă a colecţiilor (de 
exemplu, la începutul fiecărui an). 

Spre deosebire de indicatorii statistici, indicatorii de 
performanţă nu sunt doar rezultatul evidenţei proceselor de 
bibliotecă, ci şi a corelaţiei conform metodologiei de calculare a 

cel puţin dintre doi indicatori statistici. Aceştia sunt deosebit de 
importanţi în analiza comparată cu alte biblioteci privind dezvolta- 
rea colecţiilor/resurselor informaţionale. Astfel, conform prevede- 
rilor „SM ISO 11620:2016 Informare şi documentare. Indicatori de 
performanţă pentru biblioteci”, recomandărilor IFLA/UNESCO, 
vizualizarea dezvoltării colecţiilor/resurselor informaţionale ale 
bibliotecii, calitatea acestora, este materializată prin următorii 
indicatori: procentul de titluri solicitate din colecție, numărul de 
documente digitizate per 1000 de documente din colecție, rata de 
circulaţie a documentelor, rata de înnoire a colecţiei (în număr 
de ani şi procente), achiziții (exemplare/titluri) per cap locuitor/ 
membru al comunităţii, colecţii (exemplare/titluri) per cap locu- 
itor/membru al comunităţii etc. 

Metodologia de calcul a indicatorilor de performanţă 
(relaţionali) este explicată în lucrarea „Indicatori de performanţă 
(relaționali) pentru biblioteci: Ghid în sprijinul implementării 
SM ISO 11620: 2016 „Informare şi Documentare. Indicatori de 
performanță pentru biblioteci” (http://www.bnrm.md/files/publi- 
catii/Ghid-Indicatori-de-performanta-SM-ISO-11620-2016.pdf). 

Valoarea, reprezentativitatea colecţiilor bibliotecii este 
măsurată în baza metodelor/tehnicilor, prevăzute de SM ISO 
16439:2018 „Informare şi Documentare. Metode şi proceduri 
pentru evaluarea impactului bibliotecilor” (https://bibliotecipu- 


blicerm.files.wordpress.com/2019/01/ghid-informare-%C8%99i- 
documentare.-metode-%C8%99i-proceduri-pentru-evaluarea- 
impactului-bibliotecilor.pdf). 


Întrebări de recapitulare: 
= ]dentificaţi definițiile termenilor „colecţii de bibliotecă” şi „resurse 
informaţionale”, 
= Cum definiți un document de bibliotecă? 
= Specificaţi tipurile de evidenţă a documentelor de bibliotecă. 
= Din care motive pot fi casate documentele de bibliotecă? 

= Ce indicatori sunt aplicaţi în biblioteci pentru a măsura cantitatea, calitatea 
şi impactul colecțiilor? 

ANEXA NR. 1 
2.8 REGISTRUL INVENTAR 
Data Nr. RMC | Nr. inventar Autorul și titlul Locul Anul Preţ Note control Nr. act de casare 
ediţiei 


Reguli de înregistrare a unităţilor de evidență în Registrul inventar: 


Numele autorului se transcrie cu numele despărţit prin virgulă de prenume; dacă documentul are doi sau trei autori - se consemnează numai primul autor cu specificarea (ş.a.); 
Titlul se transcrie integral numai pe un singur rând, în forma lui de pe foaia de titlu. Prescurtările sunt admise numai pentru titlurile ce nu pot fi cuprinse integral în rubrica 
respectivă, dar fără a îngreuna identificarea lucrării; 

Lucrările anonime sunt menţionate numai cu titlul. Lucrările anonime, cu autor colectiv sau periodicele, sunt menţionate numai cu titlul, rubrica de autor rămânând liberă; 
Pentru documentele în mai multe volume se menţionează, după titlu, şi numărul volumului, în forma prescurtată (vol.) şi numai cu cifre arabe; 

La lucrările în mai multe exemplare, înregistrate în continuare, autorul şi titlul se transcriu numai pentru primul exemplar, repetarea celorlalte elemente bibliografice fiind 
semnalată prin ghilimele; pentru lucrările în mai multe volume, dar cu același titlu, se repetă, în rubricile corespunzătoare din registrul inventar, numai numărul 
fiecărui volum; 

Locul de publicare, se transcrie în întregime; menționarea locului de apariţie este obligatorie pentru fiecare unitate de evidenţă; 

Anul de apariţie se trece întotdeauna cu cifre, fără a folosi ghilimelele atunci când el se repetă la rândurile următoare; 

Preţul se consemnează pentru fiecare unitate. În cazul lucrărilor în mai multe volume, dacă valoarea în lei a unităţii de evidenţă nu este stabilită separat, ea va fi dedusă din 
valoarea totală a lucrării şi numărul volumelor care o compun; 

În coloana „Note control” se înregistrează însemnări privind corectarea unor greşeli de transcriere, de numerotare, împreună cu numele persoanei care a corectat eroarea și 
note de verificare; 

La ultima rubrică a Registrului inventar — Nr. act decontat — se consemnează numărul şi data proceselor verbale, întocmite pentru casare (documente uzate, depășite, 
pierdute etc.); 

Greşelile de inventariere se corectează astfel: 

a) în cazul omiterii unuia sau unor numere şi când eroarea se sesizează imediat, numerele respective se taie cu o linie roșie orizontală ; numărul corectat se scrie deasupra 
numărului greșit (la fel se procedează şi cu numerele care iniţial au fost trecute greșit pe cărți); 
b) dacă eroarea nu se constată imediat şi pentru a nu opera prea multe corecturi în Registrul inventar și pe documente, se continuă inventarierea până la completarea 
inventarului; 
c) în cazul repetării unor numere de inventar, toate numerele duble vor primi menţiunea distinctivă bis, atât în registru, cât și pe cărți; 
d) în oricare din situaţiile, stipulate la poziţiile a) si b) , la rubrica „Note control”, bibliotecarul este obligat sa facă următoarea menţiune : Corectat de (semnătura descifrabilă 
a bibliotecarului); 
12. Rubrica „Note control” se completează prin aplicarea unui semn convenţional (bifare) în cazul verificărilor periodice ale colecţiilor, predării-primirii acestora şi când se 
efectuează controlul gestionar de către organele împuternicite în acest sens; 
13. Dacă nu avem date bibliografice pe pagina de titlu, putem apela la informaţii furnizate din alte zone ale publicaţiei (copertă, cotor, postfață, prefață, etc) sau din lucrările de 
referinţă (enciclopedii, dicţionare, tratate, etc). Când nu depistăm în nici un fel datele de apariţie (loc, editură, an), se scrie: [s.a] - sine anno/fără an; [s.n.] — sine nomine/fără 
editură; [s..] — sine loco/fără loc. Datele culese din alte părți decât pagina de titlu, vor fi menţionate între paranteze drepte... 


Notă: Registrul inventar pentru alte categorii de documente poate avea rubrici speciale. De exemplu: 

- registrul inventar pentru periodice nu are rubrica Autor, în schimb include rubricile: Editor, Subtitlu, An calendaristic, Nr. de fascicule; 

- registrul inventar pentru documente grafice, hărți, manuscrise, fotografii, documente audiovizuale şi microformate pot avea suplimentar rubricile: Producător, Tehnica 
realizării, Format, Material, Legătura. 

FIŞA DE EVIDENŢĂ PRELIMINARĂ. ZIARE 


Titlul Modul de 


volum 


constituire : în 


Loc publicare 
Periodicitate 


Editor Nr. colecție 


Luna 


10 
ll 
12 
13 
14 
15 
16 
17 
18 
19 
20 
2] 
22 
23 
24 
25 
26 
27 
28 
29 
30 
3 

FIŞA DE EVIDENȚĂ PRELIMINARĂ. REVISTE 


Modul de 
Titlul constituire : 
în volum / separat 
Editor 
ISSN Lac 
Periodicitate 
Anul |lan. |Febr. | Mart. |Apr. |Mai|lun lul. Aug. | Sept. | Oct. |Noiem. | Dec. Menţiuni 
2018 
2019 
2020 

ANEXA nr. 3. 


REGISTRUL DE MIȘCARE A COLECŢIILOR 
Partea I-a. Achiziţii 


Anul Pagina 


Totalul doc. intrate în Din care documente supuse inventarierii Repartizarea după categoriile docum. (u.m.)* Repartizarea după conţinut (u.m.)* Repartizarea după limbi (u.m.) 
Nr. Data Denumirea, nr. bibliotecă 
crt. Înregistr. | Proveniența şi data actului Filozofie. 
însoţ. Religie. Matem. Lingvis- Genera- În În În 
Unităţi Titluri Cantitatea Valoarea De la La Cărţi Publicaţii Docu- Docu- Docu- Alte Ştiiţe Ştiinţe tică. lităţi. limba limbile limbi Menţiuni 
materiale (unităţi (lei, nr. nr. seriale mente mente mente cate- sociale. naturale. Filologie. Artă. de stat minori- străine 
materiale) bani) (ziare, de audiovi- grafice gorii Istorie. Ştiinţe Literatu- Sport. tăţilor 
reviste, muzică zuale de CZU. aplicate. ră. Biografii. naţionale 
etc.) tipărită docu- 1/3; Geografie. CZU.; CZU. 
mente | 902; 904; CZU. 8 0; 7; 929 
908; 5;6;91 
93/99 


* u.m.-—unităţi materiale 

Partea a 2-a. Casarea documentelor de bibliotecă 
Anul 


Pagina 


Totalul documentelor 
ieşite din bibliotecă 


Repartizarea după categoriile documentelor (u.m.) Repartizarea după conţinut (u.m.) 


Repartizarea după limbi Repartizarea după cauzele ieşirii 
(u.m.) 
Denumi Filozofie. 
Nr. Data rea, Religie. Matem. Lingvis- Genera- 
crt. Înreg. nr. şi Cantitatea Valoarea Cărţi | Publicaţii Docu- Docu- Docu- Alte Știiţe Ştiinţe tică. lităţi. În În În Schimb Uzate Nerestituite Alte cauze  |Menţiuni 
data seriale mente mente mente categorii sociale. naturale. Filologie. Artă. limba | limbile limbi inter- 
actului (ziare, de audio- grafice | de docu- Istorie. Ştiinţe Litera*- Sport. de minori- străine bibliotecar 
însoțitor reviste, muzică vizuale mente CZ.U.;; aplicate. tură. Biografii. stat tăţilor 
etc.) tipărită 1/3; Geografie. C.Z.U.; CZU. naţionale 
N ş A 7: 92 
um. | titluri | lei | bani Lari sera i dist (6: V (ei V G v e v 
93/99 di (u.m.) | (ei) | (u.m.) (lei) | (u.m.) | (ei)| (u.m.) (lei) 

Partea a 3-a. Recapitulare 


Anul 


Mişcarea 
fondurilor 


Existent la începutul anului 


Achiziţii în cursul 


Totalul documentelor 


Repartizarea după categoriile documentelor (u.m.) 


Repartizarea după conţinut (u.m.) Repartizarea după limbi (u.m.) 
Filozofie. 
Religie. Lingvis- Genera- 
Cantitatea Valoarea Cărţi Publicaţii Docu- Docu- Docu- Alte Ştiiţe tică. lităţi. În limba În limbile În 
seriale mente mente mente categorii sociale. Filologie. Artă. de stat minori- limbi 
(ziare, de audio- grafice de docu- Istorie. Literatu- Sport. tăţilor străine 
reviste, muzică vizuale mente CZU; ră. Biografii. naţionale 
î.ăă titluri lei bani etc.) tipărită 1/3; CZU; CZU; 
902; 904; 8 0; 7; 929 
908; 
93/99 


Menţiuni 


anului 


Casări încursul anului 


Existent la 


începutul anului 


Achiiziţii în 


cursul anului 


Casărileşiri în cursul anului 


Existent la 


începutul 
anului 
Intrări în cursul anului 


Ieşiri în cursul 


anului 


Existent la 


începutul anului 


Intrări în cursul anului 


Ieşiri în cursul 


anului 

ANEXA nr. 4 
REGISTRUL DE MIȘCARE A COLECŢIILOR. DOCUMENTE ELECTRONICE F ĂRĂ SUPORT AMOVIBIL 
Registru de evidenţă globală a documentelor de reţea. Partea I-a: Achiziţii 
Nr. 5 a ai 8 a i . Din ele 
dir | ş E | E a 2 o & 3 5 o 23 lea la 
3 EA =| = o =I S-A BR =I=) S Tg E &. S 
a p=I =! = 2 o 3 8 = a [SI 3 o 5 o pa 
5 3 e = = e. 5 8 Z & 5 je ei 
< a [ai 2 Ş acd O = e [id] RR 
Registru de evidenţă globală a documentelor de reţea. Partea a 2-a: Casarea documentelor de bibliotecă 
Nr. SI sI Din ele Note 
d/r s& = Ei > 5 = 3 e 
= PSIțI o > S O 
3 Sa E = 5 2E | €3 E ză | 5 |E8 
ăi < 3 Ş g e se | 53 3 sg |E 3E |gE 
=, a 3 = 3 5) = Oe | Si = Ă & 
Ss O 
D 
Registru de evidenţă globală a documentelor de reţea. Partea a 3-a: Recapitulare 
Perioada de raportare La începutul perioadei Intrări în perioada de leşiri în perioada de La sfârşitul perioadei Din ele 
de raportare raportare raportare de raportare o | 
se 138| 5ăg 
de |ăElăst 
BD exemplu BD exemplu BD exemplu | BD exemplu alx lalxlalx 
[aa] (32) [aa] (32) [aa] [aj 

Anexa nr. 5 


FIŞA DE EVIDENŢĂ PENTRU DOCUMENTE ELECTRONICE 


Document electronic (fără suport fizic) 
Nr. 


Tip document 
(site, blog, bază de date) 


Titlu/Denumire 


Instituţia 
editor/creator/prestator 


Extinderea resursei 
(Internă/externă) 


Data creării/termen licență 


Documente însoţitoare 
(contracte, concepții, 
regulamente etc.) 


Adresa (URL) 


Scop 


Destinaţie (Grupul țintă) 


Arie tematică 


Acoperire lingvistică 


Tip acces (liber, autorizat, 
etc.) 


Conţinutul / structura 
(baze de date incorpotrate, 
document etc.) 


Periodicitatea actualizării 


compartiment 
Administrare 


persoană 


login 

Anexa nr. 6 
„APROB” 


Numele și prenumele, postul persoanei responsabile 
(director, fondator) 


(semnătura) 


(data, luna, anul) 


PROCES -VERBAL nr. de casare a documentelor de bibliotecă 


prezentul se 


constată 


din „ 


» 


20, 


scoaterea din evidenţa 


bibliotecii şi 


a unui număr de 


unități materiale 


în valoare de 


(tipul de documente) 
(reevaluată în corespundere cu coeficientul de indexare conform Hotărârii nr. 28 din 04.09.1996) a 


a secţiei 


Guvernului Republicii Moldova lei bani ( ) 
(cu litere) 
Motivul casării: 
Repartizarea documentelor casate după conţinut: 
1|2|3|5|6|61 | 63 7 79 8 | Lit. 9| 91 0 | Totalu.m. 
art. 
Clasa 
CZU 
Repartizarea documentelor casate după limbi : 
Limba română Limbile minorităţilor naţionale Limbi străine 
Borderoul se anexează. 
Semnăturile membrilor Comisiei pentru managementul colecţiilor: 
Borderou la Procesul-verbal (cărți) 
nr. din ci 20 
Nr. d/r | Număr Autor, titlu Cota Loc de An de Preţ de 
inventar ediţie apariţie | inventar 
(lei) 

Borderou la Procesul-verbal (reviste) 


nr. din e 20, 
Nr.d/r Titlul publicaţiei seriale Număr de | Ande Luna, nr. Număr de Număr 
(ziar, revistă, inventar | apariţie | exemplar volume de 
ediţie continuă) legate complete 
Anexa nr. 7 


PROCES-VERBAL de casare a documentelor 
nr. din 20 


Prin prezentul se constată scoaterea din evidența Bibliotecii/secţiei 
a unui număr de unităţi materiale (cărţi, ediţii periodice etc.), în valoare de (reevaluată în 
corespundere cu coeficientul de indexare conform Hotărârii Guvernului nr. 28 din 04.09.1996) 
lei bani ( ), 
din motivul pierderii de către utilizatori și înlocuirea cu 
alte cărţi în valoare de lei bani ( ). 


Repartizarea documentelor pierdute după conţinut : 
Clasa CZU 


Registrul de evidenţă a documentelor recepționate de la utilizatori în schimbul celor pierdute nr._ început 
la» 20 (Borderoul la procesul verbal nr. ___ din 20__) se anexează. 


Semnăturile membrilor Comisiei pentru managementul colecțiilor : 


Borderou la procesul-verbal 


nr. din du 20 
Publicaţii pierdute Publicaţii înlocuite 
Nr. Nume Număr | Autor,titlu | Cota | Ande Preţ Autor, An de Preţ 
d/r | utilizator de apariţie titlu apariţie 
inventar 

Anexa nr. 8 


Biblioteca 


ACT 
DE PREDARE — PRIMIRE A DOCUMENTELOR 
din 


Prin prezentul se confirmă predarea de către Biblioteca 
Bibliotecii a unui număr de 
( ) exemplare de documente de bibliotecă (cu titlu de donaţie) conform borderoului 


de mai jos: 


Nr. Autor Titlu An, loc Număr | Preţ Repartizare 
d/r editare ex. 
Fă f/p 


q. 


A predat: 


A primit: 


Tel e-mail: 


Adresa 

Anexa nr.9 
Proces verbal 
de constatare a neconformităților (documentelor achiziţionate) 


nr. din 20 


Întocmit de către (biblioteca, subdiviziunea) 


privind 


motiv pentru care au fost întreprinse: 


Au constatat cele menţionate mai sus: 
(nume, prenume, funcția, semnături) 


Prezentul proces verbal de constatare a neconformităţilor este întocmit în două exemplare 
originale, unul fiind înaintat către furnizor, altul — pentru bibliotecă. 

3. PREZERVAREA COLECŢIILOR DE BIBLIOTECĂ 
Veronica COSOVAN, Aliona TOSTOGAN 


3.1 Noţiuni, esenţa şi obiectivele prezervării 

În ultimii ani în domeniul infodocumentar se reconsideră 
atitudinea privind prezervarea colecţiilor de bibliotecă, care sunt 
parte a patrimoniului cultural naţional. Patrimoniul cultural este 
constituit din bunuri materiale şi imateriale, naturale și culturale, 
mobile şi imobile moştenite din trecut [1]. Structura patrimoniului 
cultural al Republicii Moldova este identică patrimoniului cultu- 
ral european, creat în condiţii specifice de-a lungul istoriei sale. 
Instituţiile publice deţinătoare de fonduri arhivistice colectează, 
gestionează şi protejează patrimoniul cultural în concordanţă cu 
funcţiile şi misiunea lor. Bibliotecile colecționează surse scrise, 
tipărite, imprimate şi destinate tipăririi. Arhivele - colecționează 
şi stocează surse scrise într-un singur exemplar, muzeele — 
colecţionează şi conservă surse bidimensionale și tridimensionale. 

Sursele istoriografice arată că protejarea patrimoniului cultural 
îşi are începutul din antichitate, „parcurgând Evul Mediu a atins 
apogeul în epoca Renaşterii, iar în Epoca Modernă devine o 
prerogativă la nivel statal” [5, p. 17]. Un lucru este cert, odată cu 
apariţia cărților şi a bibliotecilor a apărut necesitatea de păstrare a 
documentelor şi a colecţiilor gestionate de biblioteci. Acest obiectiv 
se întrezăreşte ca un fir roşu în cele cinci legi ale lui Ranganathan, 
în care autorul defineşte biblioteca ca pe o instituţie publică în 
creştere care are în grija sa cumularea de colecţii de cărți pentru 
fiecare utilizator, pe care trebuie să le facă accesibile fără a irosi 
timpul acestora. Or, grija față de creşterea colecţiilor presupune 
şi protejarea lor. Protejarea colecţiilor şi accesibilitatea lor sunt 
contrariate între ele, deoarece nu pot fi utilizate colecţiile fără ca 
ele să fie deteriorate. Contradicția în cauză a generat apariția ter- 
menului de prezervare, scopul căruia fiind prelungirea existenței 

bunurilor patrimoniale documentare prin aplicarea măsurilor 
de depozitare adecvată, protecţie şi manipulare, şi asigurarea 
accesibilităţii pe termen lung. 

Conceptul de prezervare a fost tratat de unii drept toate 
activităţile și măsurile care vizează conservarea materialelor 
de bibliotecă pentru posteritate. Alții explică prezervarea ca o 
metodă indirectă de tratament, axată pe stabilizarea, menţinerea 
şi monitorizarea temperaturii, umidității, expunerii la lumină, 
poluarea aerului, murdărie, praf şi mucegai. Potrivit standardului 
ISO 5127:2001 Information and documentation - vocabulary 
[3], prezervarea reprezintă tehnicile de intervenţie aplicate pen- 
tru prevenirea, împiedicarea sau încetinirea deteriorărilor. Din 
diversitatea abordărilor teoretice privind conceptul prezervării cea 
mai plauzibilă este tratarea din „Dicţionarul de biblioteconomie şi 
ştiinţe ale informării”, în care este menționat că prezervarea presupu- 
ne „toate deciziile manageriale, financiare şi de personal, incluzând 
depozitarea şi siguranța colecțiilor, politicilor, tehnicilor şi metodelor 
implicate în acest proces pentru asigurarea păstrării materialului de 
bibliotecă şi de arhivă şi a informaţiei purtate de acestea” [4]. 

Mulţi interpretează termenul de prezervare ca sinonim al 
termenului de conservare. Însă lucrurile nu stau chiar aşa. Pre- 
zervarea este un proces complex, activităţile căreia sunt orientate 
să minimizeze deteriorarea fizică şi chimică a documentului și să 
prevină pierderea conţinutului de informaţie, iar conservarea re- 
prezintă setul de tratamente concrete, strict orientate spre oprirea 
degradărilor deja începute la nivelul molecular al documentului. 

În acest context putem afirma cu certitudine că prezervarea 
este o abordare orientată spre realizarea funcţiei de salvgardare a 
patrimoniului cultural din biblioteci, prin intermediul regulilor de 
depozitare, salubrizare, utilizare a documentelor; planurilor pen- 
tru situațiile de calamităţi naturale; programelor de întreținere şi 
curăţare a colecţiilor, inclusiv restaurarea lor; crearea priorităţilor 

a documentelor necesare completării patrimoniului documentar; 
planificarea acţiunilor de înlocuire a originalelor prin copii; edu- 
carea, cultivarea respectului utilizatorilor şi personalului față de 
patrimoniul documentar. 

Prezervarea trebuie privită nu doar ca un set de soluţii tehnice, 
ci ca un concept mai complex, ce permite extinderea domeniului 
de activitate, fără a ignora activităţile tradiționale. Din punct de 
vedere modern, prezervarea colecţiilor ca una dintre direcţiile 
cercetării biblioteconomice, este ştiinţa care studiază relaţia din- 
tre bibliotecă, colecţiile sale, documentele individuale cu mediul 
înconjurător pentru a asigura securitatea lor la toate etapele. 

Esenţa prezervării este de a asigura protecția sigură pe termen 
lung a documentelor, prin măsuri preventive, de stabilizare şi 
recuperare. Obiectivele prezervării sunt orientate spre preveni- 
rea distrugerei colecţiilor de bibliotecă şi asigurarea viabilității şi 
durabilităţii acestora. 


3.2 Direcţii şi activități prioritare ale prezervării 

Colecţiile bibliotecilor fac parte din patrimoniul cultural 
al naţiunii. Sunt cele mai valoroase surse istorice şi resurse 
informaţionale şi, pe lângă valoarea culturală, istorică, ştiinţifică şi 
informațională, au valoare materială imensă. Mai mult, colecţiile 
multor biblioteci municipale, în special raionale şi săteşti care 
s-au format în principal în anii '70 şi '80 al secolului trecut, 
acum nu sunt doar uzate fizic, ci şi depășite moral. Prin urmare, 
în prezent, accentul se pune pe una dintre problemele cheie în 
dezvoltarea biblioteconomiei — siguranţa şi securitatea colecțiilor 
bibliotecii. 

Problema prezervării colecţiilor bibliotecii este relevantă în 
toate țările lumii. Potrivit UNESCO, aproximativ 20% din colecţiile 
bibliotecilor din Statele Unite ale Americii sunt amenințate de 
distrugere. În Germania, 15% din colecţiile bibliotecilor sunt în 

stare critică. În Rusia, aproximativ 30% din colecțiile de cărți sunt 
în pericol de distrugere. 

Problema prezervării colecţiilor de bibliotecă nu este o pro- 
blemă pur biblioteconomică, ci o problemă globală, de a cărei 
soluționare depinde păstrarea memoriei colective, accesibilitatea 
societăţii la noi informații, idei şi cunoştinţe. 

Produsele tipărite reprezintă nucleul colecţiilor de bibliote- 
că, iar termenul lor de exploatare nu este etern, chiar dacă s-ar 
afla în condiţii ideale de păstrare, ele îşi vor pierde proprietăţile 
funcționale datorită îmbătrânirii naturale, ca urmare a proceselor 
chimice de la nivelul particulelor de materie. Colecţiile bibliote- 
cilor sunt predispuse la două tipuri de deteriorare: deteriorarea 
biologică, cauzată de atacul insectelor, creşterea ciupercilor, şi 
deteriorarea fizică, cauzată de umezeală excesivă, variaţii ale 
temperaturilor şi poluanţi luminoşi și atmosferici. 

Până în anii 90 ai secolului al XX-lea, în domeniul prezervării 
erau întreprinse măsuri doar pe anumite segmente, precum igieni- 
zarea spaţiilor depozitare, măsuri de conservare, mediul de stocare. 
Începând cu anul 1998 accentul este deplasat spre prezervarea 
digitală. Dinamismul tehnologiilor informaţionale au influențat 
pozitiv practicile existente, iar noile activităţi au fost orientate spre: 
asigurarea cu copii digitale ale originalelor printr-un program spe- 
cial, fără a afecta integritatea fizică a documentului; crearea fondului 
de rezervă pentru siguranța patrimoniului; elaborarea planurilor 
strategice de tratare a documentelor deteriorate prin intermediul 
intervențiilor biologice; întocmirea planurilor de recuperare pentru 
cazurile de calamităţi naturale; mediatizarea rolului şi importanței 
activităţilor de prezervare prin campanii de promovare; elaborarea 
unui program complex de prezervare în scopul reglementării şi 
coordonării acţiunilor la nivel instituţional și naţional. 

Activităţile de prezervare trebuie să fie orientate spre a stabili 
longevitatea colecţiilor, prevenirea sau întârzierea deteriorărilor. 
În acest context se înscriu: conservarea preventivă, conservarea 

curativă, controlul mediului, planificarea în caz de dezastru, se- 
curitatea, depozitarea şi mânuirea, tratamente de conservarea şi 
prezervarea digitală. 

Conservarea preventivă — presupune o serie de măsuri preven- 
tive, ce urmăresc protejarea documentelor şi prelungirea duratei de 
„viaţă” a suportului fizic şi al conţinutului, fără a le supune vreunui 
tratament fizic sau chimic. Ele sunt îndreptate spre organizarea 
mediului de stocare a colecţiilor, respectarea normelor de securita- 
te, a condiţiilor de utilizare şi exploatare, implementarea măsurilor 
urgente pentru cazuri de calamități şi crearea substituenţilor care 
ar asigura perenitatea documentelor [6]. 

S-a constatat că mediul ambiental şi modul de depozitare al 
publicaţiilor au un mare grad de influență asupra stării de conser- 
vare a colecţiilor. Astfel, spaţiile destinate depozitelor trebuie să fie 
izolate termic şi rezistente la foc, fiind necesară dotarea cu senzori 
de fum şi de apă. La fel, nu se admite amplasarea depozitelor în 
încăperi neîncălzite, umede, neamenajate, precum şi în încăperi 
cu sobe. Suprafața depozitelor se stabileşte conform normelor 
următoare: în colecţiile închise pentru utilizatori plasarea a 1000 
de u.m. pe 2,13-2,5 metru pătrat suprafaţă (2,13 m2 pentru ste- 
laje cu 7 poliţe şi 2,5 m2 pentru stelaje cu 6 poliţe). În funcţie de 
apartenența tipologică a documentelor este indicat de a respecta 
cerinţele, prezentate în tabelul ce urmează: 


u Calculul 
Tipologia Nu suprafeţei de 
Sistemul de păstrare de SRR 
documentelor iu păstrare 
unități fă 
j (în m2) 
a) Stelaj staționar cu 7 
i i 1000 
poliţe, cu păstrare pe o 2.5 
u.m. 
parte 
Cărţi b) Stelaj staționar dublu cu 1000 125 
7 poliţe u.m. = 
c) Stelaj staționar pentru 1000 
E ANNEI, 4,5 
acces liber la raft u.m. 

i Ă i 1000 
Reviste Stelaj cu 6 poliţe ji) 2,7 
Stelaj special cu 12 poliţe 100 
Ziare (pe poliţă nu mai mult de 5 zi 0,84 
seturi în înălțime) i 
iăzieziilâi | 2i Al ARAT Cu Gipoliie:. | ao 
păstrarea în cutii (350 x Și 2.5 
grup 245 x 180) ai 
Note: 
a) ediții Stelaj cu 6 poliţe stie 1,35 
standard i 
Stelaj cu 5 poliţe, arhivarea 1000 
b) ediţii pe foi | în poziţie orizontală în foi 0,25 
cutii, în 2 rânduri & 
ioisiuiesiinale- | SIEIAI GUO Ole, păsinanear | "1090 0,45 
verticală în cutii şi pachete | u.m. 
Foto Stelaj staționar cu 7 polițe, 100 
documente şi păstrarea orizontală în cutii tii 0,85 
microfilme metalice Sh 
Toculimente Stelaj cu 5 polițe, păstrarea | 1000 
ca verticală în ma e ma ui 
ştiinţifice p pe 
Materiale Dulap cu poliţe, păstrarea 1000 0.6 
izografice orizontală u.m. Ă 
10 
hărți de 
a ă R mărimea 
Hărţi Suspendare pe tije 2000 x 0,7 
1500 
mm 


Depozitele trebuie să fie utilate cu stelaje metalice fixe. Se admi- 
te exploatarea stelajelor fixe de lemn existente tratate cu compoziții 
ignifuge. În depozitele cu iluminare naturală stelajele şi dulapurile 
se instalează perpendicular pereţilor cu goluri de fereastră. În de- 
pozitele fără ferestre, stelajele şi dulapurile, se instalează în funcție 

de particularităţile încăperii, construcția utilajului şi normele de 
amplasare a acestora. 

Stelajele şi dulapurile fixe se instalează în depozite, respectând 
următoarele norme de amplasare a utilajului: distanța dintre 
rândurile de stelaje sau dulapuri (trecerea principală) - 120 cm; 
distanţa (trecerea) dintre stelaje - 75 cm; distanţa dintre peretele 
exterior al clădirii şi stelaje (dulapuri) paralele peretelui - 75 cm; 
distanța dintre pardoseală şi polița inferioară a stelajului sau du- 
lapului de minimum 15 cm, în demisoluri - de minimum 30 cm. 

Nu se admite amplasarea stelajelor, dulapurilor şi a altui utilaj 
pentru păstrarea documentelor strâns lipite de pereţii exteriori 
ai clădirii şi de sursele de căldură. La fel, nu se admite pozarea 
în încăperile de depozit a conductelor de alimentare cu apă și de 
canalizare, precum şi de evacuare a apei industriale şi menajare. 
În încăperile de depozit instalaţia electrică trebuie să fie îngropată. 
Prizele (de curent) pentru aparatura portativă (aspiratoare, becuri 
etc.) trebuie să fie ermetice sau semiermetice, iar cordoanele apa- 
ratelor portative sunt asigurate cu izolaţie de cauciuc. 

Depozitele de documente se dotează cu întrerupătoare elec- 
trice generale sau pentru fiecare etaj. Întrerupătoarele, panourile 
electrice de distribuire şi siguranţele se instalează în exteriorul 
depozitelor. La dotarea depozitelor cu sisteme de stingere a in- 
cendiilor se acordă prioritate utilizării substanţelor ce nu exercită 
acţiuni secundare distrugătoare asupra documentelor (freon, 
bioxid de carbon etc.). Depozitele trebuie să fie utilate cu sisteme 
de condiţionare a aerului care asigură multiplicitatea schimbării 
aerului de 2-3 ori, de menţinere a regimului optim de temperatură 
şi umiditate, de purificare a aerului de impurități agresive şi de praf. 

Este important să fie respectat regimul de iluminare; Gradul 
de iluminare trebuie menţinut în limitele de 50-75 lucşi. Se re- 
comandă de a recurge la fotometre pentru a măsura cantitatea 
de lumină naturală (lumină solară) sau artificială care „cade” pe 
documente. Ferestrele ar trebui acoperite cu draperii, iari lămpile 

fluorescente - cu filtre, pentru a reduce cantitatea de radiații UV 
emise. Iluminatul sălilor de lectură trebuie să fie suficient pentru 
a crea un confort vizual utilizatorului şi să rămână constant, iar 
documentele expuse nu trebuie supuse unui iluminat de mai mare 
decât limitele menţionate mai sus. 

Este important de a menţine în spaţiile depozitelor parametrii 
microclimatici optimi. Depozitele trebuie să fie utilate cu sisteme 
de condiţionare a aerului care asigură multiplicitatea schimbării 
aerului de 2-3 ori, de menţinere a regimului optim de temperatură 
şi umiditate, de purificare a aerului de impurități agresive şi praf. 
Nu trebuie să existe diferenţe sesizabile între zi şi noapte, precum 
şi între microclimatul din spaţiile de depozitare şi din sălile de 
lectură. Temperatura trebuie să rămână în permanenţă la valori 
cuprinse între 16*C -21*C şi umiditatea relativă între 35% şi 55%. 
Se vor instala termohigrografe pentru a fi măsurate aceste variabile 
şi pentru a le menţine în limitele acceptabile. Chiar dacă este de 
dorit să existe dispozitive de aer condiționat cum ar fi un sistem 
de climatizare, anumite măsuri elementare dau rezultate deosebite 
imediat ce sunt aplicate corect şi cu regularitate. Pot fi folosite şi 
ferestrele ca şi ventilatoare pentru a asigura o aerisire eficientă, 
materiale izolante pentru menţinerea constantă a temperaturii, 
jaluzele pentru a atenua intensitatea luminoasă sau substanţe dez- 
umidificatoare pentru a echilibra spaţiile caracterizate printr-un 
nivel ridicat de umiditate. 

Regimul de temperatură şi umiditate de păstrare a documen- 
telor se verifică prin măsurarea cu regularitate şi concomitentă 
a parametrilor climaterici ai aerului (temperatura şi umiditatea 
relativă a aerului din interior ): în depozite condiționate — de două 
ori pe săptămână; în depozitele cu clima nereglată - de trei ori 
pe săptămână; în cazul încălcării regimului de păstrare - zilnic. 
Parametrii aerului din depozit sunt înregistraţi într-un registru 
special. În registru se înscriu rezultatele controalelor verificării 
aparatelor de măsură şi control, încălcările regimului de păstrare 

şi măsurile de normalizare a acestuia. 

Este importantă şi folosirea mijloacelor de protecţie individuală 
specifice fiecărei categorii de documente - cutii, plicuri, clasoare, 
dosare, confecţionate din materiale permanent durabile. Astfel 
conchidem, că principalele acţiuni ale conservării preventive sunt: 

= menținerea temperaturii constante în depozite (lumină limi- 
tată, ferestre acoperite cu folie); 

= monitorizarea regimului de temperatură, umiditate, lumină 
(prezenţa termometrelor şi caietul de însemnare a datelor, feres- 
trele sunt acoperite cu folii de aluminiu); 

= analiza datelor monitorizate pentru identificarea la timp a 
riscurilor şi întreprinderea măsurilor corective necesare; 

= igienizarea mecanică, cu regularitate, a colecţiilor; 

= examinarea periodică a colecţiilor pentru depistarea exempla- 
relor infectate, uzate, defectate şi transmiterea lor restauratorului; 

= respectarea normelor de aranjare a documentelor la raft (de 
exemplu, documentele masive se plasează culcat şi nu mai mult 
de 3 exemplare una peste alta, respectarea spaţiului liber pentru 
a nu trauma coperţile). 

Conservarea curativă este o altă direcție din domeniul pre- 
zervării, care reprezintă un ansamblu de măsuri menite să con- 
tracareze efectele degradărilor fizice, chimice şi biologice asupra 
colecțiilor şi să prelungească durata de exploatare a acestora. Prin- 
cipalele operaţii specifice conservării curative sunt: dezinfecția şi 
dezinsecţia încăperilor în care sunt amplasate fondurile (la fiecare 
5 ani), ale documentelor afectate de factorii patogeni prin aplicarea 
tratamentelor corespunzătoare; curățarea manuală a colecţiilor. 

Obţinerea datelor referitoare la integritatea fizică a documen- 
telor este posibilă prin evaluarea stării fizice a documentelor. 
Ordinea de examinare a stării fizice presupune: 

= stabilirea metodei de evaluare; 

= examinarea exemplarelor selectate și evaluarea vizuală a stării 
fizice: a legăturii, a blocului, a copertelor şi determinarea tipurilor 

şi amploarea degradărilor; 

= informaţiile obținute cu privire la integritatea documentului 
sunt înscrise în Fişa de evaluare a stării fizice a documentelor (a 
se vedea Anexa nr. la şi lb), în câmpurile specificate; 

= determinarea sarcinilor şi ordinea măsurilor de conservare; 

= transmiterea documentelor pentru restaurare, în baza pro- 
cesului verbal, de către custodele colecţiilor. 

Operațiunile de bază privind procesul de evaluare a stării 
fizice a documentelor sunt axate pe: examinarea documentelor; 
completarea fişei de evaluare a stării fizice pentru document; pre- 
lucrarea datelor statistice; completarea pașaportului de conservare 
a fondului. O fişă de evaluare a stării fizice pentru documente 
include următoarele câmpuri: caracteristicile bibliografice ale 
documentului - cifru şi/sau număr de inventar, titlu, autor (i), 
date de ediţie etc.; caracteristicile deosebite ale documentului - 
autografe, însemnări, exlibrisuri; marginalii etc.; formatul şi di- 
mensiunile documentelor (în milimetri); starea de conservare a 
principalelor elemente ale documentului (deformat, crăpat, găurit, 
descusut, ros, lipsă, îngălbenit, etc); caracteristica deteriorărilor; 
informaţii privind restaurarea efectuată (la a câta restaurare este 
documentul); gradul de conservare, stabilit după un sistem din 
5 criterii (stare bună; stare satisfăcătoare — documentul este de- 
teriorat până la 25 % stare proastă - documentul este deteriorat, 
până la 50%; stare avansată — documentul este deteriorat între 50 
- 75%; stare inutilizabilă —- document puternic deteriorat, peste 
75%); intervenţii de conservare necesare (conservare preventivă, 
conservare curativă sau restaurare). 

Parametrii fişei pot varia în funcţie de tipul de documente. 
Completarea începe cu rubricile care conţin date bibliografice 
şi informaţii despre caracteristicile specifice ale documentului 
(custodele completează obligatoriu aceste rubrici). Apoi sunt 
completate câmpurile „Starea de conservare a documentului” şi 


86 


Manual practic 


„Caracteristica deteriorărilor”. Sunt enumerate principalele daune 
mecanice, fizico-chimice şi biologice. 

După identificarea deteriorărilor se stabileşte gradul de de- 
teriorare şi intervenţiile necesare pentru restabilirea stării fizice 
a documentului. Fişa include informaţia privind transmiterea 
documentului pentru restaurare, în baza cărui document a fost 
transmis, data examinării şi semnătura persoanei responsabile. 

Controlul mediului - un proces important, care asigură un 
nivel moderat şi stabil de temperatură şi umiditate, precum şi 
controlul expunerii la lumină şi poluanţi. Pentru colecţiile curente 
monitorizarea mediului este mai puţin restrictiv decât pentru 
colecţiile de carte patrimonială sau materiale de arhivă, deoarece 
căldura, umiditatea şi lumina sporesc rata de distrugere a docu- 
mentelor. Analiza datelor monitorizate permit identificarea la 
timp a riscurilor şi oferă oportunitatea de a întreprinde măsurile 
corective necesare. Echipamentul minim necesar pentru moni- 
torizarea mediului sunt termometrele şi hidrometrele. Pentru 
spaţiile expoziționale e necesar de echipament portativ (fig. 1,2). 
Acţiunile de monitorizare a mediului de stocare extind durata de 
viaţă a documentelor cu 60%. 


Fig. 1. Termometru portativ Fig. 2. Hidrometru portativ 
CEM DI-625. CEM DI-83 

Planificarea în caz de dezastru este vital pentru orice bibliotecă, 
indiferent de mărime şi se referă la acţiunile orientate spre preveni- 
rea daunelor indiferent de natura lor: naturale sau provocate de om. 
Pentru cazurile de dezastre e necesar de elaborat din timp un plan 
strategic, care să fie orientat pe trei direcții: identificarea riscurilor, 
măsuri operative pentru diminuarea impactului negativ şi măsurile 
de recuperare a materialului deteriorat. Un astfel de plan trebuie să 
prevadă identificarea locului de refugiu pentru necesitate, tipul de 
transport necesar pentru evacuarea colecțiilor, traseele principale şi 
alternative bine stabilite. Pentru situaţiile de incendiu este recoman- 
dat achiziționarea sistemelor antiincendiare pe bază de gaz inerent. 
Personalul trebuie să fie instruit în mânuirea stingătoarelor mobile. 
Pentru evitarea cazurilor de inundaţii e necesar ca spaţiile să fie 
dotat cu sistemul respectiv care funcționează în baza detectoarelor 
electronice sonore, plasate la podea. 

Securitatea -— este responsabilitatea managerului de bibliotecă 
să dezvolte o politică de securitate în cadrul bibliotecii, orientată 
să asigure mentenanţa clădirii şi împrejurimea acesteia; prevenirea 
comportamentului antisocial şi infracțional ; securitatea sălilor 
de lectură şi securitatea documentelor de bibliotecă . Securitatea 
documentelor de bibliotecă vizează protejarea colecţiilor împo- 
triva furtului sau a vandalismului. Prima măsură de securitate a 
colecţiilor este inventarierea şi evidenţa internă a documentelor, 
necesară pentru a verifica cantitativ prezenţa fizică (de exemplu, 
Registrul de inventar). Semnul de apartenenţă este un element 
obligatoriu de securitate, reprezentat printr-o ştampilă cu cerneală 
proeminentă, aplicată pe pagina de titlu şi pagina 17. O altă măsură 
de securitate este restricționarea accesului în zonele depozitare, 
accesibil doar pentru custode şi şeful subdiviziunii. Monitorizarea 
sălilor de lectură de către bibliotecarul de serviciu la fel asigură 
integritatea documentelor. Dotarea spaţiilor expoziționale cu 
vitrine dotate cu încuietori şi conectarea clădirilor la sistemul de 

alarmă antiefracție, plasat la intrările şi în interiorul încăperilor, 
sunt alte forme de securitate a colecţiilor. 

Depozitare şi mânuire - utilizarea mobilierului adecvat pentru 
depozitare; curățarea încăperilor cu regularitate; manevrarea gri- 
julie, expunerea colecţiilor în mediu dotat; educarea personalului 
şi utilizatorilor cu tehnicile de utilizare adecvate a documentelor, 
este o altă orientare a prezervării. 

Tratamentul de conservare - acestea ţin de intervențiile chi- 
mice aplicate de un conservator, în laboratoare speciale. Pentru 
stoparea distrugerii hârtiei din cauza acidității ridicate, se aplică 
tratamente de dezacidificare. Afecţiunile produse de insecte şi 
organismele micotice sunt contracarate prin acțiuni de fume- 
gare. Stabilizarea originalelor presupune curățarea mecanică a 
suprafeţelor şi confecționarea cutiilor din hârtie neacidă. 

Prezervarea digitală - conversia originalului în format di- 
gital pentru păstrarea conţinutului informațional sau în cazul în 
care originalele sunt fragile sau valoroase iar manipularea este 
restricționată. 

Prezervarea nu trebuie niciodată să se limiteze la activitatea pe 
câteva segmente. Cea mai rentabilă modalitate de a stabili longe- 
vitatea colecțiilor de bibliotecă este tratarea complexă, pe toate 
segmentele sus menţionate. Doar aşa vor putea fi realizate obiec- 
tivele strategice privind implementarea politicilor de prezervare: 
necesitatea proiectării corecte şi speciale a clădirilor; reparația 
regulată a clădirilor bibliotecii; instruirea personalului de specia- 
litate în cazuri de calamităţi; elaborarea planurilor de activitate în 
cazuri de calamităţi; transferul pe alte suporturi; alocări financiare 
pentru implementarea unei prezervări adecvate. 

Prezervarea este cea mai veche şi mai elementară sarcină sau 
chiar funcţie a unui bibliotecar, deoarece bibliotecarii sunt res- 
ponsabili de patrimoniul fizic şi intelectual din colecţiile pe care 
le gestionează. 

Pentru recapitulare: 
= Interpretaţi esența termenilor „prezervare” şi „conservare”. 
= Descrieţi activitățile privind conservarea preventivă a colecţiilor de 
bibliotecă? 
= Referiţi-vă la acțiunile şi tehnologiile specifice conservării curative. 
= Ce este important de prevăzut spre prevenirea daunelor, provocate de 
situaţiile de urgență/criză? 

Anexa nr. la 


FIŞA DE EVALUARE A STĂRII FIZICE A DOCUMENTELOR 


Instituţia: 


Secţia: 


Numele, prenumele persoanei responsabile: 


Funcţia: 


Data îndeplinirii : 


Date generale despre document 


Tipul documentului 

o Manuscris; 

o Carte; 

o Document 
cartografic; 

o Carte poştală; 

o Publicaţie periodică; 

o Album; 

o Afiş; 

o Calendar; 

o Note muzicale, 


Semne distinctive 

o Ex-libris; 
o Super ex-libris; 
o Filigrane; 
o Linii de apă: 

D Pontizu; 

D Verje; 
o Ornamente tipografice; 
o Miniaturi; 
o Iniţiale stilizate; 
O Însemnări; 


Nr inventar 


Autor 


Titlul 


Locul/Anul 


Paginaţia 


Colecţia din care provine 


o Placard; o Marcă tipografică; 
o Planșă; o Fotografii; Limba 
o Stampă; o Gravuri; 
o Foaie volantă; o Monogramă; Format / Mărimea 
o Broşură. o Autograf; 
o Ştampilă. Copii existente 
Caracteristica principalelor elemente ale documentului 
Coperta Cotor Ferecătura Suport Tip de fixare a 
o Moale; o Drept; m Turnată; a Hârtie informaţiei 
o Tare; o Convex D Ciocănită; o Manuală; D Cerneală de tipar: 
o Legătură; (rotund); D Ajurată; o Manufactură; o Neagră; 
o Ferecătură; o Metal; O Filigranată: o Melanj; o Roșie; 
o Anșlag mascat; o Pânză; D În catifea; o Gloss; o Violetă; 
o Anșlag decorat. | o Hârtie; a În pluș; o Japoneză; o Verde; 
Fi a o Piele; O În brocard; o Velină; o Albastră. 
Învelitoarea o Capitalband; D În mătase; o Simplă. m Cerneală fero- 
o Piele; o Cu nervuri false; | n Picioruşe; D Pergament galică; 
o Pergament; o Cu nervuri reale; | m Ornamente: m Cerneală de carbon; 
o Pânză; o Ornat în auriu; o Colţare; Încuietori n Tuş; 
o Hârtie. o Ornat în timbru o Medalioane; o Cureluşe; m Acuarelă; 
sec. o Emailuri; o Cârlig; a Guaș; 
o Coboşon a Creion. 
Legătura: Colţare Tranșa Tranşa Blocul 
o Carton presat; o Metalice; posterioară | interioară Il D Cusut cu sfori 
o Lemn; o Piele; o Zimţată; o Cusută; o Hârtie: îngropate; 
o Hârtie; o Hârtie; o Aurită; o Lipită; D marmorată | n Cusut cu sfori 
o Pergament pe carton  |o Pânză. o Sculptată; a simplă profilate; 
o Piele pe lemn; E o Netedă; o Cusut; a Lipit cu angleu; 
o Ornat în timbru sec; Capitalband | Decorată; o Lipit. o tifon; 
o Ornat în foiţă de aur; o Mătase; o Franjurată o pânză tare; 
o Încuietori de metal; o Satin; o pânză subțire. 
o Încuietori de piele o Şiret; i 
o Piele. 

Anexa nr. lb 


Starea de conservare a documentului 


) 


Coperta Învelitoarea Blocul Cotorul Capitalband Hârtia Forzaţ 
o Întreagă; o Roasă; o Intact; o Fragmentar; | o Lipit; o Aciditată; lo Păstrat; 
o Deformată; | o Găurită; o Descusut; o Întreg; o Cusut; o Îngălbenită; PP Lipsă; 
o Crăpată; o Restaurată; o Cusut; o Ros; o Fragmentar; o Îmbrunată; P Descusut; 
o Lipsă. o Lipsă: o Lipit; o Lipsă. o Descusut; I A lo Dezlipit; 
o Intactă. o Dezlipit; o Ros. O nlacia, lo Găurit. 
Tranșa interioară File Cerneala Încuietori Caboșon 
o Intergă; o Păstrate; o Vag lizibilă; o Păstrate; o Păstrate; 
o Ruptă; o Rupte; o  Ştearsă; o Rupte; o Parţiale; 
o Descusută; o Desprinse; o  Revărsată; o Lipsă. o Lipsă. 
Tranşa posterioară E: Depuneri de ceară; Ş Decolorată; PE: 
o Pătată; o Cu pete; o Lizibilă: Picioruşe 
i Tăiată. o Parţial distruse; o Cu halouri. [e] Păstrate; 
pa o Găurite (circular, o Lipsă. 
o Colorată manual i ca 
= liniar) 
o Integră. 
Caracterisitica deteriorărilor 
Hârtia Coperta Cotorul Blocul 
Mecanice: Mecani Mecanice: Mecanice: 
o Colţuri rupte; o Deformată; o Lipsa unei părţi; o Fisuri; 
o File lipsă; o Pierdută; o Total desfăcut; o Rupturi; 
o File descleiate; o Integră. o Intact; o Îndoituri; 
o Caiete descusute; Biologice: o  Deformat; o  Lipsă suport papetar 
o Caiete lipsă; o Pete grăsimi; o Lipsă. o  Deformat. 
o  Decupate parţial o Găuri de insecte; Biologice: Biologic 
o Pliate; o Urme de rozătoare. o Găurit de insecte. o Găurit de insecte; 


o Rupte la mijloc. 
Biologice: 

o Depuneri de grăsimi; 

o  Găuri de insecte; 

o Urme de rozătoare. 
Fizico — chimice: 

o Aciditată; 
Pete de mucegai; 
Pete de murdărie; 
Pete de rugină; 
Pietrificarea filelor; 
Colţuri arse. 
Depuneri de ceară; 


00000 o 


Fizico — chimice: 
o Acidificată; 

o Pietrificată; 

o Prăfuită. 


Gradul de conservare 
o Stare bună; 

o Stare satisfăcătoare; 

o Stare proastă; 

o Stare avansată; 

o Stare inutilizabilă. 


Lemnul 
Mecanice: 


o Colţuri roase; 
o Rupturi (cop. posterioară, 
cop . inferioară); 

Biologice: 

o Atac xilofag; 

o Atac fungic (minor, 
masiv) 

o Urme de rozătoare. 
Fizico — chimice: 

o Praf; 

o Pete de murdării. 


Intervenţii de restaurare repetată 


D 1; 02; 


o Conservare preventivă 


03; 04; 05 


Intervenţii necesare 
o Conservare curativă 


Fizico — chimice: 
o Infectat de ciupercă. 


Forzaţ 
Mecanice: 


o Colţuri roase; 
o Plieri; 
o Zgârâituri; 


o Dezlipite (cop. 1, cop. 


ID); 

Biologice: 

o Atac xilofag; 

o Atac fungic (minor, 
masiv) 

o Urme de rozătoare. 

Eizico — chimice: 

o Praf; 

o Pete de murdării; 

o Depigmentat 


o Urme de rozătoare. 
Fizico — chimice: 

o Praf; 

o Aciditat; 

o Pete de murdării; 
o Pete de mucegai. 


o Restaurare 


Pielea 
Mecanice: 
o Colţuri roase; 
o Plieri; 
o Zgârâituri; 
Biologi 
o Atac xilofag; 
o Atac fungic (minor, 

masiv) 

o Urme de rozătoare. 


Fizico — chimic 

o Praf; 

o Pete de murdării; 
o Depigmentată; 

o Regidizarea 
(mediu, 


pielii 


Documentul este transmis pentru studiu la Centrul Tehnic de Conservare și Restaurare conform Procesului 


Verbal de predare Nr. 
Transmis: 


din 20__ 

5. INSTRUMENTE DE INFORMARE ASUPRA 
COLECŢIILOR BIBLIOTECII 
Aliona MUNTEAN, Lilia POVESTCA 


4.1 Instrumente de informare asupra colecțiilor bibliotecii 

Circuitul tehnologic al documentelor în bibliotecă este sub- 
ordonat unor norme, standarde, tehnologii şi instrumente, care 
asigură accesul oportun, coerent şi nelimitat la colecţii. Gestiona- 
rea colecţiilor presupune diverse proceduri care asigură circuitul 
documentelor: achiziţia, evidenţa, prelucrarea, clasificarea/inde- 
xarea, comunicarea, valorificarea documentelor, etc. 

Crearea produselor de informare asupra colecţiilor bibliotecii 
este o etapă importantă în circuitul tehnologic al documentelor 
de bibliotecă şi presupune: 

= catalogarea documentelor: realizarea descrierii bibliografice a 
documentelor, care asigură orânduirea lor conform unor principii 
standardizate şi are ca finalitate regăsirea acestora după elemen- 
tele componente ale notiței catalografice (autor, titlu, editură, an 
de apariţie etc.); 

= clasificarea/indexarea documentelor, care asigură identifi- 
carea documentelor prin exprimarea conţinutului documentului 
în termeni numerici şi verbali. 

Procedurile enumerate sunt orientate pentru crearea produsu- 
lui final: un sistem de cataloage (electronice sau tradiționale) în 
dezvoltare. Sistemul de cataloage (inclusiv catalogul electronic) 
face posibilă căutarea/regăsirea informaţiei relevante, în timp 
optim de la formularea cererii. 


4.2 Catalogarea. Descrierea bibliografică: prevederi standardizate 
Catalogarea este ramura biblioteconomiei care stabileşte reguli- 
Je de creare a instrumentelor necesare regăsirii publicaţiilor într-o 
bibliotecă. Procesul de elaborare a descrierilor catalografice ale 

documentelor şi orânduirea lor se efectuează conform unor 
principii standardizate. 

O definiţie simplă a catalogării (de bibliotecă) este reprezenta- 
rea cărților prin notițe bibliografice sau descrieri, organizate într- 
un catalog prin care se înțelege o enumerare sau lista de persoane 
/ obiecte, aşezată în ordinea cuvintelor care le desiminează [2, p. 
125]. Catalogarea are în vedere: 

= descrierea bibliografică a documentului după reguli şi norme 
prestabilite; 

= stabilirea elementelor specifice, care dau intrarea în catalog 
(punctele de acces autorizate şi punctele de acces necontrolate, 
cota); 

= determinarea elementelor de identificare a documentului 
prin mijloace specifice cerute de procesul de automatizare. 

Descrierea bibliografică — totalitatea de date bibliografice des- 
pre un document, despre o parte din document sau un grup de 
documente, care urmează să fie aranjate conform anumitor reguli 
în măsura necesară pentru caracterizarea generală şi identificarea 
documentului. Descrierea bibliografică este partea principală a 
înregistrării bibliografice. 

Elementele care dau intrarea în catalog sunt punctele de 
acces controlate (autorizate) şi punctele de acces suplimentare (al 
doilea, al treilea creator, responsabilităţile secundare, variante 
la titlul lucrării sau la titlul colecţiei etc.) Punctele de acces, 
sunt vedetele (de autor sau titlu) în cataloagele alfabetice şi in- 
dicii de clasificare în cataloagele sistematice. În bazele de date, 
punctele de acces sunt comune, nu mai depind de tipologia 
cataloagelor (alfabetic sau sistematic, ca în cazul cataloagelor 
tradiționale, pe fişe). 

Înregistrarea bibliografică — comunicare fixă în formă docu- 
mentară. Ea este alcătuită din descrierea bibliografică, cota do- 
cumentului, indici de clasificare, vedete de subiect, numărul de 

inventar al documentului etc. [5, p. 15-16]. 

Descrierea bibliografică propriu-zisă a unui document sau 
a unei publicaţii se face conform normelor de standardizare 
internaţională ISBD (International Standard Bibliographic De- 
scription) în limba țării în care se află biblioteca. O descriere 
bibliografică presupune examinarea documentului şi colectarea 
datelor reglementate de descrierea standard. Surse a descrierii 
bibliografice pot fi pagina de titlu, coperta, supracoperta şi ver- 
soul paginii de titlu cu descrierea editorială, descrierea CIP etc., 
(în caz de discordanţă, prioritate au datele de pe pagina de titlu). 

Înregistrarea tipizată ISBD conţine: 

|. Vedeta de autor sau titlu 

II. Descrierea bibliografică (cu 9 zone): 

1. Zona titlului şi menţiunii de responsabilitate; 

2. Zona ediţiei; 

3. Zona datelor specifice anumitor materiale sau tipuri de 
resurse; 

4. Zona datelor de publicare producere și/sau distribuire; 

5. Zona descrierii fizice; 

6. Zona colecţiei şi a resurselor monografice multivolume; 

7. Zona notelor; 

8. Zona identificatorului resursei şi termenii de disponibilitate; 

9. Zona formei conţinutului şi a tipului de suport. 

III. Elemente de acces la catalog. (Cota topografică; Indice de 
clasificare) 

IV. Elemente de codificare. 

Fiecare zonă conţine un anumit număr de elemente care sunt 
separate prin anumite semne convenţionale care diferă de semnele 
gramaticale de punctuație: 

/ (bară oblică) - introduce menţiuni de responsabilitate: 
autori, autor colectiv, redactori, alcătuitori, recenzenţi şi alte 
responsabilități; 

» (virgula) — separă elementele de acelaşi tip (Ex.: anul apariţiei 
de editură în zona de editare, difuzare); 

; (punctul şi virgula) — separă elementele de tip diferit (Ex.: 
prima mențiune de următoarea); 

: (două puncte) — indică un raport (Ex.: între titlul propriu-zis 
şi informaţiile la titlu; între locul editării documentului şi editura); 

= (semnul egalității) — separă titlul propriu-zis de titlul paralel; 

+ (semnul plus) — este utilizat în zona a cincea pentru materialul 
însoțitor (Ex.: +o hartă geografică); 

[] (paranteze drepte) — indică date parvenite de la bibliotecar; 

() (paranteze rotunde) — sunt semnele distinctive pentru zona 
colecţiei (seriei); 

„... (puncte de suspensie) — indică excluderea unor părți care 
nu sunt absolut necesare în descriere; 

.— (punct şi linie) — separă o zonă de alta, cu excepția primei 
zone în fața căreia nu se pune nici un semn [5, p. 27]. 

Unul dintre cele mai importante elemente, care permite or- 
donarea documentelor, este vedeta (vedeta de autor, de titlu). Ea 
prezintă intrarea principală, obligatorie în orice catalog, tradițional 
sau electronic. 

Vedeta reprezintă un cuvânt sau grup de cuvinte, care servesc 
ca punct de intrare în catalog. 

Vedeta de autor conţine numele şi prenumele autorului, iar 
dacă documentul are la doi sau trei autori - numele şi prenumele 
primului autor. Toţi autorii vor fi indicaţi în prima menţiune de 
responsabilitate. 

Notă: numele se redă în vedetă la cazul nominativ şi se desparte 
de prenume prin virgulă (Ex.: Stere, Constantin) [5, p. 23]. 

În dependenţă de elementele de intrare în catalog, definim 
câteva tipuri de descriere bibliografică, care se disting după punc- 
tele de acces: 

= Numele autorului individual: 
Navoloacă, Zinaida 
Favorizarea evoluţiei comunicării verbale în mediul familial: Îndru- 
mar logopedic / Zinaida Novoloacă ; Centrul de zi „Speranţa. - Chișinău : 
Pontos, 2008 (FE-P,Tipogr. Centrală”). 
51 p.: fot. color; 32 cm. 
Bibliogr. : p. 57-58. 
ISBN 978-9975-102-73-5. 


= Mai mulți autori 
Reabcinschi, Veaceslav 
Managementul casei de cultură : Scurt ghid = MenenxMenT 
noMa Ky/bTypobl : Kparkoe pyKOBOHCTBO / Veaceslav Reabcinschi, 
Stanislav Goncear ; trad.: Victoria Akimov-Crudu. - Chișinău : [s. n.], 
2018. 
64/64 p. (pag. opusă) : fig., fot., tab. 


Carte - “valet” 

Apare cu sprij. financiar al Uniunii Europene (UE) 

Antetitlu : Centrul de Politici Culturale (CPC) ; Proiectul “Casă 
de Cultură durabilă - cheia încrederii între ambele maluri ale Nistrului” 

Bibliogr. în notele de subsol 

ISBN 978-9975-3274-0-4. 


= Autor colectiv (denumirea instituţiei, organizaţiei etc.): 

Universitatea de Stat “Alecu Russo” din Bălți. 

Ghidul studentului Facultăţii Ştiinţe ale Naturii şi Agroecologie / 
Universitatea de Stat „Alecu Russo” din Bălți ; Stanislav Stadnic, Maria 
Nicorici, Vasile Buzdugan [et al.] . - Bălți : Presa universitară bălțeană, 
2010 

78 p. 
ISBN 978-9975-931-79-3. 

= Titlul documentului: 

Aspecte inovative în ameliorarea culturilor agricole : Materialele 
conferinţei ştiințifico-practice internaționale, 6 septembrie 2018 = 
The Inovative aspect in improving agricultural crops : Materials of 
tye international scientific-practical conference = VlnhnoBanuoHHere 
aCIIEKTBI YIIYIINICHNA CEJPCKOXOSAHCTBEHHDIX Ky/bTyp : Marepuarbi 
UHHTEPHaIIMOHaJIPHOĂ HayWHO-NpaKTuuecKoI KoHpepenrruu / col. red. 
: Simion Musteaţă [et al.]. - Chișinău : [S. n.], 2018 

616 p.: tab, tit. paral. : lb. rom., engl., rusă. 

Antetitlu : Academia de Ştiinţe a Moldovei, Institutul de Fitotehnie 
“Porumbeni” 

Bibliogr. la sfârşitul art. 

ISBN 978-9975-56-560-8. 


Deosebim descrierile bibliografice în dependenţă de nivelul 
bibliografic al documentelor: 


= Descriere bibliografică pe un singur nivel (monografică) — 
se întocmeşte pentru un document aparte: 

Tcaci, Natalia 

Valorificarea potenţialului economic al legumiculturii în Republica 
Moldova / Natalia Tcaci, Ana Nicolescu; Univ. Agrară de Stat. - Chişinău : 
Centrul Ed. al UASM, 2008. 

232 p. : fig., tab.; 22 cm. 

Bibliogr. : p. 200-208 

ISBN 978-9975-64 105-0. 


= Descriere bibliografică multinivel - întocmită pentru un 
grup de documente: 

Blandiana, Ana. Opera poetică : în 2 vol. / Ana Blandiana ; cop. : 
Vitalie Coroban. - Chişinău : Cartier, 2008 (EE.-P „Tipogr. Centrală”). 
- (Col. Poesis / coord. : Em. Galaicu-Păun) 

ISBN 978-9975-67-396-9. 

Vol. 1 : 2008. - 225 p. - ISBN 978-9975-79-458-9. 
Vol. 2 : 2009. - 231 p. - ISBN 978-9975-79-459-9. 


= Descriere bibliografică analitică - se întocmeşte pentru 
o parte a documentului (articol din periodice, culegere, capitol, 
paragraf etc.) [5, p. 32-34]: 

Kulikovski, Lidia. Educaţia pe tot parcursul vieţii: bibliotecarii 
şi utilizatorii în aceeaşi abordare // Biblioteca. — 2010. - Nr 1.- P. 
7-9. — ISSN 1220-3386. 

LEGE cu privire la biblioteci: [nr. 160 din 20.07.2017] // Monitorul 
oficial al Republicii Moldova. — 2017. - Nr 301-315. — P. 141-147. 

Cimpoi, Mihai. Post-scriptum la un apel al disperării / Mihai Cimpoi // 
Literatura şi Arta. — 2019. — 10 oct. - P. 1. — ISSN 1857-3835. 

Pereteatcu, Maria. Analiza nevoii de formare continuă a cadrelor di- 
dactice din învățământul preşcolar şi primar în domeniul educaţiei inclu- 
zive / Maria Pereteatcu // Conferinţa ştiințifico-practică internațională 
„Educaţia incluzivă : Dimensiuni, provocări, soluţii”. - Bălţi, 2015. - P. 
16-21. - ISBN 978-9975-132-49-7. 


+ Descriere bibliografică pentru ediţii seriale: 

Literatura şi Arta. 1977-2020 [Serial] : Săptămânal al Uniunii Scri- 
itorilor din Moldova / Red.: Nicolae Dabija . - Chişinău : Tipografia 
“Universul”, 1997 - 8 p. 

Descrierea s-a făcut după Nr.26, 2012. 

ISSN 1857-3835 

Moldova [Serial] : Revistă de cultură şi dialog social / red.: Nicolae 
Roşca. - Chișinău : Bons Office 

9% p. 

Descris după nr.1, 2010 

ISSN 0132-6635 

Obiecte ale descrierii bibliografice pot fi toate tipurile de do- 
cumente, indiferent de formă sau suport: cărți, seriale, note, hărți, 
documente audiovizuale, documente bidimensionale, documente 
normative, microforme, documente electronice pe suport amovibil 
şi la distanţă, etc. Exemple: 


= Partituri muzicale: 

Ciolac, Vladimir 

Magnificat [Muzică tipărită] : Pentru cor mixt, soprano, mezzo- 
soprano şi orchestră simfonică / Vladimir Ciolac. - Chişinău : Pontos, 
2015. - 58p. 


= Grafică bidimensională (documente de artă): 

Matty 

Matty : D-ale pescarilor şi vânătorilor [Grafică bidimensională] : 
101 desene de caricaturi / Matty (Aslan Matei) ; red.: Gh. Derevencu. — 
Bucureşti : Editura Uniunii de Cultură Fizică şi Sport, 1964. - 94 p.:il. 


= Materiale cartografice (atlase, hărţi): 

Harta fizică a lumii | Material cartografic tipărit] / cartografie : Mihai 
Băţ, Lilian Guţu, Sergiu Perju. - Chişinău : Eurodidactica, 2015. 

1 h., col. : Scara 1:55 263 157 


= Resurse audio: 

Udrică, Maria 

Mă gindesc Ionel la tine / Interp. : Maria Udrică, voce: Orchestra 
de muz. populară a Radioteleviziunii, dirijori : Victor Predescu şi Nelu 
Toma. - București : Electrecord, 1974 

1 disc de vinil: 45 rot. / min. 


= Resurse electronice pe suport amovibil: 

Găvruş, Cristina 

Marketing industrial [Resursă electronică] / Cristina Găvruş. — 
Adobe Acrobat 7.0, Document. - Braşov : Editura Universităţii Transil- 

vania din Braşov, 2013. - Titlu preluat de pe fața discului. 

1 disc optic electronic (CD-Rom ; Verbatim ; 52x). 

Date şi programe electronice (Attributes : Read-only ; CD Drive ; 
File System : CDES ; Free Space : 0 bytes ; Total Size : 1,59 Mb). 

ISBN 978-606-19-0216-3 


= Resurse electronice cu acces la distanță: 

Poetul Mihai Eminescu a fost comemorat la 130 de ani de la trecerea în 
eternitate [Resursă electronică]. - Mod de acces: https://www.moldpres. 
md/news/2019/06/15/19004598 (Accesat 02.06.2020). 

Cosovan, Veronica. Şcoala altfel - serviciu de dezvoltare a 
competenţelor utilizatorilor Bibliotecii Naţionale a Republicii Moldova 
[Resursă electronică] / Veronica Cosovan // Magazin bibliologic. — 
2020. —- Nr 1/2. - P. 89-90. - Mod de acces: http://moldlis.bnrm.md/ 
handle/123456789/1132 (Accesat 02.06.2020). 

Descrierile bibliografice sunt elaborate conform prevederilor, 
stabilite în documentele de mai jos: 

= ISBD : Descrierea bibliografică internaţională standardizată. 
Federaţia Internaţională a Asociaţiilor de Bibliotecari şi Biblioteci ; 
aprobată de Comitetul Permanent al Secţiunii de Catalogare al IFLA ; 
Traducere în limba română realizată de Biblioteca Naţională a României. 
Ediţie unificată. Bucureşti, 2019 

= OCT 7.0.100-2018: Cucrema craHnapToB no uHpopmanuu, 
Gun6nnoTesHoMy U H3/aTerrbcKoMy Aerry. BuOnnorpapuueckaa 3anucb. 
Bu6nunorpapuueckoe onucanne. OGmmne rpeGoBanua u npaBuna 
cocraBneHua. MockBa: Crannaprunpopm, 2018 

= Metodologie de aplicare a GOST-ului 7.1.2003 "Bu6nnorpapuue- 
ckaa sanucb. BuOnunorpapuueckoe onucanune: OGmme rpeGoBanuna n 
npaBuna cocraBneHuA = Înregistrarea bibliografică. Descrierea bibli- 
ografică: Cerinţe şi reguli generale de alcătuire”. Valentina Chitoroagă 
(coord.). Chişinău, 2016. 52 p. 


Înregistrarea bibliografică în regim automatizat 
Odată cu implementarea tehnologiilor informaționale în bi- 
blioteci, catalogarea se realizează în regim automatizat. Softurile 

specializate de bibliotecă au ca bază baza Standardele MARC - 
un set de formate digitale pentru descrieri bibliografice, care au 
devenit standarde internaţionale. Există mai multe versiuni ale 
MARC utilizate în întreaga lume, cele mai predominante fiind 
MARC21 şi UNIMARC. UNIMARC este întreţinut de Consiliul 
Permanent UNIMARC al Federaţiei Internaţionale a Asociaţiilor 
de Bibliotecari şi Biblioteci (IFLA) şi este utilizat pe scară largă 
în Europa. 


Ex: Înregistrarea bibliografică elaborată de catalogator şi afișată 
în format MARC: 


LDR 00354nam0 2200133 450 


001 674224 

010 $a 978-606-92961-0-3 

100 $a 20121010u amkyOrumy5001 ba 

101 0 $arum 

200 1 $a Compendiu de biblioteconomie $b Text tipărit $f Liviu Butuc 
210 4% $a Buzău $c Aldin $d 2011 

215 $a 465p. $ctab.il. 

300 $a Aut. ind. pe cop. 

320. $a p. 436-440 

606 $3 611969 $a biblioteconomie $3 698022 $j Manuale 
675 $a 02(075) 

700 $3 331925 $a Butuc $b Liviu 

Softurile specializate de bibliotecă pot afişa aceeaşi înregistrare 
bibliografică în alte formate cum ar fi: 

Ex.: Înregistrarea bibliografică în format ISBD (generată au- 
tomatizat): 

02/B-98 

BUTUC, Liviu 

Compendiu de biblioteconomie [Text tipărit] / Liviu Butuc. - Buzău: 
Aldin, 2011. - 465 p.: tab., il. - Aut. ind. pe cop. - Bibliogr.: p. 436-440 

ISBN 978-606-92961-0-3 

02(075) 

Biblioteconomie - Manuale 


4.3 Clasificare/Indexare: Aspecte istorice și delimitări concep- 
tuale 

Clasificarea-indexarea reprezintă două operaţiuni biblioteco- 
nomice de bază prin care se face identificarea şi ordonarea do- 
cumentelor după conţinutul lor şi apoi reprezentarea cu ajutorul 
unui limbaj simbolic, codificat sau natural, în vederea introducerii 
acestora din urmă în indexuri sau instrumente de informare [2, 
p. 63]. Clasificarea/Indexarea face posibilă regăsirea informaţiei 
operativ şi relevant. 

Clasificarea este un act de aranjare/distribuire a subiectelor în 
clase, grupe sau categorii de acelaşi tip, folosind scheme de clasi- 
ficare [4, p. 69]. Mai simplu, clasificarea de bibliotecă reprezintă 
ordonarea documentelor dintr-o bibliotecă după conţinut pentru 
a fi regăsite mai uşor. 

Clasificarea documentelor este definită şi drept repartizarea sis- 
tematică pe clase conform CZU a documentelor, după conţinutul 
acestora [2, p. 62]. 

Clasificarea oferă un aranjament strict şi constant a documen- 
telor pe rafturile bibliotecii, ne permite să elaborăm şi să menţinem 
un catalog. Toate acestea grăbesc şi simplifică aranjamentul şi 
căutarea ediției potrivite. Fără clasificare se por organiza doar 

bibliotecile mici, cu câteva zeci de cărţi. Odată cu creșterea nu- 
mărului de cărţi clasificarea devine necesară. 

În sistematizarea documentelor, prin clasificare de bibliotecă 
se urmăreşte împărţirea lor după criterii formale, cum ar fi: limba 
(româna, rusa, engleza etc.); genul abordat (versuri, teatru etc.); 
forma publicaţiei (periodică, carte etc.); categoria de utilizatori 
căreia i se adresează (manual, tratat etc.) [7, p. 120]. 


Clasificarea Zecimală Universală (CZU). Clasificarea docu- 
mentelor 

Pe parcursul evoluţiei ştiinţei biblioteconomice au fost elaborate 
mai multe tipuri de clasificări: Clasificarea Dewey, Clasificarea 
Bibliotecii Congresului SUA, Clasificarea Cutter, Clasificarea Ran- 
ganathan etc. Bibliotecile din cadrul SNB al Republicii Moldova 
folosesc, preponderent, ca sistem de clasificare a documentelor 
Clasificarea Zecimală Universală (CZU). CZU poate fi definită 
ca o schemă de clasificare sistematică în care toate cunoştinţele 
umane sunt grupate într-o ierarhie, ţinând seama de relaţiile din- 
tre ele” [7, p. 125]. Este o metodă de ordonare internaţională, 
folosită pentru clasificarea documentelor în funcțe de subiectele 
pe care le tratează. 

În CZU suma cunoştinţelor acumulate de umanitate este 
tratată ca un sistem, constituit din diferite clase divizate ierarhic: 
cunoștințele sunt împărţite în zece clase mari, fiecare clasă este 
subdivizată, la răndul său în zece subclase, subclasele se împart în 
continuare. Cu cât este mai detaliată clasificarea, cu atât mai multe 
cifre conţine indicele de clasificare. Pentru a uşura citirea, indicele 

CZU este, de obicei divizat prin puncte după fiecare trei cifre. 


Exemplu: 
Clasa 7: Artă. Recreere. Divertisment Sport; 
74 : Desen. Design. Artă aplicată şi meserii de artă 
744: Desen liniar şi geometric. Desen Tehnic 
744.4: Metode, reguli, convenţii de dese 
744.42: Tipuri de desen. Desene tehnice şi diagrame. Schițe. Grafice. 


Principalele avantajele ale CZU: structură clară şi bine definită; 
este internațională, foloseşte notația numerică şi nu este depen- 
dentă lingvistic; procedură rezonabilă de aranjare la raft pentru 
bibliotecari; organizarea bibliografiilor pe domenii; clasificarea 
variată a documentelor ca tipuri şi formate (de la manuscrise la 
texte digitale). 

CZU este prima schemă de clasificare de bibliotecă folosită 
în mediul online pentru regăsirea informaţiei, fiind utilizată la 
nivel mondial în numeroase cataloage electronice, baze de date şi 
pachete software de recuperare a informaţiei. CZU a fost în mod 
tradițional utilizată pentru indexarea articolelor ştiinţifice, fiind o 
sursă importantă de informaţie în perioada anterioară publicării 
electronice privind producția ştiinţifică. Unele baze de date și 
reviste pe domenii aplică CZU în calitate de sistem de clasificare 
complementar [11]. 

Sistemul CZU a fost introdus în Republica Moldova în anul 
1992 (prin ordinul Ministerului Culturii şi Cultelor) [10]. În sco- 
pul asigurării suportului informațional şi metodologic privind 
utilizarea CZU, în Republica Moldova a fost aprobat standardul 
național SM SR ISO 13420:2005 „Biblioteconomie şi documentare. 
Clasificarea zecimală universală. Indici de bază”. Acesta stabileşte 
regulile principale de utilizare a CZU pentru indexarea în funcţie 
de subiect atât a documentelor, cât şi a cererilor de informare. 
Acest standard este destinat instituţiilor din domeniul infodocu- 
mentar (biblioteci, centre de informare, instituţii editoriale, colegii 
de redacţie ş.a.), precum şi specialiştilor implicaţi în procesul de 

indexare pentru a asigura uniformitatea în aplicarea CZU [11]. 

Structura CZU. Tabele sistematice (principale), tabele au- 
xiliare 

CZU conţine două tipuri de tabele: tabela principală şi tabele 
auxiliare. Tabela principală a CZU reflectă în ordine sistematică 
indicii principali, după principiul ierarhizării de la general la par- 
ticular. Indicii principali redau noţiuni de bază, fără a cuprinde 
toate caracteristicile unui document. 

Tabela principală conţine zece clase mari cu subdiviziunile 
ierarhice: 

0 — Generalităţi. Ştiinţa şi cunoaşterea etc. 

1 - Filozofie. Psihologie 

2 — Religie. Teologie 

3 — Ştiinţe sociale 

4 — Liberă 

5 - Matematică. Ştiinţele naturii 

6 — Ştiinţe aplicate. Medicină. Tehnică 

7 — Artă. Recreare. Spectacol. Sport 

8 - Lingvistică. Filologie. Literatură. 

9 - Geografie. Biografii. Istorie. 

Fiecare din aceste zece clase (practic doar nouă) este notată 
doar cu o singură cifră arabă, subdivizată în alte zece subclase mai 
restrânse sub aspectul conţinutului formate deja din două cifre. 
Clasele cele mai generale aflându-se la nivelul superior al ierarhiei, 
iar clasele mai înguste/restrânse la nivelul inferior. Numerele de 
aceeaşi lungime indică gradul similar de generalitate sau particu- 
laritate, iar numerele mai scurte denotă o mai mare generalitate. 

Ex. : Clasa 5 este divizată în subclase: 

50 — Generalităţi referitoare la ştiinţele pure 

51 — Matematică 

52 — Astronomie 

53 — Fizică 

54 - Chimie. Cristalografie. Mineralogie 

55 — Ştiinţele pământului. Ştiinţe geologice 

56 - Paleontologie 

57 — Ştiinţe biologice în general 

58 — Botanică 

59 - Zoologie [3]. 

Indicii rezultați prin divizare zecimală a claselor şi subclaselor 
principale, au numere mai lungi şi redau profunzimea subiectelor 
subordonate. 

Ex: Clasa 37 - Educaţie 

371 - Organizarea educaţiei 
371.212 - Elevul, studentul 
371.212.5 - Tipuri de elevi şi studenţi 


Ex.: Clasa 59 - Zoologie 
591 - Zoologie generală 
591. 5 - Obiceiuri ale animalelor. Comportamentul animalelor. 
Ecologie. Etologie. 
591.53 — Nutriție. Hrana animalelor 
591.531.22/.29 - Carnivore după tipul prăzii 


Pentru clasificarea subiectelor complexe, CZU foloseşte sem- 
ne matematice, cu ajutorul cărora se obțin indici complecşi de 
clasificare: 

= + plus - pentru a exprima alăturarea a două noțiuni care nu 
se succed în cadrul CZU: 

Ex.: 51+53 - matematică + fizică 

= / bară - arată extinderea subiectului de la un indice la altul în 
succesiunea CZU (extensia consecutivă de la, până la): 

Ex.: 546/547 - chimie anorganică — chimie organică 

(7/8) - America. Echivalent: (7) - America de Nord şi Centrală; 
(8) - America de Sud) 

= : două puncte - exprimă relaţia între două noţiuni, între doi 
indici diferiți: 

Ex.: 33:51 - economia în raport cu matematica 

= | ] paranteze drepte - arată subdivizarea a 2 sau mai mulți 
indici CZU prin semnul plus (+) sau două puncte (:) pe lângă un 
indice compus simplu: 

Ex.: [611+612+613]-053.5(075.3) - Anatomia, fiziologia şi 
igiena şcolarului mic: Manual pentru şcolile pedagogice. 

Ex.: 004 : [371.3 : 811.111] Calculatorul în predarea limbii 
engleze 

Ex.: 504.06:[66+674] - Protecţia mediului înconjurător în 
industria chimică şi industria lemnului. 


= = egal - arată limba documentului al cărui subiect e descris 
de CZU: 

Ex.: 663.4(493)(075)=112.5 Industria berii în Belgia -— 
manual în limba germană. 

Ex.]: 81'37(=112.1:=135.1)(043) Corelaţia câmpurilor seman- 
tice caracterologice în limba germană şi în limba română - teză 


= (0.. ) paranteze - indică forma documentară a documentului 
(tipul documentului) 

Ex. : 54(038) Dicţionar de chimie grupat la chimie: 

(038)54 Dicţionar de chimie grupat la dicționare 

Ex.: 811.133.1(75.8) Limba franceză - manual pentru instituţii 
de învățământ superior 

811.133.1(079) Limba franceză - Teste pentru BAC 


= (- ) pranteze, bară - indică loc-poziţionare geografică: 

Ex.: (4) Europa; (478) Republica Moldova (478-22); Republica 
Moldova - localităţi rurale. 

= (=...) paranteze, egal — arată grupări etnice şi naționalități: 

Ex.: 78 (=411.16) Muzică evreiască 

Ex.: 929 (=135.1)(100) Români și românce care au schimbat lumea 


108 


Manual practic 


«€» 


. ghilimele - indică timpul, perioada, cronologia/: 

Ex.: 94(73)”1941/1945” — Statele Unite ale Americii în al Doilea 
Război Mondial - Istorie 

Ex. : 821.135.1.09”1941/2000” Literatură română - Istorie şi 
critică - Epoca contemporană 

= -O..tireu, zero.. în dependenţă de cifra care urmează indică: 

-03 -caracteristici generale de materiale 

Ex.: 730-032.24 Sculptură din gheață; 730—035.31 Sculptură 
din lemn tare 

-05 caracteristici generale de persoane şi caracteristici personale 

Ex.: 294.3 Budism, dar 294.3-05 Budişti ; 77 - Fotografie, dar 
77-051- Fotografi 

347.96-055.2 Femei avocaţi; 347.96-055.1 Bărbaţi avocaţi 


= .00... punct zero, zero — indică cel mai general punct de vedere 
prin care un subiect poate fi caracterizat: 

Ex.|: 22.000.141 Biblia din punct de vedere filosofic 

Ex.: 821.133.1-2.000.241 Drama franceză din punct de vedere 
a moralei religioase. 


Indicii auxiliari şi semnele auxiliare sunt prezentate în Tabelele 
auxiliare ale CZU. După modul de utilizare şi amplasare în tabele, 
indicii auxiliari sunt de două feluri: 

= Indici auxiliari comuni (generali), care redau conţinutul do- 
cumentelor (de loc, de rasă, timp, punct de vedere, de persoană şi 
materiale) şi forma de prezentare a documentelor (de formă și de 
limbă); Subdiviziunile auxiliare comune sunt alcătuite din tabele 
numerice şi simboluri specifice care le conferă caracteristici diferite. 

Ex.: (71) Canada (indice auxiliar de loc) 

= 71 Limba latină (indice auxiliar de limbă) 

(=71) Poporul latin (indice auxiliar de popor) 

“71” Evoluție (indice auxiliar de timp). 


109 


BIBLIOTECONOMIE ȘI ȘTIINȚE ALE INFORMĂRII 


= Indici auxiliari comuni mai pot fi divizați în: 

Y indici independenţi — care pot fi adăugaţi oricărui indice 
CZU, dar pot fi folosiţi şi independent (indici auxiliari de limbă, 
formă, loc, rasă şi timp) 

Y indici dependenţi — care trebuie să fie atașați obligatoriu de 
un indice principal CZU şi nu pot fi folosiţi separat de el. Acestea 
sunt indicii auxiliari de punct de vedere, de materiale, de persoane. 

Y indici auxiliari analitici (speciali) - care reflectă calităţile şi 
particularităţile complementare ale obiectului, care sunt caracte- 
rizate numai din punct de vedere al ramurii date. Indicii auxiliari 
speciali pot reda concepte diferite prin aceeaşi cifră în dependență 
de indicele principal la care sunt ataşați. 

Ex.: 2771-22 Noviciar (religie) 
82-22 Comedie (gen literar) 
62-22 Părţi fixe (tehnică) 

Ordinea succesiunii indicilor CZU se supune principiului de 
la general la particular (Anexa nr. 3 ). 

Operația de clasificare a documentelor presupune cunoașterea 
principiilor CZU, a tabelelor pe care le utilizează şi înțelegerea cu 
precizie a conţinutului documentului supus clasificării [7, p. 134]. 

Ierarhizarea informaţiei conţinutului cere studierea surselor 
de informare, care pot orienta clasificatorul în munca pe care o 
desfăşoară [1, p. 60]. 


Etapele clasificării documentelor de bibliotecă: 

= consultarea/ cercetarea documentului: pagina de titlu (autor, 
titlu, informaţie la titlu, antetitlu etc.); versoul paginii de titlu; 
copertele documentului; aparatul critic (prefață, postfață, note, 
bibliografii, indici, cuprins); catalogul bibliotecii; materiale de 
referință (dicţionare, enciclopedii); istoriile disciplinelor 

= stabilirea / formularea subiectului tratat în document 

= încadrarea subiectului într-una din clasele principale ale CZU. 

Stabilirea indicelui / indicilor CZU sau construirea unui indice pe 
baza CZU. Acelaşi document poate avea atașați mai mulți indici 
CZU în diverse combinații. 

Pentru ca o clasificare să fie accesibilă, ea trebuie să răspun- 
dă următoarelor cerinţe: să reflecte cât mai adecvat conţinutul 
publicaţiei; să codifice cele mai reprezentative corelaţii cu alte 
domenii cuprinse în lucrare; să prevadă în construcţia clasifi- 
cării, atunci când cartea o impune, diversele aspecte ale tratării 
subiectului; să ţină seama de nivelul de reprezentare a catalogului 
sistematic în privinţa extensiei indicilor principali şi exhaustivității 
clasificării [1, p, 56]. 

Operaţiunea de clasificare implică o cunoaștere perfectă a prin- 
cipiilor CZU, corelată cu analiza cât mai detaliată a documentului 
/ resursei supus clasificării. 

Indexarea documentelor este procesul de descriere a 
conţinutului unui document, care îi permite utilizatorului acce- 
sul la document pe baza subiectului (conţinutului). Indexarea, 
reprezentarea prin elementele unui limbaj documentar sau natural 
al datelor ce rezultă din analiza de conţinut a unui document sau 
a unei părți din acesta, efectuată cu scopul de a uşura regăsirea 
[2,:pe 603]; 

În sens mai restrâns termenul „indexare” este folosit doar pentru 
indexarea verbală. Indexarea verbală presupune indexarea prin 
limbajul vedetelor de subiect sau descriptorilor verbali. Sistemele 
de indexare verbală asigură accesul controlat la conținutul unei 
resurse şi definesc concepte şi relaţii între concepte pentru a îndru- 
ma utilizatorul [4]. Indexarea verbală poate fi controlată (atribuită) 
atunci, când vedetele de subiect sunt selectate dintr-un vocabular 
controlat (tezaur), sau liberă (derivată), atunci, când termenii sunt 
extraşi din titlul sau textul documentului (cuvinte cheie). 

O etapă a procesului de indexare derivată constă în crearea 
subiectului (vedetelor de subiect). Vedeta de subiect trebuie să ex- 

prime esenţa conţinutului documentului printr-un cuvânt sau un 
grup (restrâns) de cuvinte. Printr-o vedetă de subiect se exprimă 
o singură idee. Pentru descrierea conținutului documentului pot 
fi construite una sau mai multe vedete de subiect. În construirea 
controlată a subiectelor se respectă orientarea către termenii şi 
noțiunile din tabelele CZU, dicţionare şi enciclopedii, precum şi 
către cele acceptate de sursele primare. 

Etapele indexării documentelor: 

= cercetarea adnotărilor, introducerii, prefeţei, postfeţei, cu- 
prinsului, bibliografiei şi, ca rezultat, delimitarea subiectului tratat; 

= formularea prealabilă a vedetei de subiect, a eventualilor 
relaţii între domenii; 

= consultarea catalogului sau a bazelor de date eterogene în 
scopul depistării şi consultării subiectelor similar; 

= luarea deciziei definitive de indexare pe subiecte a resursei 
supuse analizei; 

= verificarea sincronizării indicelui pe subiect cu indicele CZU. 


4.4 Cota documentelor de bibliotecă 

În majoritatea colecţiilor, indicele de clasificare, urmat după 
fracţie de o notație suplimentară, formează un cod special, numit 
cotă. Indicele de clasificare este urmat de semnul de autor, pentru 
a distinge o lucrare de altele din aceeaşi clasă. Semnul de autor, la 
rândul său, prezintă un simbol format de obicei din litere şi cifre, 
care indică autorul sau titlul (vedeta de intrare). 

Cotarea sistematico-alfabetică presupune, ca cota să fie re- 
prezentată sub formă de fracţie: la numitor - indicele principal 
de clasificare, la numărător - semnul de autor. Pentru atribuirea 
semnelor de autor se folosesc Tabele de autor, care prezintă în sine 
un sistem de aşezare alfabetică pe autori a documentelor. [4, p.96, 
p. 448]. Cota reprezintă, în final, formula care exprimă adresa 
completă a documentului pe raft, adică adresa documentului 

în bibliotecă. Cota facilitează substanţial așezarea şi regăsirea 
documentelor în raft. 

Ex.: Cota: 821.135.1(478) / V-61 în care 821.135.1(478) este indicele 
CZU, iar V-61- semnul de autor. (Pentru documentul: Câţi ani ai ? / 
Grigore Vieru ; il. de Irina Dobrescu. - Ed. a 3-a. - Chişinău : Cartier, 
2018. - 24 p. :il. color. — (Cartier Codobelc)). 

Ex.: Cota: 02 / B-56 în care 02 este indicele CZU, iar B-56 — 
semnul de autor. (Pentru documentul: Biblioteconomie. Asistenţă 
Informațională. Arhivistică. : Teorie şi practică / coord.: Lidia Ku- 
likovski. - Chişinău : Grafema Libris, 2008. -156 p : il. - Antetitlu : 
Biblioteca Municipală “B. P. Hasdeu”, Catedra de Biblioteconomie şi 
Asistenţă Informațională) 

Cota reprezintă ansamblul de simboluri (litere, cifre, semne), 
servind pentru desemnarea locului pe care îl ocupă un document 
de bibliotecă într-o colecţie. Cota atribuită documentului de 
bibliotecă se aplică: 

= pe document (pe bulina papetară de cotă de pe copertă, pe 
pagina de titlu stânga sus) 

= pe fişa de catalog 

= pe fișa cărții; 

= pe borderourile de transfer/eliminare; 

= în Registrul inventar; 

= pe fişa catalogului electronic [6, p, 168; 2, p. 111]. 

Specificăm următoarele principii/reguli de cotare: fiecare titlu 
primeşte o cotă nouă; toate exemplarele absolut identice (dublete, 
triplete) primesc aceiaşi cotă şi se așază împreună la raft; docu- 
mentele în mai multe volume se unifică prin cotă; ediţiile diferite 
din acelaşi titlu primesc cote diferite; fiecare volum dintr-o colecţie 
(serie) editorială se cotează independent; cota trebuie să figureze 
pe fiecare unitate de evidenţă; ordinea de cotare urmăreşte ca 
aşezarea documentelor în raft să se facă de la stânga la dreapta, 
de sus în jos [2,p. 111]. 

4.5 Cataloage de bibliotecă: tradiționale şi electronice 

Istoria cataloagelor de bibliotecă reflectă istoria bibliotecilor. 
Varietatea sistemelor de clasificare şi catalogare biblioteconomică 
inventate şi folosite de-a lungul timpului, demonstrează interesul 
specialiştilor pentru construcţia unor instrumente eficiente de 
stocare, organizare şi comunicare a informaţiilor referitoare la 
colecţiile bibliotecilor [9]. 

Un catalog reprezintă o listă ordonată sau un sistem de regăsire 
bibliografică, care permite accesul la date şi adresele documentelor 
în una sau mai multe colecţii. Există mai multe tipuri de cataloage 
care se clasifică după diferite criterii, cum ar fi aspectul formal, 
conținutul, criteriile mixte, adresabilitatea, apartenenţa colecţiilor 
şi gradul de reflectare a acestora, tipul materialelor reflectate: ca- 
taloage alfabetice, sistematice, topografice, tematice, de evidență 
primară şi altele. 

Catalogul alfabetic pe autori şi titluri - grupează descrierile 
bibliografice în ordine alfabetică după numele autorului, titlul 
documentului (vedete de intrare). În cadrul numelui aceluiași 
autor ordonarea se face după titlul lucrărilor, începând cu opere 
complete, urmate de lucrările individuale în ordine alfabetică după 
titlu. În cadrul aceluiași titlu ordonarea se face în ordinea 
inversă a anului de apariţie. 

Catalogul sistematic — grupează descrierile bibliografice prin- 
cipale în ordinea succesiunii indicilor CZU, atribuiţi fiecărui 
document. 

Catalogul topografic — grupează descrierile documentelor în 
ordinea numerilor de inventar sau a cotelor de format atribuite; 
este un catalog de serviciu şi se utilizează în procesul verificării 
colecţiilor. 

Catalogul tematic - este un catalog realizat în situații speciale 
sau pentru a evidenția anumite colecții; de regulă, acesta in- 
clude fişele publicaţiilor care acoperă un domeniu restrâns, o 

temă/subiect; în interiorul catalogului ordonarea se face în mod 
alfabetic, după vedetă. 

Catalogul electronic - este o bază de date bibliografice, ges- 
tionate în baza unui soft, ca de exemplu: TINLIB, TINREAD, 
ALEPH, COHA şi altele. În funcţie de complexitatea softului 
poate înlocui toate tipurile de cataloage tradiționale. Catalogul 
electronic oferă un şir de avantaje: este accesibil pentru toate 
tipurile şi comunitățile de utilizatori fără limite de timp sau 
geografice; este realizat în baza unor principii standardizate şi 
ordonează informaţia automatizat; permite elaborarea unei sin- 
gure inregistrări bibliografice (pentru toate punctele de acces); în 
dependenţă de soft, propune o multitudine de elemente de acces 
cum ar fi: titlul, autorul, numele de editură, subiectul, termenii 
tezaur, cuvintele cheie, locul de publicare, anul de publicare, 
cota, clasificarea, numărul de inventar, ISBN, etc. ; face posibilă 
regăsirea informaţiei în cel mai scurt timp de la formularea cererii. 

Sistemul de cataloage al unei biblioteci este un produs final 
complex şi un instrument efectiv în activitatea bibliografică şi de 
informare, în relațiile cu publicul. 


Întrebări de recapitulare: 
= Care este scopul catalogării documentelor de bibliotecă? 
= Identificați avantajele Clasificării Zecimale Universale. 
= Enumeraţi clasele din tabela principală. 
= Ce reprezintă cota documentului de bibliotecă ? 
= Efectuaţi o descriere bibliografică a unui document. 
= Ce tipuri de cataloage de bibliotecă cunoaşteţi? 
= Care sunt avantajele și dezavantajele unui catalog electronic? 

Anexa nr. 1 
ZONELE ŞI ELEMENTELE DESCRIERII 
BIBLIOGRAFICE: 
Zonele descrierii Semnele 


bibliografice 


distinctive 


Elementele descrierii bibliografice 


Zona titlului şi 
menţiunii de res- 
ponsabilitate 


Titlul propriu-zis 

Desemnarea specifică a materi- 
alului 

Titlul paralel 

Informaţii despre titlu 

Menţiuni de responsabilitate 
Prima menţiune 

Următoarele menţiuni 


Zona ediţiei 


— 


Menţiunea de ediție 

Menţiunea paralelă de ediție 
Menţiunea de responsabilitate 
referitoare la ediție 

Prima menţiune 

Următoarele menţiuni 

Menţiunea suplimentară de ediţie 
Menţiuni de responsabilitate referi- 
toare la menţiunea suplimentară de 
ediție 

Prima menţiune 

Următoarele menţiuni 


Zona datelor spe- 
cifice anumitor 
tipuri de docu- 
mente 


Nu se utilizează în descrierile mo- 
nografiilor curente 


Zona datelor de 
publicare, difu- 
zare (zona adresei 
bibliografice) 


Locul de publicare sau de difuzare 
Primul loc de publicare 
Următorul loc de publicare 
Editura, difuzorul 

Menţionarea funcţiei de editor, 
difuzor 

Data publicării, difuzării 

Locul tipăririi 

Denumirea tipografiei 

Data tipăririi 

Desemnarea specifică a materialu- 


£ lui şi numărului de unităţi fizice 
Zona descrie- y . 


ia a ş Menţionarea ilustraţiilor 
rii fizice (zona y , 
colaţiunii) Noi 
; + Menţionarea materialului însoțitor 
( Titlul propriu-zis al seriei 


Titlul paralel al seriei 

Informaţii referitoare la titlul seriei 
sau subseriei 

Menţiuni de responsabilitate referi- 


Zona seriei ă : 
/ toare la serie sau subserie 


(colecţiei) : ș 
, Prima menţiune 

, Următoarele menţiuni 
3 ISSN al seriei sau subseriei 
) Numerotarea în cadrul seriei sau 
i subseriei 

Zona note- 

lor (conţine 

informaţii 

suplimentare 

despre elementele 

descrierii şi con- 

semnează unele 

detalii fizice sau 

de conţinut ale 

documentului) 

Zona numărului ISBN 


standard sau a 


i Ă Titlu-cheie 
altui număr, a = 


Modalităţi de procurare şi/sau 


modalităților Ă 
de procurare, a Q prețul 

ia , Calificative sau precizări 
preţului 

Anexa nr. 2 
SCHEMA DESCRIERII BIBLIOGRAFICE PRINCIPALE 


LA AUTOR INDIVIDUAL 

Vedeta de autor 

Titlul propriu-zis = Titlul paralel : informaţii referitoare la titlu / 
prima menţiune de responsabilitate asupra titlului ; a 2-a menţiune de 
responsabilitate şi următoarele responsabilităţi. - Menţionarea ediției 
/ prima menţiune de responsabilitate asupra ediţiei şi următoarele 
responsabilităţi. - Primul loc de publicare ; al doilea loc de publicare ; 
al treilea loc de publicare : editura, data publicării (Locul tipăririi ; al 
2-lea loc de tipărire ; al 3-lea loc de tipărire : tipografia, anul tipăririi) 

Paginaţie : menţionarea ilustraţiilor ; formatul + materialul însoțitor 
.— (Titlul propriu-zis al seriei = Titlul paralel al seriei : informaţii re- 
feritoare la titlul seriei / responsabilități asupra seriei, ISSN al seriei ; 
numerotarea în cadrul seriei. Titlul propriu-zis al subseriei, ISSN al 
subseriei ; numerotarea în cadrul subseriei) 

Note 

ISBN: 

preţ 


SCHEMA DESCRIERII BIBLIOGRAFICE 


PRINCIPALE LA TITLU 

Titlul propriu-zis = Titlul paralel : informaţii referitoare la titlu / 
prima menţiune de responsabilitate asupra titlului ; a 2-a mențiune de 
responsabilitate și următoarele responsabilităţi. - Menţionarea ediţiei 
/ prima menţiune de responsabilitate asupra ediţiei şi următoarele 
responsabilităţi. - Primul loc de publicare ; al doilea loc de publicare ; 
al treilea loc de publicare : editura, data publicării (Locul tipăririi ; al 
2-lea loc de tipărire ; al 3-lea loc de tipărire : tipografia, anul tipăririi) 

Paginaţie : menţionarea ilustraţiilor ; formatul + materialul însoțitor . — 
(Titlul propriu-zis al seriei = Titlul paralel al seriei : informaţii referitoare 
la titlul seriei / responsabilități asupra seriei, ISSN al seriei ; numero- 
tarea în cadrul seriei. Titlul propriu-zis al subseriei, ISSN al subseriei ; 
numerotarea în cadrul subseriei) 

Note 

ISBN : 


preţ 

Anexa nr. 3 


ORDINEA DE ALCĂTUIRE A INDICILOR CZU 


Indici Indici auxiliari speciali 
principali 
l 2 3 4 5 
Cu apostrof Cu punct Cu liniuță Punct de vedere 
zero 

Indici 0/9 “0/'9 .01/.09 -1/-9 .00... 
Exemple 159.9 811.135.1'367 82.09 616.89-008.441 37.000.141 
Vedeta de | Psihologie Limba română Literatura | Psihiatrie -Tulburări | Educaţie - Aspect 

subiect - Sintaxă universală - ale instinctului de filosofic 

Critică şi autoconservare 
interpretare 


Indici auxiliari comuni 
6 7 8 9 10 
Timp Popor Loc Formă Limbă 
Indici Tue) (=...) (1/9) (0...) Za 
Exemple "19" 94(=411.16) 913(498) 159.9(038) 81'374.822=111=135.1 
Vedeta de 
subiect Secolul 20 Evrei - Istorie | Geografie - | Psihologie - | Dicţionar bilingv-englez- 
România Dicţionar român 

5. UTILIZATORII BIBLIOTECII PUBLICE. 
SERVICII DE BIBLIOTECĂ 
Vera OSOIANU, Ludmila CORGHENCI 


5.1 Biblioteca - serviciu public. Utilizatorii bibliotecii publice 

Manifestul UNESCO pentru bibliotecile publice proclamă în- 
crederea UNESCO în biblioteca publică ca fiind o forță vie pentru 
educaţie, cultură şi informare şi ca un agent esenţial pentru favo- 
rizarea păcii şi bunăstării spirituale (7). La peste 25 de ani de la 
aprobare, Manifestul UNESCO pentru bibliotecile publice rămâne 
la fel de relevant, deşi pentru actualizarea principalelor lui pos- 
tulate a fost necesară elaborarea în anul 2001 a liniilor directoare 
IFLA/UNESCO pentru dezvoltarea bibliotecii publice, lucrare 
care la rândul ei a fost actualizată în anul 2010 prin elaborarea 
Ghidului IFLA Serviciile bibliotecii publice. Ritmul accelerat al 
schimbărilor în domeniul biblioteconomiei şi științelor informării 
dictează şi ritmul actualizărilor pentru ca domeniul să cores- 
pundă exigenţelor secolului al 21-lea, dominat de modernizarea 
tehnologiilor de informare şi comunicarea, şi creşterea excesivă 
a fluxului informaţional. 

La elaborarea acestui material s-a ţinut cont de recomandările 
IFLA/UNESCO expuse în documentele enumerate anterior, Ma- 
nifestul Bibliotecii pentru Europa, Standardul SM ISO 2789:2015 
Informare şi documentare - Statistici internaționale de bibliotecă, 
experienţa bibliotecilor lumii privind dezvoltarea şi moderni- 
zarea serviciilor, precum şi de practica şi experienţele avansate 
acumulate de bibliotecile din Republica Moldova. În mod special 
au fost explorate prevederile Ghidului pentru servicii de bibliote- 
că destinate copiilor ([4] şi Ghidului pentru servicii de bibliotecă 
destinate tinerilor [5]. 

Legea cu privire la biblioteci (nr. 160 din 20.07.2017) defineşte şi 
consolidează biblioteca publică ca un „serviciu public de asigurare 

a accesului la lectură şi de dezvoltare a interesului pentru infor- 
mare, învăţare, educaţie şi cercetare, activităţi culturale, precum și 
prin sporirea capacităţilor de implicare a bibliotecii în transferul 
de cunoştinţe și în formarea liberă a opiniilor (8, art. 1). Serviciul 
public, conform cadrului legislativ în vigoare, este activitatea de 
interes public, organizată şi desfăşurată de către o autoritate pu- 
blică (9). Deci, biblioteca publică desfăşoară o activitate de interes 
public, în scopul satisfacerii unor interese generale sau specifice, 
aceasta fiind realizată în mod constant. 

Utilizatorul de bibliotecă este persoană fizică sau juridică, 
înscrisă la bibliotecă, care foloseşte resursele informaţionale, 
serviciile şi facilităţile acesteia, în interiorul localului sau în afara 
acestuia [8, art. 3; 21, poziţia 2.2.28]. 

Înscrierea persoanei în calitate de utilizator al bibliotecii publice 
se face prin completarea de către aceasta a fişei-contract de înscri- 
ere a utilizatorului, conform modelului prezentat în Anexa nr. 1. 

Utilizatorii bibliotecii publice pot fi caracterizați în funcție de 
diferite criterii: vârstă, sex, nivelul de educaţie, activitatea profe- 
sională şi altele, în dependență de specificul comunităţii servite 
(teritorială, instituţie de învățământ, instituţie de cercetare). Datele 
statisticii oficiale din Republica Moldova prezintă informaţii pri- 
vind repartizarea utilizatorilor în funcţie de vârstă şi apartenența 
de sex, acestea fiind obligatorii pentru bibliotecile de toate tipurile. 

În activitatea bibliotecilor publice este utilizat termenul „uti- 
lizator activ”. Este vorba despre utilizatorul înscris, care a vizitat 
biblioteca sau a utilizat echipamentele sau serviciile ei pe parcursul 
perioadei de referință (de exemplu, un an) (21, poziţia 2.2.3). 

Scopul bibliotecii publice este să ajungă la toţi cetățenii din zona 
de servire, atât la utilizatorii reali care deja utilizează serviciile 
oferite de bibliotecă, cât şi la cei potenţiali (sau non-utilizatori), 
care încă urmează să fie convinşi că biblioteca îi poate ajuta şi le 
poate îmbunătăţi calitatea vieții. Cota de atragere a membrilor 

comunității la bibliotecă este unul dintre criteriile de evaluare a 
activităţii acesteia, stabilit prin cadrul legislativ (8, art. 13). Bi- 
bliotecarii trebuie să cunoască ce segment de populaţie poate fi 
interesat de serviciile/produsele oferite de bibliotecă şi să identifice 
modalitățile de atragere a acestora. Este important ca bibliotecile 
să se axeze şi pe utilizatorii „ocazionali” — cei, care se înregistrează, 
obțin permisul, dar nu mai revin sau revin foarte rar. Aceste feno- 
mene pot fi analizate prin intermediul unor chestionare (on-line 
sau tradiționale), vizite ale voluntarilor pentru a sonda motivele 
sau prin alte mijloace. 

Grupurile de potenţiali utilizatori ai bibliotecilor includ: 

= cetățenii de toate vârstele și la toate etapele vieţii lor: copii, 
adolescenţi, adulţi, vârstnici. 

= persoane cu necesități speciale: persoane cu dezabilităţi, per- 
soane instituționalizate (precum spitale, închisori, aziluri pentru 
bătrâni), şomeri, casnice, persoane fără adăpost, reprezentanți ai 
diferitor grupuri etnice etc. 

= instituții din cadrul rețelelor comunitare: educaţionale, cul- 
turale, ONG-uri, comunităţi de business, autorităţi locale şi altele. 

Utilizatorii înscriși, precum şi cei potenţiali (non-utilizatori), 
solicită din partea bibliotecii publice servicii/produse eficiente, 
relevante, de calitate. În acest sens este important de a identifica 
nevoile de informare ale acestora, influențate de o varietate de 
factori (a se vedea compartimentul „Marketing de bibliotecă” din 
prezentul compendiu). 


5.2 Servicii oferite de biblioteca publică 

Serviciile de bibliotecă sunt activitățile, programele relevante 
în curs de desfăşurare, organizate de bibliotecă pentru a satisface 
necesitatea membrilor comunităţii de a se informa, de a comuni- 
ca, de a se instrui, dezvolta şi de a se recrea [8, art. 3]. Conform 
prevederilor cadrului legislativ şi de reglementare bibliotecile 

publice oferă servicii de bază (gratuite, aplicate în toate tipurile 
de biblioteci) şi contra plată. Bibliotecile publice oferă gratuit şi 
în egală măsură accesul la serviciile de bibliotecă de bază şi la 
resursele informaţionale tuturor membrilor comunităţii, iar fon- 
datorul poate decide ca biblioteca să ofere fără taxă şi alte servicii 
de bibliotecă. 

Accesul utilizatorilor la resursele informaţionale, serviciile şi 
facilităţile bibliotecii publice se face în conformitate cu propriul 
Regulament de organizare şi funcționare al acesteia şi cu prevede- 
rile legale referitoare la protecția patrimoniului cultural naţional, 
la dreptul de autor şi drepturile conexe [8, art. 20; 19, poziţia 1, 3]. 

Serviciile de bază, acordate gratis, sunt prestate de biblioteca 
publică în funcţie de capacitățile tehnico-materiale şi ale perso- 
nalului bibliotecii, precum și în funcţie de nivelul şi specializarea 
bibliotecii. În regulamentul de organizare şi funcţionare al biblio- 
tecii pot fi prevăzute şi alte servicii de bibliotecă gratuite, în funcţie 
de necesitățile comunităţii servite şi la latitudinea fondatorului 
(autoritatea administraţiei publice, instituţia sau entitatea). 

Serviciile de bază oferite de biblioteci includ: împrumutul 
cărților şi a altor publicaţii, consultarea pe loc (acces liber la do- 
cumente), împrumut pe loc (din depozite închise) şi împrumut la 
domiciliu a documentelor, împrumut interbibliotecar, servicii de 
referință (furnizarea de informaţii şi de asistență ca răspuns la so- 
licitările existente), acces la instrumente moderne de comunicare, 
precum bloguri, pagini pe reţele sociale, aplicaţii pentru telefoane 
inteligente şi altele, dezvoltarea competenţelor utilizatorilor etc. 
Lista tuturor serviciilor de bază este parte componentă a „Regu- 
lamentului privind serviciile prestate de bibliotecile publice” [19, 
Anexa nr. 1]. 

De reţinut, că drept serviciu electronic de bibliotecă este consi- 
derat acela, care este furnizat prin intermediul mijloacelor electro- 
nice, fie prin serverele locale sau prin reţea. Serviciile electronice 
de bibliotecă includ catalogul on-line, site-ul bibliotecii, colecția 

electronică, împrumutul electronic, furnizarea documentelor 
electronice (indirect), serviciile de referinţe electronice, instruirea 
utilizatorilor cu ajutorul mijloacelor electronice, servicii pentru 
dispozitive mobile, servicii pentru utilitate interactivă (inclusiv 
servicii pe reţele sociale), precum şi accesul la Internet prin in- 
termediul bibliotecii [21, poziţia 2.2.8]. 

Serviciile contra plată, oferite de bibliotecile publice, nu limitea- 
ză accesul liber la informaţie al membrilor comunităților. Prestarea 
acestor servicii este fundamentată de prevederile reglementare 
în vigoare [19]. 

Pentru a satisface necesitățile tuturor grupurilor de utilizatori, 
bibliotecile publice oferă servicii atât în spaţiul fizic al bibliotecii, 
cât şi în afara bibliotecii, precum şi în spaţiul virtual. 

Utilizatorii, toți membrii comunităţii din zona de servire a bi- 
bliotecii publice, trebuie să fie informaţi, să cunoască programul 
de activitate, lista şi modul de prestare a serviciilor de bibliotecă, 
să beneficieze de acces gratuit şi nelimitat la toate serviciile de bază 
şi la resursele informaţionale, cu respectarea prevederilor legale, 
să participe şi să fie implicați în activități. Informaţia cu privire la 
serviciile de bibliotecă de bază şi serviciile contra plată, precum 
şi cu privire la mărimea tarifelor pentru serviciile respective se 
publică pe pagina web a bibliotecii sau, după caz, în comparti- 
mentul acordat bibliotecii publice pe pagina web a autorității 
administraţiei publice, instituţiei sau entității care a constituit bib- 
lioteca şi/sau în subordinea ori în cadrul căreia aceasta activează, 
prin afișare la un loc vizibil în sediul bibliotecii publice şi în alte 
locuri publice din comunitate sau în sediul instituţiei din a cărei 
structură face parte biblioteca, precum şi prin publicarea acesteia 
pe paginile de socializare, bloguri ori alte resurse informaţionale 
sau de comunicare în masă ale bibliotecii [19, poziţia 11]. 

Fiind centrate pe utilizatori şi nonutilizatori, serviciile de 
bibliotecă sunt categorisite pornind de la contactul, modul de 
relaționare cu aceştia: directe, indirecte şi mediul tehnologic [2, 

p. 129-131]. Serviciile directe sunt în mare parte cele tradiționale, 
care au loc în spaţiul fizic al bibliotecii şi presupun relația directă 
bibliotecar-utilizator. Odată cu modernizarea tehnologiilor şi 
extinderea internetului serviciile directe au migrat şi în spaţiul 
virtual: referinţe prin e-mail, chat, întreabăebibliotecarul (on-li- 
ne), rezervări electronice etc. Serviciile indirecte presupun crearea 
de către bibliotecar a unui mediu în care utilizatorii se ajută pe ei 
înşişi. Serviciile, bazate pe mediul tehnologic, sunt reprezentate 
de asistența oferită de către bibliotecar direct utilizatorilor/nonu- 
tilizatorilor (cursuri, programe de dezvoltare a competenţelor). 

Biblioteca zilelor noastre este o îmbinare între serviciile 
tradiționale şi serviciile moderne sau modernizate, care, în mare 
parte, au la bază tehnologii moderne de informare şi comunicare şi 
idei inovative. Există mai multe elemente care determină prestarea 
unor servicii bibliotecare de calitate, acestea incluzând: identifi- 
carea utilizatorilor potenţiali, analiza necesităţilor utilizatorilor, 
dezvoltarea serviciilor destinate grupurilor de utilizatori şi celor 
individuali, realizarea programelor de instruire a utilizatorilor, 
cooperarea şi partajarea resurselor, dezvoltarea rețelelor electro- 
nice, asigurarea accesului la servicii, oferirea spaţiilor fizice de 
bibliotecă. 

Serviciile bibliotecii din zilele noastre sunt caracterizate de 
trecerea de la biblioteca tranzacțională la biblioteca relațională. 
Dacă biblioteca din trecutul nu prea îndepărtat era definită de 
serviciile tranzacţionale — împrumutul şi restituirea cărților şi a 
altor materiale sau ajutorul oferit utilizatorului în varii probleme 
referitoare la colecţii, în prezent - dinamica bibliotecii s-a schim- 
bat, adăugând o latură relaţională la toate procesele sale. În acest 
fel, bibliotecile moderne se schimbă, devenind relaționale, ceea 
ce creează mai multă valoare pentru utilizatori. 

Astăzi, oamenii sunt mai concentrați pe activităţile de învăţare, 
decât altădată şi își doresc interacţiunea socială împreună cu po- 
sibilitatea de a-şi împărtăşi cunoștințele cu ceilalți. Prin urmare, 

„biblioteca relaţională” este o nouă curbă a spiralei în care bibli- 
otecile devin locuri de întâlnire şi interacțiune pentru oameni. 
Biblioteca se transformă într-un loc de întâlnire între membrii 
comunității şi respectiv bibliotecarii trebuie să ştie cum să fa- 
ciliteze întâlnirile respective. Acesta este un alt mod de a stabili 
relaţii, iar bibliotecarii au nevoie de noi competenţe. 

Una din funcţiile majore ale bibliotecii, pe care va pivota 
permanent serviciile noi, este diminuarea inegalității digitale în 
comunitate. Majoritatea serviciilor de generaţie nouă au la bază 
tehnologiile moderne. Respectiv, biblioteca trebuie să aibă în 
dotare şi să ofere acces la echipamente electronice, audiovizuale, 
computere, cititoare de cărți electronice, tablete, diaproiectoare, 
echipamente pentru persoane dezavantajate fizic, vizual etc. La 
fel şi acces Internet, Wi-Fi. Modernizarea tehnologiilor va con- 
stitui provocarea permanentă a bibliotecii. Se preconizează că 
computerele şi reţelele vor juca un rol din ce în ce mai important 
în schimbul de resurse şi gestionarea informaţiilor. 

Respectiv, pentru a fi la curent cu ultimele evoluţii, moderniza- 
rea echipamentelor și utilizarea instrumentelor şi tehnicilor elec- 
tronice de informare, pentru a furniza servicii în formă digitală, 
bibliotecarii vor fi impuşi să înveţe pe tot parcursul carierei profe- 
sionale. Toate acestea provoacă acum și cu mai mare intensitate în 
viitor o schimbare majoră a responsabilităților bibliotecarilor, care 
nu numai că sunt angajaţi în dezvoltarea colecţiilor, dar sunt, de 
asemenea, mandataţi să ofere servicii tehnologice avansate, pre- 
cum şi să genereze resurse financiare pentru instituţiile respective. 

Pentru a asigura vizibilitatea serviciilor, bibliotecarii trebuie 
să-şi dezvolte competențele de a comunica eficient cu utilizatorii 
reali şi potenţiali. Liderii bibliotecari trebuie să cunoască cum 
să demonstreze valoarea bibliotecii și a serviciilor oferite mem- 
brilor comunităţii. Relaţiile cu comunitatea trebuie să vizeze 
conştientizarea valorii, maximalizarea impactului şi comunicarea 
necesităţilor de susținere din partea comunităţii a proiectelor în 


127 


BIBLIOTECONOMIE ȘI ȘTIINȚE ALE INFORMĂRII 


desfăşurare şi a celor viitoare. 

Pentru a demonstra valoarea și impactul bibliotecii asupra 
comunității, bibliotecarul trebuie să se ocupe de evaluarea con- 
tinuă a serviciilor oferite de bibliotecă şi respectiv să descopere 
şi să evalueze nevoile de vârf ale comunităţii şi să identifice ce 
poate face biblioteca pentru a ajuta, să utilizeze date (statistice, 
de impact) pentru a comunica valoarea bibliotecii factorilor de 
decizie, să cunoască şi să înțeleagă metodele de colectare, cercetare 
şi analiză a datelor, să colecteze şi să distribuie istorii care demon- 
strează impactul serviciilor, resurselor şi programelor bibliotecii 
asupra necesităților comunităţii şi asupra vieții persoanelor, să 
realizeze evaluări bazate pe rezultate pentru a măsura impactul 
programelor şi serviciilor, să utilizeze valori de referință pentru 
a măsura performanţa. 


5.3 Servicii de dezvoltare a competenţelor utilizatorilor/nonu- 
tilizatorilor 

Conform prevederilor „Regulamentului privind serviciile 
prestate de bibliotecile publice” serviciile de dezvoltare a compe- 
tenţelor utilizatorilor/nonutilizatorilor sunt considerate de bază 
pentru bibliotecile publice (19). Acestea reprezintă serviciile, 
activităţile, programele relevante în curs de desfăşurare, organizate 
de bibliotecă regulat şi sistemic, axate pe formarea competenţelor 
şi abilităţilor [16, p. 13]: 

= digitale (de ex., utilizarea calculatorului, utilizarea e-servici- 
ilor, vânzare/cumpărare on-line, programare etc.) 

= antreprenoriale (inițierea/dezvoltarea/administrarea unei 
afaceri, monitorizare şi evaluare etc.) 

= de dezvoltare personală (de ex., adoptarea unui stil sănătos 
de viață, ținută şi discurs public etc.) 

= de angajare în câmpul muncii (căutarea ofertelor de muncă, 
elaborarea unui CV/scrisoare de intenţie/scrisoare de recoman- 
dare, prestaţia la interviul de angajare, cunoaşterea prevederilor 

Codului muncii etc.) 

= de comunicare şi lingvistice (competenţe de limbă maternă, 
învăţarea limbilor străine, comunicarea on-line, cultura comu- 
nicării etc.) 

= de cultura informaţiei (accesarea şi evaluarea informaţiei de 
calitate, utilizarea etică şi corectă a surselor, identificarea mani- 
pulării în sursele mass-media) 

= de cultura lecturii (lectură critică, abilităţi de a analiza şi de 
a elabora sinteze etc.). 

De reţinut, că realizarea unui serviciu de dezvoltare a compe- 
tenţelor utilizatorilor/nonutilizatorilor include etapele: 

= evaluarea necesităților membrilor comunității prin inter- 
mediul instrumentelor de evaluare (sondaj, interviu, focus grup, 
discuţii informale); 

= conceptualizarea (definitivarea ideii şi elaborarea planului de 
dezvoltare a serviciului); 

= stabilirea resurselor necesare; 

= identificarea partenerilor şi voluntarilor necesari desfășurării 
serviciului; 

= promovarea serviciului de bibliotecă; 

= implementarea (serviciul are o periodicitate concretă, cel 
puţin o dată la 3 luni) 

= monitorizarea și evaluarea. 

Spre deosebire de alte servicii de bibliotecă, care sunt oferite 
în general tuturor utilizatorilor (de ex., împrumut de documente, 
consultare de documente, servicii de referință, acces Internet, 
printare, imprimare etc.), serviciul de dezvoltare a competenţelor 
utilizatorilor/nonutilizatorilor are un grup ţintă concret, un scop 
bine definit, răspunde unor nevoi specifice, urmăreşte formarea 
competenţelor moderne, este prestat regulat şi sistemic, cu o 
anumită periodicitate. 

Pentru fiecare serviciu de dezvoltare a competenţelor utili- 
zatorilor/non-utilizatorilor biblioteca deţine un portofoliu (a se 

vedea Anexa nr. 2). 


5.4 Parteneriate ale bibliotecii publice 

În scopul desfăşurării unei activităţi eficiente bibliotecile publi- 
ce inițiază parteneriate cu structurile educaţionale, de creaţie, de 
cercetare, economice, organizaţii non-guvernamentale şi altele, din 
țară şi străinătate. Parteneriatele pot fi orientate pentru dezvoltarea 
colecţiilor şi resurselor informaţionale, dezvoltarea competenţelor 
personalului de specialitate, organizarea în comun a activităţilor 
educaționale, culturale, de cercetare şi alte domenii de interes comun. 

De reţinut, că parteneriatul reprezintă o cooperare permanen- 
tă şi formală între o bibliotecă şi una sau mai multe organizaţii, 
inclusiv alte biblioteci, în ceea ce priveşte, de obicei, desfăşurarea 
unor activități sau prestarea unor servicii de bibliotecă [21, poziţia 
2.5.5]. Un parteneriat are, de regulă, o bază formală (acord sau 
contract). Se exclude cooperarea între două sau mai multe bibli- 
oteci într-o singură unitate administrativă (de ex. între biblioteca 
centrală şi biblioteca-filială). De asemenea, se exclude cooperarea 
limitată în timp, legată de o singură activitate, care este considerată 
colaborare (de ex., proiecte). 

Conform datelor statisticii oficiale, la 1 ianuarie 2020 în ca- 
drul SNB funcționau 6 026 de parteneriate, inclusiv 533 de nivel 
internaţional [18]. 


5.5 Voluntariatul în bibliotecă 

Organizaţia Naţiunilor Unite defineşte voluntariatul ca o ac- 
tivitate desfăşurată din propria dorință, voinţă şi discreţie fără a 
obţine un venit pentru a aduce beneficii părții terțe şi satisfacţii 
personale. 

Legea voluntariatului a Republicii Moldova (nr. 121 din 18 
iunie 2010) defineşte voluntariatul ca „ participarea benevolă la 
oferirea de servicii, cunoștințe şi abilităţi sau la prestarea unor 
activităţi în domenii de utilitate publică, din proprie inițiativă, a 

persoanei denumită voluntar. Voluntariatul poate fi desfășurat în 
baza contractului de voluntariat sau în afara acestuia” [10, art. 2]. 
Legea menţionată reflectă domeniile care beneficiază de programe 
de stimulare a voluntariatului, raporturile sociale necesare şi care 
rezultă din voluntariat, cerinţele față de acestea, responsabilităţile 
participanţilor la activitatea de voluntariat, responsabilităţile au- 
torităților publice în implementarea legii, modul şi condiţiile de 
participare benevolă a persoanelor fizice la activităţi de voluntariat 
în favoarea comunităţii, fără remunerare sau orice altă recompensă 
financiară sau materială [10, art. 1]. 

Activitatea bibliotecii se înscrie în conţinutul domeniilor de 
utilitate publică, aceasta fiind în drept de a dezvolta voluntariatul 
ca instituție gazdă, conform prevederilor legale. 

Voluntariatul în biblioteca publică se fundamentează pe următoa- 
rele principii: a) participarea ca voluntar, pe baza consimțământului 
liber exprimat; b) implicarea activă a voluntarului în viaţa comunității; 
Cc) desfăşurarea voluntariatului excluzând orice remunerare financi- 
ară sau materială din partea instituţiei gazdă, cu excepția acoperirii 
cheltuielilor legate de realizarea activităţii; d) recrutarea voluntarilor 
pe baza egalităţii şanselor, fără nici un fel de discriminare; e) cunoaş- 
terea de către voluntar a drepturilor şi obligațiilor sale; f) cunoașterea 
activităţii relevante care implică contribuţia voluntară; g) participarea 
la voluntariatul internaţional [10, art. 3]. 

Voluntariatul aduce beneficii atât bibliotecii şi comunităţii, cât 
şi voluntarilor. Este vorba despre noi inițiative şi activităţii, mun- 
ca în echipă, deprinderea de comunicare şi dezvoltarea relaţiilor 
interpersonale, minimizarea izolării sociale, avansare în carieră 
(îmbunătăţirea CV-ului şi abilităţilor) etc. 

În cazul implicării voluntarilor dintre membrii comunității 
biblioteca trebuie să reglementeze aceste relații printr-o politică 
scrisă, cel mai indicat fiind un regulament unde vor fi specificate 
responsabilităţile voluntarilor şi conexiunile cu personalul bibli- 
otecii. De reţinut, că biblioteca publică poate elibera carnetul de 

voluntar, precum şi o scrisoare de recomandare, dacă voluntarul este 
implicat în activitatea de voluntariat mai mult de 20 de ore lunar. 

Voluntarii sunt recrutaţi pentru a acorda valoare/vizibilitate/ 
transparenţă activităţii bibliotecii publice, pentru a îmbunătăţi 
serviciile bibliotecare, şi nici de cum pentru a îndeplini munca 
bibliotecarului. La elaborarea listei de priorităţi, de sarcini pentru 
implicarea voluntarilor, este important de a examina dacă sarcinile 
alocate nu se substituie muncii angajaților. Un ajutor considerabil 
este chestionarul de analiză a necesarului de voluntari la nivel de 
bibliotecă, la completarea căruia participă toți bibliotecarii [1]. 

Voluntarii bibliotecii publice pot fi implicaţi în diverse activităţi: 
activități educaţionale (orientate pentru dezvoltarea competen- 
țelor membrilor comunității), activităţi în afara spaţiilor fizice 
ale bibliotecii, activităţi ce ţin de ştiinţa participativă sau ştiinţa 
cetățeanului (implicare în sondaje, colectare de opinii etc.), ser- 
vicii la distanţă, extinderea orelor de funcționare ale bibliotecilor 
pentru utilizatori, dezvoltarea tehnologiilor (design pentru un 
website, HTML e-mail templates, strategii SEO, mentenanţa blo- 
gurilor sau a website-urilor etc.), activităţi de relații publice, artă 
şi design (design pentru calendare, design pentru atributele de 
brand, serviciile unui fotograf, animații, ilustraţii pentru materiale 
promoţionale etc.), administrarea şi actualizarea forum-urilor pe 
interese, organizarea lecturii, culegere de texte, servicii de tradu- 
cere, activităţi mici și de scurtă durată (distribuirea de materiale, 
experți) şi altele. 

Voluntariatul, practicat pe larg de bibliotecile lumii, este o 
mişcare relativ nouă în mediul biblioteconomic din Republi- 
ca Moldova. La nivel internaţional, voluntariatul în contextul 
bibliotecilor este o mișcare promovată intens de IFLA. Pentru 
bibliotecile interesate de participarea în această inițiativă, IFLA 
a elaborat ghidul SDG Voluntary National Reviews A Guide for 
Library Participation (2020 Edition) (20). IFLA consideră că volun- 
tariatul în biblioteci poate fi o modalitate excelentă de a se implica 

în implementarea Obiectivelor de Dezvoltare Durabilă (SDG) şi 
de a fi recunoscute pentru contribuţiile lor în realizarea acestora. 


Pentru recapitulare: 

= Formulaţi definițiile utilizatorului şi non-utilizatorului bibliotecii publice. 

= Care sunt serviciile de bază, oferite de biblioteca publică? 

= Ce servicii cu plată prestează biblioteca Dvs. şi în care document institu- 
ţional sunt acestea reflectate? 

= Specificaţi caracteristicile serviciilor de dezvoltare a competenţelor utili- 
zatorilor/ nonutilizatorilor, oferite de biblioteca publică. 

= Ce constituie baza formală pentru parteneriatul bibliotecii publice? 

= Menţionaţi principiile şi beneficiile voluntariatului în biblioteca publică. 

Anexa nr. 1 
(preluat din „Regulamentul privind serviciile 
prestate de bibliotecile publice” 


FIŞA-CONTRACT DE ÎNSCRIERE A UTILIZATORULUI 


la Biblioteca 
Nr. 
Numele Prenumele 
Data nașterii 
Actul de identitate 

(buletin de identitate, paşaport, permis de şedere) 
Seria numărul ____ IDNO 
Domiciliul: 
Adresa 
Localitatea Codul poştal 
Telefon E-mail 


Statutul socioprofesional 
Instituţia de învăţământ/ locul de muncă 


An/clasa 

Girant (părinte, tutore), în cazul copiilor până la 16 ani: 
Numele Prenumele 

Actul de identitate 


(buletin de identitate, paşaport, permis de şedere) 


Seria _____ numărul IDNO 

Subsemnatul, confirm că am luat cunoştinţă de regulamentul 
de organizare şi funcționare al bibliotecii şi sunt de acord cu pre- 
lucrarea datelor cu caracter personal în corespundere cu legislația. 

Data înscrierii 

Semnătura utilizatorului/girantului 

Anexa nr. 2. 
COMPONENIELE PORTOFOLIULUI SERVICIULUI DE 
DEZVOLTARE A COMPETENȚELOR UTILIZATORILOR 
(elaborat de Biblioteca Naţională a Republicii Moldova) 
Componente fixe: 
= Foaia de titlu a serviciului 
= Cuprins 
= Lista abrevierilor şi acronimelor 
= Descrierea serviciului: 
Y tipul serviciului (în funcţie de competențele ce le dezvoltă) 
Y scopul serviciului 
Y obiectivele serviciului 
Y grupţintă (numărul participanţilor, vârstă, limbă, impli- 
care gender, incluziune social, interese tematice) 
Y aspecte ce ţin de incluziunea socială 
Y durata/periodicitatea de prestare a serviciului 
Y planul activităţilor din cadrul serviciului (se prezintă 
anual şi include toate activităţile programate pentru un an) 
Y resurse utilizate pentru desfăşurarea serviciului (umane, 
informaţionale, fizice) 
v forme şi metode a activităţilor de dezvoltare a competenţelor 
Y parteneri, colaborări, voluntari în implementarea servi- 
ciului nou de bibliotecă 
Y promovarea serviciului nou de bibliotecă 
Y locul prestării serviciului 
Y impactul serviciului 
Componente care sunt incluse pe parcursul anului la prestarea 
acestuia: 
= Agenda activităţilor (se prezintă pentru fiecare activitate din 
plan şi se integrează în portofoliu pe parcursul anului) 
= Lista participanţilor la activitatea din cadrul serviciului nou 
= Evaluarea serviciului (pentru fiecare activitate din cadrul serviciului) 
= Materiale promoţionale ale activităților (pentru fiecare acti- 
vitate din cadrul serviciului) 
= Serviciul în mass-media (se colectează materialele apărute 
în mass-media, TV, radio, reţele de socializare). 

6. ACTIVITATEA DE INFORMARE ȘI DOCUMENTARE 
ÎN BIBLIOTECA PUBLICĂ 
Aliona TOSTOGAN 


6.1 Biblioteca publică - centru de informare şi documentare 

În secolul XXI tehnologiile informaţiei şi comunicaţiilor se 
dezvoltă în permanenţă. Actualmente tehnologiile de informare 
şi comunicare deschid în fața oamenilor posibilități de acces la 
informaţie şi cunoştinţe, permiţând fiecărui om să-şi realizeze 
potenţialul său şi să-şi îmbunătăţească calitatea vieţii. Totodată 
societatea informaţiei şi a cunoașterii aduce cu sine mai multe ris- 
curi şi pericole, cum ar fi creşterea rapidă a fluxului de informaţii, 
care măreşte şi riscul de a nu fi regăsită. În condiţiile volumului 
imens de informaţii devine dificilă orientarea în universul infor- 
mational. lar tehnica contemporană şi tehnologiile informaţionale 
aduc pericolul manipulării conştiinţei şi comportamentului uman. 

În acest context, în ajutorul utilizatorilor vin bibliotecile, care 
deţin controlul asupra fluxului informaţional prin noile tehnologii 
şi inițiative digitale. Amploarea informaţiei, precum şi activitatea 
ce ţine de regăsirea şi folosirea eficientă a informaţiei, au impus o 
reconsiderare a profesiei de bibliotecar. Astfel, bibliotecarii sunt 
nevoiţi să ţină pasul cu schimbările mediilor, pentru a se ridica 
la nivelul aşteptărilor utilizatorilor de astăzi. Drept urmare „de- 
vine utilă gama de servicii din cadrul bibliotecilor, cu lucrători 
profesionişti, care ar putea dirija repartizarea eficientă a resurse- 
lor informaţionale în cadrul instituţiilor care reprezintă cele mai 
importante surse de soluţionare a neclarităţilor în ceea ce priveşte 
informarea persoanelor interesate, nevoia de organizare a unor 
servicii de bibliotecă care să aibă la îndemână răspunsuri pozitive 
la solicitările utilizatorilor, şi posibiltatea formării şi dobândirii 
competenţelor de regăsire a informaţiilor” [3, p. 27]. 

În conformitate cu prevederile „Legii cu privire la biblioteci” 

(nr. 160 din 20.07.2017) biblioteca publică este investită cu funcţia 
de a oferi acces la informaţie, la tehnologii informaționale şi la 
alte resurse; de a valorifica patrimoniul cultural; de a promova 
alfabetizarea şi cultura informaţiei, lectura şi educaţia nonformală; 
dea contribui, prin mijloace specifice, la procesul de instruire, 
formare şi cercetare [10]. 

Prin urmare, bibliotecile trebuie să organizeze servicii şi 
activități de informare bibliografică şi documentară, care să inclu- 
dă: prelucrarea analitico-sintetică a documentelor; acordarea de 
asistență informaţională şi difuzarea de informații; elaborarea de 
produse documentare: liste bibliografice, bibliografii, cataloage, 
indici de autori sau de titluri, fişiere tematice, sinteze, rezumate; 
Diseminarea Selectivă a Informaţiei şi alte forme de informa- 
re bibliografică individual şi în grup; întocmirea de cataloage 
tradiționale sau electronice; organizarea colecţiilor de referințe 
şi actualizarea lor permanentă (documente traditionale şi docu- 
mente pe suporturi moderne - CD, DVD, baze de date online); 
organizarea vitrinelor şi expozițiilor informaţionale/tematice de 
documente. 

De regulă, activitatea de informare bibliografică şi documen- 
tară este realizată de către un serviciu specializat (serviciu de 
referinţe, de informare bibliografică şi documentară etc.) ori prin 
delegarea atribuţiilor ce ţin de acest domeniu pentru altă unitate 
de structură/persoană din cadrul bibliotecii. Aceasta are drept 
scop satisfacerea nevoilor de informare ale utilizatorilor, asistența 
şi instruirea lor, orientarea utilizatorului în căutarea/regăsirea, 
accesarea, utilizarea etică și corectă a informaţiei. 

William Katz, cercetător şi pedagog, unul dintre autoritățile 
marcante ale serviciilor de referințe, spunea că referința este 
„procesul de a răspunde la întrebări. Acest proces implică in- 
formaţiile şi modul de alcătuire şi prezentare a acestora, implică 
resursele informaţionale şi utilizatorul de bibliotecă, şi, evident, 

bibliotecarul de referință” [8]. 

SM ISO 2789:2015 „Statistici Internaţionale de bibliotecă” 
prezintă următoarea definiţie a termenului servicii de referinţe: 
furnizarea de informaţii şi de asistenţă de către o organizație de 
informare şi documentare, ca răspuns la solicitările existente. 

Mai menţionăm, că serviciile de referințe ţin de satisfacerea 
necesităţilor de informare ale utilizatorilor şi non-utilizatorilor 
(solicitate personal, prin telefon sau în format electronic) prin 
răspunsuri relevante şi pertinente, dezvoltarea competențelor aces- 
tora în accesarea, evaluarea, selectarea şi utilizarea informațiilor, 
direcționarea către resursele bibliotecii şi altor instituţii, colectarea 
şi valorificarea statisticilor de referinţe şi participarea la dezvolta- 
rea colecţiei de referinţe (5, p. 412). 

Pe parcursul timpului, serviciul de referințe a suferit schimbări 
radicale, devenind tot mai eficient. Dacă la început bibliotecarii 
lucrau cu utilizatorii în regimul „face-to-face”, oferind utilizato- 
rului răspunsuri la întrebări şi acordând asistenţa informaţională 
în incinta biroului de informaţii, mai apoi au apărut serviciile de 
referințe prin intermediul telefonului, poştei utilizatorilor, care 
nu aveau contact direct cu biblioteca. Actualmente serviciile de 
referinţe se extind datorită fax-ului şi poştei electronice, skype-lui 
şi a reţelelor de socializare. Menţionăm aici serviciul „Întreabă 
bibliotecarul”, preluat de multe biblioteci din ţară, acesta oferind 
orientare şi ghidare în găsirea informaţiei. Serviciul „Întreabă 
bibliotecarul” este conceput pentru a răspunde la solicitări de 
informare simple, oferind un răspuns succint despre colecţiile 
bibliotecii, referinţe bibliografice din cataloagele electronice 
şi tradiționale sau din alte surse de informare ale bibliotecii, 
referinţe punctuale, factografice, informaţii generale privind 
biblioteca (adrese, condiţii de acces, servicii, orar de funcționare 
etc.), informaţii de redirecţionare către o altă bibliotecă, centru 
de informare etc. Recomandăm câteva experienţe reprezentative 

privind implementarea acestui serviciu: Biblioteca Naţională a 
Republicii Moldova http://www.bnrm.md/index.php/servicii/ 
servicii-informationale/asistenta-informationala/intreaba-biblio- 
tecarul , Biblioteca Științifică a Academiei de Studii Economice din 
Moldova https://lib.ase.md/?page_id=1241 , Biblioteca Municipală 
„B.P. Hasdeu”, Chişinău http://www.hasdeu.md/intreaba/ 

Activitatea de informare bibliografică şi documentară se impu- 
ne ca o prioritate mai ales în noile circumstanţe, în care saltul fără 
precedent din domeniul informaţiei cu implicaţii majore pentru 
întreaga societate umană, impune regândirea şi reorganizarea 
bibliotecii ca veritabil centru de informare. Serviciile de referințe 
sau de informare capătă acum o importanţă sporită, în condiţiile 
în care nu se mai pune accent pe exhaustivitatea colecţiilor, pe 
achiziţii în sensul tradițional de acumulare masivă şi pasivă, ci pe 
valorificarea resurselor informaţionale, oriunde s-ar afla ele [9]. 

Dezvoltarea exponențială a Internetului, a resurselor electro- 
nice şi a comunicaţiilor a creat noi oportunităţi nu numai prin 
faptul că bibliotecile prestează servicii în exterior, dar și prin 
aceea că fac acest lucru fără o deplasare fizică în afara bibliotecii. 
Informaţia în reţea, în continuă ascensiune, permite bibliotecarilor 
să asigure servicii de referințe pentru utilizatorii aflați la distanță. 
Astfel, serviciile de referinţe la distanță devin „...acele servicii 
care, utilizând instrumentele de referinţe în format electronic, 
plasează pupitrul de referinţe în orice locaţie din care utilizatorul 
poate accesa serviciul de bibliotecă, orice locaţie unde el sau ea 
posedă un terminal” [8]. 

Activitatea de informare şi documentare, prestarea referinţelor 
la solicitările concrete include: efectuarea interviurilor cu utili- 
zatori şi preluarea cererilor de solicitare; căutarea în sursele de 
informare tradiționale şi electronice; formularea răspunsului; 
asigurarea asistenţei, instruirii şi îndrumării utilizatorului în 
procesul de căutare, identificare şi selectare a informaţiei; for- 

marea utilizatorilor în vederea cercetării surselor de informare 
bibliografică, precum şi a mijloacelor moderne de accesare şi 
regăsire a informaţiilor; elaborarea şi redactarea materialelor in- 
formative despre bibliotecă şi colecţiile ei; realizarea cercetărilor 
bibliografice la cerere şi a unor bibliografii tematice; evaluarea 
şi selectarea surselor de referinţe în vederea achiziţiei de către 
bibliotecă; îndrumarea lecturii utilizatorului şi instruirea acestia 
privind tehnicile de muncă intelectuală și cultura informaţiei; 
digitizarea de documente şi transmiterea acestora solicitanților 
pe cale electronică; procesare de texte, printare şi xeroxare de 
documente solicitate de utilizatori [2, p. 366]. 


6.2 Colecţia de documente de referințe. Referinţe bibliografice 
și factografice 

Pentru a fi la nivelul așteptării utilizatorilor, activitatea de in- 
formare şi documentare trebuie să fie profesional organizată. Este 
necesar de a forma o colecţie exhaustivă de documente de referințe 
(în format tradițional sau electronic), de a dota cu tehnologii mo- 
derne de informare şi comunicare (telefon, fax, internet, xerox, 
scaner etc.), de a facilita accesul la documente care sunt solicitate 
des, de a organiza cataloagele tradiționale şi online, de a crea o 
ambianță comodă pentru consultarea documentelor. 

Colecţiile de documente, de referinţe, includ lucrările care ser- 
vesc ca surse de informare pentru extragerea de informaţii facto- 
logice sau bibliografice în timp scurt, prin consultarea lor rapidă, 
sau, mai simplu spus, documente prin aranjamentul şi structura 
conţinutului cărora pot fi consultate informaţii adecvate, formulate 
succint. Există mai multe taxonomii ale documentelor de referințe: 

= după scop pot fi evidenţiate: lucrări de referinţe orientative, 
de ghidare, care nu dau răspuns direct (bibliografii, liste de cărți 
structurate după autor, titlu, subiect, indexuri și abstracte); lucrări 
de referințe gen sursă, care conţin răspunsurile căutate (enciclo- 

pedii, dicţionare, anuare, almanahuri, tratate universitare, surse 
bibliografice cu informaţii despre persoane, atlase, dicționare de 
nume de localităţi, ghiduri, repertoriile cu persoane, adrese etc); 
documente oficiale (ale organismelor legislative şi executive, or- 
ganelor de justiție, fiscale, financiare etc.); 

= după format şi suport: tipărite, microformate, documente 
online. 

= discuri optice : CD-ROM, DVD. 

Din colecţia de referințe a biblotecii publice nu trebuie să 
lipsească: lucrări de referinţe generale (enciclopedii, dicționare, 
lucrări de sinteză, monografii, bibliografii, dicționare de limbă 
etc.); culegeri de adrese, periodice şi neperiodice, din categoria 
lucrărilor care se actualizează periodic; anuare de evenimente sau 
cronologii; texte administrative şi juridice tipărite („Monitorul 
oficial al Republicii Moldova”, culegeri de legi); documente care 
conţin date numerice, conversiune monetară, bursa de mărfuri, 
orare ale trenurilor, avioanelor etc.; hărți, planuri, atlase. 

Conform prevederilor SM ISO 2789:2015 „Informare şi Docu- 
mentare. Statistici internaţionale de bibliotecă” cererea de referințe 
reprezintă o „cerere de informare care implică cunoaşterea sau 
folosirea de către personalul bibliotecii a uneia sau mai multor 
surse de informații (cum ar fi materiale tipărite şi netipărite, baze 
de date ce pot fi citite de dispozitive, cataloage proprii bibliotecii 
şi altor instituții) (poziţia 2.2.26 din standardul menţionat). Ca 
răspuns la astfel de solicitări biblioteca furnizează referințe bibli- 
ografice şi factografice. Referințele bibliografice pot fi categorisite 
după cum urmează: 

= referință de adresă — solicitată de obicei la distanță, pentru 
a afla dacă biblioteca are în colecţiile sale publicaţia respectivă, 
despre localizarea publicaţiei într-o altă bibliotecă sau asistența 
acordată în cazul când utilizatorul cunoaşte toate datele de iden- 
tificare a documentului, dar nu stie să utilizeze catalogul; 

= referință tematică — solicitată în cazul când utilizatorul poate 
formula doar subiectul ce-l interesează, neştiind nici un element 
de identificare a documentului; rezultat al unei referințe tematice 
este o listă de publicaţii la tema solicitată; 

= referință de concretizare — completează informaţia privind 
elementele lipsă sau eronate ale descrierii bibliografice a docu- 
mentului. 

Referinţe factografice sunt determinate de necesitatea de 
cunoaștere a unui fapt concret, exact (spre deosebire de referințe 
tematice, unde cererea este formulată mai general sau mai vag) 
şi poate fi foarte diversă - de la dorința de a afla adresa unei 
organizații, prețul unui produs, scrierea corectă a unui termen 
până la căutarea unei scheme tehnice concrete, a unei imagini, a 
unei personalităţi, date statistice. Referințele factografice pot fi: de 
concretizare (data evenimentului, date biografice, geografice etc.); 
de conţinut statistic (greutate, volum, măsură, date demografice 
etc.); terminologice (definiţia şi forma gramaticală a unui termen, 
descifrarea abrevierilor şi acronimelor); de citate — căutarea unui 
citat la o temă sau despre o persoană concretă. 

Dintre activităţile de informare/documentare recomandăm 
bibliotecilor: consultaţii individuale şi de grup, ore de cultura 
informaţiei (Anexa nr. 1), Difuzarea Selectivă a Informaţiei 
(Anexa nr. 2), expoziţii „Achiziţii noi, expoziţii tematice, zile 
de informare etc. 


6.3 Dezvoltarea competenţelor de cultura informaţiei a utiliza- 
torilor/nonutilizatorilor bibliotecii 

Cultura informaţiei este o prezență indispensabilă pentru orice 
membru al societăţii, pentru dezvoltarea acesteia biblioteca fiind 
instituţia relevantă. SM ISO 16439:2018 „Informare şi documen- 
tare. Metode şi proceduri pentru evaluarea impactului biblioteci- 
lor” (poziţia 3.26) defineşte cultura informaţiei drept capacitatea 

persoanei de a recunoaşte nevoia de informații şi de a identifica, 
prelua, evalua şi utiliza informaţiile în mod eficient. 

Standardele stabilite de IFLA evidenţiază trei componente de 
bază ale culturii informaţiei [4, 9, 15]: 

= accesarea informaţiilor - utilizatorul trebuie să acceseze 
rațional şi eficient informaţia; 

= evaluarea informaţiilor — utilizatorul trebuie să evalueze critic 
şi competent informaţia; 

= utilizarea informaţiilor - utilizatorul trebuie să folosească în 
mod corect şi creativ informaţia. 

Reieşind din acestea, sunt identificate următoarele competențe, 
care demonstrează deținerea de către utilizator a culturii 
informaţiei: 

= competenţe de accesare a informaţiei: a formula/recunoaşte 
nevoia de informare; a cunoaște, a selecta resursele adecvate; a 
înțelege principiile construirii şi generării bazelor de date; a lo- 
caliza şi a accesa informaţia; Bibliotecile publice dezvoltă aceste 
competenţe prin transmiterea de cunoștințe, formare de abilități şi 
transformarea acestora în atitudini privind aspectele: formularea 
clară şi relevantă a necesităţii proprii de informare; cunoașterea/ 
învăţarea elementelor obligatorii ale identificării bibliografice a 
documentului; categorisirea surselor de informare în funcție de 
suportul de fixare a informaţiei, destinaţia funcțională a docu- 
mentului); surse de căutare a informaţiei relevante şi utilizarea 
acestora (cataloage naţionale, bibliografia naţională, arhive şi bib- 
lioteci digitale, resurse în acces deschis etc.); avantajele deținerii 
codurilor de identificare ale documentelor (pentru potenţialii 
autori şi cei reali); 

= competenţe de evaluare, comparare a informaţiei, obținută 
din diferite surse: înţelegerea aspectelor ce ţin de autoritatea 
informaţiei; lectura critică, înţelegerea conţinutului, recenziilor; 
extragerea adecvată a informaţiei care corespunde nevoii de in- 

formare (de ex., cum se fac notițe pe marginea documentului); 
În acest sens bibliotecile publice promovează şi învaţă utilizatorii/ 
non-utilizatorii de a aplica criteriile de evaluare a informaţiei 
pe suport tradiţional şi celei electronice: autoritatea (a autoru- 
lui individual sau a instituţiei); acoperirea temei (profunzimea/ 
complexitatea tratării temei, abordarea doar a unui aspect); actu- 
alitatea (oferirea informaţiei recente); obiectivitatea: prezentarea 
informaţiei ca atare, fără nici o urmă de părtinire); acuratețea (a 
face deosebirea între un fapt concret ori o opinie străină şi opinia 
proprie a autorului); scopul (stabileşte clar intenţia cu care a fost 
făcută publică informaţia - În ce scop? Pentru cine?) şi altele; 

= competențe de utilizare etică şi corectă a informației: orga- 
nizarea, aplicarea şi comunicarea informaţiei altor persoane (de 
ex., elaborarea, prezentarea şi citarea referințelor bibliografice, 
evitarea plagiatului); analiza şi sintetizarea informaţiei, contribuţii 
la crearea de noi cunoștințe. Biblioteca publică trebuie să se axeze 
pe dezvoltarea capacităţilor de utilizare a informaţiei (a găsi noi 
modalităţi de a transmite, prezenta şi utiliza informaţia; a per- 
sonaliza informaţia regăsită; a prezenta produsul informaţional 
nou, de ex., un articol, o teză de licenţă etc.), de comunicare și 
utilizare etică a informaţiei (a respecta proprietatea intelectuală, 
a elabora şi a prezenta corect referinţele bibliografice, a utiliza 
corect citările surselor etc.). 

O bibliotecă poate avea cea mai modernă clădire, poate avea 
cea mai bogată colecţie, cel mai bine pus la punct catalog, dar dacă 
bibliotecarul de referinţe, acel bibliotecar cu care vine în contact 
publicul în căutare de informaţie, nu își face datoria conştiincios 
- nici biblioteca nu își îndeplineşte misiunea de a oferi publicului 
accesul la informaţie. Utilizatorul trebuie să perceapă bibliotecarul 
de referinţe ca pe o persoană care îi stă la dispoziţie, un specialist 
gata să-l ajute să navigheze prin multitudinea de resurse infor- 
maţionale atât în format tipărit cât şi electronic, multitudine care 

pentru unii poate deveni copleşitoare şi care poate duce la inhibiţie 
încă din momentul în care păşesc pragul bibliotecii. Utilizatorii 
serviciilor de bibliotecă sunt consumatori de informaţie, iar bibli- 
otecile există pentru a satisface nevoia de informaţie. 


Pentru recapitulare: 
= Identificaţi formele şi metodele activităţii de informare şi documentare 
a bibliotecii Dvs. 
= Ce tipuri de referinţe bibliografice pot fi realizate urmare a solicitărilor 
utilizatorilor/non-utilizatorilor? 
= Specificaţi componentele de bază ale culturii informaţiei. 


Referinţe bibliografice: 

1. ANGHELESCU, Hermina. Serviciile de referinte: Cheia succesului unei 
biblioteci [on-line]. [citat 22 mai 2020). Disponibil: https://digitalcommons. 
wayne.edu/cgi/viewcontent.cgi?article=1 147&context=slisfrp 

2. BUTUC, Liviu. Compendiu de biblioteconomie. Buzău: Aldin, 2011. 465 
p. ISBN 978-606-932961-0-3. 

3. CIBOTARI [VASILICA], Victoria. Explorarea calităţii serviciului de 
referinţe la Biblioteca Naţională a Republicii Moldova. Proiect profesional 
pentru obţinerea titlului de Master în Ştiinţe ale Comunicării. Chişinău, 
2013.78 p. [on-line]. [citat 22 mai 2020]. Disponibil: https://en.calameo.com/ 
read/00336512827cd5dca7fe7 

4. CORGHENCI, Ludmila. Reguli pentru prezentarea referințelor bibli- 
ografice şi citarea resurselor de informare. In: Revista Camerei Naţionale a 
Cărţii. 2012, nr. 1, pp. 59-63. ISSN 1857-4750. 

5. Dicţionar de Biblioteconomie şi Ştiinţe ale Informări. Chişinău, 2014. 
536 p. ISBN 978-9975-4094-8-3. 

6. DRAGOMIR, Voichiţa. De la biblioteca tradiţională la biblioteca virtuală. 
In: Biblioteca. 1999, nr.10/11, p. 319. 

7. ENESCU, Gina. Competența informaţională, condiţie şi premise a 
integrării în Uniunea Europeană. In : Revista Română de Biblioteconomie și 
Ştiinţa Informării. 2007, nr. 1, pp. 31. 

8. ERICH, Agnes, POPESCU, Cristina. Cultura informaţiei - o nouă abor- 
dare în sprijinul dezvoltării abilităţilor didactice [on-line]. [citat 22 mai 2020]. 
Disponibil: https://core.ac.uk/download/pdf/25570296.pdf 

9. LAU, Jesus. Linii directoare privind cultura informaţiei şi instruirea de-a 
lungul întregii vieţi. Chişinău, 2010. 64 p. ISBN 978-9975-4070-2-1. [citat 1 iulie 


146 


Manual practic 


2020] Disponibil: http://www.abrm.md /files/public%5B02%5D.pdf 

10. LEGE cu privire la biblioteci: nr. 160 din 20.07.2017 [citat 6 iulie 2020]. 
Disponibil: https://www.legis.md/cautare/getResults?doc_id=1206948dlang=ro 

11. LUKENBILL, Bernard W. Referinţa şi serviciile de referințe în bibli- 
otecile americane [on-line]. [citat 22 mai 2020]. Disponibil : file:///C:/Users/ 
Admin/Downloads/17%20(3).pdf 

12. MARCU, Angela. Noi tendinţe în serviciile de referințe din biblioteci: 
Sinteză documentară. Bucureşti, 2006. 79 p. ISBN 973-85962-3-8 [on-line]. 
[citat 22 mai 2020]. Disponibil: https://www.bcucluj.ro/sites/default/files/ 
public/images/doc/noi_tendinte_in_serviciile_de_referinte_din_biblioteci.pdf 

13. OPRESCU, Tatiana Adriana. Cultura informaţională — necesitate strin- 
gentă în societatea contemporană [on-line]. [citat 22 mai 2020]. Disponibil: 
http://www.diacronia.ro/ro/indexing/details/A19434/pdf 

14. POPESCU, Cristina. Fluxul informaţional în activitatea de cercetare. 
Bucureşti: Univers Enciclopedic Gold, 2012. 183 p. 

15. REPANOVICI, Angela. Ghid de cultura informaţiei. Bucureşti, 2012. 
115 p. ISBN 978-973-85962-9-0. 

16. TĂTĂRESCU, Iulia. Controversatele referinţe [on-line]. [citat 22 mai 
2020]. Disponibil: http://library.utm.md/Editat/BIBLIOTECA/Conferin- 
te/2010/Controversatele_referinte_DS.pdf 

17. VATAMANU, Maria. Cultura informaţională în contextul Programului 
UNESCO "Informaţia pentru toţi”. In: Magazin bibliologic. 2010, nr. 1/2, pp. 
62-66. ISSN 1857-1476. Disponibil: http://bnrm.md/files/publicatii/Maga- 
zin_bibliologic_2010_1-2.pdf 


147 


BIBLIOTECONOMIE ȘI ȘTIINȚE ALE INFORMĂRII 


Anexa nr. ] 
TEMATICI RECOMANDATE PENTRU ORELE 
DE CULTURA INFORMAŢIEI: 
= De ce cultura informaţiei? (ca parte integrantă a culturii 
intelectuale, reper al învăţării pe parcursul întregii vieţi) 
= În Societatea Informaţiei şi a Cunoaşterii câştigă acea per- 
soană care este bine informată... 
= Cum formulezi o nevoie de informare? 
= Surse de accesare, localizare şi regăsire a informaţiei 
= Criterii de evaluare a informaţiei pe suport tradițional şi online 
= ABC-ul proprietăţii intelectuale 
= Utilizarea etică şi corectă a informaţiei. Nu plagiatului! 
= Elaborarea, prezentarea şi citarea referinţelor bibliografice 
a Altele... 


Anexa nr. 2 
DIFUZAREA SELECTIVĂ A INFORMAŢIEI 
(serviciu gratuit, recomandat prin „Regulamentul-cadru de organizare 
şi funcţionare a bibliotecilor publice, Anexa nr.1) 
(adaptat de L. Corghenci după: Lupu, Viorica. Organizarea şi funcționarea 
biblitotecii ca sistem tehnologic. Chișinău, 2016, p. 88-90) 


Difuzarea Selectivă a Informaţiei (DSI) - formă de informare 
bibliografică şi documentară individuală, sistematică, asupra 
informaţiei/publicaţiilor recente dintr-un domeniu, temă, subiect. 
Are drept scop susţinerea informational/documentară a activității 
utilizatorului bibliotecii, facilitarea accesului la informaţie, in- 
tensificarea promovării resurselor informaţionale, economisirea 
timpului profesional pentru selectarea/ căutarea informaţiei. 

Grupul ţintă: reprezentanți ai administraţiei publice/fondatoru- 
lui, cadrele didactice, specialiști-practicieni, cercetători, studenţi, 
liceeni etc. 

Etapele implementrăii DSI: identificarea abonaților şi temelor 

de interes (selectarea abonaților, elaborarea şi repartizarea [pentru 
completare] a Fişei abonatului DSI — a se vedea mostra de mai jos, 
colectarea fişelor şi organizarea fişierului/bazei de date a abonaților 
DSI); documentarea bibliografică (determinarea surselor de in- 
formare la temă şi stabilirea criteriilor de selectare a informaţiei; 
consultarea surselor interne; consultarea documentară a surselor 
externe; selectarea informaţiei relevante; elaborarea listelor bibli- 
ografice, în care sunt incluse adnotări, rezumate asupra surselor; 
transmiterea listelor abonaților (e-mail, fax, servicii poştale); 
livrarea documentelor la cererea abonatului (multiplicare, scanare, 
furnizare electronică); evidența DSI (numărul de abonaţi şi teme; 
număr de descrieri bibliografice furnizate şi număr de documente 
livrate în original sau copii); evaluarea DSI (elaborarea şi trans- 
miterea spre completare a chestionarului de evaluare, analiza 
acestora; concluzii, raportare). 


Fişa de înregistrare a abonatului DSI 

În scopul asigurării operative cu informaţii bibliografice pri- 
vind tema Dvs. de interes (profesional, comunitar, educaţional) 
biblioteca oferă serviciul „Difuzarea Selectivă a Informaţiei”. În 
acest scop, Vă rugăm, să completaţi fişa propusă: 

= Nume, prenume 

= Instituţia 

= Funcţia, postul 

= Date de contact (e-mail, tel.) 

= Tema de interes pentru care solicitaţi informaţii: 


= Concretizaţi câteva aspecte ale temei 


= Informaţie solicitată în limbile 


Data Semnătura 

Fişa de evidenţă a DSI 


Abonatul 
Tema 
Nr. | Datatransmiterii | Nr. de înregis- Nr. de documente livrate 
d/r informaţiei | trări electro- copii în 
bibliografice nice original 


Mostră a chestionarului de evaluare a serviciului DSI 


Nume, prenume 
Tema de interes 


Cum apreciaţi serviciul DSI? (încercuiți): 
excelent bun satisfăcător  neeficient 


Aţi găsit informaţia necesară/utilă în listele bibliografice primte 
de la Bibliotecă? (încercuiţi)): 
Da Nu 


Indicaţi sursele, în care ați găsit informaţia relevantă temei 
(reviste, cărţi, baze de date etc.): 


Ce propuneri şi sugestii aveți privind serviciul DSI? 


Vă mulțumim pentru participare! 

7. STUDII ŞI CERCETĂRI ÎN BIBLIOTECA PUBLICĂ 
Victoria VASILICA, Angela DRĂGĂNEL 


7.1 ABC-ul proprietăţii intelectuale 

Actualmente, trăim într-o lume a comunicării globale instan- 
tanee în care toţi sunt familiarizați cu dezvoltarea tehnologică. 
Noile tehnologii de înregistrare şi transmitere a textelor, au 
proliferat imagini sonore sau vizuale. Tehnologia digitală a creat 
capacități prodigioase pentru stocarea, diseminarea şi preluarea 
cunoştinţelor [18]. 
între oameni în ceea ce priveşte dezvoltarea industriilor culturale şi 
exploatarea lucrărilor din întreaga lume. În același timp, posibili- 
tatea pirateriei operelor protejate a crescut dramatic. În multe țări, 
precum şi pe arena internaţională, a fost adus în centrul atenţiei 
termenul „proprietate intelectuală”, pentru că problemele legate de 
dreptul de autor s-au amplificat. Legile privind drepturile de autor 
şi standardele internaționale sunt revizuite în mod regulat pentru 
a face față provocărilor noilor tehnologii şi a oferi instrumente de 
reglementare unice. 

La nivel național, autoritatea administrativă, responsabilă de 
promovarea şi realizarea activităţilor în domeniul protecţiei juri- 
dice a proprietăţii intelectuale privind drepturile de proprietate 
industrială, dreptul de autor şi drepturile conexe este Agenţia 
de Stat pentru Proprietatea Intelectuală (AGEPI), o autoritate 
administrativă centrală în subordinea Guvernului. Cadrul legal 
care reglementează activitatea acestei instituții cât şi protejează 
autorii de conținuturi poate fi accesat de pe site-ul AGEPI (http:// 
agepi.gov.md/ro). 

Proprietatea intelectuală este un instrument fundamental 
în crearea unui mediu favorabil inovării, creativităţii şi liberei 
concurenţe pentru dezvoltarea economică, socială şi culturală a 

Republicii Moldova şi în sens foarte larg, cuprinde drepturile le- 
gale ce rezultă din activitatea intelectuală în domeniile industrial, 
economic, comercial, ştiinţific, literar sau artistic [11]. Legislaţia 
ce ţine de domeniul proprietăţii intelectuale urmărește două 
scopuri bine definite: stabilirea drepturilor morale şi economice 
ale creatorilor asupra creaţiilor lor, precum şi a drepturilor pu- 
blicului de a avea acces la aceste creaţii; promovarea creativităţii, 
propagarea şi încurajarea unei valorificări echitabile a rezultatelor 
acestei activităţi [1]. 

În mod tradiţional, proprietatea intelectuală se împarte în două 
ramuri: proprietatea industrială şi dreptul de autor şi drepturile 
conexe. 

Dreptul de autor este o formă de lege privind proprietatea 
intelectuală, care protejează toate lucrările create de ingeniozita- 
tea omului, lucrările originale ale autorilor incluzând literatură, 
dramaturgie, muzică, şi lucrări artistice cum ar fi poezie, romane, 
filme, cântece, arhitectură etc. De-a lungul anilor s-a adaptat la 
evoluția timpurilor şi până azi include cele mai actuale creaţii 
precum programe de computer, site-uri Web. 

Dreptul de autor şi drepturile conexe sunt esenţiale pentru 
creativitatea umană prin încurajarea creatorilor sub forma unei 
recunoașteri morale și a unei remuneraţii echitabile. Datorită 
acestui sistem de drepturi, autorii sunt siguri că opera lor poate 
fi difuzată fără teamă, că ar putea fi copiată sau piratată. Acest 
lucru facilitează cultura, cunoștințele şi divertismentul peste tot 
în lume [20, p. 30]. 

La noi în ţară, „dreptul de autor şi drepturile conexe, protecţia 
acestor drepturi şi răspunderea pentru încălcarea lor se reglemen- 
tează de Constituţia Republicii Moldova, tratatele internaționale 
la care Republica Moldova este parte”, Legea privind drepturile 
de autor şi drepturile conexe şi de alte acte normative. Totoda- 
tă, „legislația ce reglementează protecţia drepturilor de autor, 

interacționează cu alte domenii (Legea presei, Legea cu privire la 
biblioteci, Legea cu privire la publicitate, Codul Audiovizualului, 
Legea cu privire la cinematografie, etc.)” [20, p. 3]. 

Bibliotecile au un rol cheie în asigurarea accesului la informaţia 
protejată de dreptul de autor [2, p. 3]. În Legea cu privire la bibli- 
oteci, nr. 160 din 20.07.2017, art. 37, se menţionează: „În procesul 
promovării şi diseminării documentelor din colecţiile acestora, 
al utilizării resurselor informaţionale, bibliotecile respectă pre- 
vederile Legii nr.139/2010 privind dreptul de autor şi drepturile 
conexe, precum şi reglementările internaţionale privind excepţiile 
şi limitările dreptului de autor” [8]. 

Excepţii şi limitări a dreptului de autor pentru biblioteci în 
vederea bunei desfăşurări a activităţii sale pot fi găsite în Legea 
privind dreptul de autor și drepturile conexe: 

= Articolul 27 „Reproducerea reprografică de către biblioteci, 
arhive şi de alte instituţii, p. 1, lit. a) „a unei opere publicate legal 
atunci când reproducerea se face de către biblioteci şi arhive şi nu 
urmăreşte obținerea unui avantaj economic sau comercial, direct 
sau indirect, ci pentru a înlocui exemplarele pierdute, distruse sau 
devenite inutilizabile ori pentru a pune exemplare la dispoziţia altor 
biblioteci sau arhive similare în vederea înlocuirii, în colecţiile lor 
proprii, a operelor pierdute, distruse sau devenite inutilizabile, dacă 
obținerea pe cale obișnuită a unor asemenea exemplare ale operei 
nu este posibilă” și lit. b) „a unor articole aparte și a altor opere cu 
volum mic sau a unor extrase de proporții reduse din opere literare 
publicate legal (cu excepția programelor de calculator) atunci când 
reproducerea se face de către biblioteci sau arhive pentru necesitățile 
persoanelor fizice, care utilizează exemplarele, astfel reproduse în 
scopuri private de studiu sau cercetare, şi nu urmăreşte obținerea 
unui avantaj economic sau comercial, direct sau indirect; 

= Articolul 47 „Remuneraţia pentru valorificarea operelor 
intrate în domeniul public şi a expresiilor folclorice” p. 5: „fixa- 

rea în formă electronică a operelor intrate în domeniul public în 
scopuri de arhivare de către biblioteci, fără obținerea unui avantaj 
economic sau comercial, direct ori indirect, este permisă fără 
consimțământul autorului sau al altui titular al dreptului de autor 
şi fără plata vreunei remunerații” [9]. 

Biblioteca este esenţială pentru învățământ, cercetare şi cultură. 
Ea promovează accesul la informaţii şi dezvoltarea economică şi 
socială. Este în interesul public de a nu fi limitată printr-un drept 
de împrumut public în legislația naţională sau de dispoziţiile 
contractuale, pentru că dreptul de autor încurajează creativitatea 
şi studiul, iar bibliotecarul „în toate acțiunile sale zilnice, întruchi- 
pează valorile universale ale profesiei. Cel mai important dintre 
toate este să garantezi dreptul fundamental la libertatea intelec- 
tuală, la libera gândire, adică dreptul la acces la toate formele de 
exprimare a cunoştinţelor şi culturii” [6]. 

„Legea privind dreptul de autor şi drepturile conexe” regle- 
mentează deținerea, controlul şi distribuirea de informaţii şi 
cunoştinţe. Bibliotecile permit fiecărei persoane de a găsi, accesa 
şi utiliza informaţii şi cunoştinţe. Dreptul de autor este, prin 
urmare, o preocupare majoră pentru biblioteci, pentru că acesta 
reglementează activitatea bibliotecară. „Legea privind dreptul de 
autor şi drepturile conexe” afectează în mod direct serviciile de 
bibliotecă, care oferă acces la resursele informaţionale ştiinţifice, 
de cercetare, formare profesională în fiecare ţară [4, p. 85]. 


7.2 Politici de cercetare în biblioteca publică 

Domeniul biblioteconomic şi informării oferă o vastă varietate 
de cercetare pentru biblioteci. O strategie bine gândită, racordată 
la necesităţile instituționale ne poate ajuta să ne găsim nișa de 
contribuitor la cercetare, or, lipsa cercetării în bibliotecă are ca 
rezultat şi lipsa de popularitate a profesiei. 

Biblioteca trebuie să se centreze pe analize şi sinteze, valo- 

rificări de date, promovări, evaluări ale impactului serviciilor/ 
produselor oferite comunităţii, pe dezvoltarea capacității umane 
pentru o cât mai eficientă activitate de prestare a noilor servicii, 
pe cooperarea în cercetare, pe dezvoltarea schimbului de idei și 
bune practici, iată de ce are nevoie de o viziune asupra acestora. 
Viziunea instituțională este necesar de a fi materializată într-un 
document care ar reglementa activitatea de cercetare din ca- 
drul instituţiei. Or conform standardului SM SR EN 9001:2015 
„Sisteme de management al calităţii. Cerinţe”, biblioteca trebuie 
să se orienteze către îmbunătățirea performanţei şi dezvoltarea 
unei baze solide pentru inițiative de dezvoltare durabilă, iată de 
ce este necesar documentul „Politici de cercetare în bibliotecă” 
recomandat bibliotecilor pentru evaluarea activităţii conform 
prevederilor „Regulamentului privind evaluarea bibliotecilor 
publice” şi elaborat conform prevederilor Legii cu privire la bi- 
blioteci (nr. 160 din 20.07.2017, art. 1) care definește noul statut 
al bibliotecii drept „... serviciu public de asigurare a accesului la 
lectură şi de dezvoltare a interesului pentru informare, învăţare, 
educaţie şi cercetare, activităţi culturale, precum şi prin sporirea 
capacităților de implicare a bibliotecii în transferul de cunoştinţe 
şi în formarea liberă a opiniilor”(8). 

Acest document defineşte activitatea de cercetare desfăşurată de 
bibliotecă în sprijinul planificării strategice, motivării personalului, 
reprezentării impactului activităților şi îmbunătățirii autorităţii 
instituţiei. Prin acest document biblioteca se afirmă ca o instituție 
care participă la dezvoltarea şi aprofundarea cunoștințelor în 
domeniu, pe baza unor metode științifice dovedite. Documentul 
„Politici de cercetare în bibliotecă” defineşte contribuţia biblio- 
tecii publice la cercetare şi la progresul cunoașterii în domeniu 
biblioteconomic. 

Conţinutul documentului trebuie să corespundă prevederilor 
„Codului cu privire la Știință şi Inovare al Republicii Moldova” 

(nr. 259 din 15.07.2004) privind cercetarea ştiinţifică, dezvoltarea 
tehnologică (definite ca „elaborarea/crearea instrumentelor de 
materializare a cercetării în cadrul de reglementare şi tehnologic 
pentru servicii, produse etc.”), transferul tehnologic (care ţine 
de „introducerea în circuitul practic a tehnicilor/tehnologiilor 
biblioteconomice, a produselor și serviciilor rezultate din cer- 
cetare” [3]. Recomandările metodologice în sprijinul elaborării 
documentului sunt disponibile online la adresa: http://moldlis. 
bnrm.md/handle/123456789/1102. 

Elaborarea politicilor de cercetare, identificarea liniilor ge- 
nerale, a acţiunilor, direcțiilor şi domeniilor de cercetare ale 
instituțiilor, precum şi constatarea metodelor de sprijinire a 
activităţii de cercetare în bibliotecă vor accentua rolul bibliotecii 
ca şi instituţie de cercetare, care îşi exercită funcţia sa ştiinţifică 
prin valorificarea colecţiilor de documente, exercitarea funcţiilor 
de centru metodologic de organizare şi coordonare a activităţii de 
cercetare în biblioteconomie şi ştiinţe ale informării. 

Cercetarea are loc în orice tip de bibliotecă, indiferent de 
apartenența funcțională a acesteia - naţională, publică teritorială, 
din instituţiile de învățământ, specializate. Necesar este să fie sta- 
bilite domeniile de interes în funcţie de posibilități, competențe, 
specificul comunităţii servite, dar şi de necesităţile instituționale. 

Temeiul juridic pentru elaborarea documentului „Politici de 
cercetare în bibliotecă” îl reprezintă Regulamentul privind activi- 
tatea metodologică în cadrul Sistemului Naţional de Biblioteci din 
Republica Moldova, aprobat de Ministerul Culturii prin ordinul 
nr. 2 din 13.01.2016. Acesta prevede: 

Cap. II, p. 7: lit. a) Biblioteca Naţională a Republicii Moldova: 

„ efectuează studii şi cercetări fundamentale în domeniul 
biblioteconomiei (istoria cărții, scrisului şi a tiparului, istoria 
bibliotecilor, patrimoniul naţional mobil, digitizarea, informati- 
zarea bibliotecilor etc.), studii în vederea optimizării procesului 

de dirijare a bibliotecilor, lucrări de sociometrie bibliotecară, 
marketing şi management de profil etc. 

= elaborează programe cumulative de perspectivă privind ac- 
tivitatea de cercetare şi dezvoltare în cadrul Sistemului Naţional 
de Biblioteci; 

= coordonează activitatea de cercetare și dezvoltare în biblio- 
teconomie în cadrul Sistemului Naţional de Biblioteci. 

Lit. b) Biblioteca Naţională pentru Copii „Ion Creangă”: 

= realizează studii şi cercetări specifice activității bibliotecare 
destinate copiilor; 

= organizează/participă la activități ştiinţifice şi culturale, acţi- 
uni de promovare a biblioteconomiei la nivel național şi interna- 
ţional (conferinţe, simpozioane, sesiuni, seminare etc.). 

P. 8: Centrele biblioteconomice departamentale: 

= realizează studii şi cercetări specifice activităţii biblioteco- 
nomice din reţea, acestea fiind integrate în programele naționale, 
elaborate în cadrul Bibliotecii Naţionale a Republicii Moldova; 

= organizează/participă la activităţi ştiinţifice şi culturale, or- 
ganizate la nivel național și internațional. 

P. 9: Centrele biblioteconomice teritoriale: 

= efectuează studii şi cercetări locale în biblioteconomie; 

= participă la activități ştiinţifice şi culturale, organizate la nivel 
național şi internațional și diseminează informaţiile la locul de 
muncă, în comunitate [15]. 

Regulamentul-cadru de organizare şi funcționare a bibliotecilor 
publice prevede anumite responsabilităţi ale bibliotecilor privind 
cercetarea de profil: „Biblioteca publică, indiferent de tipul ei, întru 
realizarea funcţiilor sale, exercită următoarele atribuţii generale, 
pe care le realizează la nivelul său ... în scopul asigurării acoperirii 
necesităților utilizatorilor săi privind serviciile de bibliotecă: a) 
evaluează periodic, dar nu mai rar decât o dată în an, necesităţile 
membrilor comunității prin intermediul sondajelor, interviuri- 

lor, chestionarelor sau al altor forme de colectare a informaţiei 
respective; d) evaluează periodic, dar nu mai rar decât o dată în 
an, impactul serviciilor prestate pentru membrii comunității şi 
asigură aducerea la cunoştinţă publică şi promovarea rezultatelor 
acestei evaluări” [14, capitolul II, poziţia 8]. 

Referitor la biblioteca publică din instituţia de învăţământ re- 
gulamentul-cadru stipulează atribuţii specifice: valorifică patrimo- 
niul documentar al cadrelor didactico-ştiinţifice universitare prin 
cercetare, realizarea de instrumente de informare bibliografică, 
constituirea şi dezvoltarea repozitoriului instituţional, promovarea 
accesului deschis la informaţie [14, poziţia 13]. 

Biblioteca publică cu statut de centru biblioteconomic exercită 
următoarele atribuţii specifice: desfăşoară sau participă la realiza- 
rea de studii, cercetări, evaluări privind formarea personalului de 
specialitate al bibliotecii, precum şi referitoare la alte tematici în 
domeniul biblioteconomiei şi ştiinţei informării [14, poziţia 15]. 

Pentru executarea atribuţiilor care îi revin, biblioteca publică 
are următoarele drepturi: „1) să efectueze şi/sau să participe la 
realizarea de studii, cercetări, evaluări în domeniul biblioteco- 
nomiei şi ştiinţei informării, sociologiei lecturii” [14, poziţia 16]. 


7.3 Cercetarea în bibliotecă: direcții, conținuturi, produse 

Cercetarea în bibliotecă poate fi definită drept o „investigație 
sistemică a unui subiect şi a contextului său, prin colectarea date- 
lor în conformitate cu strategia prestabilită, analiza şi publicarea 
rezultatelor şi recomandărilor obținute” [5]. 

Biblioteca contribuie substanţial şi asigură suport pentru cer- 
cetarea fundamentală — „activitate care are drept scop dobândirea 
de noi cunoștințe, formularea şi verificarea a noi ipoteze şi teorii 
într-un domeniu al științei” [3, art. 6]. Referindu-ne la cerceta- 
rea de profil, în bibliotecă se realizează preponderent cercetarea 
aplicativă — „activitate care are drept scop acumularea și utilizarea 

cunoştinţelor noi pentru soluţionarea unor probleme practice, 
pentru crearea de noi produse, tehnologii şi servicii sau pentru 
îmbunătăţirea lor” [3, art. 7]. O componentă esenţială a cercetării 
în bibliotecă constituie dezvoltarea experimentală - „activitate sis- 
tematică fundamentată pe cunoştinţele existente, obţinute în urma 
cercetării şi/sau din experiența practică, care este orientată spre 
obţinerea de materiale, produse sau dispozitive noi, stabilirea de 
noi procedee, sisteme şi servicii ori spre ameliorarea substanțială 
a celor deja existente sau stabilite” [3, art. 8]. 

De regulă, în biblioteci cercetarea se desfășoară în direcțiile: cer- 
cetarea statistică, biblioteconomică, bibliografică şi de marketing. 


Cercetarea statistică 

Cercetarea statistică reprezintă un proces de cunoaștere a 
activităţii bibliotecii şi care urmărește două obiective importante: 
unul static şi altul dinamic. Cercetarea statistică care urmăreşte 
obiectivul static se rezumă la descrierea statistică a colectivităţii 
cercetate. În cazul obiectivului dinamic este vorba despre deter- 
minarea evoluţiei colectivităţii cercetate, studiată în raport cu 
diferitele variaţii constatate din descrierea statistică. Cercetarea de 
acest tip se realizează cu ajutorul metodelor statistice şi cuprinde 
patru etape: 

= observarea statistică (evidenţa, înregistrarea după o meto- 
dologie unitară a caracteristicilor proceselor privind dezvoltarea 
colecţiilor, relaţiile cu publicul și altele) 

= prelucrarea statistică (folosind o serie de metode şi tehnici 
de calcul standardizate, se obţin indicatorii statistici (SM ISO 
2789:2015. Informare şi Documentare. Statistici internaţionale 
de bibliotecă), de performanţă/relaționali (SM ISO 11620:2016 
Informare şi Documentare. Indicatori de performanţă pentru 
biblioteci) şi de impact (SM ISO 16439:2018 Informare şi docu- 
mentare — Metode şi proceduri pentru evaluarea impactului bibli- 

otecilor). Integrarea statisticii instituționale în statistica oficială; 

= analiza şi interpretarea rezultatelor (confruntarea și compa- 
rarea indicatorilor, datelor; formularea concluziilor şi identificarea 
sectoarelor de centrare a eforturilor; fundamentarea programelor 
şi strategiilor de dezvoltare); 

= diseminarea/difuzarea informaţiilor statistice (sunt accesibile 
tuturor utilizatorilor sub formă de publicaţii statistice pe suport 
de hârtie sau în format electronic; reflectarea datelor statistice în 
documentele instituționale (strategii, programe, rapoarte), prin 
intermediul bazelor de date „Sistemul de raportare on-line Nr 6-c” 
şi „Sistemul de raportare lunară on-line” http://www.ort.bnrm. 
md/ro/login, ţinute la zi de către bibliotecile publice teritoriale şi 
administrate de către Centrul de Statistică din cadrul Bibliotecii 
Naţionale a Republicii Moldova. Pagina Web a BNRM asigură 
accesul la datele statistice privind Sistemul Naţional de Biblioteci 
la adresa http://www.bnrm.md/index.php/statistica; 

= utilizarea acestora în activități de advocacy, lobby, marketing 
[12]; 

Produse ale cercetării statistice: articole; comunicări la reuniuni 
profesionale; conferinţe de presă sau briefing-uri; la nivel naţional 
editarea culegerii statistice odată la 2 ani (http://bnrm.md/files/ 
publicatii/situatii%2Ostatistice.pdf); actualizarea paginii ţării în 
"Library Map of the World” (https://librarymap.ifla.org/; com- 
partimente în „Anuarul statistic al Republicii Moldova - https:// 
statistica.gov.md/public/files/publicatii_electronice/Anuar_Sta- 
tistic/2019/10_AS.pdf). 


Cercetarea biblioteconomică 

Cercetarea biblioteconomică este realizată în scopul optimizării 
sistemului de resurse, servicii şi produse informaţional-bibliotecare ale 
instituției. Cercetarea în această direcție integrează aspecte ce țin de: 

= dezvoltarea colecţiilor/resurselor informaţionale (factori 

socio-culturali în formarea unei diversități tematice de comple- 
tare a resurselor; factori socioculturali ai structurii după tipuri de 
documente; criteriile de limbă a achiziţiilor; profilul de interes şi 
valoare locală al completării colecţiei; investigarea profilului de 
interes al utilizatorilor şi orientarea resurselor informaţionale către 
principalele grupuri de utilizatori; deschideri privind utilizarea 
resurselor în Acces Deschis; evaluarea colecției după conţinut şi 
utilizare (prin studii bibliometrice); studierea opiniei utilizatorilor 
privind calitatea resurselor informaționale, plasarea şi reamplasa- 
rea colecţiilor bibliotecii etc.); 

= prelucrarea analitico-sintetică a documentelor (evaluarea 
calităţii cataloagelor, studii privind eficiența cataloagelor, utilizarea 
informaţiilor sociologice în editarea cataloagelor); 

= relaţii cu publicul (evaluarea impactului general de activitate 
a bibliotecii; analiza pieţei necesităţilor de noi servicii de biblio- 
tecă; crearea şi dezvoltarea de noi servicii în scopul dezvoltării 
competenţelor utilizatorilor; evaluarea impactului bibliotecii 
asupra persoanei, comunităţii şi instituţiei, a celui social etc.); 

= formarea profesională continuă a personalului bibliotecii 
(diagnoza situaţiei privind personalul de specialitate din biblio- 
tecă; identificarea necesităților de formare profesională continuă 
a personalului de specialitate; instituirea unui sistem coerent şi 
logic de formare profesională continuă; evaluarea impactului 
activităţilor educaţionale); 

= managementul de bibliotecă (fundamentele socioculturale ale 
misiunii bibliotecii; cultura organizațională modernă a bibliotecii; 
democratizarea managementului bibliotecii; dezvoltarea socială a 
personalului bibliotecii; factorii sociali ai comportamentului muncii; 
factorii sociali şi psihologici ai managementului bibliotecii; mana- 
gementul personalului bibliotecii; politica de personal al bibliotecii; 
planificarea carierei; motivarea echipei de bibliotecă; rolul culturii 
organizaționale în promovarea unui comportament eficient al 

muncii; managementul tehnologiilor informaționale etc.); 

= susținerea metodologică a activităţilor bibliotecilor: (in- 
stituirea unui sistem de reuniuni profesionale; monitorizarea 
activităţilor bibliotecilor; evaluarea eficienţei activităţilor meto- 
dologice ale bibliotecii; evaluarea socială a inovaţiilor; 

= alte aspecte (în funcţie de specificul bibliotecii) (12). 


Produse ale cercetării biblioteconomice: rapoarte, proiecte, 
documente de reglementare, publicaţii, propuneri inovaţionale 
şi recomandări pentru implementare. Totodată sunt editate 
publicaţii - monografii, articole, reviste de specialitate cu caracter 
ştiinţific şi praxiologic. 


Cercetarea bibliografică 

Cercetarea bibliografică este activitatea care constă în selecta- 
rea, evaluarea, identificarea bibliografică a documentelor în funcţie 
de tema de interes solicitată de către utilizatori sau prioritară 
pentru bibliotecă. 

O cercetare bibliografică pe o temă dată reprezintă ea însăşi un 
instrument ce sintetizează, adună, organizează analize, abordări 
prin metode interdisciplinare de cercetare [19]. Cercetarea bibli- 
ografică este o zonă permanentă de interogare, bibliotecarul fiind 
implicat pentru identificarea bibliografică, clasificarea, ordonarea 
documentelor de arhivă, a cărţilor, contribuţiilor în culegeri şi 
periodice, surselor electronice. 

Produsele cercetării bibliografice sunt: bibliografii tematice/pe 
domenii şi biobibliografii; buletine; cataloage; indexuri; repertorii; 
baze de date gen „Satul/raionul/oraşul/municipiul... în publicaţii”, 
monografii bibliografice privind personalităţile localității. Este 
vorba de elaborarea bibliografiilor de semnalare (în care predomi- 
nă doar descrierile bibliografice), dar şi a celor analitice (descrierile 
bibliografice sunt însoțite de rezumat). 

Cercetarea de marketing 

Cercetarea de marketing este definită drept „culegerea, analiza 
şi diseminarea sistematică a informaţiilor despre mediul extern, 
consumatori şi clienţi, cu scopul de a ajuta organizaţiile să menţină 
legătura cu oamenii care se folosesc de produsele şi serviciile lor 
şi de a lua decizii informate în privinţa obiectivelor pe termen 
scurt şi pe termen lung. Cercetarea de marketing este o formă de 
cercetare aplicată cu o finalitate practică” [5]. Ca variantă specială 
marketingului non-profit şi implicit al celui cultural se distinge 
marketingul bibliotecilor [13]. 

Cercetarea de marketing în bibliotecă urmăreşte justificarea in- 
troducerii de noi servicii, schimbări structurale, studierea gradului 
de achiziție a documentelor, a impactului serviciilor şi produselor, 
a bazei materiale şi tehnice. Cercetarea de marketing a bibliotecii 
reprezintă un proces sistemic şi obiectiv, care generează informaţii 
necesare adoptării deciziilor de management şi marketing. 

Direcţiile de aplicare a cercetării de marketing: marketingul 
social al serviciilor de bibliotecă; poziţionarea serviciilor de biblio- 
tecă într-un mediu concurenţial; segmentarea pieței serviciilor de 
bibliotecă; activități de promovare a bibliotecii; formarea imaginii 
bibliotecii; nevoile de informare a diferitor comunități etc. 

Rolul cercetărilor de marketing în activitatea bibliotecilor 
este complex şi poate fundamenta programele de marketing ale 
instituției. Cercetarea de marketing este o operațiune practică cu 
ajutorul căreia pot fi conectaţi utilizatorii bibliotecii cu produsele 
şi serviciile pe care aceasta le oferă. Rezultatele cercetării de mar- 
keting identifică noi oportunităţi de dezvoltare ale serviciilor şi 
produselor, dar şi generează unele noi, perfecţionează şi evaluează 
cele existente. 

Cercetarea de marketing presupune anumite concluzii, decizii 
de fond, care pot fundamenta anumite programe de marketing. Se 
recomandă axarea pe următoarele obiective ale politicii de mar- 

keting: identificarea utilizatorilor potenţiali şi nevoilor acestora; 
analiza satisfacţiei utilizatorilor; analiza nevoilor de noi servicii; 
analiza imaginii bibliotecii în comunitatea servită. Domeniile 
cercetării de marketing în bibliotecă ar putea fi: 

= cercetări referitoare la mediul intern al bibliotecii: obiectivele, 
strategiile şi politicile de dezvoltare, resursele umane, materiale şi 
financiare ale bibliotecii (volumul, structura, calitatea şi disponi- 
bilitatea lor), capacitatea de mobilizare şi de adaptare a acestora 
la obiectivele urmărite, valoarea economică a bibliotecii; 

„ cercetări referitoare la factorii mediului extern: evoluţia 
generală a domeniului, cadrul legislativ şi instituțional, mediul 
tehnologic, demografic, cultural etc. 

= studierea pieței: aspectele generale ale pieţei (caracteristicile, 
structura, capacitatea şi conjunctura pieței, dinamica fenomenelor 
de piaţă etc.), diferitele fenomene şi categorii ale pieţei (cererea şi 
oferta, prețurile şi tarifele, identificarea segmentelor de consuma- 
tori etc); studii ale necesităţilor informaţionale; 

= cercetări de evaluare a impactului general al bibliotecii, pri- 
vind serviciile/ produsele acesteia; 

= cercetarea activității de promovare: structura pe forme a aces- 
tei activităţi, selecția mediilor şi suporturilor publicitare, elabora- 
rea mesajelor publicitare, programarea campaniilor promoţionale, 
evaluarea eficienţei activităţii promoţionale, notorietatea produ- 
sului şi a bibliotecii, imaginea bibliotecii şi altele; 

= cercetarea opiniei publice [12]. 

Produse ale cercetării de marketing: politici, proiecte, progra- 
me, strategii, experienţe, servicii noi, branduri, date statistice 
îmbunătăţite etc. 


7.4 Impactul cercetării în bibliotecă 


Impactul activităţii de cercetare asupra comunităţii profesionale 
poate fi măsurat doar după diseminarea/implementarea rezulta- 

telor acesteia în țară şi străinătate. Pentru o mai bună vizibilitate, 
de exemplu a publicaţiilor, acestea se integrează în baze de date 
în Acces Dechis. 

Cercetarea statistică oferă suport pentru cantitatea, dar și 
calitatea serviciilor/produselor de bibliotecă. Datele statistice şi 
indicatorii de performanţă sunt utilizați în demersul managerial, 
demonstrarea impactului asupra comunităților şi a membrilor 
comunităţii, dezvoltarea şi promovarea bibliotecii şi a profesiei etc. 

Pentru evaluarea impactului cercetării în bibliotecă sunt 
recomandați următorii itemi: 

= indicatorii statistici: numărul de publicaţii semnate de către 
personalul de specialitate, numărul de publicaţii editate sub egida 
bibliotecii, număr de comunicări prezentate în cadrul reuniunilor 
ştiinţifice de diferite niveluri, numărul angajaţilor cu titlu ştiinţific, 
activități de transfer tehnologic etc. 

= indicatorii de performanță: procentul membrilor comunităţii 
înscriși la bibliotecă, intrări per utilizator, împrumut per utiliza- 
tor, numărul de utilizare a echipamentului per locuitor, numărul 
mediu de angajări în câmpul muncii per participant instruit, etc. 
Datele reflectă influenţa pozitivă a bibliotecii asupra membrilor 
comunității stabilind relații de încredere; demonstrează angaja- 
mentele multiple ale bibliotecii; indică accesibilitatea şi fiabilitatea 
resurselor/serviciilor; competenţa şi utilitatea bibliotecarilor, adec- 
varea serviciilor şi produselor bibliotecii la nevoile populaţiei [7] 

= dovezi observate, solicitate: de exemplu, recenzarea 
publicaţiilor de către experţi, analiza citărilor publicaţiilor semnate 
de către personalul de specialitate, indexarea publicaţiilor bibliote- 
cii în baze de date în acces deschis, a periodicelor în Instrumentul 
Bibliometric Naţional etc. 

Menţionăm și importanţa evaluării impactului cercetării prin 
metode bibliometrice, adică măsurarea cantitativă a cercetării şti- 
inţifice. Calculul indicatorilor se face prin intermediul bazelor de 

date bibliografice. Există indicatori bibliometrici pentru publicaţii, 
care permit aprecierea relativă a impactului (importanţei) unei 
reviste, indicând frecvenţa cu care articolele din revistă sunt citate 
şi se generează folosind datele din Web of Science; pentru articole, 
care sunt indexate în Web of Science, Scopus, Google academic, 
Publish of Perish şi pentru autori (indicele Hirsch). Toate aceste 
măsurări se pot face dacă rezultatele cercetărilor sunt publicate 
în acces deschis. 

Vizibilitatea rezultatelor cercetărilor va fi asigurată şi pe alte 
căi cum sunt manifestările de specialitate de anvergură locală, 
zonală, naţională, internațională (workshop-uri, mese rotunde, 
conferinţe), în mod deosebit participări cu comunicări/prezentări. 

Pentru punerea în aplicare a practicilor inovatoare în activitatea 
bibliotecilor este importantă dezvoltarea schimbului de experiență 
şi de bune practici de diferite niveluri: local, departamental, na- 
ţional, internațional. 

Cercetarea bibliografică este o parte a brandului unei biblioteci, 
adăugând valoare acesteia. Biblioteca se centrează pe accentuarea 
cercetării impactului publicaţiilor bibliografice, elaborate sub egi- 
da ei, colectând dovezi (recenzii şi prezentări ale consultanţilor, 
autorilor, utilizatorilor etc.) 

Exemplu: Calendarul Naţional-2020, editat de către BNRM, 
care poate fi accesat la link-ul http://www.bnrm.md/files/publica- 
tii/calendar%202020.pdf, este prezentat de către Valentina Eşanu, 
doctor în istorie: ”... Acest periodic este destinat tuturor celor care 
se interesează de marele personalităţi şi evenimente din istoria 
poporului român, precum şi de marele figuri din întreaga lume, 
care au marcat prin opera şi faptele lor destinul şi activitatea timp 
de secole a popoarelor lumii” [21]. 

Prin cercetarea de marketing în bibliotecă poate fi îmbunătăţit 
procesul de achiziție a documentelor, amplificată corelarea ser- 
viciilor/produselor oferite de către bibliotecă necesităţilor utili- 

zatorilor, diversificarea şi personalizarea acestora. Ca rezultat al 
cercetării de marketing, biblioteca se orientează spre utilizatori 
şi nevoile lor: se ţine seama de cerere, de nevoile de informare, 
obiectivele comunităţii şi de relaţia ciclică între colecţii, servicii 
şi utilizatori, se pune în acord utilizatorul şi cerinţele sale cu pro- 
dusele şi serviciile documentare oferite. 

În consecință, biblioteca își îmbunătăţeşte imaginea, oferă 
servicii/produse relevante necesităților membrilor comunității, 
câştigă loialitatea lor, şi-şi măsoară succesul în raport cu aşteptările 
lor, devenind o instituţie performantă. 


Pentru recapitulare: 

1. Argumentaţi rolul bibliotecii în promovarea şi realizarea activităților în 
domeniul protecţiei juridice a proprietăţii intelectuale şi privind drepturile de 
proprietate industrială, dreptul de autor şi drepturile conexe. 

2. Cercetarea este o atribuţie pentru fiecare tip de bibliotecă? 

3. Care este rolul cercetării în bibliotecă? 

4. Identificaţi factorii, care generează procesul de cercetare într-o bibliotecă. 

5. Specificaţi tipurile de cercetare în bibliotecă. 

6. Care sunt produsele de cercetare ale bibliotecii? 

8. CONCEPTUL, ROLUL ŞI FUNCŢIILE 
MARKETINGULUI ÎN ACTIVITATEA BIBLIOTECARĂ 
Veronica BORȘ$, Ecaterina DMITRIC 


8.1 Funcţiile marketingului de bibliotecă 

Societatea Informaţiei şi a Cunoașterii, care marchează secolul 
al XXI-a, impune reguli şi atitudini întreprinse în toate sferele de 
activitate. Marketingul reprezintă „ştiinţa şi arta de a convinge 
clienţii să cumpere produse și servicii”. Philip Kotler definea 
marketingul ca „un proces social şi managerial prin care indivizii 
sau grupurile de indivizi obţin ceea ce le este necesar şi doresc 
prin crearea, oferirea şi schimbul de produse și servicii o anumită 
valoare” [4, p.3]. Conceptul a fost aplicat și în lumea bibliotecilor, 
organizaţii non-profit care au tangențe profesionale cu acestea, 
având o politică de marketing privind serviciile şi produsele create. 
O definiţie amplă a marketingului de bibliotecă este prezentată în 
publicaţiile semnate de către Natalia Cheradi, doctor în ştiinţe ale 
comunicării: „Marketingul de bibliotecă reprezintă o tehnologie a 
administrării, orientată spre satisfacerea maximă a necesităţilor şi 
a cerințelor utilizatorilor reali precum şi a utilizatorilor potenţiali 
pentru serviciile şi produsele instituţiilor bibliotecare. Este destinat 
perfecționării activităţii bibliotecilor în condiţiile economiei de 
piaţă, adaptării la cerinţele comunităţii, formării cererii de servicii 
informaționale” [4, p. 9]. 

Marketingul aplicat şi practicat sistematic devine punctul de 
interes şi de forță pentru o bibliotecă de succes. Succesul profesi- 
onal al acesteia depinde de capacitatea de a identifica necesităţile 
şi dorinţele utilizatorilor. Bibliotecarii încearcă să influenţeze 
comportamentul acestora şi să dezvolte relații de fidelitate pe 
termen lung în ceea ce priveşte oferta documentară a bibliotecii, 
cât şi pe cea privitoare la serviciile de care dispune. 

Marketingul se bazează fundamental pe următoarele funcţii: 

de investigare a pieţei, de racordare la mediu, de satisfacere a 
necesităţilor, de maximizare a eficienţei economice. 

Funcţia de investigare a pieţei reprezintă culegerea, înregis- 
trarea, prelucrarea, analiza şi interpretarea informaţiilor necesare 
pentru elaborarea deciziilor de marketing. Pentru a satisface efi- 
cient necesităţile utilizatorilor, biblioteca trebuie să cunoască şi să 
anticipeze necesităţile, dorințele şi preferințele acestora, şi factorii 
care le influențează şi explică de ce consumatorii/utilizatorii se 
comportă într-un anumit fel. În acest scop, biblioteca are nevoie 
să genereze un flux permanent de informaţii cu privire la mediu, 
piață, consumatori, concurenţă şi alte elemente care prezintă in- 
teres pentru obiectivele şi activitățile sale de marketing. 

Funcţia de racordare la mediu presupune anticiparea şi 
depistarea tendinţelor de mediu, identificarea şi exploatarea 
oportunităţilor, conştientizarea necesității de a evita amenințările 
mediului şi consolidarea unei poziţii active de influențare a me- 
diului. Această funcţie mobilizează toate resursele bibliotecii în 
vederea realizării unui produs sau serviciu care să corespundă 
exigenţelor utilizatorilor. Menţinerea unui serviciu sau produs 
pe piaţă sunt condiționate de cerinţele mediului, de gradul de 
adaptare la aceste cerințe. 

Funcţia de satisfacere a necesităților este considerată o funcţie- 
scop (sau funcție-obiectiv) care vizează produsul sau serviciul 
necesar comunității. Astfel are loc o corelaţie dintre necesităţile 
utilizatorilor şi a resurselor prin care se realizează recunoaşterea 
socială a bibliotecii. Prin urmare, marketingul duce la realizarea 
unor produse şi servicii solicitate de către utilizatori, informarea 
şi diseminarea corectă a acestora, care au un impact asupra bu- 
năstării utilizatorilor şi potenţiali utilizatori. Prin această funcţie 
se realizează scopul principal de atragere a unui număr sporit de 
utilizatori şi creşterea vizibilităţii bibliotecii în comunitate. 

Funcţia de maximizare a eficienței economice semnifică 
obținerea de profit, care asigură existenţa şi dezvoltarea instituţiei. 
Pentru realizarea acestei funcţii bibliotecile îşi orientează atenţia 
spre diverse măsuri de raționalizare şi optimizare a activităţii 
profesionale. Fluxul producţie-consum privind solicitarea produ- 
selor şi serviciilor de către utilizatori este necesar de a fi evaluat 
prin diverse instrumente specifice acestui proces. În acest sens, 
indicatorii statistici, indicatorii relaționali cât şi metodele pentru 
măsurarea impactului, sunt variabile care stabilesc direcții şi vi- 
ziuni de viitor în luarea deciziilor asupra unui serviciu sau produs 
de bibliotecă. 

Prevederile Ghidului în sprijinul implementării SM ISO 
16439:2018 „Informare şi Documentare. Metode şi proceduri 
pentru evaluarea impactului bibliotecilor” orientează convingător 
bibliotecile privind necesitatea de a „demonstra sistematic cali- 
tatea şi impactul serviciilor şi produselor lor asupra cetăţenilor și 
asupra finanțatorilor, să identifice efectele pe termen lung, rolul 
şi valoarea lor în domeniul formării şi cercetării, educaţiei şi cul- 
turii, precum şi recunoașterea utilității şi contribuţiei lor pentru 
societate, viața economică şi bunăstarea individuală” [7, p.19]. 
Conform ghidului menţionat, biblioteca poate calcula valoarea 
serviciilor în termeni de bani, care poate asigura credibilitatea 
ofertei de servicii şi produse. 

Toate aceste patru funcții ale marketingului se reflectă în acti- 
vitatea bibliotecară privind serviciile şi produsele, constituind un 
tot organic care exprimă esența marketingului ca sistem, scopul şi 
mijloacele de realizare în cadrul activităţii de bibliotecă. 


8.2 Politici și strategii de marketing 

Activitatea de marketing trebuie să aibă la bază o filosofie bine 
întemeiata pe principii de eficiență, operativitate şi responsabili- 
tate. Abordarea conceptuală a marketingului şi transpunerea în 

practică a conceptelor se regăsesc în politica de marketing a unei 
instituţii. În cercetările de specialitate privind marketingul, politica 
de marketing este definită ca „un concept care integrează funcțiile 
instituţiilor cu ajutorul cărora ele pot să-şi atingă obiectivele de 
piaţă, prin stabilirea regulilor care guvernează mobilizarea şi re- 
partizarea în acest scop a tuturor resurselor” [14, p.14]. Conceptul 
de politică de marketing şi rolul acesteia în activitatea instituţiei 
pot fi înţelese mai bine dacă sunt luate în consideraţie următoarele 
elemente-cheie, care trebuie respectate în elaborarea politicii de 
marketing: 

= fixarea imaginii pe care o vrea biblioteca să fie receptată de 
piaţă; 

= realizarea unui echilibru între investiţii şi produse/servicii; 

= relaţii de colaborare între subdiviziunile instituţiei; 

= dezvoltarea parteneriatelor. 

Politica de marketing poate fi atât generală, când se are în ve- 
dere întreaga activitate şi toate domeniile activității de marketing 
ale instituţiei, cât şi specifică, atunci când se referă la obiective şi 
principii pentru domeniile propuse cum sunt: politica de produs, 
de preţ, de distribuţie şi promoţională. 

Pe lângă politica de marketing, în literatura de specialitate, este 
abordat şi conceptul de strategie de marketing. Potrivit studiului 
Marketing [14, p.15] acest termen „constituie linia generală, ori- 
entarea pentru acțiune pe piaţă, pe care instituţiile îşi propun să 
o urmeze în domeniul marketingului, pe baza resurselor de care 
dispune în scopul atingerii obiectivelor pe termen lung”. Strategia 
de marketing urmăreşte crearea unui plan de ansamblu pentru 
a coordona şi de marketing, în vederea atingerii obiectivelor. Ea 
stabileşte principiile grație cărora instituţia speră să obțină avantaje 
faţă de ceilalți participanţi existenţi pe piaţă, să atragă utilizatori 
şi să utilizeze la maximum resursele de care dispune. Principiul 
de bază pe care se sprijină strategia de marketing este stabilirea şi 
menţinerea unor relaţii dinamice între instituţie şi mediu. 

Principalele avantaje ale planificării de marketing constau în: 

= creşterea nivelului de motivaţie managerială şi o mai bună 
cooperare interdepartamentală; 

= stabilirea unor obiective de marketing realiste şi o mai mare 
probabilitate de realizare a obiectivelor generale ce derivă din 
misiunea firmei; 

= mai bună coordonare a activităţii întregului personal de-a 
lungul timpului; 

= probabilitatea mai mare de a identifica evoluţiile ulterioare 
ale pieţelor şi produselor; 

= capacitatea mai mare de a face față schimbărilor; 

= comunicarea mai eficientă între indivizi; 

= alocarea mai eficientă a resurselor organizaționale în funcţie 
de oportunităţile pieţei; 

= asigurarea unui cadru optim pentru o verificare şi coordonare 
permanentă a activităților desfășurate [4, p.20]. 

Bibliotecile fiind implicate activ în activitatea educaţională, de 
dezvoltare a competenţelor membrilor comunităţii, trebuie să ia o 
serie de decizii adaptate unor situații diverse, dar care să conducă 
la optimizarea serviciilor oferite. Astfel o strategie de marketing 
sau un plan instituțional de marketing trebuie să se bazeze pe 
următoarele cerinţe: 

= poziționarea actuală pe piață față de cerinţele şi necesităţile 
comunităţii, față de alte biblioteci; 

= stabilirea obiectivelor pe termen scurt şi mediu şi modalitățile 
de lucru utilizate; 

= stabilirea căilor metodologice pentru realizarea practică; 

= stabilirea resurselor (grup de lucru, responsabilități). 


8.3 Cercetarea de marketing 

Cercetarea de marketing este un domeniu important pentru bi- 
blioteci, produsele/serviciile cărora sunt orientate pentru „oferirea 
accesului la lectură şi de dezvoltare a interesului pentru informare, 

învăţare, educaţie şi cercetare, activităţi culturale, precum și prin 
sporirea capacităților de implicare a bibliotecii în transferul de 
cunoştinţe şi în formarea liberă a opiniilor” [8]. 

Cercetarea de marketing reprezintă culegerea, înregistrarea, 
prelucrarea, analiza şi interpretarea informaţiilor necesare pen- 
tru elaborarea deciziilor de marketing. Necesitatea cercetării de 
marketing derivă din concepţia de marketing [12, p.11]. Cerceta- 
rea de marketing este activitatea formală cu ajutorul căreia, prin 
intermediul unor metode şi tehnici ştiinţifice de investigare, se 
realizează specificarea, măsurarea, colectarea, analiza şi interpre- 
tarea informaţiilor necesare conducerii instituţiei bibliotecare. 
Cercetarea de marketing urmăreşte justificarea introducerii de noi 
servicii, schimbări structurale, studierea gradului de achiziție a do- 
cumentelor, modernizarea bazei materiale și tehnice. Obiectivele 
cercetării de marketing se vor axa pe: cunoaşterea mediului în care 
funcționează biblioteca; identificarea potenţialilor utilizatorilor şi 
nevoilor acestora; analiza gradului de satisfacţie a utilizatorilor; 
analiza nevoilor de servicii noi, moderne; analiza imaginii bibli- 
otecii în comunitate. Este general acceptat faptul, că informaţiile 
pot fi dobândite cu ajutorul metodelor: cantitative (investigarea 
surselor statistice, cercetarea directă-anchetă, chestionarul sau 
a interviului structurat); calitative (experimentul de marketing, 
observaţia participativă, interviul nestructurat sau intensiv, stu- 
diul de caz) şi de intersecție/combinate (îmbinarea între abordarea 
cantitativă şi calitativă). 

Analiza datelor în cercetările de marketing sunt esenţiale şi 
importante, ele transformându-se în informaţie utilă, ulterior fiind 
utilizată de catre manageri pentru adoptarea deciziilor. Tehnicile 
şi instrumentele care vor fi folosite pentru prelucrarea datelor: 
codificarea datelor, trierea simplă, trierea încrucişată, calcularea 
frecvenţelor absolute şi relative (procentajele), construirea de 
grafice şi diagrame ş.a. [9]. 

Studiul necesităților informaţionale ale utilizatorilor contribuie 
efectiv la reorientarea activităţii bibliotecilor în concordanţă cu 
cerinţele şi nevoile timpului şi a mediului, la elaborarea de produse 
şi servicii documentare noi. 

Specificul marketingului de bibliotecă constă în acordarea de 
servicii informaţionale gratuite şi diversificate. Implementarea 
serviciilor suplimentare cu plată în bibliotecă poate fi justificată 
doar prin considerentul că vor spori calitatea şi cultura servirii. 
Din acest considerent, nu este justificată reducerea activităţii de 
marketing la serviciile acordate contra cost. Serviciile acordate 
gratuit, au prețul şi valoarea lor. 

Un alt specific al marketingului de bibliotecă constă în orientarea 
sa spre necesităţile publicului, spre serviciile informaţionale gratuite 
pentru populaţie, asigurarea garanţiilor sociale tuturor membrilor 
societății privind accesul nelimitat la informaţii. Acest aspect al 
activităţii bibliotecii se bazează pe marketingul social. Din acest con- 
siderent, în activitatea lor bibliotecile se conformează principiilor 
deontologice ale marketingului, care rezidă în: acordarea gratuită 
a serviciilor de bază ale bibliotecii; asigurarea accesibilităţii la ser- 
viciile cu plată şi deservirea gratuită sau introducerea înlesnirilor 
pentru anumite categorii ale populaţiei (copii din familii numeroa- 
se, persoane dezavantajate, invalizi, refugiați etc.); imposibilitatea 
înlocuirii serviciilor gratuite cu cele contra plată; refuzul aplicării 
unor plăţi pentru serviciile care nu necesită din partea bibliotecii 
cheltuieli financiare, materiale şi de personal; intenţia de a înlocui 
serviciile plătite cu servicii gratuite din contul veniturilor acumulate 
în rezultatul activității economice a bibliotecii; respectarea eticii 
de servire a utilizatorilor, concurenţilor şi partenerilor; respectarea 
normelor morale în promovarea bibliotecii etc.O politică de preţ 
corectă, constituie unul din factorii importanţi, ce condiţionează 
stabilirea unui model microeconomic viabil al bibliotecilor, ca su- 
biecţi concurenţiali de piață [5, p.30]. 

8.4 Comunicarea și marketingul de bibliotecă 

Bibliotecile sunt nevoite să se adapteze necesităţilor riguroase 
ale mediului, revizuindu-şi poziţia şi atitudinea față de acesta. 
În cadrul acestui proces extrem de complex s-a constatat că una 
dintre preocupările principale ale managerilor bibliotecilor este 
de a atribui un loc important comunicării în marketing. 

În prezent, literatura de specialitate nu oferă un punct de ve- 
dere care să indice unanimitatea opiniilor cu privire la conținutul 
comunicării în marketing. Astfel, unii autori pun semn de egali- 
tate între comunicarea specifică a marketingului şi promovării. 
Potrivit lui Michael Ray (cercetător american), comunicarea 
în marketing reprezintă un mix format din patru elemente 
(publicitate, vânzări personale, promovarea vânzărilor şi relaţii 
publice), sau din mesaje specifice, elaborate pentru a evoca anu- 
mite opinii, sentimente sau comportamente; comunicarea în 
marketing corespunde unei anumite situaţii şi face parte din 
mix-ul de marketing alături de produs, preţ şi distribuţie [12]. 

Comunicaţiile de marketing, în schimb, au un rol ceva mai spe- 
cific, contribuind la atingerea obiectivelor prevăzute în planurile de 
marketing ale instituţiei. Referitor la cele două tipuri de rețele 
de comunicaţii se impune totuşi o precizare: în practică, în activi- 
tatea bibliotecii, există numeroase interferenţe între comunicațiile 
manageriale şi comunicațiile de marketing. De aceea, o departajare 
foarte clară a acestora nu este posibilă decât pe plan teoretic. 

Legătura dintre bibliotecă şi comunitate/utilizator se poate 
realiza prin utilizarea unei game largi de metode şi tehnici de 
comunicare. Natura metodelor şi a tehnicilor utilizate permite 
delimitarea, în cadrul comunicării de marketing, a două catego- 
rii de bază: comunicarea promoțională şi comunicarea continuă 
[9]. Prin urmare comunicarea de marketing se poate realiza în 
mod concret prin intermediul a două categorii de tehnici: tehnici 
de comunicare promoțională, presupunând acţiuni cu caracter 

temporar, ce se desfășoară în cadrul unor campanii şi tehnici de 
comunicare continuă, incluzând demersurile menite să asigure o 
comunicare neîntreruptă cu publicul vizat. 

În cazul comunicării promoţionale, mesajele diferă de la o 
instituţie la alta în funcţie de obiectivele urmărite. În plus, tehnica 
promoţională utilizată, ca şi mediul de transmitere a mesajului fac 
ca acesta din urmă să îmbrace forme concrete extrem de diverse 
(publicitate, promovarea, relaţii publice, promovare prin eveni- 
mente, marketingul direct). 

În ceea ce priveşte comunicarea continuă, aceasta se bazează pe 
elemente relativ stabile, imprimând mesajului transmis un carac- 
ter constant (marca, designul produsului, designul exterior) [9]. 


8.5 Promovarea serviciilor şi produselor de bibliotecă 

Dezvoltarea şi diversificarea neîntreruptă a produselor/servici- 
ilor destinate satisfacerii cerinţelor utilizatorilor implică problema 
comunicării, cunoașterea şi informarea reciprocă. 

Sarcinile principale ale promovării serviciilor de bibliotecă sunt: 
formarea unei imagini de prestigiu despre bibliotecă în mediul 
populaţiei, sponsorilor, reprezentanţilor administraţiei publice, 
organizaţiilor nonguvernamentale etc.; informarea despre noile 
servicii propuse de bibliotecă; menţinerea popularității serviciilor 
curente, convingerea beneficiarilor de utilitatea lor; informarea 
potenţialilor utilizatori despre timpul, locul şi condiţiile prestării 
serviciilor; accentuarea atenţiei potenţialilor beneficiari asupra 
particularităţilor specifice şi utilității serviciilor prestate, asupra 
gratuităţii principalelor forme de servire şi a prețurilor relativ mici 
la serviciile suplimentare. O modalitate importantă de promovare 
a serviciilor de bibliotecă o constituie publicitatea de bibliotecă — 
informaţia despre bibliotecă, despre serviciile şi produsele oferite 
în scopul avizării beneficiarilor concreţi şi potenţiali și a stimulării 


o saga e 


cererii la aceste produse şi servicii. În funcţiile publicităţii intră 

formarea cererii la resursele, serviciile şi produsele de bibliotecă 
şi popularizarea noilor servicii informaţionale de bibliotecă. Pu- 
blicitatea este menită să furnizeze date despre valoarea utilitară 
a serviciilor, destinaţia lor, condiţiile de obţinere şi utilizare etc. 
Scopul ei constă în popularizarea imaginii bibliotecii şi a cererii 
la serviciile / produsele ei. Specificul publicităţii de bibliotecă 
presupune mai întâi de toate informaţia despre colecţiile biblio- 
tecii, posibilităţile de satisfacere a necesităţilor informaționale ale 
diverselor categorii de utilizatori. 

Imaginea bibliotecii este determinată în mare parte de activita- 
tea de publicitate destinată, de regulă, publicului larg. Ea se axează 
pe stilul individual (de firmă) al bibliotecii, care contribuie la 
consolidarea poziţiei favorabile a bibliotecii, a imaginii ei. Stilul de 
firmă al bibliotecii se constituie din câteva elemente: logo (semnul 
de firmă): semn grafic executat într-o manieră artistică originală, 
cu care biblioteca îşi marchează produsele; logotip: simbolul bibli- 
otecii reprezentând în scris denumirea ei deplină, prescurtată sau 
abreviată; slogan: frază lapidară, apel, deviză, exprimând esența 
serviciului propus, lozinca de firmă a bibliotecii [5, p. 32]. 

Publicitatea în bibliotecă include câteva aspecte: informaţie 
despre bibliotecă şi structura ei (filiale, secţii etc.); informaţie 
despre colecţiile bibliotecii, componenţa și structura; informaţie 
despre servicii şi produse. 

Căile de publicitate ale bibliotecii: poşta direct; anunţuri, 
materiale promoţionale (calendare, semne de carte, fluturaşi cu 
anunţuri despre serviciile oferite de bibliotecă, plicuri, cârți poşta- 
le); foile volante publicitare; ghiduri şi cataloage; expoziţii (carte, 
periodice, grafică, fotografii, numismatică, manuscrise, achiziţii 
curente, noutâţi, lucrările unui singur autor, tematice, etc); oferte 
promoţionale (acordarea de facilități pentru diferite categorii de 
utilizatori: elevi, studenţi, şomeri, pensionari, persoane cu han- 
dicap etc.); relaţiile cu publicul [6]. 

„Relaţia cu publicul reprezintă o artă şi o ştiinţă a analizei ten- 
dinţelor, prevenirii consecinţelor lor, a efectuării unor recomandări 
conducerii instituţiei şi a realizării programelor de acțiune în 
interesele atât a organizaţiei, cât şi al publicului” [9]. Clasificarea 
generală a funcțiilor relaţiilor cu publicul poate fi prezentată după 
cum urmează: 

= informativă - presupune elaborarea politicii informaţionale 
a instituţiei bibliotecare, orientate spre informarea completă, au- 
tentică şi la timp cu privire la toate aspectele activității instituţiei; 

= comunicativă - este orientată spre determinarea utilizato- 
rilor-ţintă, stabilirea metodelor şi instrumentelor eficiente de 
influențare asupra acestora, modelarea relaţiei inverse, organizarea 
interacțiunii dintre instituţie şi utilizator; 

= analitică - se realizează prin studierea şi analiza propriei 
instituţii şi a mediului ei social, examinarea canalelor prin care 
circulă informaţia, analiza şi evaluarea opiniei publice, monito- 
ringul reflectării activităţii instituţiilor de mass-media; 

= de pronosticare — include anticiparea aşteptărilor și a reacției 
comunității la activitatea instituţiei, estimarea posibilităţilor de 
apariţie a situaţiilor conflictuale, de criză şi a căilor de anticipare; 

= de coordonare — cuprinde susținerea contactelor cu mass- 
media, dezvoltarea relațiilor interorganizaţionale, interacțiunea 
cu alte instituţii. Această funcție contribuie la unirea întregului 
complex de acţiuni funcționale ale relaţiilor cu publicul într-o 
singură filosofie, în care este important fiecare detaliu, de la in- 
formare, cercetare, comunicare şi promovare. 

Activitatea de relații publice constă în stabilirea de contacte 
directe, complexe şi sistematice cu diverse categorii de public, în 
scopul comunicării sau actualizării imaginii favorabile a ofertei 
de servicii sau a bibliotecii. 

Pentru a pune în valoare patrimoniul cultural al bibliotecii, pen- 
tru a stimula interesul pentru documentele existente în bibliotecă 

şi pentru serviciile oferite de aceasta, o bibliotecă trebuie să recurgă 
la instrumentele clasice de relaţii publice: relaţia cu mass-media; 
organizarea sau participarea la conferinţe, colocvii, simpozioane, 
seminarii; evenimente speciale: aniversări, inaugurări, lansări 
de carte şi alte evenimente care au rolul de a cultiva și promova 
contactele umane; organizarea unor sesiuni de comunicări şi 
simpozioane de către bibliotecă, expoziții sau poate găzdui ma- 
nifestări culturale organizate de asociaţii sau organizaţii diverse; 
tipărirea unor broşuri, pliante cu oferirea de servicii şi produse a 
bibliotecii, materiale informative etc. 

Relaţiile publice au un un rol determinant şi în atragerea 
non-utilizatorului pe care trebuie să îl provoace şi să îl atragă la 
bibliotecă. În acest sens se utilizează o serie de materiale pentru 
activitatea de promovare a bibliotecii: pliantul, destinat informării 
publicului larg în legătură cu profilul, colecţiile, oferta de servicii, 
publicaţii, adresa, programul bibliotecii, condiţiile de înscriere, 
facilităţi; broșura, ţine publicul la curent cu viața bibliotecii; 
publicaţiile bibliotecii (monografii, bibliografii, cronici, ediţii 
periodice, articole promoţionale, publicitare); liste de semnalare; 
cataloagele expoziționale. 

Impactul Internetului asupra evoluţiei marketingului are o 
amploare majoră. Prin promovare se înțelege ansamblul comu- 
nicărilor bibliotecii cu mediul exterior. Mass-media (televiziunea, 
radoiul, presa (scrisă tradițională sau on-line), agenţiile de ştiri deţin 
un rol aparte în procesul creării imaginii bibliotecii în comunitate. 

Pentru realizarea efectivă a promovării imaginii bibliotecii în 
mediul online, pot fi folosite capacităţile proprii prin instrumen- 
tele: site-ul / blogul, bannerele, poșta electronică, publicitatea pe 
bannere, rețelele de socializare. Crearea conturilor/ paginilor bi- 
bliotecilor pe reţelele de socializare (Facebook, Twitter, LinkedIn, 
Flickr, Youtube, Google+, Pinterest, Delicious, Slideshare, Tumblr, 
etc.) este cea mai utilă metodă de promovare online a bibliotecii 

fiind posibil de a genera trafic, promova activităţile şi istoriile de 
succes ale bibliotecii și atrage noi utilizatori. Succesul şi imaginea 
bibliotecii se constituie prin vizibilitatea ei în comunitate. 

Activitatea de marketing este realizată de subdiviziunea Mar- 
keting şi Impact, responsabilă de evaluarea necesităților membrilor 
comunității, promovarea serviciilor şi activităţilor de bibliotecă, 
stabilirea parteneriatelor, atragerea resurselor suplimentare. O 
astfel de subdiviziune este instituită conform prevederilor Regula- 
mentului-cadru de organizare şi funcționare a bibliotecilor publice 
(poziţia 38). Or, în cazul lipsei unei subdiviziuni specializate, 
astfel de responsabilităţi pot fi atribuite tuturor subdiviziunilor 
bibliotecii publice - dezvoltarea colecţiilor, relații cu publicul şi 
altele. În cazul bibliotecilor publice cu număr de personal redus 
(1-3 persoane) responsabilitățile ce ţin de activitatea de marketing 
sunt reflectate în fişa postului a persoanei concrete. 

Dintre cele mai eficiente metode de marketing ale serviciilor de 
bibliotecă menţionăm: spoturi video la televiziunea locală, postere 
privind serviciile oferite plasate în locuri publice, anunţuri plasate 
pe panouri informative din oraş, e-mail marketing, prezenţe pe 
reţele sociale, website-ul bibliotecii, organizarea de expoziţii de 
carte, expoziţii ale serviciilor oferite, târguri de oferte şi parteneri- 
ate, participarea personalităților notorii la activităţile organizate de 
bibliotecă, participarea reprezentanţilor bibliotecii la evenimente 
mondene, participarea la conferinţe, traininguri şi workshopuri, 
distribuirea flyer-elor, anunţuri la radio, ziar, decorarea pereților 
sau rafturilor din bibliotecă, implicarea utilizatorilor în promo- 
varea serviciilor bibliotecii, implicarea societăţii civile, partici- 
parea/implicarea reprezentanţilor autorităților publice locale la 
activitatea bibliotecii, organizarea de evenimente distractive şi 
concursuri pentru utilizatori, servicii gratuite, deplasări în afara 
bibliotecii, vizite la potenţialii utilizatori, acorduri de colaborare cu 
alte organizaţii (grădiniţe, şcoli, universităţi şi altele), oferirea de 

spaţii gratuite altor organizaţii, instruiri gratuite pentru membrii 
comunităţii, flashmob-uri. 

Conceptul de marketing trece print-un proces de reevaluare 
în conformitate cu noile cerinţe globale, tehnologice, economice 
şi sociale. Marketingul inovaţional în bibliotecă (implementarea 
produselor şi metodelor noi) vine în întâmpinarea noilor necesități 
ale utilizatorilor, care se modifică în timp, în dependenţă de mulți 
factori (digitizarea informaţiei, dinamica pieţii muncii, creşterea 
importanţei cunoaşterii limbilor străine, liberalizarea regimului 
de vize, migraţia, globalizarea, etc). Marketingul inovaţional per- 
mite bibliotecii să-şi extindă domeniile de activitate, să crească 
şi să dezvolte biblioteca ca instituție publică, să pună în valoare 
colecţiile şi oportunităţile bibliotecii, generând noi parteneriate 
cu instituţii publice sau private. 


Pentru recapitulare: 
= Definitivaţi conceptul de marketing de bibliotecă. 
= Care sunt funcţiile marketingului de bibliotecă? 
= Argumentaţi rolul unei politici/strategii de marketing. 
= Care sunt fundamentele comunicării în marketing? 
= Specificaţi funcţiile de bază în relaţii cu publicul. 

9. PERSONALUL DE SPECIALITATE DIN BIBLIOTECILE 
PUBLICE. FORMAREA PROFESIONALĂ ȘI FORMAREA 
PROFESIONALĂ CONTINUĂ 

Ludmila CORGHENCI, Lilia POVESTCA 


9.1 Categoriile de personal în biblioteca publică 

Personalul de specialitate reprezintă un avantaj organizaţional 
major, deţinând un rol fundamental pentru funcționarea eficientă 
a bibliotecii. Modernizarea continuă a acesteia necesită un potenţi- 
al uman competent, motivat, integru, şi prin urmare - competitiv. 
Pentru a atrage şi menţine un personal de specialitate competitiv, 
sunt necesare condiții mai bune de muncă, proceduri de angaja- 
re transparente şi echitabile, dezvoltarea profesională continuă, 
precum şi recunoașterea performanţei profesionale şi motivarea 
pentru manifestarea acesteia. 

Conform prevederilor articolului 22 „Personalul bibliotecii” al 
Legii cu privire la Bibliotecii (nr. 160 din 20 iulie 2017) în cadrul 
bibliotecii publice activează următoarele categorii de personal: 

a) personal cu funcții de conducere (director/director general, 
director adjunct, şef bibliotecă, bibliotecar principal); 

b) personal cu funcţii de execuţie de specialitate; 

c) personal cu funcţii de execuţie din domeniul tehnologiei 
informaţiei şi comunicaţiilor, contabilitate, finanţe sau dintr-un 
alt domeniu, după caz; 

d) personal auxiliar [6]. 

Cadrul de reglementare naţional stabileşte criteriile minime 
de selectare a personalului din biblioteci, care se aplică tuturor 
categoriilor de personal: 

= studii corespunzătoare domeniului de activitate aferent 
funcției (secundare, profesionale tehnice postsecundare sau uni- 
versitare), categoria de calificare constituind un avantaj; 

= capacitatea de a aplica, transfera şi combina cunoştinţe și 


185 


BIBLIOTECONOMIE ȘI ȘTIINȚE ALE INFORMĂRII 


deprinderi de muncă; 

= capacitatea din punct de vedere medical pentru exercitarea 
funcţiei, conform certificatului medical de sănătate eliberat în 
condiţiile legii; 

= posedarea cunoştinţelor de operare la calculator (Word, 
Excel, PowerPoint, Internet); 

= posedarea limbii de stat [8, poziţia 8]. 

Conform datelor statisticii oficiale la 1 ianuarie 2020 în bi- 
bliotecile de toate tipurile din Republica Moldova personalul de 
specialitate constituia 4 098 de persoane, inclusiv: 


Inclusiv Informa- 
Total inclusiv a dica inclusiv cu Pai 
Tip  |personalicu studii | cu studii iata studii pro- Ai 
biblioteci |de speci-| superi- | superi- aan fesional- TA dlui 
alitate | oare | oareîn |. tehnice în | 
__|şi generale __Inistratori de 
domeniu domeniu 
reţea etc.) 
Naţio- 224 
sall (5%) 193 83 31 3 Il 
Publice 2 085 
teritori- (51%) 1 051 429 1 034 476 27 
ale 
Din învă- | 1 678 
ământ (41%) 1 154 408 524 186 23 
Speciali- ISŞI 
zate (3%) 101 98 10 7 8 
2 499 1 018 1 599 
(9) 
Total 4 098 (61%) (25%) (39%) 672(16%) 69 


La nivelul SNB personalul de specialitate cu studii superioare în 
domeniu constituie doar 25%. În interior situaţia este prezentată 
după cum urmează: în bibliotecile naționale cuantumul acestui 
indicator este de 37%, în bibliotecile publice teritoriale - 21%, 
în bibliotecile din învățământ — 24%, în cele specializate - 88%. 

Cadrul legislativ şi de reglementare, politicile instituționale 

de dezvoltare încurajează/orientează personalul de specialitate 
pentru augmentarea permanentă a competenţelor profesionale. 


9.2 Competenţe profesionale ale personalului de specialitate 

Competența profesională reprezintă capacitatea de a aplica și 
a utiliza cunoștințe, deprinderi şi aptitudini în situaţii şi medii 
de muncă diverse, în activităţile cerute conform obligaţiunilor 
profesionale. Să reținem: competenţa profesională presupune 
îmbinarea şi utilizarea armonioasă a cunoştinţelor, deprinderilor 
şi aptitudinilor în activitatea bibliotecii. 

Competenţele profesionale ale personalului de specialitate din 
biblioteci sunt în permanentă schimbare, determinate de statutul 
acestora ca serviciu public, de dimensiunea şi structura organiza- 
torică, de postul deţinut şi obligațiunile concrete. 

În același timp competențele profesionale trebuie să se alinieze 
prevederilor standardelor europene, care în general sunt prezen- 
tate după următoarele domenii (4): 

= informare - înţelegerea mediului profesional; cunoaşterea/ 
aplicarea legislaţiei şi cadrului de reglementare; relații cu utili- 
zatorii; cultura informaţiei; gestionarea colecțiilor şi a resurselor 
documentare; completarea şi dezvoltarea colecţiilor; prelucrarea/ 
identificarea bibliografică a documentelor; organizarea locului 
de muncă şi al echipamentului; crearea de produse/servicii etc. 

= tehnologii — cunoaşterea funcţiilor de bază ale computerului 
(operaţii de bază, gestionare, alte funcţii); utilizarea echipamente- 
lor/operaţiilor periferice (imprimare, scanare, dispozitive mobile); 
utilizarea Internetului; cunoaşterea şi utilizarea protocoalelor 
de securitate referitoare la utilizarea Internetului; cunoaşterea 
şi îndeplinirea funcţiilor de bază ale aplicaţiilor pentru e-mail; 
cunoaşterea şi aplicarea tehnologiilor pentru informare şi comu- 
nicare (blog, facebook, mesagerii) şi altele; 

= comunicare — colaborare profesională (dezvoltarea relaţiilor 
eficiente cu colegii, capacităţii de a lucra în echipă, cunoştinţe 
în managementul conflictelor pentru a le gestiona şi a negocia); 

interacționare eficientă cu utilizatorii şi non-utilizatorii bibliote- 
cii; cunoaşterea/respectarea prevederilor Codului deontologic al 
Bibliotecarului; capacităţi de gestionare/participare în proiecte şi 
programe coordonate; acceptarea/implementarea învățării pe par- 
cursul întregii vieți; dezvoltarea şi demonstrarea gândirii critice; 
dezvoltarea spiritului creativ şi inovator; capacităţi de comunicare 
orală, scrisă, on-line etc.; 

= cultura managerială — cunoaşterea/aplicarea bazelor mana- 
gementului aplicativ (management organizaţional, al resurselor 
umane, leadership, al conflictelor etc.); bazele marketingului 
biblioteconomic, advocacy; capacități de diagnoză şi evaluare, 
identificare a direcțiilor strategice etc. 

= competențe complementare - competenţe din alte domenii 
decât biblioteconomia şi ştiinţele informării, completând com- 
petenţele profesionale. 

Un suport util pentru identificarea şi dezvoltarea competenţe- 
lor profesionale ale personalului de specialitate din biblioteci este 
„Indicele de competenţe profesionale”, elaborat de BNRM [5]. 
Competenţele, argumentate în lucrare, sunt grupate în 5 secțiuni: 
competenţe de bază ale bibliotecarilor; competenţe în domeniul 
colecţiilor de bibliotecă; competenţe referitoare la serviciile publi- 
ce; competențe manageriale; competenţe tehnologice: de sistem 
şi IT. În Anexa acestui document sunt prezentate cunoştinţele, 
capacităţile şi abilităţile principale ale personalului din subdivi- 
ziunile Bibliotecii Naţionale, care pot fi completate şi îmbogăţite, 
ţinând cont de specificul şi atribuţiile fiecărei structuri şi funcţii. 


9.3 Formarea profesională a personalului de specialitate din 
biblioteci. Învăţământul biblioteconomic 

Formarea profesională a personalului pentru biblioteci este 
asigurată de către stat, prin învățământul profesional tehnic şi prin 
învățământul superior (nivel de licenţă, de masterat şi de doctorat) 
în domeniul biblioteconomiei şi ştiinţelor informării [6, art. 26]. 

În dezvoltarea învățământul superior în domeniu specificăm 
următoarele etape-cheie [9]: 

= anul 1960 — deschiderea secției de Bibliografie şi Bibliote- 
conomie, cu frecvență redusă, în cadrul Universităţii de Stat din 
Moldova, Facultatea de Litere; specialitatea obţinută de către ab- 
solvenți — „Bibliotecar — bibliograf. Învățător de limbă şi literatură”; 

= anul 1972 — instituirea Facultăţii de Biblioteconomie şi Bibli- 
ografie, cu două catedre: Biblioteconomie şi Bibliografie, cu studii 
la zi şi cu frecvenţă redusă; 

= anul 1993 -— crearea Facultăţii de Jurnalism şi Ştiinţe ale 
Comunicării (urmare a comasării Facultăţii de Biblioteconomie 
şi Bibliografie şi Facultăţii de Jurnalistică), în cadrul căreia func- 
ţionează o singură catedră de profil - Catedra Biblioteconomie şi 
Asistenţă Informațională; 

= anul 2005 - reformarea planurilor de învățământ urmare a 
aderării la Procesul de la Bologna; instituirea ciclurilor de licenţă şi 
masterat; implementarea direcțiilor noi de formare profesională a 
specialiştilor: tehnologia comunicării infodocumentare şi servicii 
informaționale și socioculturale; 

= anul 2015: comasarea catedrei Biblioteconomie și Asistenţă 
Informațională cu catedra Comunicare, cu redenumirea după 
comasare — Catedra de Comunicare şi Teoria Informării în cadrul 
Facultăţii de Jurnalism şi Ştiinţe ale Comunicării; 

= în prezent — sunt pregătiți specialişti cu studii de licenţă în 
domeniul de formare profesională „Biblioteconomie, informare 
şi studii arhivistice” (cu frecvenţă şi frecvenţă redusă), la progra- 
mul de masterat „Managementul instituţiei infodocumentare”, 
precum şi la doctorat (profilul ştiinţific „Ştiinţe ale informării şi 
documentării”; specialitate „Infodocumentare; biblioteconomie şi 
ştiinţa informării” https://www.legis.md/cautare/getResults?doc_ 
id=110752&lang=ro). Formarea de bază a specialiştilor la 
ciclurile de învățământ universitar (licenţă, masterat, doctorat) 
se desfăşoară în cadrul Facultăţii de Jurnalism şi Ştiinţe ale 

Comunicării, Departamentul Comunicare şi Teoria Informării. 

Ciclul Licenţă presupune: cunoaşterea cadrului legislativ şi de- 
ontologic, al obligaţiilor funcționale ale specialiştilor din domeniul 
biblioteconomiei şi ştiinţelor informării; aplicarea tehnicilor de 
studiere ale necesităţilor de informare ale utilizatorilor; conce- 
perea, elaborarea, realizarea şi evaluarea produselor informaţio- 
nale; prestarea calitativă a serviciilor informaţionale; gestionarea 
colecţiilor şi resurselor documentare, completarea și dezvoltarea 
colecțiilor de documente, prelucrarea documentelor; organizarea, 
structurarea şi administrarea resurselor documentare; aplicarea 
strategiilor şi tehnicilor de căutare, de colectare, triere, validare 
şi difuzare a informaţiei; cunoașterea tehnicilor de promovare a 
culturii informaţiei etc. 

Absolvenţii ciclului de Masterat obţin următoarele competenţe 
specifice: organizarea şi gestionarea activităţii bibliotecii; proiec- 
tarea, realizarea şi evaluarea strategiei de marketing; valorificarea 
noilor tehnologii, instrumente şi servicii de informare tradițională 
şi digitală; elaborarea proiectelor, metodelor şi mecanismelor de 
optimizare a resurselor financiare ale bibliotecii; elaborarea şi 
gestionarea proiectelor; asumarea deciziilor strategice şi evaluarea 
critică a situaţiilor de problemă; diagnosticarea mediului intern 
al bibliotecii; aplicarea abilităților manageriale de soluționare a 
problemelor specifice domeniului de formare profesională; dez- 
voltarea tehnicilor electronice de informare şi tehnologii Web; 
crearea, stocarea şi arhivarea documentelor documentare digitale. 

Ciclul Doctorat este orientat pentru dezvoltarea competenţe- 
lor privind utilizarea/promovarea celor mai avansate cunoştinţe 
teoretice şi practice în domeniul biblioteconomiei şi ştiinţelor 
informării, integrarea cunoştinţelor din domenii noi sau inter- 
disciplinare în activitatea bibliotecilor. 

Personalul de calificare medie la specialitatea „Biblioteco- 
nomie şi Asistenţă informaţională” este pregătit (cu frecvență 
şi cu frecvenţă redusă) la Colegiul de Arte „Nicolae Botgros” 

(municipiul Soroca). Catedra „Biblioteconomie şi Asistenţă 
Informațională” a fost iniţiată în anul 1940, în cadrul Școlii de 
Iluminare politică din Soroca, fiind specialitatea de bază a aces- 
tei instituţii. În anii 90 ai secolului trecut, pregătirea cadrelor de 
bibliotecari în Colegiul de Arte din Soroca a fost suspendată, 
fiind reluată în anul 2008 (https://colartenbsoroca.md/course/ 
biblioteconomie-si-asistenta-informationala/). 

Finalizarea studiilor medii de învățământ biblioteconomic sau 
la ciclul licenţă al învățământului universitar constituie o primă 
treaptă pentru performanța profesională, fiind recomandabil de 
a asigura o continuitate prin studii de masterat. Competenţele 
profesionale necesită îmbogăţire permanentă şi adaptare la schim- 
bările care intervin atât de rapid în domeniu. 


9.4 Formarea profesională continuă a personalului de specialitate 
din biblioteci 

Dezvoltarea permanentă a competenţelor profesionale este o 
obligaţie pentru angajatul oricărei biblioteci, prevăzută de cadrul 
legislativ şi de reglementare națională, dar şi de prevederile insti- 
tuționale (regulament de organizare şi funcționare a bibliotecii, 
fişa postului etc.). Formarea profesională continuă are următoarele 
funcții: facilitează sustenabilitatea profesională şi individuală a 
persoanei; completează formarea profesională de bază; oferă 
şanse/posibilităţi de recalificare; fortifică capacităţile de utilizare 
a beneficiilor oferite de tehnologia informaţiei şi comunicaţiilor; 
asigură dobândirea/actualizarea competenţelor şi aptitudinilor 
necesare pentru exercitarea obligațiunilor profesionale; educă, 
cultivă aptitudini şi interese individuale ale personalului de bi- 
bliotecă pentru îndeplinirea unui rol social şi profesional activ; 
promovează/stimulează acțiunea comunitară şi personală. 

Formarea profesională continuă a personalului de specialitate 
din biblioteci este asigurată prin educaţia formală, nonformală şi 

informală [3, art. 124; 6, art. 27]. 

Educaţia formală prevede implicarea personalului de bibliote- 
că într-un proces instituționalizat, structurat şi organizat într-o 
instituţie de învățământ, precum şi în organizații publice şi private 
care oferă servicii de educaţie şi programe de formare profesio- 
nală, autorizate provizoriu sau acreditate de către organismele 
de resort. Astfel, personalul de bibliotecă beneficiază de educaţie 
formală prin intermediul cursurilor de scurtă durată („Bazele 
Biblioteconomiei şi Științelor Informării”, „Iendinţe moderne în 
activitatea bibliotecilor”), de recalificare profesională din cadrul 
Universităţii de Stat din Moldova. 

Educaţia nonformală vizează învăţarea integrată în cadrul unor 
activităţi planificate organizate şi instituționalizate, dar desfăşurate 
în afara sistemului de învățământ. Personalul bibliotecilor pu- 
blice poate fi implicat în activități de educaţie nonformală în 
cadrul instituţiilor/organizațiilor: instituţii extraşcolare, centre 
de formare din instituţii/organizaţii, centre biblioteconomice, 
biblioteci, asociaţii profesionale, culturale, sindicale, organizaţii 
nonguvernamentale, alte organizaţii. 

Centrele biblioteconomice sunt principalii furnizori de pro- 
grame de educaţie nonformală pentru personalul de specialitate 
din biblioteci, în cadrul cărora sunt instituite centre de formare 
profesională continuă. Astfel, în Republica Moldova funcționează 
centre de formare profesională de nivel naţional (în cadrul BNRM, 
BNC „lon Creangă, BM „B.P. Hasdeu”, Chişinău), precum şi cele 
instituite în centrele biblioteconomice teritoriale şi departamenta- 
le. BNRM coordonează implementarea programelor de formare 
profesională continuă, elaborând periodic oferta educațională 
integrată - instrument de informare pentru toate bibliotecile 


(http://www.bnrm.md/index.php/acces-dedicat/bibliotecarilor/ 


formarea-profesionala-continua şi https://www.facebook.com/ 
cfe.bnrm/ ). 

Educația informală reprezintă rezultatul integrării personalului 
de bibliotecă în activităţi zilnice legate de muncă, mediul familial, 
timpul liber, în comunitate, în reţele sociale, prin activităţi de 
voluntariat, sportive, culturale etc. Aceste activităţi nu sunt orga- 
nizate sau structurate din punct de vedere al obiectivelor, duratei 
ori sprijinului pentru învăţare, dar sunt orientate pentru formarea 
competenţelor profesionale. 

Bibliotecarul erei digitale trebuie să fie dispus să înveţe pe tot 
parcursul vieții pentru a fi pregătit să răspundă provocărilor. Vor 
conta atât competențele profesionale deţinute, cât şi deschiderea 
pentru a le dezvolta, cât timp şi resurse vor fi investite pentru 
a face față schimbărilor în domeniul tehnologiilor, fără de care 
activitatea bibliotecii este de neconceput. 


9.5 Atestarea personalului de specialitate din bibliotecile publice 

În scopul aprecierii activităţii, nivelului de cunoştinţe şi aptitu- 
dinilor profesionale, precum şi în scopul stimulării perfecționării 
competenţelor profesionale şi sporirii eficienței activităţii, perso- 
nalul de specialitate din bibliotecile publice se supune atestării o 
dată la 5 ani. Atestarea personalului de specialitate din bibliotecile 
publice se realizează de către Ministerul Educaţiei, Culturii şi 
Cercetării în comun cu alte autorități publice centrale şi locale 
care au în subordine biblioteci, în baza unui regulament aprobat 
de către Ministerul Educaţiei, Culturii şi Cercetării [6, art. 28]. 

Atestarea personalului de specialitate din biblioteci are drept 
obiective: 

= asigurarea unui proces eficient de evaluare a personalului 
de specialitate din biblioteci, racordat la standardele naționale 
şi internaționale; 

= crearea cadrului motivaţional pentru dezvoltarea profesio- 
nală şi realizarea maximă a potenţialului intelectual, inovațional 
şi creativ al acestora; 

= creşterea responsabilității personale a personalului de speci- 

alitate din biblioteci pentru reușita propriei cariere profesionale; 

= prospectarea domeniului şi trasarea unor perspective în for- 
marea continuă cu scopul asigurării unui management de calitate 
în funcţionarea bibliotecilor; 

= sporirea importanţei şi a imaginii personalului de specialitate 
din biblioteci şi a bibliotecii în societate; 

= stabilirea concordanței între calitatea serviciilor prestate de 
personalul de specialitate din biblioteci şi retribuirea muncii 
acestuia [9, poziţia 5]. 

Atestarea se realizează prin conferirea/confirmarea categori- 
ilor de calificare a doua, întâia şi superioară, deținerea acestora 
determinând cuantumul salariului de funcţie al personalului de 
specialitate. 

Atestarea personalului de specialitate din biblioteci este bene- 
volă pentru obţinerea categoriei de calificare şi obligatorie pentru 
confirmarea categoriei deținute (o dată la 5 ani). 

Să reținem: categoria de calificare neconfirmată, ca urmare a ab- 
senţei nemotivate, își pierde valabilitatea. Personalul de specialitate din 
biblioteci, care din motive obiective (de exemplu: boală, decesul unuia 
din membrii familiei, deplasare de serviciu şi alte cazuri, confirmate 
prin documente) nu se prezintă la atestare, poate pretinde la păstrarea 
categoriei deținute anterior. Categoria de calificare deținută anterior 
este prelungită de Comisia de atestare pentru o perioadă de un an, în 
baza unei cereri a solicitantului sau în baza demersului directorului 
de bibliotecă / conducătorului instituției / conducătorului autorității 
în subordinea căreia se află biblioteca (12). 

Solicitanţii pentru conferirea/confirmarea categoriei de califi- 
care sunt obligați să consulte prevederile Regulamentului privind 
modul de conferire a categoriilor de calificare personalului de spe- 
cialitate din biblioteci în vigoare (https://www.legis.md/cautare/ 
getResults?doc_id=67022&lang=ro). 

Conform datelor statisticii oficiale, la 1 ianuarie 2020 circa 
43% din personalul de specialitate din cadrul SNB deţineau ca- 

tegoria de calificare. Din totalul personalului de specialitate 8% 
deţin categoria de calificare superioară, 19% - categoria 1-a, 16% 
- categoria a 2-a. 


9.6 Deontologia profesională 

Deontologia este partea eticii, care se ocupă de îndatoririle 
profesionale, de datoriile specifice unei profesii, de normele de 
conduită şi obligaţiile etice ale unei profesii [1, 10]. 

Deontologia bibliotecarului se fundamentează pe următoarele 
deziderate: schimbul de idei şi informaţii este fundamental într-o 
societate democratică; bibliotecarii şi serviciile de bibliotecă au 
rolul principal de a facilita accesul la informaţie şi de a o disemina 
către utilizatori; diseminarea cunoștințelor şi a informaţiei con- 
stituie unul din pilonii cei mai importanţi de dezvoltare socială, 
culturală, economică şi de modernizare a societăţii; furnizarea de 
servicii de bibliotecă în interesul bunăstării sociale, dezvoltării 
culturale şi economice este în centrul preocupărilor biblioteca- 
rului şi determină responsabilitatea socială a acestuia; resursele 
informaționale ale bibliotecii servesc ca bază pentru păstrarea, 
dezvoltarea şi valorificarea patrimoniului cultural, a tradiţiilor 
spirituale şi a diversităţii culturale [2]. 

Normele de conduită şi obligaţiile profesiei de bibliotecar sunt 
reunite şi puse la dispoziția comunităţii profesionale sub forma 
unui cod deontologic. Existenţa şi funcționalitatea acestuia este 
prevăzută conform cadrului legislativ — „personalul de specialitate 
din biblioteci îşi desfăşoară activitatea în conformitate cu normele 
de conduită profesională prevăzute de Codul deontologic al bib- 
liotecarului, elaborat în coordonare cu asociaţiile profesionale şi 
aprobat de Consiliul Biblioteconomic Naţional” [6, art. 29]. 

Codul deontologic al bibliotecarului (în continuare - Co- 
dul) determină rolul bibliotecarului în societatea informaţiei şi 
a cunoașterii, stabileşte misiunea şi funcţiile bibliotecarului și 
defineşte principiile de activitate ale acestuia. Codul se adresează 

tuturor bibliotecarilor, indiferent de funcţia deţinută și calificările 
lor profesionale, precum şi de tipul bibliotecii în care activează 
- publică sau privată, deschisă pentru public. Scopul Codului - 
creşterea prestigiului şi consolidarea imaginii profesiei de biblio- 
tecar, instituirea standardelor unice de conduită a bibliotecarilor 
pentru a-i inspira în activitatea lor [2]. 

Principalele funcţii ale codului sunt: să încurajeze bibliotecarii 
să reflecteze asupra atribuţiilor pe care le au și a modului de reali- 
zare a acestora; să accentueze importanţa valorilor promovate de 
bibliotecari; să stimuleze respectarea şi implementarea principiilor 
de activitate a bibliotecarilor şi să contribuie la soluționarea pro- 
blemelor ce apar în activitatea lor şi pentru a le ajuta să-şi apere 
poziţia în diverse situaţii; să asigure transparenţa în activitatea 
bibliotecarilor, în vederea informării utilizatorilor şi a societăţii 
în general [2]. 

Codul reflectă următoarele subiecte: misiunea şi principiile de 
activitate ale bibliotecarului; accesul la informaţie; accesul deschis 
şi proprietatea intelectuală; relaţiile bibliotecarului cu utilizatorii 
şi comunitatea; competenţe profesionale; relaţiile bibliotecarului 
cu colegii de profesie şi cu alți angajaţi ai bibliotecii. 


Pentru recapitulare: 

= Care instituţii asigură formarea profesională a personalului de specialitate 
din biblioteci? 

= Identificaţi și caracterizați modalităţile de formare profesională continuă 
a personalului de specialitate din biblioteci. Prin ce se deosebeşte educația 
formală de cea nonformală? 

= ]dentificaţi competențele bibliotecarului modern. 

= Formulaţi avantajele deţinerii categoriei de calificare de către personalul 
de specialitate din biblioteci. 

= Care sunt subiectele principale, reflectate în Codul deontologic al Bibli- 
otecarului? 

10. STATISTICA DE BIBLIOTECĂ. 
EVALUAREA IMPACTULUI BIBLIOTECII 
Valentina POPA 


10.1 Statistica de bibliotecă: utilitate, importanţă. Statistici co- 
lectate în biblioteca publică 

Statistica de bibliotecă poate fi definită ca un instrument mana- 
gerial de cunoaştere a nivelului de dezvoltare a activităţii bibliote- 
cilor, de stabilire a obiectivelor şi a direcțiilor de dezvoltare pentru 
viitor, fundamentarea programelor de dezvoltare curentă şi de 
perspectivă, promovarea imaginii bibliotecii, efectuarea analizelor 
comparate la nivel de reţea locală, națională sau internațională. 

Statisticile de bibliotecă sunt utile în a explica, a demonstra şi a 
promova diferite aspecte ale serviciilor de bibliotecă şi utilizarea lor: 

= enumerarea resurselor utilizate (clădiri, echipamente, colecţii 
şi personal), statisticile de bibliotecă arată implicarea finanţatorilor 
şi a factorilor de decizie administrativă; 

= prin enumerarea anumitor indicatori (de exemplu, a celor care 
ţin de utilizarea colecţiilor, serviciilor de bibliotecă), statisticile 
indică dacă colecţiile/serviciile corespund societăţii/comunităţii 
servite; 

= compararea datelor asupra resurselor utilizate cu cele asupra 
produselor demonstrează, că serviciile unei biblioteci sunt orga- 
nizate într-un mod rentabil; 

= statisticile arată care servicii sunt cel mai des utilizate şi dacă 
există necesitatea de a modifica tipul sau gama serviciilor; 

= statisticile de bibliotecă furnizează informaţii asupra tendin- 
țelor şi evoluţiilor în comportamentul utilizatorilor şi a nevoilor 
acestora. 

Importanţa cercetării statistice în bibliotecă: 

= pentru bibliotecari — statistica conferă o logică în gândire, 
analiză, demersuri, permite înţelegerea priorităților; 

= pentru bibliotecă - comunicarea corectă şi explicită a datelor 
statistice privind activitatea bibliotecii este o pârghie eficientă 
de furnizare a informaţiei capabile să educe publicul, factorii de 
decizie, partenerii privind rolul şi locul bibliotecii nu numai de 
azi, dar mai ales în viitor. 

În condiţiile modernizării activităţii, bibliotecile trebuie să 
poată argumenta valoarea bibliotecii prin evaluarea impactului 
lor atât asupra societăţii cât şi a membrilor comunității. Această 
valoare se poate demonstra prin studii statistice, ele fiind cea mai 
importantă resursă de informaţii şi de gestionare. Atât manage- 
mentul bibliotecii, cât şi marketingul, în toate manifestările lor 
inovatoare corelează cu statistica de bibliotecă. 

Cercetarea statistică în bibliotecă ţine de colectarea și utilizarea 
a trei categorii de date statistice: 

= date privind cantitatea - indicatori statistici, reflectaţi 
în SM ISO 2789:2015 „Informare şi Documentare. Statistici 
internaționale de bibliotecă”; 

= date privind calitatea activităţii — indicatori statistici de 
performanță/relaționali, calculaţi în baza SM ISO 11620:2016 
„Informare şi Documentare. Indicatorii de performanţă pentru 
biblioteci”; 

= date pentru evaluarea impactului — indicatori statistici de eva- 
luare a impactului bibliotecii, fundamentaţi în SM ISO 16439:2018 
„Informare şi documentare. Metode și proceduri pentru evaluarea 
impactului bibliotecilor”. 


10.2 Bibliotecile în contextul statisticii oficiale 

Datele statistice privind activitatea bibliotecilor sunt colectate 
anual conform formularului Cercetarea statistică anuală N 6-c pri- 
vind activitatea bibliotecilor [3]. Acesta a fost elaborat de Consiliul 
Biblioteconomic Naţional, ţinându-se cont de prevederile stan- 
dardelor: SM ISO 2789:2015 Informare și documentare. Statistici 

internaționale de bibliotecă şi SM ISO 11620: 2015 Indicatorii de 
performanță pentru biblioteci. Formularul 6-c este fundamentul 
statisticii oficiale privind activitatea bibliotecilor, fiind aprobat 
de către Biroul Naţional de Statistică al Republicii Moldova în 
conformitate cu prevederile Legii cu privire la statistica oficială, nr. 93 
din 26.05.2017 [11]. Pentru colectarea corectă a datelor au fost 
elaborate Notele explicative pentru completarea formularului „Cer- 
cetare statistică anuală M 6-c privind activitatea bibliotecilor” [6]. 

Formularul Ne 6-c este structurat în nouă compartimente: Date 
generale; Colecţii (pe suporturi fizice; Resurse electronice (în 
reţea; Publicaţii seriale curente primite în bibliotecă (la sfârşitul 
anului); Servicii de bibliotecă şi utilizarea lor (utilizarea bibliotecii, 
facilităţi, servicii); Împrumut interbibliotecar; Venituri şi cheltuieli 
mijloace financiare; Instruirea personalului de bibliotecă. 

Indicatorii statistici reprezintă date numerice, măsurabile şi 
cuantificabile despre utilizatorii bibliotecii, utilizarea bibliotecii şi 
serviciile oferite (numărul de utilizatori activi, numărul de intrări, 
numărul de documente împrumutate, numărul participanţilor la 
servicii moderne, numărul de ore de instruire, numărul de servicii 
/activităţi etc.). 

Formularul Ne 6-c este completat obligatoriu de către toate 
tipurile de biblioteci din cadrul SNB, indiferent de afilierea lor: 
biblioteci naţionale, biblioteci publice teritoriale, biblioteci ale 
instituţiilor de învățământ, biblioteci specializate. În Formular 
sunt prezentate datele din Registrul inventar, Registrul de mişcare 
a colecţiei, Registrul de evidenţă zilnică a activității şi alte docu- 
mente de evidenţă în care se reflectă situația existentă la sfârşitul 
anului de raportare. Datele se înscriu în numere întregi. 

Deşi colectarea datelor statistice ţine în parte de fiecare bibli- 
otecă, finalizarea se constituie într-o compilaţie de date, la nivel 
raional, departamental şi naţional. Datele statistice sunt colec- 
tate conform prevederilor Legii cu privire la biblioteci (nr. 160 

din 20.07.2017 art.8, art.16, art.17) [10]. Odată ce se semnează 
Raportul statistic anual N 6-c şi eventual Tabelul centraliza- 
tor totalizator pe reţea, persoanele responsabile de raportarea 
datelor statistice își asumă răspunderea pentru datele statistice 
prezentate, iar „autoritatea centrală în domeniul statisticii are 
dreptul să examineze cauze contravenţionale şi să aplice sancțiuni 
contravenţionale conform legislaţiei în vigoare în cazul încălcării 
prevederilor prezentei legi” [11]. 

Datele statistice trebuie să fie colectate corect pentru a permite 
comparații şi oferi o viziune integră şi detaliată a activităţii bibli- 
otecii, fapt ce presupune consecvenţa în definiţii şi proceduri de 
colectare a datelor. Pe baza măsurătorilor statistici se calculează 
indicatorii de performanţă, care la rândul lor permit elaborarea 
de rapoarte, dări de seamă, analize şi sinteze care pot determina 
prioritățile managementului bibliotecii. 


10.3 Indicatori de performanţă pentru biblioteci 

Indicatorii de performanţă sunt expresii (numerice, simbolice 
sau verbale), folosite pentru a caracteriza activităţile (evenimente, 
obiective, persoane) în termeni calitativi şi cantitativi pentru a 
determina valoarea lor, însoţite de metode de calculare [10, p. 5]. 

Indicatorii de performanţă pentru biblioteci au menirea să 
funcționeze ca instrumente de evaluare a calităţii și eficacității 
serviciilor, resurselor și a altor activități prestate de bibliotecă, să 
evalueze eficiența resurselor alocate de bibliotecă pentru servicii 
şi activităţi. 

SM ISO 11620:2016 „Informare şi Documentare. Indicatori 
de performanţă pentru biblioteci”, aprobat prin hotărârea nr. 309 
din 22 noiembrie 2016 a Institutului Naţional de Standardizare, 
stabileşte setul de indicatori, care poate fi folosit în bibliotecile de 
toate tipurile. Spre deosebire de indicatorii statistici tradiționali, 
indicatorii de performanţă nu sunt doar rezultatul evidenţei pro- 

ceselor de bibliotecă, ci şi a corelaţiei, conform unor metodologii 
speciale de calculare, a cel puţin dintre doi indicatori statistici [10]. 

Standardul specifică cerinţele indicatorilor de performanță 
pentru biblioteci şi stabileşte setul de indicatori, care poate fi fo- 
losit în bibliotecile de toate tipurile. La fel, oferă o terminologie 
standardizată şi definiţii concise ale indicatorilor de performanță, 
conţine descrieri ale indicatorilor, analiza datelor necesare pentru 
metodologia de calcul. 

Bibliotecile trebuie să decidă care indicatori sunt cei mai adec- 
vați pentru fiecare situaţie particulară. Această decizie trebuie luată 
în urma consultărilor cu instituţiile cărora le sunt subordonate şi 
cu autorităţile titulare. La selectarea indicatorilor de performanţă, 
care vor fi utilizaţi în anumite condiţii de bibliotecă, trebuie luaţi 
în considerație următorii factori [10, p.14]: 

= respectivul indicator de performanţă va fi util administraţiei 
bibliotecii, organelor de finanţare a acesteia şi populaţiei servite? 

= bibliotecarul cunoaște faptul că o anumită activitate sau un 
anumit segment nu funcționează atât de bine precum ar fi posibil? 
Chiar dacă această cunoaștere se bazează doar pe intuiţie, este un 
motiv de a folosi un indicator de performanță pentru a vedea dacă 
în zona respectivă există într-adevăr o problemă. 

= ce volum de muncă poate dedica personalul bibliotecii pen- 
tru colectarea și analiza datelor necesare stabilirii indicatorilor 
de performanţă? Pentru realizarea indicatorilor de performanță 
este nevoie să se aloce timp de muncă și resurse de personal. În 
scopul obţinerii unui anumit indicator trebuie puse la dispoziţie 
resursele şi timpul de muncă adecvate. Personalul trebuie să po- 
sede cunoștințe practice în ceea ce priveşte metodele statistice. 

= raportarea de date privind anumite sectoare ale activităţii 
de bibliotecă este solicitată de o autoritate externă? Dacă da, este 
necesar să se stabilească dacă aceleaşi date ar putea fi folosite şi 
pentru obținerea indicatorilor de performanţă ai bibliotecii. 

Conform standardului menţionat mai sus, indicatorii de 
performanţă sunt structuraţi în patru blocuri, fiecare bloc cuprin- 
zând activităţile sau serviciile cu care au legătură, pentru fiecare 
furnizându-se indicatorul de referință [10, p.10]: 

B.1 - Resurse, acces și infrastructură, indicatori care măsoară 
modul adecvat și disponibilitatea resurselor şi serviciilor de bibli- 
otecă (de ex.: personalul, titluri, posturi de lucru pentru public). 

B.2 - Utilizare, indicatori care măsoară utilizarea resurselor 
şi serviciilor de bibliotecă (de ex.: împrumutul documentelor, 
descărcările de resurse electronice și utilizarea echipamentului). 

B.3 - Eficiență, indicatori care măsoară eficiența resurselor şi 
serviciilor (de ex.: costul împrumutului, sesiunii sau descărcării 
resurselor electronice, timpul necesar pentru achiziționarea sau 
prelucrarea documentelor şi rata de răspunsuri corecte). 

B.4 - Potenţial şi dezvoltare, indicatori care măsoară gradul de 
investiţii în bibliotecă, în serviciile şi tipurile de resurse emergente 
şi aptitudinea de a asigura o finanţare suficientă pentru dezvoltare 
(de ex.: procentul de cheltuieli pentru resursele electronice, pentru 
participarea personalului la sesiunile de formare). 

Scopul principal al utilizării indicatorilor de performanță 
pentru biblioteci este autodiagnosticarea. Aceasta poate însemna 
compararea realizărilor dintr-un an cu cele din alt an în cadrul 
aceleiaşi biblioteci. Un al doilea scop, este să încurajeze realizarea 
de comparații utile şi semnificative între diverse biblioteci. Astfel 
de comparații trebuie făcute întotdeauna ţinând seama, în cazul 
fiecărei biblioteci, de misiune, scopuri şi obiective; performanţe 
la o serie de indicatori; resurse; categorii de utilizatori; structura 
de subordonare administrativă; metode şi proceduri de gestiune. 

Ghidul în sprijinul implementării SM ISO 11620:2016 „Infor- 
mare şi Documentare. Indicatori de performanţă pentru biblio- 
teci”, elaborat de BNRM, este un suport util personalului de speci- 
alitate, îndeosebi managerilor din biblioteci, privind identificarea 

indicatorilor de performanţă/relaţionali, cunoașterea acestora 
prin definițiile integrate, obiective şi metodologiile de calcul 
practic [4]. În tabelul ce urmează prezentăm câţiva dintre aceşti 
indicatori, care sunt recomandaţi de autorităţile internaționale, 
precum și solicitaţi în cazul evaluării activității bibliotecii publice: 


Denumi- Definiţie Obiectiv Metodologia 
rea indica- de calcul 
torului 
Procentul |Procentul de titluri |Evaluarea mă-  |Procentul de titluri so- 
de titluri  |solicitat de cel puţin |surii în care licitate aflate în colecţii 
solici- un utilizator, care titlurile solicitate |este egal cuA/Bx100 
tate din este în proprieta-  |de utilizator unde: 
colecție tea sau sub licenţa  |sunt deținute A - numărul de titluri 
bibliotecii. Titlurile |de bibliotecă. solicitate din eşantion, 
pot include articole |Acest indicator  |deţinute de bibliotecă 
din reviste sau cărţi, |serveşte la eva-  |B - numărul total de 
dacă sunt incluse  |luarea corelaţiei |titluri solicitate din 
în numărul total de |colecţiei cu cere- |eşantion. 
titluri rile utilizatorilor |Se rotunjeşte rezultatul 
la nivelul numărului 
întreg 
Numărul Procentul de Acest indicator  |Numărul de angajaţi 
de angajaţi |angajaţi, inclusiv are ca obiectiv  |pentru 1000 de per- 
per per- studenții şi persona- [evaluarea numă- |soane 
soană din |lul implicat în pro- |rului de angajaţi |A/Bx1000 unde 
populaţia  |iect, definit pentru  |ai biblioteciiper |A - numărul de 
servită 1000 de persoane  |1000 de persoane angajaţi cu normă 
din populaţia ser-  |din populaţia plină 
vită servită B - numărul de per- 
soane din populația 
servită. 
Se rotunjeşte la un 
număr întreg 

Rata de Numărul total de  |Evaluarea nive-  |Rotaţia colecţiei este 
circulaţie a |împrumuturi din  |lului globalde  legalcu A/B unde: 
documen- |colecție pe parcur- |utilizarea unui |A - numărul de îm- 
telor sul unei perioade  |fond de împru-  |prumuturi înregistrate 
determinate, de mut. Poate de din colecția examinată 
obicei un an, divizat |asemenea servi |B - numărul total 
la numărul total la evaluarea de documente din 
de documente din  |corespunderii  |colecţia examinată 
această colecție mărimii colecției |Se rotunjeşte la o ze- 
necesităţilor cime 
populaţiei ser- 
vite 
Împrumut |Numărul total de  |Obiectivul este  |Împrumutul pe cap de 
pecapde împrumuturi dintr- |dea stabili rata [locuitor este egal cu 
locuitor  |un an împărțit la de utilizare a A/B unde: 


cifra populaţiei pe 
care o serveşte bibli- 
oteca. 


colecţiilor de bi- 
bliotecă de către 
populaţia servită 
de aceasta 


A — numărul total de 
împrumuturi dintr-un 
an 

B - numărul persoa- 
nelor ce alcătuiesc 
populaţia servită de 
bibliotecă 

Se rotunjeşte la un 
număr întreg sau la o 
zecimală, dacă numă- 
rul este mai mic de 10. 


Intrări în 
bibliotecă 
pe cap de 
locuitor 


Numărul total de 
intrări fizice sau 
virtuale la biblio- 
tecă pe parcursul 
unui an întreg 
împărțit la numărul 
total de persoane ce 
alcătuiesc populaţia 
pe care o serveşte 
biblioteca 


Evaluarea 
capacității bibli- 
otecii de a atrage 
utilizatorii 
pentru a-i oferi 
serviciile sale. 


Indicatorul Intrări în 
bibliotecă pe cap de lo- 
cuitor este A/B unde: 
A — numărul total de 
vizite fizice şi virtuale 
(contor + vizite virtu- 
ale externe) dintr-un 
an întreg 

B - numărul persoa- 
nelor ce alcătuiesc 
populaţia servită. 

Se rotunjeşte la un 
număr întreg proxim 
sau la o zecimală dacă 
numărul este mai mic 
de 10 

Rata de Numărul total de | Evaluarea intere- | Rata de prezenţă la 
partici- participări la mani- |sului manifestat | activităţile organiza- 
pare la festările organizate | de populaţia te de bibliotecă per 
activităţile | de bibliotecă pe servită față persoană este egală cu 
organizate | parcursul anului de activităţile A/Bx1000, unde: 
de biblio- | pentru 1000 de per- | organizate de A - numărul de 
tecă (per | soane din populaţia | bibliotecă. persoane prezente la 
persoană) | servită. În contextul manifestările organi- 
acestui indicator, zate de bibliotecă 
sunt incluse mani- B - numărul de per- 
festările organizate soane din populația 
cu subiecte literare, servită 
culturale sau Se rotunjeşte la un 
educaționale, de număr întreg proxim 
ex. vizitele autori- 
lor, comitetelor de 
lectură, discuţiilor 
literare, ateliere 
Rata de Dezvoltarea Obiectivul este | Rata de înnoire a 
înnoirea | colecţiilor pe de a stabili rata | colecţiei este A/B 
colecţiei | parcursul anului de | de dezvoltare unde: 
de biblio- | referință a colecţiei de A — numărul total a 
tecă bibliotecă colecţiei 
B - numărul de 
achiziții pe parcursul 
anului de referință 
Unitatea de măsură 
(ani) 
Se rotunjeşte la un 
număr întreg proxim 
Rata de Utilizatorii activi ca | Evaluarea intere- | Rata de atragere a 
atragere | procent din comu- |sului manifestat |utilizatorilor la servicii 
autiliza- | nitate / populaţie  |de populaţia ser- |se stabileşte: 
torilor la vită faţă servicii- | A - numărul de per- 
serviciile le bibliotecii soane care alcătuiesc 
bibliotecii populaţia ţintă 


B — numărul total de 
utilizatori activi 

Se rotunjeşte la un 
număr întreg 

Recomandăm managerilor bibliotecilor la sfârşitul fiecărui 
an să calculeze principalii indicatori de performanţă/relaţionali 
şi de a-i reflecta în rapoartele anuale de activitate sub formă de 
anexe sau tabele. Fiind cunoscuţi în comunitatea profesională, 
precum şi făcuţi public membrilor comunităţii servite, indicatorii 
de performanțţă/relaţionali vor facilita cunoaşterea şi vor spori 
vizibilitatea bibliotecii. 


10.4 Metode de evaluare a impactului activităţii bibliotecii publice 

Impactul este definit ca influenţă a bibliotecilor şi a serviciilor 
acestora asupra persoanelor şi/sau asupra societăţii, diferență sau 
schimbare la nivel de persoană sau grup în rezultatul contactului cu 
serviciile bibliotecii. Evaluarea impactului constituie un proces de 
estimare a eficienţei, utilității şi relevanţei serviciilor şi facilităților 
livrate de biblioteci. Se recomadă ca planurile strategie şi anuale 
ale activităţii bibliotecilor, rapoartele de activitate să reflecte re- 
zultatele evaluării impactului pentru perioadele respective, date 
statistice ale activităţii bibliotecii comparate cu datele de impact ale 
altor biblioteci (la nivel raional, naţional sau chiar internaţional). 
Rezultatelele evaluării impactului pot fi rezumate ca: 

= suport în luarea deciziilor şi gestionarea resurselor bibliotecii; 

= justificarea resurselor utilizate pentru serviciile bibliotecii; 

= monitorizarea constatărilor evaluării impactului în raport cu 
rezultatele organizațiilor similare; 

= informarea organizaţiilor naţionale sau regionale în sprijinul, 
finanţarea şi monitorizarea rolurilor acestora; 

= promovarea rolului şi importanţei bibliotecii pentru utiliza- 
torii lor şi pentru societate. 

Pentru a măsura impactul, valoarea și efectul activităţii bibli- 
otecii, comunitatea profesională dispune de standardul SM ISO 
16439:2018 „Informare şi Documentare. Metode şi proceduri 
pentru evaluarea impactului bibliotecilor”, aprobat prin decizia nr. 

188 din 31.07.2018 a Institutului de Standardizare din Moldova 
[8]. Conform prevederilor acestuia rezultatul activităţii bibliotecii 
nu este sinonim cu impactul bibliotecii. Doar influenţa bibliotecii 
şi a contactului cu serviciile oferite de bibliotecă asupra schimbă- 
rilor la nivel de utilizatori, schimbărilor la nivel de comunitate și 
a schimbărilor sociale, reprezintă impactul lor. 

Pentru colectarea dovezilor, impactul bibliotecilor sunt re- 
comandate trei metode, care pot fi utilizate fiecare în parte sau 
combinate în mai multe metode, într-o singură cercetare [2]: 

= dovezi deduse: rezultate ale evaluării impactului obținut în 
baza analizei datelor statistice şi indicatorilor de performanță 
ai bibliotecii şi satisfacția utilizatorilor ca impact dedus în baza 
sondajelor; 

= dovezi solicitate: presupun utilizarea chestionarelor, in- 
terviurilor, focus-grupurilor sau a altor metode de solicitare a 
informațiilor sau a opiniei utilizatorilor; 

= dovezi observate: metoda constă în colectarea datelor prin 
urmărirea anumitor situaţii de interes pentru evaluarea impac- 
tului şi înregistrarea faptelor, acţiunilor sau comportamentelor 
relevante ale utilizatorilor. 

Efectele impactului bibliotecii se manifestă şi trebuie evaluate 
în trei domenii [8]: 

Impact asupra persoanelor - se manifestă prin schimbări în 
competenţe, cunoștințe, abilităţi, atitudini şi comportament al 
persoanelor; în consecinţă serviciile bibliotecii contribuie la 
creşterea bunăstării persoanelor, la obţinerea succeselor în studii, 
la realizări în carieră etc. Impactul bibliotecilor asupra persoanelor 
nu poate fi identificat şi evaluat în mod direct, fiind nevoie de uti- 
lizarea unor măsurători sau indicatori de substituire. Testarea este 
metoda recomandată pentru evaluarea impactului schimbărilor 
la nivel de cunoștințe şi abilităţi ale utilizatorilor. Datele statistice 
pe care bibliotecile le colectează în mod regulat, indicatorii de 

performanţă şi datele din studiile privind gradul de satisfacţie a 
utilizatorilor, pot fi folosite pentru evaluarea impactului potenţial 
asupra persoanelor. 

Impact asupra bibliotecii ca instituție şi asupra comunității — 
implementarea tehnologiilor moderne are un impact major asupra 
bibliotecilor, oferind bibliotecarilor șansa de a inova biblioteca, de 
a-i spori imaginea, de a măsura succesul şi de a ajusta serviciile 
acesteia priorităţilor de dezvoltare a comunităţii. Tehnologiile 
moderne pot ajuta bibliotecile să se reinventeze ca parteneri vi- 
zibili, valoroşi şi esenţiali în atingerea obiectivelor comunităților 
servite. În identificarea/evaluarea impactului asupra instituţiei 
bibliotecii şi comunităţii se utilizează: datele statistice, indicatorii 
de performanţă, interviurile individuale şi de grup cu utilizatorii 
şi cu membrii comunității, organizate față în faţă sau telefonic; 
studiul de impact, care reprezintă evaluarea calitativă a rolului 
bibliotecii în comunitate; observarea permite de a determina ser- 
viciile şi resursele solicitate, cât şi impactul lor asupra cetățenilor; 
sugestiile/opiniile utilizatorilor, ce reflectă gradul de satisfacere a 
utilizării serviciilor şi resurselor bibliotecii. 

Impactul social — se referă la influenţa activităţii şi serviciilor 
bibliotecii asupra schimbării modului de viață a populaţiei din co- 
munitatea servită. Domeniile principale ale acestei influenţe sunt 
determinate prin: evaluarea gradului de incluziune şi coeziune so- 
cială; nivelului de acces gratuit la informaţii, la internet, la educaţie 
şi instruire pe parcursul vieţii; păstrarea culturii şi identităţii locale; 
promovarea diversității culturale; creşterea bunăstării personale 
a populaţiei; conservarea patrimoniului cultural. Impactul social 
este adesea indirect, rezultând din efectul cumulativ al efectelor 
individuale asupra membrilor populaţiei şi este mai dificil de 
evaluat. Înainte de a începe măsurarea sau demonstrarea impac- 
tului social, bibliotecarii trebuie să decidă cum vor măsura sau 
demonstra acest impact și cui sunt destinate rezultatele evaluării. 

Analiza datelor statistice în timp este un punct de pornire al de- 
terminării impactului social al bibliotecii. Identificarea impactului 
social se poate obține prin efectuarea unor studii de impact prin 
combinarea mai multor metode şi instrumente: sondaje de opinie 
(chestionare), sondaje on-line, sondaje stradale, interviului, focus 
grupuri, observarea comportamentului utilizatorilor în bibliotecă, 
interviuri/discuţii cu utilizatorii etc. 

Evaluarea impactului social, conform aspectelor multiple care 
îl definesc, poate demonstra valoarea funcţiei educative a bibli- 
otecilor ca promotori cheie ai educaţiei, informaţiei, cercetării, 
implicării sociale şi culturale a membrilor comunității în viața 
socială [2]. 

Evaluarea valorii economice a bibliotecii — valoarea bibliotecii 
poate fi argumentată prin demonstrarea impactului bibliotecii 
asupra vieții economice în comunitate, calcularea valorii beneficiilor 
serviciilor bibliotecii pentru utilizatori etc. Pentru a măsura în ter- 
meni de bani valoarea serviciilor se calculează Rata de recuperare a 
investiţiilor (ROI). Rata de recuperare a investiţiilor reflectă raportul 
dintre costuri (investiţii) şi beneficiile produse ca urmare a acestor 
investiţii. De cele mai dese ori ROI este interpretat ca valoare în 
lei a beneficiilor produse, ce revine la un leu de investiţii. În cazul 
bibliotecilor, ROI poate fi calculat per servicii în parte sau pe în- 
treaga activitate a bibliotecii [5]. Metodologia de calcul a ratei de 
recuperare a investiţiilor, a costului comercial al serviciului oferit de 
bibliotecă este descrisă în Ghidul în sprijinul implementării SM ISO 
11620:2016 „Informare şi Documentare. Indicatori de performanță 
pentru biblioteci”, elaborat de BNRM [4]. 

Rezultatele evaluării impactului trebuie să fie prezentate diver- 
selor grupuri ţintă interesate de activitatea bibliotecii, cum ar fi: 
utilizatorii reali şi potenţiali, instituțiile de finanțare a bibliotecilor, 
factorii de decizie, partenerilor, mass-media, publicul larg. Pentru 
a crea o imagine despre întreaga valoare a rezultatelor, ele vor fi 

prezentate/raportate într-un mod transparent, utilizând indicatori 
adecvaţi, aliniaţi la interesele diverselor grupuri interesate. 

Explicații detaliate a metodelor de evaluare şi de definire a 
efectelor impactului activităţii bibliotecilor asupra persoanei, 
asupra bibliotecii ca instituţie şi asupra societăţii sunt expuse în 
publicația metodologică „Ghid în sprijinul implementării SM ISO 
16439:2018 „Informare şi Documentare. Metode şi proceduri 
pentru evaluarea impactului bibliotecilor” [4]. 


10.5 Valorificarea datelor statistice (pentru anul 2019) 

Statisticile de bibliotecă sunt necesare pentru gestionarea 
efectivă a bibliotecilor, dar sunt mai importante pentru promova- 
rea serviciilor de bibliotecă în fața diferitor grupuri de persoane 
interesate, precum: factori de decizie şi finanțatori, manageri şi 
personalul bibliotecii, utilizatorii actuali şi potenţiali, mass-media 
şi publicul larg. Pentru factorii de decizie, manageri şi finanţatori, 
datele statistice, devin esenţiale în luarea deciziilor cu privire la 
îmbunătăţirea nivelului serviciilor şi planificarea strategică [13]. 


Date generale 

Conform datelor statistice, la 1 ianuarie 2020 în Republica 
Moldova funcționau 2674 de biblioteci, inclusiv: 2 biblioteci 
naţionale, 1324 (49,5%) de biblioteci publice teritoriale (mu- 
nicipale, orăşeneşti, raionale, comunale, sătești), 1317 (49,2 %) 
de biblioteci ale instituţiilor de învățământ (inclusiv: 1210 - din 
învățământul general, 42 — din şcoli profesionale, 41 - din cole- 
gii, 24 — universitare) şi 32 (1,2 %) de biblioteci specializate. Din 
totalul de biblioteci, 417 necesită reparaţie capitală și 17 sunt 
amplasate în localuri avariate. În medie, timpul de funcţionare a 
bibliotecilor pe săptămână este de 37 de ore. Menţionăm însă, că 
timpul de funcţionare a bibliotecilor pe săptămână variază între 
10-58 ore, însă mai mult de jumătate funcționează în medie 40 

de ore pe săptămână. 


Dezvoltarea colecțiilor 

Dezvoltarea colecţiilor reprezintă una dintre componentele 
bibliotecii moderne, care asigură accesul la cunoaştere, informare 
şi contribuie la dezvoltarea societăţii. La 1 ianuarie 2020 colecţiile 
bibliotecilor au constituit 58.441,9 mii unităţi materiale, dintre ele 
— 23.592,5 mii (40,4%) în limba de stat. Numărul total de achiziţii 
în anul de referință a fost de 721,5 mii, în medie, potrivit datelor 
pentru anul 2019 înnoirea colecţiilor din Sistemul Naţional de 
Biblioteci are loc o dată la 81 ani (indicatorul fiind determinat 
prin raportarea numărului de exemplare al fondului total la cel 
al achiziţiilor în anul de referință). Conform recomandărilor 
UNESCO rata de înnoire a colecţiilor unei biblioteci constituie 
de la 7 la 10 ani. 


Utilizatorii: reflectarea succesului profesional al bibliotecii 

În anul 2019 de serviciile bibliotecilor au beneficiat 1271,0 
mii de utilizatori activi, constituind 47,4% din totalul populaţiei, 
inclusiv 509,2 mii de copii până la 16 ani. Împrumutul de carte 
a constituit 23039,5 mii, dintre care în limba de stat 16917,6 mii. 
Indicele mediu de lectură a constituit 18,7 cărți per utilizator 
(indicatorul fiind determinat prin relaționarea între numărul de 
împrumuturi raportat la numărul de utilizatori activi). Numărul de 
împrumuturi electronice transmise de bibliotecari către utilizatori 
în formă electronică (printr-un mediu on-line, de ex.: e-mail, reţele 
sociale) a constituit 37,4 mii de împrumuturi. 

În anul de referinţă utilizatorii au frecventat bibliotecile de 
13.294,5 ori, inclusiv 7777,6 mii ori copii până la 16 ani. Calcu- 
lând indicatorul intrării în bibliotecă pe cap de utilizator (prin 
raportarea numărului total de vizite fizice la numărul total de 
utilizatori activi), conchidem că fiecare utilizator activ a intrat în 

bibliotecă în medie de 10 ori, considerat în mediul profesioniştilor 
a fi un rezultat destul de bun. Dacă adăugăm aici şi numărul de 
vizite virtuale de 3382,8 mii şi al vizitatorilor virtuali 1488,6 mii 
se conturează un set solid de indicatori în baza cărora putem vorbi 
despre un impact substanţial. 


Serviciile publice - componenta de bază a activităţii bibliotecilor 

Situaţiile statistice prezintă un şir de indicatori din generaţia 
mai nouă, care sunt de mare importanţă în evaluarea şi monito- 
rizarea activității bibliotecilor, în activitățile de advocacy. Printre 
indicatorii noi remarcăm: prestarea serviciilor moderne — 4752 de 
utilizatori care au beneficiat de servicii moderne de bibliotecă - 
314,4 mii de participanţi, numărul de utilizatori care au participat 
la ore de instruiri formale şi non-formale — 153,9 mii participanți. 

Bibliotecile oferă servicii orientate pentru formarea 
competenţelor: digitale (utilizarea calculatorului, utilizarea e-servi- 
ciilor, vânzare/cumpărare online, programare etc.); antreprenoriale 
(iniţierea/dezvoltarea/ administrarea unei afaceri, monitorizare şi 
evaluare etc.); de dezvoltare personală (adoptarea unui stil sănătos 
de viaţă, ţinută şi discurs public etc.); de angajare în câmpul mun- 
cii (căutarea ofertelor de muncă, elaborarea unui CV/scrisoare de 
intenţie/scrisoare de recomandare, prestaţia la interviul de angajare, 
cunoaşterea prevederilor Codului muncii etc.); de comunicare și 
lingvistice (vorbire corectă, învățarea limbilor străine, comunicarea 
online, cultura comunicării etc.); de cultura informației (utilizarea 
corectă şi etică a informaţiei; criterii de selectare a informaţiei 
calitative; identificarea manipulării în sursele mass-media, analiza 
semantică a conținuturilor informaţionale etc.). 

Conform datelor statistice raportate pentru anul 2019, în bi- 
bliotecile SNB au fost organizate 95,8 mii de activităţi culturale, 
dintre care 43,5 mii de expoziţii de carte. 

Utilizarea tehnologiilor informaționale 

Conform situaţiei statistice de la 1 ianuarie 2020, din cele 
2674 de biblioteci, 1811 (67,7%) deţin calculatoare, iar dintre 
acestea, 1621(60,6%) sunt conectate la internet. Numărul total de 
calculatoare este de 7144, dintre care 6522 conectate la Internet. 
Pentru utilizatori sunt disponibile 5378 de calculatoare, dintre 
acestea 4606 fiind conectate la Internet, 1252 de imprimante 
multifuncţionale şi 29 dispozitive de citire a cărților electronice. 
Pentru anul 2019 au fost contabilizate 144 de site-uri/blog-uri. 


Resursele umane — potenţial strategic pentru activitatea bibliotecilor 

Resursele umane determină nivelul de dezvoltare a domeniului. 
În acest sens este importantă promovarea, susţinerea profesiei. Este 
important ca bibliotecile să se implice în campanii de orientare 
profesională, în elaborarea/implementarea de politici de formare 
profesională. La 1 ianuarie 2020 în cadrul SNB erau încadrate 
4098 de persoane (echivalent norme întregi 3391,25). După crite- 
riul de studii poate fi prezentată următoarea situaţie: circa 61% — 
personal cu studii superioare şi 39% - bibliotecari cu studii medii. 
Din numărul total de personal, doar 25% deţin studii superioare 
de profil şi 16% - studii medii de specialitate. 


Harta Bibliotecilor Lumii (Library Map of the World) https:// 
librarymap.ifla.org/ 

Prezenţa bibliotecilor din Republica Moldova pe Harta IFLA 
serveşte drept model de interacţiune cu comunitatea internaţională. 
Harta bibliotecilor lumii este o platformă informațională, instituită 
de IFLA, fiind o sursă reprezentativă de statistici de bază ale bibli- 
otecilor din întreaga lume. Platforma include statistici cu privire 
la sistemul de biblioteci, dar și informaţii cu privire la politicile cu 
privire la domeniul bibliotecilor. Pentru a demonstra potenţialul 
bibliotecilor, Harta bibliotecilor lumii include toate tipurile de 
biblioteci: biblioteci naționale, academice, publice, comunitare, 

şcolare și speciale. Setul iniţial de valori de performanţă include 
numărul de biblioteci, numărul de biblioteci care oferă acces la 
internet, numărul de personal şi voluntari, numărul de utilizatori 
înregistraţi, vizitatori, precum şi numărul de împrumuturi. 


Pentru recapitulare: 

= Argumentaţi importanța datelor statistice în activitatea de bibliotecă. 

= Caracterizaţi indicatorii statistici, indicatorii de performanţă şi indicatorii 
de impact. 

= Numiţi standardele pe care se bazează statistica de bibliotecă. 

= ]dentificaţi domeniile de evaluare a impactului activităţii bibliotecii 
publice. 

= Care sunt metodele de evaluare a impactului privind activitatea biblio- 
tecii publice? 


Referinţe bibliografice: 

1. ANDRONIC, Ludmila, lon PÂRŢACHI. Statistica în comunicare. 
Chişinău: Ed. CEP USM, 2013. 216 p. ISBN 978-9975-71-425-9 

2. CEBOTARI, Margareta. Evaluarea impactului bibliotecilor: prevederi 
standardizate. [citat 8 aprilie 2020]. Disponibil: http://www.bnrm.md/files/ 
publicatii/Magazin-bibliologic2018-3-4.pdf 

3. CERCETAREA statistică anuală N 6-c privind activitatea bibliotecilor. 
[citat 15 aprilie 2020]. Disponibil: http://bnrm.md/files/publicatii/Cerceta- 
rea%20statistic%C4%83%20anual% C4%83%20%E2%84%966-%D1%81%20 
privind%20activitatea%20bibliotecilor.pdf 

4. CORGHENCI, Ludmila, Victoria POPA. Bibliotecile publice teritoriale 
- pivotul Sistemului Naţional de Biblioteci. [citat 7 aprilie 2020). Disponibil: 
http://www.bnrm.md/files/publicatii/Magazin-bibliologic2017-3-4.pdf 

5. GHID în sprijinul implementării SM ISO 16439:2018 „Informare şi Docu- 
mentare. Metode şi proceduri pentru evaluarea impactului bibliotecilor”. [citat 
8.04.2020]. Disponibil: http://bnrm.md/files/publicatii/Ghid-Informare-si-Do- 
cumentare.Metode-si-proceduri-pentru-evaluarea-impactului-bibliotecilor.pdf 

6. INDICATORI de performanţă (relaționali) pentru biblioteci. Ghid în 
sprijinul implementării SM ISO 11620:2016 „Informare şi Documentare. Indi- 
catori de performanţă pentru biblioteci”. [citat 08.04.2020]. Disponibil: http:// 

7. NOTE explicative pentru completarea formularului „Cercetare statis- 
tică anuală N 6-c privind activitatea bibliotecilor”. [citat 8.04.2020]. Dispo- 

nibil: http://bnrm.md/files/publicatii/Note%20explicative_Modificare%20 
2019_v.L_august.pdf 

8. SM ISO 16439:2018. Informare şi documentare. Metode şi proceduri de 
evaluare a impactului bibliotecilor. Adoptat 31.07.2018. Chişinău: ISM, 2018. 
70 p.: tab. Manuscris. 

9. SM ISO 2789:2015. Informare şi documentare. Statistici internaţionale 
de bibliotecă. Adoptat la 26 ian. 2015. Chişinău: Institutul de Standardizare din 
Moldova, 2015. 75 p.: tab. Manuscris. 

10. SM ISO 11620:2016. Informare şi Documentare. Indicatorii de 
performanţă pentru biblioteci. Adoptat la 22 noiem. 2016. Chişinău: Institutul 
de Standardizare din Moldova, 2016. 79 p. Manuscris. 

11. LEGEA cu privire la biblioteci: [nr. 160 din 20.07.2017] [on-line]. [citat 
7 aprilie 2020]. Disponibil: http://lex.justice.md/index.php?action=view&wvie 
w=docdlang=1&id=371219 

12. LEGEA cu privire la statistica oficială: [nr. 93 din 26.05.2017 ]. [citat 7 
aprilie 2020]. Disponibil: http://lex.justice.md/md/370784/ 

13. MANIFESTUL IFLA pentru statistica de bibliotecă. [citat 7 aprilie 2020]. 
Disponibil: http://37.233.63.201/files/accesDedicat/Manifestul_IFLA_ Statisti- 
ca_de_biblioteca.pdf 

11. STANDARDIZAREA ÎN BIBLIOTECONOMIE, 
INFORMARE ŞI DOCUMENTARE 
Margareta CEBOTARI 


11.1 Standardizarea în Biblioteconomie, Informare şi Documen- 
tare: aspecte organizaționale 

Standardizarea este activitatea de elaborare a standardelor, 
care definesc anumite seturi de proceduri optimizate, pentru a 
atinge un nivel maxim de performanţă şi stabilitate. Standardele 
sunt instrumente importante care asigură calitatea şi siguranța 
produselor/ serviciilor, compatibilitatea între produse sau compo- 
nente. Acestea stabilesc linii directoare şi cerinţe pentru un anumit 
element, material, component, sistem sau serviciu şi descriu în 
detaliu o anumită metodă sau procedură. 

Elaborarea standardelor internaţionale este realizată de către 
comitetele tehnice ale Organizaţiei Internaţionale pentru Standar- 
dizare (150). Organizaţia Internaţională pentru Standardizare este 
o federație mondială de Organisme Naţionale de Standardizare 
(ONS) ale țărilor, care sunt membre ale ISO. În domeniul biblio- 
teconomiei şi informării/documentării, standardele sunt elaborate 
de Comitetul Tehnic ISO/TC 46. În anul 1995 Republica Moldova 
a devenit membru corespondent al ISO [3]. 

Institutul de Standardizare din Moldova (ISM) - organism 
naţional de standardizare - este o instituţie publică, în subor- 
dinea Ministerului Economiei şi are drept scop realizarea politicii 
naționale în domeniul standardizării, în conformitate cu pre- 
vederile Legii nr. 20 din 04.03.2016 cu privire la standardizarea 
națională [4]. ISM elaborează standarde moldoveneşti sau aprobă 
adaptări ale standardelor internaţionale; stabileşte principiile şi 
metodologia standardizării naționale; gestionează Fondul naţional 
de documente normative în domeniul standardizării; organizează 
activităţi de armonizare a standardelor moldoveneşti cu stan- 

dardele internaţionale şi cele europene; constituie, înregistrează 
şi coordonează activitatea comitetelor tehnice de standardizare 
http://www.standard.md/ 

În conformitate cu prevederile Legii cu privire la standardizarea 
națională (art. 16, pct. 1) standardele moldoveneşti, europene, 
internaționale, interstatale şi ale altor ţări, inclusiv proiectele 
acestora, sunt considerate opere ştiinţifice în sensul Legii nr. 
139 din 2 iulie 2010 privind dreptul de autor şi drepturile conexe 
şi sunt protejate prin dreptul de autor. În punctul doi al acestui 
articol este specificat, că dreptul de autor asupra standardelor 
aparține ONS. Achiziţionarea sau actualizarea standardelor poate 
fi efectuată în cadrul Institutului de Standardizare din Moldova sau 
pot fi utilizate formulare de comandă on-line, publicate pe site-ul 


ISM (http://standard.md/slideoneview.php?l=ro&ide=205&t=/ 


Servicii/Informatii-generale). 
Comitetele tehnice de standardizare sunt entităţi de lu- 


cru ale Organismului Naţional de Standardizare, fără person- 
alitate juridică, create benevol în diverse domenii ale economiei 
naționale, la propunerea, cu suportul şi pentru beneficiul părților 
interesate, pentru a realiza lucrări de standardizare la nivel 
naţional. Comitetele tehnice au următoarele funcţii de bază: elabo- 
rarea standardelor moldoveneşti (SM); examinarea standardelor 
internaționale, regionale (europene/interstatale) sau ale altor țări şi 
înaintarea propunerilor către ISM pentru preluarea lor ulterioară 
în calitate de SM ISO; armonizarea standardelor moldoveneşti cu 
cele europene; examinarea proiectelor de standarde interstatale 
în vederea formulării punctului de vedere privind aplicarea lor 
în ţară; înaintarea propunerilor pentru elaborarea programului 
de standardizare naţională; colaborarea cu comitetele tehnice 
internaționale şi regionale (europene şi interstatale) de stan- 
dardizare [5]. 

Standardizarea în domeniul activităţii de bibliotecă ţine de 

competenţa Comitetului Tehnic (CT) nr. 1 Biblioteconomie. In- 
formare. Documentare, aprobat de ISM, la inițiativa BNRM, la 14 
octombrie 1992. În componenţa CT nr. 1 sunt reprezentanţi ai 
Centrelor biblioteconomice naţionale și departamentale din cadrul 
SNB. Activitatea CT nr. 1 este coordonată de un reprezentant al 
Institutului de Standardizare din Moldova. 

CT nr. 1 Biblioteconomie. Informare. Documentare îşi orga- 
nizează activitatea în conformitate cu funcţiile stabilite pentru 
comitetele tehnice și exercită următoarele atribuţii: examinarea 
standardelor internaţionale şi europene în domeniul biblioteco- 
nomic în vederea posibilităţii adoptării lor în calitate de standarde 
moldovenești; traducerea standardelor internaţionale care se re- 
feră la principiile, metodele şi practicile de organizare a activităţii 
bibliotecilor şi înaintarea proiectelor pentru adoptare în calitate 
de SM ISO către ISM; armonizarea standardelor moldovenești cu 
cele europene. În caz de necesitate CT nr. 1 execută modificarea, 
anularea sau confirmarea/prelungirea termenului de valabilitate 
a standardelor în vigoare [1]. 

Standardizarea activităţii bibliotecilor are drept scop realizarea 
a două obiective principiale: asigurarea unităţii naționale în acti- 
vitatea bibliotecilor şi alinierea activităţii instituţiilor din cadrul 
SNB la metodologiile şi tehnologiile moderne. 

Conform Legii cu privire la standardizarea naţională, aprobată 
în anul 2016 (art. 4), standardele sunt documente cu caracter 
voluntar al aplicării. În acelaşi timp sunt evidente avantajele şi 
beneficiile aplicării standardelor în domeniul biblioteconomic 
pentru organizarea eficientă a activităţii bibliotecilor, cum ar fi: 
disponibilitatea terminologiei unice de specialitate; elaborarea 
uniformă a descrierii bibliografice a documentelor, unică pen- 
tru toate tipurile de biblioteci; coordonarea, sistematizarea şi 
armonizarea proceselor/serviciilor de bibliotecă; consolidarea 
nivelului de competitivitate a bibliotecilor etc. [1]. Evaluarea 

performanţelor în baza standardelor poate fortifica imaginea bib- 
liotecilor şi posibilitățile de convingere a comunităţii, fondatorilor 
şi partenerilor privind valoarea şi impactul activităţii bibliotecilor 
în domeniul educaţional, cultural şi social. În anul 2019 Direcţia 
Cercetare şi Dezvoltare în Biblioteconomie și Ştiinţe ale Informării 
a BNRM a realizat studiul Importanța cunoaşterii şi aplicării stan- 
dardelor profesionale în bibliotecile din Republica Moldova, acesta 
demonstrând conştientizarea de către personalul din biblioteci 
a necesităţii cunoaşterii/învățării prevederilor standardelor în 
vigoare şi aplicării acestora [2]. 


11.2 Promovarea și implementarea standardelor de profil 

Asistenţa metodologică privind implementarea standardelor 
este parte componentă a funcţiilor centrelor biblioteconomice 
naționale, teritoriale şi departamentale. Acestea elaborează ghi- 
duri, tutoriale, alte publicaţii metodologice şi practice în ajutorul 
bibliotecarilor (http://www.bnrm.md/index.php/publicatii/publi- 
catii-metodologice). Ofertele educaţionale la fel integrează teme 
şi subiecte orientate pentru facilitarea înţelegerii, învățării şi im- 
plementării prevederilor standardizate ale activității bibliotecilor. 

Responsabilităţile BNRM în calitate de centru biblioteco- 
nomic naţional sunt axate pe elaborarea cadrului strategic şi de 
reglementare a organizării şi funcţionării bibliotecilor, inclusiv 
implementarea standardelor în vigoare. Centrul de Formare 
Profesională Continuă în Biblioteconomie și Ştiinţe ale Infor- 
mării a BNRM include periodic în oferta educațională instruiri 
privind standardele noi de specialitate, contribuind la facilita- 
rea accesului SNB la prevederile acestora. Direcţia Cercetare şi 
Dezvoltare în Biblioteconomie şi Ştiinţe ale Informării a BNRM 
este responsabilă de asistența metodologică şi monitorizarea 
implementării/promovării standardelor de specialitate în cadrul 
Sistemului Naţional de Biblioteci. 

Activitatea bibliotecilor din Republica Moldova este organizată 
în conformitate cu circa 63 de standarde în vigoare. Dintre cele mai 
noi standarde, care determină organizarea eficientă a activităţii şi 
evaluarea performanțelor, implicit a impactului/valorii bibliote- 
cilor în comunitate, menționăm: SM ISO 690:2012 „Informare şi 
documentare. Reguli pentru prezentarea referinţelor bibliografice 
şi citarea resurselor de informare” (aprobat 30.04.2012/modifi- 
care 29.06.2018); SM ISO 2789:2015 „Informare şi documentare. 
Statistici internaţionale de bibliotecă” (27.01.2015/modificare 
17.08.2017); SM ISO 11620:2016 „Informare şi documentare. 
Indicatori de performanţă pentru biblioteci” (aprobat 22.11.2016/ 
modificare 24.01.2017); SM ISO 16439:2018 „Informare şi docu- 
mentare. Metode şi proceduri pentru evaluarea impactului bib- 
liotecilor” (aprobat 31.07.2018/modificare 02.08.2018). 

Informaţii despre standarde în domeniul „Biblioteconomie. 
Informare. Documentare” sunt publicate în rubrica „Comitetul 
Tehnic” pe site-ul Bibliotecii Republicane Tehnico-Ştiinţifice 
(BRTŞ), care deţine secretariatul CT nr. 1 Biblioteconomie. 
Informare. Documentare (https://brts.md/wp-content/up- 


loads/2016/06/Lista-standardelor-2020.pdf). Informaţia este 
structurată în trei liste/tabele, care includ: Lista standardelor în 


vigoare aprobate de ISM (cu indicarea datei modificărilor); Lista 
standardelor internaţionale noi în domeniul „Biblioteconomie. 
Informare. Documentare” (pentru informarea mediului biblio- 
teconomic şi examinarea standardelor internaționale în scopul 
înaintării propunerilor pentru preluare, prin traducere în calitate 
de SM, fiind incluse în planul de activitate a CT nr. 1); Lista stan- 
dardelor anulate (a se vedea Anexa). 


Pentru recapitulare: 
= Identificaţi definiţia standardului. Referiţi-vă la organizarea proceselor 
de standardizare la nivel internaţional şi național. 
= Specificaţi beneficiile aplicării standardelor în domeniul biblioteconomic 

şi rolul standardelor în dezvoltarea performanţei bibliotecilor. 

= Care sunt atribuţiile Comitetului Tehnic (CT) nr. 1 „Biblioteconomie. 
Informare. Documentare”? 

= Ce responsabilități revin centrelor biblioteconomice privind promovarea 
şi implementarea standardelor în domeniul activităţii bibliotecilor? 

Anexă 
Lista standardelor în vigoare aprobate de ISM 
(cu indicarea datei modificărilor) 
(situaţia la 1 februarie 2020) 


| Pica Titlul Limba. | Valabil din 
d//r 
1. ISMSR ISO Informare şi documentare. Reguli 
pentru abrevierea cuvintelor din| rom. |01.04.2004 
4:2003 lu ati uita ză ae. da 
titluri şi a titlurilor de publicaţii. 
Informare şi documentare. Prezen- 
ii sira 150 tarea redacțională a publicaţiilor] rom. |01.03.2013 
” periodice (Modificare 19.03.2018). 
Informare şi documentare. Trans- 
3. ISMSRISO |literarea caracterelor chirilice în 
9:2005 caractere latine. Limbi slave şi oBae. .|04042008 
neslave. 
4. ISMSR ISO Informare şi documentare. Cu- 
18:2012 prinsul publicaţiilor periodice| rom. [01.03.2013 
” (Modificare 03.03.2018). 
Descrierea bibliografică a docu- 
5. |SM mentelor. Documente normative 
165:1998 şi cataloage industriale (Modifi- Pie „OU 
care 26.01.2016). 
6. |ISM Descrierea bibliografică a docu- 
201:2001 mentelor. Documente grafice. TORI. la 00 
Informare şi documentare. Trans- 
literarea caracterelor arabe în 
fe IRDIORIBE caractere latine. Partea 2: Limba| rom. |01.01.2006 
233-2:2005 Ș : : i a 
arabă. Transliterare simplificată 
(Modificare 08.06.2017). 
Informare şi documentare. Trans- 
literarea caracterelor ebraice în 
în IRDDEREDO caractere latine. Partea 2: Limba| rom. |01.01.2006 
259-2:2005 ca : : : . 
ebraică. Transliterare simplificată 
(Modificare 07.03.2018). 
9. ISMISO Cod pentru reprezentarea denu- 
639-1:2016 mirilor de limbi. Partea 1: Cod| engl. [08.09.2016 
” alfa-2. (Modificare 23.12.2016). 

Cod pentru reprezentarea denu- 


e nn iA0 mirilor de limbi. Partea 2: Cod| engl. [08.09.2016 
alfa-3. (Modificare 23.12.2016). 
Cod pentru reprezentarea denu- 
11. ISMISO mirilor de limbi. Partea 3: Cod 
639-3:2016 alfa-3 pentru acoperire cuprin-| engl. |08.09.2016 
zătoare a limbilor (Modificare 
23.12.2016). 
Cod pentru reprezentarea de- 
numirilor de limbi. Partea 4: 
12. ISMISO Principii generale de codificare 
639-4:2016  |A reprezentării denumirilor de| engl. [08.09.2016 


limbi şi entităţilor conexe şi linii 
directoare pentru aplicarea lor 
(Modificare 10.03.2017). 


Cod pentru reprezentarea denu- 
13. |SMISO mirilor de limbi. Partea 5: Cod 
639-5:2016  [alfa-3 pentru familii şi grupuri de 
limbi (Modificare 23.12.2016). 


engl. [08.09.2016 


Informare şi documentare. Reguli 
pentru prezentarea referințelor 
bibliografice şi citarea resurse-| rom. [30.04.2012 
lor de informare (Modificare 
29.06.2018). 


14. |SMISO 
690:2012 


Informare şi documentare. De- 
15. |SMSRISO |scriere şi referințe bibliografice. 
832:2005 Reguli pentru abrevierea terme- 
nilor bibliografici. 


rom. [01.01.2006 


Informare şi documentare. Prin- 
16. SMSRISO  |cipiidirectoare pentru conţinutul, 
999:2003 structura şi prezentarea indexu- 
rilor. 


rom. [01.01.2004 


Informare şi documentare. Nu- 
17. |SMSRISO |mărul internaţional standard 
2108:2012 pentru carte (ISBN) (Modificare 
14.03.2018). 


rom. |01.03.2013 

Informare şi documentare. Nu- 


18. SMSRISO  |merotarea diviziunilor şi subdi- 
2145:2012 viziunilor în documentele scrise.] "9 jet ieita 
(Modificare 14.03.2018). 
19. |SMISO/IEC  |Tehnologia informaţiei. Vocabular 
2382:2017 paz aaa 30.06.2017). cina ie su a 
Informare şi documentare. Sta- 
“0: san î 15 tistici internaţionale de bibliotecă] rom. [26.01.2015 
i (Modificare 07.08.2017). 
Înlocuieşte 
Coduri pentru reprezentarea SM ISO 
21. |SMENISO  |denumirilor de țări şi a subdivizi- 3166- 
3166-1:2016  |unilor lor. Partea 1: Coduri de ţări] “8 | 1:2014 
(Modificare 26.12.2016). (din 
19.09.2016) 
Coduri pentru reprezentarea 
22. |SM ISO denumirilor de țări și a subdiviziu- l 17.03.2014 
3166-2:2014  |nilor lor. Partea 2: Cod pentru sub- ia 
diviziuni (Modificare 21.09.2015). 
Coduri pentru reprezentarea 
23. ISMISO denumirilor de ţări şi a subdivi- 17.03.2014 
3166-3:2014 ziunilor lor. Partea 3: Cod pentru engl. 
denumiri de ţări utilizate anterior 
(Modificare 21.09.2015). 
Informare şi documentare. Nu- 
24. ISMSRISO  |mărulinternaţional standardizat 
3297:2012 pentru seriale (ISSN) (Modificare sens (005.204 
14.03.2018). 
Informare şi documentare. Cod 
25. |SMSRISO l|internaţional standardizat al în- 
3901:2012 registrărilor (ISRC) (Modificare varii „|UBABDILE 
16.03.2018). 
26. ISMSR ISO Informare şi documentare, Sumar 
5122-2012 analitic pentru publicaţii în serie| rom. |01.03.2013 
(Modificare 27.03.2018). 
27. |SM ISO Informare şi documentare. Ele- 
5127:2018 mente de bază şi vocabular. Peg |UemIar 008 

indexuri (Modificare 30.05.2019). 


28. |SM STAS Transliteraţia în alfabetul latin. rom... |01:01.2006 
5309/2:2005  |Transliteraţia caracterelor greceşti. ” Da 
29. |SM STAS Transliteraţia în alfabetul latin. 
5309/5:2005  |'Transliteraţia caracterelor chineze. ui ai 
30. |SM STAS Publicaţii periodice. Manşeta 
6075:2007  |bibliografică. EOie | 03907 
31. |SM STAS Rezumate pentru publicații şi 
6422:2005 documente. cei | da 
Prezentarea articolelor din 
32. |SM STAS publicaţiile periodice ştiinţifice şi 
6443:2007 tehnice şi din alte publicaţii seriale Oe pl o:4007, 
similare. 
33. SM STA S|Publicaţii. Terminologie (Modifi- 
6590:2005  |care 26.04.2016). Sola | IMI 909 
34. |SMSR ISO Informare şi documentare. Prin- 
7154:2005 cipii de ordonare bibliografică. cast aicea i 
Informare şi documentare. Pre- 
sa spele zentarea titlurilor de colecţii| rom. |01.03.2013 
” (Modificare 04.04.2018). 
Informare şi documentare. Pre- 
36. ISM STAS So urlanea, cuvintelor ŞI a CĂPUȘU 
8256:2005 lor tipice româneşti şi străine din| rom. |01.02.2006 
i referinţele bibliografice (Modifi- 
care 20.04.2017). 
37. |SM STAS Informare şi documentare. Termi- 
8301:2005 nologie (Modificare 26.04.2016). os: 022000 
Elemente de date și formate de 
38. |SMISO schimb. Schimb de informaţii. 
8601:2013 Reprezentarea datei şi orei (Mo- 5 ORE 2018 
dificare 07.06.2017). 
Informare şi documentare. Orân- 
39. |SM STAS duirea în catalogul alfabetic pe 
8636:2005 nume de autori şi titluri şi în Fag. 10402:4096 

Informare şi documentare. Deter- 
minarea indicilor de preţ pentru 


ici a î a documentele tipărite şi electronice| engl. [12.06.2018 
achiziţionate de biblioteci (Modi- 
ficare 18.06.2018). 
Informare şi documentare. Hâr- 
41. |SMISO tie pentru documente. Condiţii 
9706:2014 ae a permanență (Modificare to. dal ia0Ie 
30.01.2018). 
Informare şi documentare. Sta- 
42. ISMISO tistici referitoare la producția şi 
9707-2018 distribuţia cărţilor, ziarelor, peri- engl. [12.06.2018 
odicelor şi publicaţiilor electronice 
(Modificare 18.06.2018). 
Informare şi documentare. Pre- 
43. |SM STAS zentarea datelor pe bandă magne- 
10746:2005  |tică pentru spinul de itraafi toiiia. [01,029 006 
bibliografice. 
44. ISMISO Informare şi documentare. Indi- 
11620:2016 catori de performanţă pentru bi-| rom. [22.11.2016 
blioteci (Modificare 24.01.2017). 
Informare şi documentare. Me- 
45. |ISM STAS tode de analiză a documentelor, 
12598:2003 de determinare a conținutului rom. [01.01.2004 
lor şi de selectare a termenilor de 
indexare (Modificare 18.05.2017). 
Identificarea bibliografică (biblid) 
46. |SM STAS a contribuţiilor din publicaţii 
12943:2005  |seriale şi publicaţii monografice Von VL 
(Modificare 30.05.2019). 
Informare şi documentare. Pro- 
47. |SM ISO cesul de conversie şi migrare a 
13008:2015 [înregistrărilor digitale (Modificare EA: IAD 
11.09.2015). 
Biblioteconomie şi documentare. 
48. SMR Clasificare zecimală universa- 
13420:2005 rom. [01.02.2006 


lă. Indici de bază (Modificare 
18.12.2019). 

Informare şi documentare. Ma- 


bibliotecile naţionale. 


49 SM PR 3, nagementul înregistrărilor. Par- 
"TR ir iz rom. |27.04.2012 
15489-1:2012 tea 1: Generalități (Modificare 
02.03.2018). 
50 SM SR ISO/ Informare şi documentare. Mana- 
"TR gementul înregistrărilor. Partea 1:] rom. [27.04.2012 
15489-2:2012 |Linii directoare. 
Sisteme de clasificare şi catalogare 
51. |SMCWA folosite în achiziţiile electronice 
16138:2019  lpublice şi private (Modificare 20. 1[Ap:0 AL 
19.04.2019). 
Informare şi documentare. Meto- 
52. |SMISO de şi proceduri pentru evaluarea 
16439:201'6:.  |iipactohia bibhoteciloa (Moi 9E0:|91:07+0018 
care 02.08.2018). 
Catalogul electronic multilingv şi 
clasificarea în eBusiness. Afişarea 
53. ISMCWA Ea FĂ A 
16525:2019 clasificării pentru utilizare deschi-| engl. [27.03.2019 
să şi standardizată a produselor 
din eBusiness. 
Informare şi documentare. Ghid 
54. ISM ISO pentru elaboratori de standarde 
22310:2018  |Pentru stabilirea cerințelor de| engl. [12.06.2018 
management al înregistrărilor în 
standard (Modificare 18.06.2018). 
Informare şi documentare. Proce- 
se de management al înregistrări- 
ci ata î 2018 lor. Metadate pentru înregistrări.| engl. [12.06.2018 
i Partea 1: Principii (Modificare 
18.06.2018). 
Tezaurele şi interoperabilitatea lor 
56. |SMISO cu alte vocabulare. Partea 1. 'Tezau- 
25964-1:2014 |re pentru selectare informațională Bon: La Nola 
(Modificare 12.03.2018). 
Informare şi documentare. In- 
da î i ai dicatori de performanță pentru| engl. [18.12.2014 

58. 


GOST 
7.1:2003 


CHBUJI. Bn6nuorpabunueckoe 
onucanue. O6mmne rpe6oBanua 
u npaBuma cocraBnenua (Modi- 
ficare 11.06.2018). 


Tus. 


01.05.2005 


59. 


GOST 
7.32-2001 


CucreMa CTAHȚIaPTOB 110 HHPOpMa- 
Huu, 6HGHNOTEeIHOMY N U3AATEII- 
CKOMY Merly. Oruer O HayunO-uc- 
cnepoBarenbckoii pa6ore. Crpyk- 
Typa u npaBuna opopmneHua. 


Tus. 


15.12.2002 


60. 


GOST 
7.48:2002 


CucTeMa CTaHAapToB NO UH- 
popmanuu, 6u6nnoresnoMy u 
u3naTenbcKoMy Henly. Koncep- 
BaHA NOKYMEHTOB. OcHoBHble 
TEPMUHBI HU OIIpeneneHUA. 


Tus. 


15.12.2003 


61. 


GOST 
7.50:2002 


CucTeMa CTaHAapTOB NO UH- 
popmanuu, 6u6nnoresnoMy u 
U3/aTenbcKOMy Merly. KoncepBa- 
DNA AOKyMEeHTOB. OGmue rpe- 
GoBaHna. 


Tus. 


15.12.2003 


62. 


GOST 
7.59:2003 


CucTreMa CTaHAapToB NO UH- 
bopmanuu, 6u6nunoreunomy u 
H3paTernbcKOMy Heny. VlHpeKcu- 
poBanue noKyMeHToB. OGune 
TpeGoBaHuHA K CHCTEMaTU3AIIMu 
N IpenMeTu3anuu. 


Tus. 


01.09.2004 


63. 


GOST 
7.80:2000 


CucTeMa CTaHAapToB NO UH- 
bopmanuu, 6u6nunoreunomy u 
u3parensckoMy neny. BuGnuor- 
pabnueckaa 3anucp. Şaro/noBoK. 
O6mune rpe6oBanua u npaBuna 
COCTABNEHNA. 


Tus. 


01.05.2001 

